ADAM KASKA DESANTUL EDITURA MILITARĂ 1977 DESANT 1969 1 Primul proiectil explodă pe drum, la două sute de metri în faţa companiei aflate în marş, iar următoarele două căzură alături, într-un teren viran După o clipă de peste Vistula venea în zbor o nouă încărcătură ucigătoare, ambalată modern şi estetic în metalul neted al unor mine de aruncător Elevul-sergent Andrzej Nowak le percepea traiectoria cu fiecare nerv al trupului; aproape că le şi vedea cum ţâşnesc în înaltul cerului, cum descriu o curbă scurtă, cum se năpustesc vâjâind asupra patrulaterului mobil de oameni vii ale căror inimi începură să bată precipitat, iar creierii să socoată cu înfrigurare şansele: Dă peste noi sau nu dă? Isuse, poate chiar de data asta? — Pas alergă tor! ordonă răguşit comandantul de companie El continuă să mai strige ceva, dar Nowak nu-l mai ascultă Rândurile strânse ale coloanei se destrămară ca o turtă de nisip lovită de piciorul unui copil plictisit: soldaţii fugiră să se adăpostească pe după ziduri şi pe sub porţile caselor Bubuiturile se succedară violente: ca şi cum cineva ar fi spart o ladă gigantică Una, două trei, apoi, ceva mai îndepărtată şi slabă, a patra Nowak se pomeni sub bolta unei porţi Cămaşa i se lipise de spinare, iar inima îi bătea în rafale impetuoase şi scurte Un val de sânge fierbinte îi ardea obrajii, îi zvâcnea în tâmple — Domnule elev-sergent, raportez că asta se cheamă ciocan de foc Pierderile suferite de companie: trei grav speriaţi Ăsta nu putea fi, desigur, decât caporalul Rokicki Şedea pe treapta scării de la o intrare laterală din gangul porţii şi muşca dintr-o bucată de pâine neagră pe care o scoase din buzunarul pantalonilor săi peticiţi şi decoloraţi „Tipul se întrece cu gluma, gândi Nowak Cu prima ocazie trebuie să-l pun la punct Eu, pe el? Să fim serioşi! Orice s-ar spune, trebuie să recunosc că am prea multă imaginaţie, lua-o-ar naiba, şi de aceea mi se face frică Niciodată nu o să iasă din mine un ofiţer ca lumea” — Nu e ciocan de foc, ci atac de artilerie, îl corectă caporalul Balcewicz Aşa m-au învăţat la şcoala de subofiţeri Rokicki îl privi ca pe un om căruia i-ar fi scăpat o înjurătură ordinară în timpul unei recepţii la ambasadă — Atac de artilerie? Păi îţi dai seama ce spui? Cică l-au învăţat la şcoala de subofiţeri! Pe timpul sanaţiei, nu-i aşa? — Păi sigur că pe vremea sanaţiei — Mai bine fii atent aici Într-o armată democratică nu se folosesc asemenea expresii reacţionare ca „atac de artilerie” Acum i se spune ciocan de foc „Iarăşi se ţine de pozne, îşi zise elevul-sergent Şi nu se lasă de aluzii politice S-ar putea să iasă prost Nu este în stare să fie serios nicicând, nici măcar într-o clipă ca asta ” — Aveţi răniţi? În poartă se ivise comandantul companiei împreună cu „sfântul”, adică locţiitorul politic Amândoi erau foarte tineri, de statură joasă; comandantul era brunet şi avea o faţă lată, iar locţiitorul, sublocotenentul Zaklika, era blond, avea ochi albaştri, părul şi sprâncenele de culoarea inului şi un nas ascuţit, plin de pistrui Ia te uită, a venit şi Rand; de fapt s-a strecurat, căci el niciodată nu intră, ci se strecoară sfios şi precaut, ca un copil de la ţară la o nuntă Rămăsese aproape străin, nu s-au putut deprinde cu el: rareori scoate o vorbă, nu râde niciodată, nu se supără, nu înjură, nu fumează, nu bea Nu are stofă de comandant, cu unul ca el o duci greu: nu reuşeşte să facă rost de nimic, ce i se spune, aia face, iar dacă nu o face, atunci e prost de tot; nu ştie să pună piciorul în prag când e cazul, tace şi înghite, toate cad în spinarea lui şi a plutonului său, iar pe deasupra, mai iese şi cu beşteleală În genere – un om cumsecade, fereşte-ne, Doamne, de asemenea oameni de treabă Ce folos că îşi mănâncă păsatul rece dintr-o gamelă împrumutată, căci pe a lui i-au furat-o, că doarme pe scânduri sau pe pământul gol, laolaltă cu soldaţii şi că se scarpină când îl mănâncă păduchii? Când se distribuie ceva, plutonul său e ultimul, iar când e vorba de vreo treabă grea sau de vreo misiune primejdioasă – primul Şi toate astea numai din cauză că stegarul Rand e o baligă, o veritabilă apatie ambulantă Niciun pic de nerv şi de ţinută militară Chiar şi în momentul ăsta e descheiat la nasturii de sus ai vestonului, de sub gulerul căruia ies la iveală şireturile murdare cu care se leagă cămaşa la gât — Aveţi răniţi? repetă Zaklika — Nu, cetăţene locotenent — Ne-a ferit Dumnezeu, cetăţene locotenent, adăugă într-o doară Rokicki Ofiţerul făcu o strâmbătură şi îşi scărpină ţepii aspri şi blonzi de pe obrazul nebărbierit Nu se opri să comenteze răspunsul caporalului deşi avea toate motivele să creadă că bufonul companiei căuta din nou să se amuze pe seama şefului său Din curte veneau în fugă nişte oameni: doi băieţandri de vreo doisprezece ani, o femeie grasă şi scundă, cu o basma în carouri pe cap, pesemne o portăreasă, după înfăţişare fără doar şi poate o portăreasă, iar în urma ei, o grămadă de femei de toate vârstele şi câţiva bărbaţi mai bătrâni „Ei poftim, ai dracului, iarăşi: dă peste noi – nu dă, dă – nu dă – uf, au căzut mai încolo Nimănui nu-i mai pasă: civilii nu se tem, nici portăreasa nu se teme S-au obişnuit de acum sau poate cred că dacă sunt soldaţii cu ei, nu pot păţi nimic Şi eu aveam aceeaşi impresie înainte de a fi soldat”, îşi spuse Nowak Cei doi băieţandri stăteau lângă el şi examinau cu ochi scânteietori uniforma şi pepeşeul, iar portăreasa îşi împreună palmele ca pentru rugăciune — Polonezi! strigă ea Mulţumescu-ţi Sfântă Fecioară! De acum s-au sfârşit chinurile noastre Andrzej îi zâmbi bătrânei Era simpatică în urâţenia şi emoţia ei — Lasă-mă să te îmbrăţişez, dragă, exclamă ea, strângându-l în braţe pe elevul-sergent şi sărutându-l pe amândoi obrajii Nu vă fie cu supărare, domnule sergent Sunt de acum bătrână şi poate aţi fi preferat îmbrăţişarea uneia mai tinere A mea e ca de la o mamă Sunteţi din Rusia? Desigur că habar nu aveţi ce au putut să facă bestiile astea pe aici! Şi ce mai fac dincolo de Vistula Andrzej Nowak nu era din Rusia Întreaga perioadă a ocupaţiei o petrecuse în ţinutul Lublinului, iar efuziunea femeii îl stânjenea Mereu avea parte de situaţii ridicole care erau cu atât mai jenante, cu cât nu se simţea destul de sigur în rolul de comandant de grupă Până una-alta, nu prea putea să se impună decât cu şcoala pe care o făcuse Cunoaşterea declinărilor latine şi a datei când a avut loc bătălia de la Płowci nu îi erau însă de prea mare folos în armată De aceea îl invidia în ascuns pe ajutorul său, caporalul Rokicki Acestuia, pur şi simplu, nu i s-ar fi putut întâmpla ca aşa, din senin, să-l ia la pupături o baborniţă hâdă ca asta; de el se lipea doar câte-o mândră tinerică, de nu le rămânea băieţilor decât să-şi dea coate şi să ofteze încântaţi: „măi frate, ce mai muiere!” Nowak îşi aruncă fără voie privirea spre Rokicki: într-adevăr, strângea în braţe o blondină sveltă şi tânără, căreia îi râdeau ochii în cap Naiba ştie ce găseau femeile la el: slab, scund, în uniforma de dril decolorat arăta ca un amărât Poate că le atrăgea părul lui negru şi ochii de ţigan în care jucau luminiţe vesele Şi mai avea ceva: vocea joasă şi melodioasă Jurek Rokicki ştia să o folosească: cânta bine şi ştia ce să spună la momentul potrivit Fetele începeau să radieze de încântare îndată ce schimbau doar câteva vorbe cu el Nowak constată deodată că gândurile lui erau în total dezacord cu acest moment emoţionant la care visase în taină în primii ani de ocupaţie: intrarea ca soldat polonez într-un oraş eliberat Îşi imagina pe atunci că vor fi drapele brodate cu argint, uniforme frumoase, soare, escadroane de cavalerişti pe cai albi, fanfare militare cu alămurile strălucind în lumină, urale şi mulţimi în haine de sărbătoare, o ploaie de flori, fete frumoase Şi, bineînţeles, Hanka Mai ales ea Ar fi hoinărit apoi împreună, strâns lipiţi unul de altul, pe o noapte plină de miresme, cu lună şi, niciodată, absolut nicicând nu s-ar mai fi despărţit Aceste visuri de copilandru n-au trecut fără să lase urme Acum avea prilejul să confrunte fantezia cu realitatea Nici vorbă de drapele şi cavalerişti, soldaţii erau murdari, vestoanele de dril, decolorate duhneau a sudoare, picioarele lor frânte de oboseală, umflate şi cu rosături erau încălţate cu bocanci grosolani, acoperiţi de un strat gros de praf, iar cântecul fanfarei era înlocuit de zgomotul artileriei germane „Fondul sonor nu lipseşte, gândi el, nimic de spus, numai că este al naibii de periculos Şi ce e mai rău ăsta e abia începutul O ştiu şi de aceea nu mă pot bucura Dealtfel sunt foarte obosit Bine ar fi să-mi pot scoate bocancii măcar pentru vreo câteva minute “ — De fapt, nici nu ştiu cum să vă mulţumesc Andrzej îşi ridică privirile În faţa lui stătea o fată O fată foarte frumoasă — Aşa ceva nici nu poate fi redat prin cuvinte, spuse ea cu o voce limpede Domnilor, nici nu vă puteţi imagina ce înseamnă pentru noi izbăvirea de coşmar Avea un surâs încântător şi ochii ei verzi-cenuşii erau învăluiţi într-o uşoară pâclă caldă Andrzej avusese prilejul să întâlnească doar de câteva ori în viaţă priviri ca acestea şi, de obicei, în asemenea situaţii, uita că mai are limbă în gură — Ei, la drept vorbind nu e nimic nimic deosebit, bolborosi el Nu noi am cucerit Praga Înaintea noastră a trecut pe aici divizia întâi — Ştiu, dar ei au trecut atât de repede că nici nu am apucat să le mulţumim Ar fi vrut să-i dea o replică spirituală şi simpatică, dar în clipa aceea nu-i venea nimic în minte în afară de gândul că ea este frumoasă, inteligentă şi elegantă, iar el – murdar, într-o uniformă uzată şi stupid Pe deasupra mai avea şi gradele acelea groteşti, făcute din şireturi de la indispensabili, iar pe mâneci galoanele de elev de şcoală militară, confecţionate din poale de cămaşă De când se sfârşise totul cu Hanka, ori de câte ori întâlnea o fată care îi plăcea, se aştepta la o cotitură radicală în viaţa sa Poate că o întâlnise tocmai pe Ea? Mai aruncă o privire asupra necunoscutei şi se dezmetici pe loc Ea nu putea fi Ea, pentru că, în genere, nu era o fată tânără Zări ridurile pronunţate de la coada ochilor „Eh, gândi dezamăgit, are pesemne vreo treizeci de ani” Observă de asemenea că nu era chiar atât de elegantă cum i se păruse Era încălţată cu ghete foarte uzate cu talpă de lemn şi purta o scurtă bărbătească făcută dintr-o pătură de proastă calitate „Şi mai e şi măritată”, adăugă în gând Tăcerea penibilă se prelungea, devenea de-a dreptul insuportabilă — O să-i alungaţi curând pe nemţi din Varşovia? mai făcu o încercare necunoscuta — Cred că destul de curând, doamnă, răspunse Andrzej Discuţia se împotmoli din nou Femeia mai stătu o clipă, dar, observând jena elevului-sergent, înclină din cap şi se amestecă în mulţimea care îi înconjura pe ofiţeri „Mi-a văzut doar galoanele de la mânecă şi a crezut desigur că sunt ofiţer, gândi cu amărăciune Andrzej Acum şi-a dat seama de greşeală Femeile se dau în vânt după steluţe Or să fie cam deziluzionate căci ofiţerii de-acum nu mai sunt cei de dinainte de război: habar nu au de Boston, nu ştiu să flirteze, sunt foarte serioşi, abătuţi şi neîncrezători Cel puţin o mare parte din ei Nu mai sunt cavalerii din familii de moşieri, ci ţărani care au avut de dus o viaţă foarte grea “ Oamenii observară curând că în felul de a fi al comandantului era ceva în neregulă Nu răspundea atunci când i se adresau, se mărginea să zâmbească vag, se juca cu paftaua centurii şi arăta ca un şcolar care n-a învăţat lecţia şi a fost scos pe neaşteptate la tablă Îi era ruşine să recunoască pe faţă că nu cunoaşte limba polonă În cele din urmă nu mai putu suporta situaţia penibilă, mormăi ceva pe sub nas, salută şi ieşi cu paşi repezi în stradă Femeile se priviră intrigate — Locotenentul trebuie să meargă în control şi la celelalte plutoane, zise Zaklika — Dumnealui de ce n-a scos niciun cuvânt? se interesă femeia care discutase cu Nowak mai înainte — Aşa e el, foarte timid, explică Zaklika Mai ales faţă de doamnele frumoase — Uite că „sfântul” ştie să iasă din încurcătură! Izbutise Civilii râdeau, dar nu şi soldaţii pe chipul cărora stăruia o expresie confuză Waskowski se făcuse roşu la faţă; era încă foarte tânăr, nu ştia să mintă Rokicki punea la cale o şotie: din nou prinseseră să-i lucească în ochi luminiţele acelea poznaşe Coborând vocea, Rokicki spuse fetelor din preajma lui: — Nu-i aşa, nu e deloc timid, numai că la noi în armată au o mare căutare cei care în copilărie au avut doici surde Şi el este unul dintre aceştia — Doici surde? — Sigur că da! — Da ce are a face cu ? — Păi nu vă daţi seama cum a devenit cazul? Tatăl la lucru, mama la lucru, iar copilul acasă, cu servitoarea surdă Nu a avut de la cine învăţa să vorbească Abia la şcoală a mai prins câte ceva, dar pentru că nu s-a deprins să vorbească la timpul potrivit, doar cu atât a rămas Unul ca el nu dezvăluie niciun secret militar, explică Rokicki cu o mină extrem de gravă — Vă pricepeţi la glume! chicotiră fetele Mai-mai să vă credem — Ştiri din Varşovia? se miră între timp Zaklika Tocmai voiam să vă întreb pe dumneavoastră Nu avem niciun fel de legătură Insurecţia a fost declanşată fără a se conveni cu noi — Zău? Nouă ni s-a spus altceva, zise evident şocat un bărbat slab, cărunt, într-un palton vechi de gabardină — Vi s-o fi spus, nu zic ba, dar nu e adevărat, izbucni ofiţerul Toată insurecţia asta nu este decât o şarlatanie! Buna dispoziţie se topi într-o clipită Vorbitorul nu-şi dădu seama care este cauza şi continuă să peroreze: — Şi-apoi armata aceea din Occident! Două sute de mii de oameni se bat, naiba ştie pe unde, îşi varsă sângele pentru englezi şi americani când ar trebui să fie aici! Greşise tonul Acum aşa ceva era fără nicio noimă N-avea rost să ţi-i ridici din capul locului pe oameni împotrivă Sublocotenentul nu fusese în Polonia pe timpul ocupaţiei El nu ştia aproape nimic despre miturile ce ajunseseră să fie considerate o realitate, nici despre starea de spirit care domnea peste tot Se pricepea însă să vorbească cu uşurinţă, curgător şi cu convingere, nu degeaba făcea aproape zilnic expuneri în faţa companiei sale Soldaţii ascultau, nu îl contraziceau niciodată, şi, de obicei, nu puneau întrebări Aşa fusese cel puţin până la Bug După ce trecură Bugul, în timpul expunerilor, auzea adesea şoapte printre cei recent mobilizaţi şi surprindea priviri ironice sau de-a dreptul ostile Nu înţelegea ce se întâmplă „Ce nu-ţi convine ţie, Waskowski, şi ţie, Malyga? li se adresa atunci Ridicaţi-vă şi spuneţi!” De regulă, reieşea că respectivii nu aveau niciun fel de nelămuriri şi, ce era mai ciudat, la întrebările de control răspundeau mai bine ca oricare dintre camarazii lor mai vechi Formal, totul părea în ordine, deşi Zaklika simţea că ceva este în neregulă Cea mai mare bătaie de cap o avea cu Rokicki Zaklika avea impresia că acest caporal îl privea ca pe un copil care încearcă să-şi dea părerea asupra problemelor dificile ale oamenilor maturi Cât despre Rokicki era limpede Unele manifestări puteau fi explicate prin apartenenţa lui de clasă Civilii ăştia însă reacţionau într-un mod similar Privindu-le chipurile brusc încruntate şi posomorâte, îi venea să le strige: „Ce, nu vă convine?“ „Se vede că nu le-am vorbit îndeajuns de clar, iar ei nu sunt lămuriţi sub raport politic” Mai adăugă ceva despre akaiştii reacţionari, feciori de capitalişti şi moşieri Şi de astă dată vorbele sale fură întâmpinate cu o tăcere mormântală, iar bătrânului îmbrăcat în palton de gabardină îi apărură pete roşii în obraji şi spuse că şi fiul său este akaist, dar că el nu era nicidecum capitalist, că luptase pentru drepturile clasei muncitoare încă de când domnul locotenent nici nu era pe lume şi că mai avea şi acum spinarea brăzdată de urmele harapnicelor căzăceşti Toate se dovediră a fi extrem de încâlcite pentru Zaklika Pentru prima dată de la începutul carierei sale de ofiţer politic se zăpăci şi nu mai ştiu ce să zică, încercă să-i categorisească într-un fel oarecare pe cei din jur Doar foarte puţini dintre ei păreau a fi intelectuali şi aceştia puteau fi recunoscuţi dintr-o ochire Ceilalţi însă Privi nesigur Ce să fie? Mic-burghezi? Aristocraţie muncitoarească pusă în slujba capitaliştilor? Cum să le vorbeşti? — Domnilor, începu o femeie cu o basma ponosită pe cap Acum astea sunt fără însemnătate Dincolo însă, în Varşovia, sunt copiii noştri Fiul meu Plin de entuziasm, Zaklika prinse din zbor firul salvator: — Fără discuţie că vom da ajutor Varşoviei! exclamă Ştim că acolo luptă polonezi sinceri, cinstiţi, care doresc într-adevăr o Polonie liberă, dreaptă şi democratică O să le venim de hac friţilor Ei sunt puternici atunci când dispun de superioritate tehnică – tancuri, tunuri şi avioane Dar şi noi avem tancuri, tunuri şi avioane O să le tragem o bătaie fasciştilor, de-or să le meargă fulgii! Reuşise să mai dreagă un pic lucrurile, dar fără să readucă simţământul de bucurie de la început Mulţimea se împărţi în grupuri mici Nowak auzi şoptindu-se: — Da’ de ce se leagă de italieni? Doar la Varşovia nu sunt dintr-ăştia Ce italieni? Vorbeşte de fascişti dom’le! Şi nemţii sunt fascişti! Un bolşevic deghizat, îi ajunse la ureche din altă parte Iar ăla care a şters-o nu ştie o boabă de poloneză Ai fost atent la cocarde, la vulturi? Nu sunt aşa cum se cade Singura legală este doar armata din Occident Unităţile astea sunt la dispoziţia Sovietelor şi nu au dreptul să poarte adevărata cocardă Prima reacţie a lui Andrzej a fost să protesteze, dar renunţă Chestiunea era mult prea complicată pentru a putea fi lămurită în asemenea împrejurări Pe poartă dădu buzna plutonierul de companie în toată splendoarea blondă a celor douăzeci şi ceva de ani ai săi — Cât mai aveţi de gând ?! începu să strige, dar se opri brusc la jumătatea cuvântului Vă rog să mă scuzaţi Domnule locotenent, comandantul companiei a dat ordin să continuăm marşul În formaţie rărită, cu intervalele mărite! — Plecarea, exclamă Zaklika La revedere, cetăţeni Nemţii continuau să tragă, dar proiectilele explodau undeva departe, în spate Trăgeau asupra eşaloanelor ce veneau din urmă — Cum v-au plăcut, domnule elev-sergent, cele spuse de „sfântul” nostru populaţiei eliberate? începu Rokicki, când ieşiră amândoi în stradă — Foarte mult, replică scurt Andrzej şi grăbi pasul Caporalul îl ajunse din urmă — Un lucru e sigur, continuă Nu poţi câştiga bunăvoinţa unei babe cucernice dacă îi spui din capul locului că episcopul e un beţivan, un afemeiat şi că nu crede deloc în Dumnezeu Chiar dacă ăsta ar fi adevărul curat Nowak tăcea În văzduh începură să uruie gemând motoare şi, când ridică ochii, văzu la mare înălţime siluete mici şi negre de avioane Erau, fără îndoială, germane, căci tunurile antiaeriene începură îndată să răpăie Petele minuscule ale exploziilor împestriţară cerul Elevul-sergent îşi simţi din nou gâtlejul uscat Pentru a-şi dovedi lui însuşi că nu se teme, îşi încetini înadins paşii Lumea se îmbulzea la ferestrele şi în porţile caselor Oameni stăteau şi pe trotuare Le făceau semne cu mâna, fluturau batiste şi steguleţe alb-roşii, răguşiseră de atâta strigat O fată veni în fugă spre Andrzej, îi vârî în mână doi trandafiri, îl sărută pe obrazul năduşit, izbucni în plâns şi fugi Ajunseră în apropierea fluviului Coloana de fum pe care o văzuseră din drum, de la o depărtare de peste zece kilometri de Varşovia, se transformase într-o perdea ce se învolbura astupând jumătate din bolta cerului 2 Dacă regimentul are, în linii mari, două mii de oameni, iar dintre ei o mie şi cinci sute constituie aşa-numitele baionete active Dacă un ponton de tipul NPL poate transporta cincisprezece oameni Dacă se poate organiza doar un singur punct de trecere batalionar Dacă trecerea batalionului se execută în trei valuri, fără a mai pune la socoteală cel de cap Dacă se ţine seama că după executarea trecerii de către primul val va rămâne numai cincizeci la sută din material, pentru că jumătatea cealaltă va fi distrusă de focul inamicului Dacă întreaga armată nu dispune decât de patruzeci şi patru de pontoane La statul major ofiţerii lucrau cu o grabă febrilă la întocmirea planurilor de detaliu şi a schemelor focului, făceau calcule, socoteau consumul de muniţie, subzistenţă şi carburanţi, pierderile probabile în oameni şi material, se ocupau de acea contabilitate complicată şi sumbră în aspra ei realitate de care poeţii şi istoricii de obicei nu pomenesc, deşi fără ea armata nu ar putea să existe şi, mai ales, să lupte O armată are un efectiv de câteva zeci de mii de oameni, cam cât un judeţ sau un oraş mare Atunci când comandă „Stânga împrejur-marş“, comandantul unei grupe îi poate schimba în două secunde direcţia cu o sută optzeci de grade, dar o asemenea modificare a direcţiei de deplasare a unei armate întregi durează câteva ore Armata operează pe un spaţiu de câteva zeci de kilometri, unităţile ei sunt legate între ele prin sute de fire: printr-un sistem de transmisiuni, de comandă, de aprovizionare, de cooperare Orice schimbări bruşte, ca şi în cazul unei operaţii chirurgicale, produc un şoc şi o perturbare a funcţiilor vitale ale organismului Uneori însă ele sunt necesare Maşinile de scris răpăiau, staţiile de radio piuiau, clapetele centralelor de campanie cădeau cu un clinchet uşor, buzărele telefoanelor ţârâiau Vocile chemau cu încordare Vistula, Volga, Oka, Modlinul, cereau să li se dea imediat legătura cu zero-unu, zero-cinci, zero-doi, zero-patru, rosteau frânturi de propoziţii mutilate bizar şi şiruri de cifre, dădeau ordine, transmiteau rapoarte Statele majore ale diviziilor, regimentelor, batalioanelor independente erau cuprinse de febra premergătoare operaţiei odată cu simptomele care o însoţesc în mod inevitabil: o excitabilitate şi un dinamism sporit — Pilica, ascult — În sfârşit! Ce dracu’ faceţi acolo? Ardeţi gazul! Umblaţi brambura! Daţi-mi zero-şase! În fine Zero-şase, care-i situaţia? — Cine întreabă? — Cum cine? Zero-şase de „Sus“, e clar! De ce nu s-a putut lua atâta timp legătura cu voi? — Abia acum un minut s-a întins linia — Aşa, hm Ce se aude? — Nimic deosebit, aşa şi aşa — Friţii trag? — Trag — Câţi aveţi din categoria unu şi doi? — Ce anume? — Din categoria unu şi doi — Nu înţeleg — Cum nu înţelegeţi? Cine se trece în rapoarte în primul rând şi cine în al doilea? Ei, uite, mă interesează dacă aveţi din cei ţepeni şi din cei numai în parte — Aha! Pentru moment n-avem — Sigur? — Nu s-au primit rapoarte în acest sens — În regulă, ţineţi-vă bine Îndată ce cumva, ceva comunicaţi imediat — Am înţeles — De pe celălalt mal nimic? — Nimic — Cercetaşii s-au înapoiat? — Nu — Raportaţi când se întorc — Bine — Până una-alta, salut — Să trăiţi Ofiţerul operativ de serviciu trânti furios receptorul telefonului, dar telefonistul îl înşfăcă imediat şi şi-l atârnă la ureche Avea un şnur special pentru asta, un dispozitiv practic şi comod, căci ţinând mereu în mână receptorul, ea îi amorţea Ofiţerul operativ era un stegar tânăr din subunitatea de servicii Convorbirea telefonică îl enervase „Te bate la cap fără niciun rost, gândi la adresa camaradului său de la divizie Pesemne că o fi vreun specialist în număratul obielelor Îl interesează câţi ţeapeni am «Ţineţi-vă bine!» Al dracului Napoleon de la Zdołbunow!“ Se strădui neîndemânatic să-şi răsucească o ţigară dintr-o bucată de ziar Tutunul se împrăştia, hârtia nu stătea lipită deşi o umezise din belşug cu salivă, iar atunci când stegarul apropie chibritul, ea se aprinse făcând o flăcăruie Ofiţerul sudui pe înfundate şi începu să-şi şteargă ochii înlăcrimaţi Telefonistul privea totul cu un zâmbet condescendent Deodată surâsul îi pieri de pe faţă Recunoscuse în receptor vocea comandantului de regiment şi pe cea a şefului serviciului de geniu al regimentului Comandantul îl ocăra pe subordonat La început o făcu în limba polonă, dar în curând trecu la cea rusă, lucru cu atât mai justificat cu cât şeful serviciului de geniu nu cunoştea deloc subtilităţile limbii celor trei mari poeţi-profeţi — Dar ce pot să fac? repeta pe un ton plângăreţ şeful serviciului de geniu — Te trimit la tribunal! răcni comandantul După toate aparenţele ameninţarea avu un efect, dar nu cel scontat — Astea sunt glume, spuse el apăsând pe cuvinte Glumiţi Tonul plângăreţ îi dispăru din glas şi genistul trecu la atac Începu el să strige Declară că şeful serviciului geniu al regimentului nu este decât ceea ce este şi nicidecum sfântul Nicolae, făcătorul de minuni Vocea comandantului se înmuie — Alioşa, dragă te rog Doar cunoşti situaţia — E ceva în neregulă cu pontoanele, domnule stegar, îl informă telefonistul pe ofiţerul operativ — Ce spui? se miră stegarul — Zero-unu personal l-a beştelit pe şeful geniului pentru că a pregătit prea puţine bărci, iar el zicea că nu se poate face nimic Toate bărcile civile de pe mal au fost strânse şi reparate Altele nu mai sunt, iar pionierii nu vor prididi să facă bărci noi — Sigur E prea puţin timp — Domnule stegar, dar la cât o să înceapă totul? întrebă telefonistul cu voce înăbuşită — Ce anume? — Ei, forţarea asta — N-am de unde să ştiu, măi băiete, oftă ofiţerul Mai trage şi tu cu urechea un pic, poate afli ceva Dealtfel cu siguranţă înainte o să fie o convocare Proprietarul vilei în care fusese încartiruită grupa lui Nowak era un bărbat voinic, lat în umeri, de vreo cincizeci de ani, din categoria acelora care numai datorită prestanţei lor capătă funcţii înalte, ocupă fotolii de director, fără să spună vreodată ceva important, dar care vorbesc întotdeauna cu multă convingere, în propoziţii elegante şi care, până la adânci bătrâneţe, au succes la femei Privea nemişcat la cer ca la un ecran de cinema, ca şi cum ceea ce se petrecea acolo nu ar fi prezentat un pericol de moarte Andrzej se gândi că individul trebuia să aibă sistem nervos de balenă Când apăru roiul avioanelor de vânătoare sovietice, iar messerschmitturile o rupseră la fugă, faţa bărbatului se lumină — Avioane a întâia, spuse Americane — Sovietice, rectifică surprins Nowak — Mie-mi spuneţi? se scandaliză proprietarul vilei Pentru că au stele roşii pe aripi? Sunt aparate americane, dom’le, primite în cadrul livrărilor de război Şi sunt pilotate de americani şi polonezi, adăugă privindu-l pe elevul-sergent cu atâta compătimire, încât acesta se simţi un pic stânjenit — Sunt aparate de construcţie rusească, protestă el Se numesc „Iakuri“ De ce să fie pilotate de americani? — Domnule elev-sergent, în ceea ce mă priveşte, propaganda asta nu ţine Sunt prea bătrân pentru aşa ceva Te rog să-mi spui chiar dumneata Ar fi sovieticii în stare să construiască un asemenea aparat şi să zboare cu el? — Cred că sunt mai în măsură să o ştiu Sunt în armată şi le-am putut examina de aproape Am văzut şi echipajele, căuta să-l convingă Nowak — Ceea ce ştii dumneata, e cu totul altceva Aşa vi s-a spus, aşa o spui şi dumneata Toate avioanele şi tancurile sovietice sunt de producţie americană — Da’ de unde, sovietică! — Americană, repetă el apăsat Şi sunt pilotate de americani şi polonezi Domnule, pe mine nu mă duci cu preşul! Andrzej simţi că îl ia cu cald De câteva ori în viaţă avusese ocazia să dea peste asemenea oameni şi ştia că este inutil să discuţi cu ei Nu ajungi la niciun rezultat Adesea, când argumentele verbale se dovedeau a fi zadarnice, simţea aproape o nevoie fizică să-l plesnească pe respectivul imbecil îndărătnic Îi fu ruşine de pornirea sa ca de o manifestare de fanatism, nedemnă de un om civilizat Se stăpâni să nu-l mai contrazică, pentru a nu-şi pierde cumpătul Elevul-sergent era tânăr, punea mare preţ pe adevărul obiectiv şi nu putea suporta când cineva refuza să-l vadă Indus în eroare de tăcerea interlocutorului, grăsanul se consideră victorios şi schimbă vorba — Mare nenorocire cu insurecţia asta, zise Câţi oameni au pierit şi or să mai piară Dar cu voia Domnului totul va fi spre bine — Cum adică? se miră Nowak — Pierderile, domnule elev-sergent, jertfele Cine a mai suferit atâtea pierderi ca noi? Ca atare, după terminarea războiului, guvernul va prezenta nota de plată O să-i întrebe pe englezi: câţi oameni aţi pierdut? O sută de mii? râsete în sală! Noi am pierdut cinci milioane sau poate şi mai mulţi Ni se cuvine o despăgubire? Ni se cuvine Nu se poate ca englezii să ne lase fără un răspuns — Sigur că or să dea un răspuns Andrzej se străduia să-şi păstreze calmul, deşi simţea că începe să fiarbă de mânie Ştiu şi ce anume or să răspundă — Da? se interesă cetăţeanul — Or să spună: All right Iar acum puteţi să ne pupaţi pentru asta în c zise Nowak pe un ton extrem de calm Se stăpâni cu mare greutate să nu-l înjure pe cetăţean în modul cel mai ordinar Dobitocul Cum de puteau exista asemenea idioţi? — Ca să vezi dumneata, cum te-au prelucrat bolşevicii, răspunse pe un ton jignit proprietarul vilei Şi aşa ceva e în stare s-o spună un polonez Ruşine, dom’le! Se întoarse cu spatele şi se îndepărtă mormăind şi pufăind ca o morsă înfuriată În acelaşi timp la Statul major al armatei un plutonier de la Secţia a II-a bătea febril la maşina de scris: DISPOZIŢIUNEA DE CERCETARE Nr 023 STATUL MAJOR AL ARMATEI 1 POLONE 16 00 15 IX 44 HARTA: 50 000 1) Inamicul se apără pe malul de vest al fl Vistula în sectorul Żoliborz-Augustówka cu forţele brigăzii de infanterie a lui Kamiński (trădătorul), resturile D 73 I sprijinite de unităţi speciale şi cu o parte din forţele D 19 Bl Insurgenţii polonezi care au trecut la noi în raionul Şaska Kępa au informat că în Varşovia raionul Ruda Ewansa, Potok, Żoliborz, cota 96, 6, precum şi raioanele de la nord-est de hipodromul de la Mokotów au fost eliberate de sub nemţi şi continuă să se afle în mâinile insurgenţilor COMANDANTUL ARMATEI A ORDONAT: 2) În noaptea de 15 spre 16 IX comandantul D 3 I va executa în fâşia de acţiuni a unităţilor sale o cercetare cu scopul: a) de a se stabili starea podurilor şi posibilitatea de a fi folosite pentru executarea trecerii; b) de a se determina locurile şi vadurile cele mai favorabile pentru executarea trecerii; c) de a se stabili forţele şi compunerea garnizoanei inamice care se apără în Varşovia 3) Comandantul D 1 I va stabili în sectorul diviziei sale prin cercetare legătura cu insurgenţii din Varşovia 4) Imediat după primirea datelor cercetării se vor organiza detaşamente de forţa unei companii întărite, care vor fi trecute pe malul de vest al fl Vistula şi prin acţiuni comune, duse împreună cu insurgenţii, se vor cuceri capete de pod pe malul de vest al fl Vistula şi se va asigura executarea trecerii 5) Datele complete cu privire la gruparea inamicului din Varşovia şi intenţiile acestuia se vor comunica subunităţii de cercetare a statului major al Armatei 1 polone la ora 7 00 pe 16 IX 44 (—) Şeful statului major al Armatei 1 polone Col STRAŻEWSKI De astă dată ordinul avea un caracter formal Comandanţii respectivi aveau cunoştinţă de conţinutul lui, care le fusese comunicat verbal Primiseră între timp noi ordine Întreaga acţiune prinsese să se contureze tot mai clar Dacă Regimentul 9 infanterie urma să fie berbecele ce avea să străpungă inelul încercuirii germane din jurul grupului de insurgenţi de la Czerniaków, plutonului din care făcea parte grupa lui Nowak îi revenea un loc undeva în vârful berbecelui Dar nici Nowak şi nici oamenii săi încă nu ştiau nimic Dealtfel, chiar dacă ar fi ştiut, nu ar fi putut influenţa cu nimic evoluţia ulterioară a evenimentelor Plutonierul bătu ultimul punct şi-şi trecu mâna peste faţă I se părea că i se lipiseră pe obraji nişte fire de păianjen Ochii îl usturau de nesomn Bănuia că îl mai aştepta încă o noapte grea Trase din ceaşca de faianţă ce stătea înaintea lui o înghiţitură zdravănă de cafea rece Cafeaua, un surogat, nu avea niciun gust şi nu îl învioră deloc 3 Se cunoşteau din copilărie, dar abia în ziua aceea de august constată cu uimire că ea devenise dintr-odată alta, o necunoscută Fetişcana stângace şi gălăgioasă se preschimbase pe neaşteptate într-o femeie Nu prea demult încă o mai ducea pe cadrul bicicletei sau se luau la trântă ca între prieteni Hanka era pur şi simplu doar o camaradă, o tovarăşă ideală pentru tot soiul de ştrengării şi aventuri aiurite Era o camaradă care nu-ţi dădea deloc bătaie de cap căci nu voia să admită că ar fi mai slabă fiziceşte şi se supăra uşor, iar atunci zgâria şi muşca Ultima oară, fără niciun motiv propriu-zis, îl trăsese tare de păr, se încăieraseră de-a binelea şi ea se dăduse cu greu bătută Se despărţiseră supăraţi Fata plecă la liceul ei din Varşovia După o lună îi scrisese însă o scrisoare în stilul ei obişnuit, umoristico-satiric, plină de bârfeli şi de glume pe seama colegelor şi a profesoarelor pe care Andrzej nu le cunoştea, dar pe care şi le putea imagina cu uşurinţă Se revăzură după un an şi băiatul înlemni Hanka ajunsese de nerecunoscut Nu numai că crescuse – îşi amintea că ea împlinea aproape şaptesprezece ani – dar în general devenise parcă cu totul alta; mai liniştită, mai tăcută, mai potolită, căpătase o distincţie stranie, aproape o măreţie Răspândea în jur o strălucire caldă, pe care nu o avusese deloc mai înainte Când îl luă de astă dată de mână – ca de atâtea ori odinioară când treceau pe malul celălalt al unui pârâiaş a cărui apă le ajungea până la glezne – nu mai putu să facă glume, cuvintele i se opriră în gât Îl cuprindea o duioşie ciudată când îşi arunca privirea la sânii iţiţi ai fetei, strânşi în sutienul strâmt, la braţele ei rotunde şi la spatele neted, la părul castaniu ce îi ajungea până la umeri şi la picioarele zvelte — De ce eşti aşa de ciudat astăzi? întrebă Hanka Crezu că îl întrebase numai ca să-l sâcâie, căci ea îşi dădea perfect de bine seama de ce nu era ca de obicei şi de ce nu se va mai simţi niciodată nestânjenit în preajma ei — Nu ştiu, mormăi fără chef Mă doare un pic capul Se uită la el cu privirea cea nouă, pe care nu o mai înţelegea, şi îi zâmbi cu un surâs străin — Sărăcuţul, spuse şi întinse mâna spre fruntea lui Andrzej tresări şi îşi feri brusc capul pentru că, doar cu un an în urmă, un asemenea gest însemna că o să-l smucească tare de păr sau o să-l tragă de ureche — Nu te teme Vreau să văd numai ce-i cu capul tău, zise punându-i uşor palma pe frunte Într-adevăr, arde Hai, vino să te întinzi la umbră — Nu-i nimic N-am nimic, protestă el — Hai, întinde-te, repetă cu o tandreţe neobişnuită „Încă astă-vară ar fi ţipat la mine şi mi-ar fi dat pe deasupra şi un brânci, gândi Ce s-a petrecut cu ea, dumnezeule!“ Fără să scoată un cuvânt se culcă la umbra unei salcii rămuroase Fata îi puse mâna pe frunte Şuviţele părului ei îi mângâiau uşurel gura Fiecare fir parcă era o mică scânteie pe buzele lui Prin pleoapele mijite îi vedea ochii încadraţi de gene lungi şi răsfrânte ca la copiii mici, ovalul feţei, al acelui chip care, deşi îi părea cunoscut, totuşi era cu totul deosebit Simţi cum îl trece un fior cald şi dacă s-ar fi lăsat în voia primului impuls ar fi strâns-o în braţe, ar fi sărutat-o nebuneşte, în neştire, şoptindu-i cuvinte fără şir, pe care nu le spusese nimănui până atunci şi ele ar fi fost fireşte, din inimă şi pline de gravitate Nu se lăsă însă în voia acelui îndemn, pentru că de mulţi ani se deprinsese să-şi înăbuşe pornirile şi să-şi păstreze cumpătul „E ceva teribil în toate astea Oare ce s-a întâmplat? Doar e tot Hanka, aceeaşi codană zgâtie care însă se preface Acuşi îmi trânteşte un bobârnac în nas sau un ghiont în coaste Nu trebuie să mă las prostit, ca să nu aibă de ce să-şi bată joc de mine“ Tăcea, plin de nelinişte Clipa de farmec trecuse şi încerca simţământul că pierde ceva deosebit de important, de preţios, clipe de fericire ce nu se vor întoarce niciodată Îi era ciudă pe el însuşi că nu îndrăznise, dar totodată îşi dădea seama că nici nu va îndrăzni şi că fiecare secundă îl îndepărtează tot mai mult de ea Începu să reflecteze, să analizeze, să se teamă de urmări „Dacă într-adevăr se preface, mă fac de râs într-un mod groaznic, iar dacă nu se preface, cu atât mai rău, ştiu cum s-ar sfârşi totul: ar rămâne însărcinată, ar izbucni scandalul, ar da-o afară din şcoală, părinţii ne-ar alunga de-acasă Nu Nu vreau” Era foarte abătut, furios pe sine însuşi, pe ea şi pe întreaga lume Îi dădu cu bruscheţe mâna la o parte — Hai să mergem, spuse — Ţi-e mai bine? întrebă ea — Poftim? A, da Dar trebuie să plec Am nişte treburi de aranjat Îl privi cu atenţie, fără să surâdă Pupilele i se dilatară un pic Scoase un strigăt uşor — Ce s-a întâmplat? întrebă el — Ai gura însângerată — Cum adică? — Ţi-ai muşcat buzele Rămase tăcut, apăsându-şi batista pe gură Nu îl întreba nimic şi vedea doar cum îl priveşte cu ochi strălucitori Sări în picioare — Să mergem, zise cu glas înăbuşit Chipul fetei se schimbă brusc, parcă s-ar fi întunecat, iar în ochi îi stărui câteva clipe aceeaşi expresie ca la un copil pedepsit pe nedrept Când i se adresă, vocea îi era surdă — Întoarce-te, îi spuse sec şi categoric Trebuie să mă schimb Făcu ceea ce-i ceruse într-un mod ostentativ, grosolan „Anul trecut nu făcea atâtea fasoane E clar că vrea să mă sâcâie Mă zădăreşte ca şi mai înainte, numai că în alt mod “ Simţea că este nedrept, dar necazul împotriva lui însuşi, împotriva ei, din cauza situaţiei penibile era mai puternic Se încruntă şi continuă să tacă Se înapoiară în orăşel fără să schimbe măcar o vorbă, ca doi străini A doua zi ea plecă la Varşovia Vacanţa se sfârşise Izbucni războiul Coloana de camioane coti în strada Francuska şi se împrăştie prin străduţele înguste din Saska Kępa În spatele maşinilor tresăltau tunurile cu ţeavă lungă ca nişte mânji legaţi în spatele căruţelor ţărăneşti în drum spre iarmaroc Ia te uită! A sosit şi batalionul trei, cercetarea batalionului e prima — Ce mai faci Popławski? Încă nu eşti pe celălalt mal al Vistulei? Măi, ce mai cercetare! — Nu-i nimic, se zice că o să plecăm Plutonierul Stanisław Popławski, un brunet scund cu o faţă mongoloidă, lată şi cu nasul cârn, îi făcu lui Andrzej un semn prietenesc cu mâna: — Noroc, Nowac Cum o mai duci? Habar n-avea de limba polonă, cu tot numele şi prenumele său polonez, identic dealtfel cu numele şi prenumele generalului care ulterior a fost comandantul Armatei 1 — Toate sunt în regulă, îi strigă în ruseşte Andrzej cu accentul unui băştinaş de prin preajma Vistulei Popławski trecu mai departe cu băieţii, legănându-se pe picioarele lui puţin curbate „Are picioare de cavalerist, dar umblă ca un marinar, gândi Andrzej Pare să fie foarte curajos În ce mă priveşte însă lucrurile sunt chiar în regulă Din nou afurisita asta de frică Nu sunt în stare să ascund că mi-e teribil de frică” — Noroc, Borucki! Un băiat zvelt, smead, cu o puşcă-mitralieră pe umăr se opri din mers şi îl salută pe Andrzej — Eh, domnule elev-sergent, de mult nu v-am mai văzut Ce noutăţi? Trecem dincolo de Vistula? — Pesemne că da — Asta-i bine Trebuie să terminăm odată cu nemţii ăştia Te îngrozeşti când auzi ce spun oamenii Unde sunteţi încartiruit? Andrzej arătă cu mâna — Aici, în garaj — Poate că mai târziu mă reped până la dumneavoastră Aţi mai primit ştiri de acasă? — Până în prezent, nu — Nici eu Dar nu-i nimic, vin oricum, dacă s-o putea Erau originari din acelaşi ţinut şi se cunoşteau de pe timpul când Andrzej Nowak preda lecţii de topografie în cadrul şcolii clandestine de subofiţeri Pe atunci aproape că nu-l remarcase pe Borucki printre ceilalţi douăzeci de băieţi de la ţară, cărora se străduia să le explice tainele curbelor de nivel şi ale azimutului Abia când s-au întâlnit în armată, şi-a dat seama că Borucki este inteligent şi sensibil şi a început să se închege între ei ceva ce aducea cu o prietenie „Lui însă nu îi este frică, gândi Asta se simte Am învăţat să recunosc bine teama la alţii, dar asta nu mă ajută cu nimic să-mi înfrâng frica pe care o încerc eu “ Nu îi era teamă numai de moarte Îl obseda gândul de a nu se compromite în faţa soldaţilor pe care urma să-i comande şi pentru care trebuia să fie o pildă de bărbăţie şi sânge rece Îşi cunoştea nervii şi ştia că pot să-i joace festa într-un moment hotărâtor Conform legilor aspre ale războiului aceasta ar fi fost o crimă Crimă fără voie, în pofida voinţei „O absurditate totală Nu pot fi vinovat pentru faptul că sunt aşa cum sunt Nimeni nu poate fi vinovat E pur şi simplu o chestie de glande cu secreţie internă, de anumite substanţe chimice din organism Legea însă este aceeaşi pentru toţi, deşi nimeni nu-i la fel De fapt, nici nu se poate altfel, întotdeauna a fost aşa În momentele de primejdie, pentru a se salva, societatea jertfeşte indivizi ” Ştirea că regimentul va executa trecerea pe celălalt mal al Vistulei se răspândi la trupe înainte de a fi fost transmisă sub formă de ordin Circulau zvonuri mai mult sau mai puţin fanteziste cu privire la planurile statului major şi la situaţia de pe malul stâng Balcewicz, care era în relaţii bune cu telefoniştii şi furierii de la statul major, căpătase de la ei informaţiile cele mai recente şi susţinea că, încă în cursul dimineţii, încercase să execute trecerea subunitatea de cercetare trimisă de Divizia „T Kościuszko“, dar din cele trei bărci doar una îşi atinsese ţinta Cercetaşii încă nu se înapoiaseră; aşteptau probabil să se lase întunericul Acum urma să vină în Varşovia cu bărcile compania de cercetare a Diviziei a treia — Ia ascultaţi, măi băieţi! Se pare că la statul major al regimentului au picat trei insurgenţi Au trecut Vistula cu un caiac bortelit Nu, nu sunt ofiţeri Unu-i elev-sergent, iar ceilalţi doi, ostaşi Spun că acolo e tare greu, că situaţia e dată în mă-sa Nemţii îi măcelăresc, nu alta Stare Miasto e distrus — Ce spuneaţi? — Starówka e la pământ N-a rămas din ea decât un morman de ruine Aşa ziceau insurgenţii Maiorul a stat de vorbă cu ei şi le-a promis ajutor A dat ordin să i se dea elevului-sergent un pepeşeu, ca să treacă cu noi Ne va fi călăuză — Asta înseamnă că vom trece neapărat? — Desigur Telefoniştii spun că e mai mult ca sigur — Ni s-a distribuit stocul intangibil şi ni s-a completat muniţia Trebuie să fie ceva — Numai să nu dea dracu’, măi băieţi, să vă haliţi stocul intangibil S-ar putea să vă prindă bine — Eh, ce mai ce-ai pus în burtă e al tău Pentru cine să-l ţin? Pentru peştii din Vistula? — Nu-ţi face griji Dacă-i aşa, o să-l mănânce cu tine cu tot — Ia mai ţine-ţi fleanca Nu-mi plac vorbele de soiul ăsta În vreme ce sublocotenentul Zaklika ţinu lecţia politică regulamentară, iar stegarul Rand dădu ordinele corespunzătoare, plutonul era de acum pregătit sufleteşte pentru evenimentele ce urmau să se desfăşoare Toţi erau hotărâţi să-şi facă cât mai bine cu putinţă datoria, deşi erau cu frica în sân din pricina nemţilor şi a fluviului Veniţi din câmpii întinse, udate de mici pârâiaşe şi râuleţe, cei mai mulţi dintre ei nu ştiau să înoate Nu merseseră niciodată în viaţa lor cu barca şi cu atât mai mult cu o barcă aflată în bătaia focului Deşi nu erau ofiţeri de stat major, îşi dădeau seama de dificultatea întregii acţiuni Erau însă încredinţaţi că nu va exista altă ieşire şi că ceea ce trebuia să se întâmple, se va întâmpla În concepţia lor războiul era o stihie, ca văzduhul, focul sau apa, o soartă vitregă pe care trebuia să o înduri până la capăt De aceea îşi cercetau picioarele opărite în bocanci pe timpul marşului, mâncau pâine cu zahăr, fumau ţigări ràsucite din hârtie de ziar, îi blestemau pe nemţi care puseseră la cale toate astea şi care chiar acum, când pierduseră pe toată linia şi zilele le erau numărate, mai ucideau oameni, nu voiau să sfârşească şi să capituleze, deşi aceasta ar fi fost, desigur, mult mai bine pentru ei Şi de ce porniseră, ai dracului, războiul? Aveau pasămite o ţară bogată, o duceau bine Hitler de fapt a pus la cale totul El a hotărât că germanii trebuie să stăpânească lumea Deutschland über alles Şi că trebuie să-şi ia revanşa pentru înfrângerea din celălalt război — E tâmpit, îşi exprimă părerea fruntaşul Grytko, înfăşurându-şi obiala Strânse şiretul de la bocanc, făcu doi paşi de probă, sudui printre dinţi Nebun de legat, adaugă cu ciudă Acum o să mănânce iar mardeală Nu le-a fost bine? — Mardeală or să mănânce, dar câţi dintre ai noştri or mai muri? Spun oamenii că la Varşovia leşurile zac în stive, ca buştenii Împuşcă fără osebire: bărbaţi, femei, copii — Toate bisericile au fost distruse — Şi palatul regal N-a rămas piatră peste piatră din el — Nalewki nu mai există Da ştiţi voi ce era această Nalewki? Aşa o stradă era una singură în lumea întreagă Ce negoţ, ce prăvălii, ce mărfuri, ce bogăţii erau acolo! Au făcut-o praf, nemernicii — Rozenblat, tu ai locuit acolo, pe Nalewki? — Desigur Aveam acolo o tarabă mică în stradă, vindeam ciorăpei de damă, chiloţei, cămăşuţe de tricot Ce viaţă! Un adevărat rai! „Iată cel puţin unul pentru care Varşovia nu este o abstracţie, gândi Andrzej Eu sunt al doilea Dar Varşovia noastră nu mai există şi, de fapt, nici n-a existat vreodată Ea nu era aşa cum ne-a rămas în amintire! Bietul Rozenblat! Nu i-o fi mers chiar atât de grozav pe Nalewki Cum mai înfrumuseţează însă totul amintirea ” Andrzej îşi aducea bine aminte de Nalewki, deşi fusese acolo o singură dată în viaţă, când se dusese cu bunica Joanna să-i cumpere uniforma de licean Văzuse atunci o stradă îngustă, murdară şi rău mirositoare, un furnicar uman ticsit până la refuz În comparaţie cu străzile curate şi liniştite din Śródmieście îţi lăsa o impresie deprimantă L-a izbit insistenţa negustorilor care probabil o duceau foarte prost, dacă ajungeau să-i tragă de mânecă pe clienţi în prăvălii şi nu lăsau să le scape nici cel mai mărunt câştig Amintirea înfrumuseţează totul Chiar lui perioada dinainte de război îi rămăsese în amintire ca un şirag de zile senine şi însorite, deşi au fost şi răstimpuri când era foarte greu, au fost zile de zbucium, de deznădejde şi de impas, care acum păreau cu totul fără însemnătate chiar acelea când tatăl său a fost concediat Sau lunile petrecute la bunica Joanna Stătuse la bunica Joanna, pe strada Wilcza, timp de un an Era în clasa întâi de liceu Tatăl său era convins că ar ieşi mai ieftin dacă l-ar da la gimnaziul din Lublin Andrzej se bucurase de această schimbare Joanna era socotită de toată lumea o femeie foarte bună, dar îşi manifesta bunătatea într-un mod atât de sâcâitor, încât era greu de suportat Extrem de pedantă şi curioasă, controla fiecare pas al băiatului şi îi împuia capul cu povestiri moralizatoare de soiul celor de pe vremea Narcyzei Zmichowska, pe care, nici contemporanii ei nu le luau în serios Dealtfel bunica însăşi – aşa cum observase curând Andrzej, care nu avea decât treisprezece ani – nu aplica în viaţă pseudoadevărurile propovăduite Nu putea pricepe de ce ţinea atât ca el să creadă în ele Izbutise să otrăvească viaţa tuturor celor care s-au aflat în raza de acţiune a elocinţei şi a principiilor ei de neclintit Soţul îi fugise de acasă, fiicele, când au observat că felul de a fi al mamei poate să ducă la spargerea căsniciilor lor, au rupt legăturile cu ea În casa ei nicio servitoare nu rezista mai mult de o lună La început bunica mânca la aceeaşi masă cu ea, îi făcea patul în camera de serviciu şi o ajuta la curăţatul cartofilor, ca pe urmă să o facă cu ou şi cu oţet şi să-i scoată pe ochi bunătatea iniţială Conducându-se după un fel de al şaselea simţ, care îi fusese de ajutor în multe împrejurări din viaţă, plecase din Varşovia încă din iunie patruzeci şi patru Acum se afla în afara oricăror primejdii, cu excepţia celor la care o expuneau vârsta înaintată, viaţa de zi cu zi din timpul ocupaţiei Lui Andrzej îi era oarecum milă de ea şi i se părea că o înţelege pe această femeie bătrână şi singuratică, supusă acţiunii legilor biologice neîndurătoare, care mai încerca să-şi câştige dragostea oamenilor, încercare sortită din capul locului unui eşec Poate că în tinereţe nu fusese aşa; fusese desigur altfel Oamenii se schimbă foarte mult când îmbătrânesc Gândul că vor trebui să plece curând îi umple de amărăciune şi invidie faţă de cei ce rămân Rozenblat continua să ridice în slăvi raiul pierdut din Nalewki, care însă părea un rai numai dacă ţi-l aminteai din perspectiva a cinci ani de război şi peregrinare — sigur, marfa nu era de calitatea întâi, ci dintr-aceea care se mai întâmpla să aibă câte un mic defect sau o găurică Că e pungăşie? Ce pungăşie, omule! Clienţii mei ştiau că ceva nu este în regulă Minuni nu există Marfa de categoria întâi trebuie să coste scump Voiau să cumpere ceva mai prost, dar mai ieftin Ştiţi voi ce dever aveam? Credeţi că am fost întotdeauna acelaşi Rozenblat în uniforma jegoasă de dril, la care domnul caporal, pardon, sare cu gura? Eu eram domnul Rozenblat Îndată ce terminam cu gheşeftul, îmi puneam un costumaş negru, o crăvăţică, luam la braţetă o domnişoară şi mergeam la cinema sau la plimbare în Ogród Saski Chiar negustorii cu prăvălii proprii mă salutau cu respect Ce viaţă era! Aşa să dea Dumnezeu să fie mereu „Starówka este distrusă” Pentru a nu ştiu câta oară din momentul în care aflase, Andrzej căută să-şi imagineze ce se ascundea în spatele acestor cuvinte, dar ele continuau să rămână vorbe goale, lipsite de conţinut Starówka este distrusă Au rămas doar mormane de ruine Şi dacă Hanka Dacă Hanka Nu, nu era cu putinţă Se ridică, îşi aranjă vestonul, îşi îndreptă centura — Terminaţi cu palavrele, spuse, vă ajunge pe azi Umpleţi încărcătoarele, curăţaţi armele N-avem prea mult timp 4 Urmau să aibă o zi de odihnă, dar comandamentul îşi schimbă hotărârea Plutonul slovacilor primi ordin să preia apărarea clădirii cu numărul patru din strada Idźkowski Suduind puţintel, de formă, căci erau convinşi că e zadarnic, insurgenţii ocupară parterul Pierduseră de acum socoteala zilelor petrecute în luptă şi în contact nemijlocit cu inamicul Singura consolare putea fi doar aceea că poziţiile lor făceau parte, în mod oficial, din linia a doua de apărare În faţă, la o distanţă mică, era clădirea izolată a şcolii de pe strada Zagórna, în care se aflase până nu demult spitalul insurgenţilor şi care acum era ocupată de germani Din spate, de la etajele superioare, se vedea ca în palmă întregul Solec, până în strada Mączna Stanko dădu ordin să se instaleze puşca-mitralieră Câţiva oameni se apucară îndată să spargă cu târnăcoapele o ambrazură în zidul clădirii Nemţii întreprindeau deseori atacuri asupra Solecului şi deşi în noaptea precedentă fuseseră puşi pe fugă de pe nava „Bajka” şi de pe cheiul „Syrena“, situaţia continua să rămână neclară Infirmierele distribuiră dejunul – câteva bucăţî de zahăr şi nişte pesmeţi mucegăiţi În sector domnea liniştea, nemţii nu trăgeau, nu încercau să atace Profitând de ocazie, sublocotenentul Stanko se decise să consacre câteva clipe problemelor administrative ale plutonului pe care le neglijase aproape cu totul — Ia spune-mi, câţi oameni mai avem în momentul de faţă? îl întrebă pe Vis, ajutorul său — Efectivul actual? Şaptesprezece oameni plus cinci infirmiere Din care şapte sănătoşi, vreau să zic – teferi Ceilalţi sunt mai uşor sau ceva mai grav răniţi Nu vor să meargă la spital Stanko dădu din cap Cu toate că nu dormise trei nopţi la rând mişcările îi erau energice, iar ochii, deşi înroşiţi, aruncau priviri iuţi şi agere Era groaznic de slab Niciodată nu fusese gras, dar acum arăta ca un schelet îmbrăcat în piele Nasul mare şi ascuţit i se reliefa rapace — Dar pierderile? De la început Vis scoase un carnet jerpelit — Prima decadă a lui august, începu să citească, o patrulă trimisă la Belweder Au dispărut, probabil, ucişi: Towiak, Waldek, Mścisław, Wah, Sokól Grav răniţi, la spitalul ZUS: Olejnik şi Waclaw Sfârşitul lui august şi începutul lui septembrie Morţi: Susaianşvili, Ivan Babilaşvili, Lech, Bomba, Meteor, Waluś, Reflektor, agenta de legătură Wrzos, Jurek, Tamaradze, Kolejarz Am pierdut cincizeci la sută din efectivul iniţial — Dacă nu punem la socoteală şi răniţii — Fără ei Cu răniţi cu tot s-ar ridica la aproximativ optzeci la sută Dar nu pot fi consideraţi răniţi, deşi într-o armată normală ar sta în spital Orice s-ar spune ei sunt împreună cu noi şi continuă să lupte Stanko oftă — Pe Wrzos, ţi-o mai aminteşti? N-am vrut s-o primesc în pluton — N-ai vrut? — Rău am făcut că am primit-o Fata putea să mai trăiască — Nu se ştie Unde stă scris că în altă parte nu i s-ar fi întâmplat acelaşi lucru? Wrzos era originară din Radom În urma unei trădări în organizaţia locală, la sfârşitul lui iunie ajunsese la Varşovia Avea repartiţie în vederea declanşării insurecţiei, dar „ora W” a surprins-o departe de subunitatea din care urma să facă parte S-a prezentat la slovaci La cererea ei, însoţită de recomandările călduroase ale plutonierului, Stanko răspunsese doar atât: — Nu Ce ne trebuie muieri? Abia când fata a început să plângă cu hohote, zise: — Rămâi Dar cu aceleaşi drepturi ca şi soldaţii — Asta şi vreau Nu i-a părut rău că o primise Era de neînlocuit Sub cel mai aprig foc alerga să transmită ordinele, stătea la punctul de observare, descoperea obiectivele Apoi s-a întâmplat ce s-a întâmplat, pe timpul luptelor pentru portul Czerniakowski Camarazii o duceau cu grijă pe o pătură Când au trecut pe lângă comandantul de pluton, l-a chemat din ochi Avea privirea lucidă — Anunţaţi familia, şoptise I se pusese un nod în gât — Lasă istericalele, ce naiba! N-o să ai nimic Aproape că era încredinţat şi el că n-o să aibă nimic L-a înţeles şi a încercat să surâdă Acum îi părea rău că îi vorbise atât de aspru, deşi nu se îndoia că vorbele acelea brutale erau singurele cuvinte potrivite de încurajare într-o asemenea clipă Fu întrerupt din reflecţiile sale de Żbik — Vin nemţii dinspre Solec! Au şi un tanc Stanko şi Vis se repeziră la puşca-mitralieră de la etaj Plutonierul Marian ochea cu grijă şi apăsa pe trăgaci trimiţând serii scurte asupra infanteriei ce venea în urma tancului Stanko privi prin binoclu După primele împuşcături văzu cum şirul ordonat al uniformelor gri-verzui începu să se clatine, apoi se frânse brusc — Bine! strigă Încă o dată! Serii scurte! În lentilele binoclului îi apăru turela tancului — Bi Ei, mama dracului! Părăsiţi poziţiile de tragere! Erau de acum pe scări când o explozie puternică zgudui clădirea Cel de-al doilea proiectil tras de tanc spulberă poziţia pe care se aflaseră cu o clipă în urmă — Ei, poftim de luptă, oftă Marian De-am avea măcar o singură puşcă antitanc! — Lasă văicăreala, mormăi Stanko în timp ce instalau puşca-mitralieră în noua poziţie de la etajul doi Dă-i bătaie! Măturată de rafalele ţintite, infanteria germană îşi pierdu tot elanul şi se adăposti printre ruine Se cruţau, nemernicii Ar fi vrut să meargă la sigur, atunci când rezistenţa apărătorilor ar fi fost complet înfrântă, iar poziţiile le-ar fi fost rase de artilerie, distruse de bombe şi arse cu foc Cu civilii neînarmaţi se lupta cu mai multă uşurinţă şi plăcere Tancul mai trase de câteva ori, dădu înapoi, porni înainte, se opri din nou, îşi plimbă puţin ţeava tunului şi porni cu viteză înapoi Echipajul socotise pesemne că nu are rost să pătrundă fără acoperire în defileul străzii, unde putea fi lesne atacat din spate cu o sticlă incendiară sau cu o grenadă — Deocamdată s-au potolit, răsuflă uşurat Stanko Încă îi mai putem ţine la respect — Nu ştiu că noi suntem la capătul puterilor, zise Marian — O să mai rezistăm — E o chestiune de zile, poate de ore De ce să ne facem iluzii? spuse posomorât plutonierul Stanko îi aruncă o privire pe sub sprâncene şi nu răspunse nimic Ştia că plutonierul are dreptate, că înfrângerea era inevitabilă şi teribil de aproape, dar nu îi plăcea să se gândească şi mai ales să vorbească de ea, deşi, când îşi constituise plutonul şi intrase în luptă, ţinuse cont şi de această posibilitate În acţiunea în care se angajase miza cea mai mare nu era victoria Era vorba de alte aspecte, care din punctul de vedere al lui Stanko erau cu mult mai importante Colonia slovacă de la Varşovia nu era prea numeroasă Avea vreo două sute de persoane Atunci când clericul Tiso a pus mâna pe putere în Slovacia, când „Hlinkowá Gardá” a început să-şi facă de cap, când armata slovacă a pătruns împreună cu germanii în Polonia, printre slovacii din Varşovia s-au găsit oameni care au considerat că a sosit timpul să treacă la acţiune Au apreciat că nu era de-ajuns faptul că făceau parte din organizaţiile clandestine poloneze şi au decis să creeze o organizaţie proprie pentru a arăta lumii că nu toţi slovacii sunt în subordinea lui Hitler, că vor şi ei să-şi aducă aportul la lupta contra fascismului Au început să acţioneze cu toată energia Mai întâi se asigură ascultarea posturilor de radio pentru organizaţiile clandestine poloneze: slovacii, fiind ausländeri aveau voie să posede aparate de radio Urmară manifestele care erau răspândite în Slovacia, trecerea de curieri polonezi peste frontieră, pregătirea militară a tineretului, lucrul la primul număr al publicaţiei „Nad Tatrou sa blýska” şi insurecţia Din cauza învălmăşelii organizatorice de la „ora W“, cei mai mulţi dintre ostaşii slovaci nu au reuşit să ajungă la plutonul lor Stanko era disperat El îşi dădea cel mai bine seama că acţiunea pe care o pregătise în anii lungi de ocupaţie eşuase Oare oamenii îi înşelaseră aşteptările sau împrejurările erau de vină? Bănuia că amândouă şi stătea în cumpănă dacă nu era cazul să schimbe banderola tricoloră cu stemă slovacă şi iniţialele „WP”, pur şi simplu pe una alb-roşie Convocă la un consiliu pe cei care îi erau mai apropiaţi Au hotărât împreună, deşi în plutonul lor slovacii erau în minoritate, să treacă la acţiune purtând culorile naţionale După cum s-a văzut, hotărârea adoptată a fost justă Ceilalţi slovaci, care nu răzbiseră până la subunitatea lor, luptau şi mureau în cadrul subunităţilor poloneze, purtând banderole alb-roşii Plutonul slovac căpătă un aspect şi mai straniu atunci când i s-a alăturat un grup exotic, format din cetăţeni sovietici În mod curent li se spunea gruzini, deşi nu erau cu toţii de această naţionalitate: printre ei erau şi ruşi, precum şi un Azerbaidjan Toţi evadaseră din lagărele de prizonieri de război, se ascunseseră prin Varşovia şi şi-au pus, fără niciun fel de rezerve, banderole distincte Iniţial comandamentul nu avusese încredere în ei Curând însă au demonstrat că sunt ostaşi de valoare Se distingeau printr-o rezistenţă de fier, un curaj învecinat cu bravură şi un optimism molipsitor, care au avut o înrâurire binefăcătoare asupra restului plutonului, atunci când totul a început să se năruie şi să se apropie de un sfârşit inevitabil Stanko stătea în cumpănă dacă n-ar fi fost mai bine să tragă un pui de somn, când în încăpere dădu buzna elevul-sergent Żubr din plutonul 1140 Erau în relaţii strânse Żubr, de profesie tehnician dentar, îndeplinea funcţia de felcer De multe ori avusese prilejul să-i panseze pe răniţii din plutonul slovac La începutul insurecţiei, aflând de la populaţia civilă despre nişte arme îngropate în anul ’39, ajutase plutonul să-şi completeze armamentul Stanko, la rândul său, ţinuse câtva timp locul comandantului plutonului 1140, care fusese ucis — Salut pe comandantul Legiunii Străine Care-i situaţia? începu Żubr N-ai nimic de băut? Stanko clătină din cap — Nici eu Firma a dat faliment — Ce mai face plutonul vostru? întrebă Stanko — Tot ca mai înainte, dar ceva mai prost Adică situaţia se prezintă astfel încât nu ne-a rămas de dat decât o singură comandă: „Pentru rugăciune!“ — Nu ştii ce mai e prin Praga? — Acolo sunt ai noştri, vreau să spun, berlingoviştii Asta-i sigur Ai văzut ce frumos pun pe fugă avioanele nemţeşti? Zic „ai noştri“, deşi comandamentul se pare că e de altă părere Orice s-ar spune, este ultimul moment când se mai poate face ceva Fără ei, suntem la pământ — Sunt străin, spuse Stanko, şi de aceea nu mă pot amesteca în politica polonezilor Probabil însă că ai dreptate — Te-ai amestecat în politică din clipa în care te-ai alăturat insurecţiei — Nu Stanko scutură cu hotărâre din cap Asta nu-i politică Pe mine mă interesează doar lupta contra germanilor Sunt subordonat comandamentului militar, dar sub raport organizatoric nu fac parte nici din AK şi nici din AL Astea sunt treburi de-ale voastre — Poftim de stai la discuţie cu unul ca ăsta, izbucni în râs Żubr Fie cum zici În cealaltă încăpere gruzinii începură să cânte nemuritorul lor „Dacă mâine-i război, dacă mâine pornim ” „Înseamnă că li-e foame, gândi Stanko Cântă ca să le mai treacă de foame Azi, nu ştiu cum, e prea multă linişte Am avut numai un singur atac Doar pe undeva, pe strada Ludna, se trage, dar nu cine ştie ce energic” Cântecul încetă brusc În odaie intră Bailaşvili — Dom’ locotenent A venit nu ştiu ce agentă de le se poticni la termenul „agentă de legătură”, dar Stanko înţelese despre ce era vorba De la comandament — Ad-o încoace Cum o mai duci, Nina? o întâmpină el pe fetişcana îmbrăcată într-o haină de camuflaj germană Ce s-a întâmplat? — Domnule locotenent, comandantul vă invită la o convocare la comandament Azi la ora optsprezece — Ceva important? — Se pare că da — Bună fată, dădu aprobativ din cap Żubr, când agenta de legătură ieşi Pare-se că Odrowąż s-a încurcat cu ea — Ieri, cinci ca dânsa au fost violate de nemţi şi apoi arse în garajul de pe strada Zagórna, spuse Stanko În ruptul capului nu pot pricepe de ce am abandonat şcoala aceea fără niciun foc de armă — Acolo era un spital Dreptul internaţional nu admite ca spitalele să fie atacate — Dreptul internaţional nu admite nici să arzi de vii infirmierele şi nici să ucizi răniţii Nu-i aşa? — Dreptul este al celor puternici Eşti de şase săptămâni în insurecţie şi încă n-ai învăţat atâta lucru? — Anumite lucruri nu le voi învăţa — Noi trebuie să respectăm dreptul, zise picotind Żubr Capul i se clătina şi îi cădea în piept Nu suntem nemţoi Aproape că aţipise, când tresări brusc şi se frecă la ochi — Interesant, ce-o să fie la convocare? mormăi somnoros Aceeaşi întrebare o puse într-una din clădirile din sectorul de nord al apărării plutonierul Kos când află de chemarea comandantului său la comandament Nimeni nu se osteni să-i răspundă Doar Czarny reacţionă după câteva clipe şi încă într-un fel de parcă s-ar fi aşteptat la această întrebare, şi în ea n-ar fi făcut decât să răbufnească tot necazul şi obida pe care le strânsese în suflet — Ce-o să fie la convocarea asta? repetă Se ştie: domnii ofiţeri se vor întâlni, vor bea şi vor face o mică orgie Între timp câţiva soldaţi complet vlăguiţi vor adormi în posturi, nemţii se vor apropia tiptil, le vor tăia gâtlejurile, vor ocupa o clădire, după care se vor distra spânzurând vreo zece – douăzeci de civili şi violând vreo zece – douăzeci de femei Domnii ofiţeri vor observa că clădirea este ocupată şi vor da ordin să fie recucerită, ceea ce de asemenea se va face cu sorţi mai mari sau mai mici de izbândă Cu această ocazie câţiva soldaţi vor dobândi cruci de lemn, iar câţiva ofiţeri cruci „Virtutea militară“ Ca urmare va fi prilej pentru o nouă beţie şi aşa mai departe, da capo al fine — Ce tot îndrugi acolo? întrebă cu uimire Kos Când s-a întâmplat una ca asta? — Nu s-a întâmplat? — N-am auzit În orice caz nu e o regulă — Eu ştiu ce spun Oare este drept ca soldatul să râme cu nasul ruinele, iar ofiţerul să bea pe săturate vodcă şi să se culce prin beciuri cu agentele de legătură? Dar raţiile alimentare speciale pentru ofiţeri? E drept să le primească? De ce un locotenent trebuie să mănânce mai bine ca mine? Ce, el are un alt fel de stomac? — Totdeauna a fost aşa — Nu e dracu’ chiar atât de negru, căută să-l potolească caporalul Turek Nu ai de ce să-i pizmuieşti atât pe ofiţeri Câţi dintre ei n-au pierit? Tu ai doar grija ta şi a celor câţiva metri de teren din fâşia de asigurare, iar ofiţerul trebuie să gândească pentru toţi — Şi multe foloase am mai tras de pe urma gândirii lor, mormăi Czarny şi dădu cu piciorul într-o cutie goală de conserve, aflată într-un colţ Stătea acolo de mai multe zile Cutia se rostogoli zdrăngănind pe parchet, zbură pe coridor prin uşa deschisă şi se izbi de perete Czarny rămase o clipă nemişcat, apoi, de parcă i-ar fi venit o idee, se duse la cutie, se aplecă, o ridică şi îi cercetă cu atenţie interiorul — N-a mai rămas nimic, spuse dintr-un colţ Kos Au lins-o lună Czarny zvârli cutia şi se aşeză pe podea cu înfăţişarea unui om pentru care nimic nu mai contează şi care, chiar dacă s-ar prăbuşi întreaga lume, nu ar mişca nici măcar un deget Dealtfel şi camarazii lui lăsau aceeaşi impresie Toţi erau nebărbieriţi de multă vreme, murdari, plini de bube, abrutizaţi, istoviţi până la ultima picătură de vlagă Doar relaţiile cele mai primitive – foamea, durerea şi teama – mai continuau să dăinuiască în el Totul era dominat de ideea impasului în care se aflau, a absurdităţii a tot ce fac, de certitudinea înfrângerii inevitabile, precum şi a consecinţelor ei: represaliile învingătorilor Numai instinctul vieţii, tendinţa de a prelungi această viaţă măcar cu încă un minut şi automatismul format în decursul a şase săptămâni de luptă îi făceau să ducă arma la umăr, să tragă asupra nemţilor care atacau, să se arunce la pământ sau să se adăpostească prin beciuri când văzduhul începea să vuiască sfârtecat de obuzele tunurilor sau când se auzea uruitul motoarelor care anunţau un atac aerian După ce cădeau bombele, după ce se sfârşea ciocanul de foc al artileriei, reveneau iarăşi la posturile lor şi continuau să tragă foc cu foc sau în serii scurte, pentru a nu face risipă de muniţie Atunci când elevul-sergent Andrzej Nowak intră cu grupa sa în cartierul Praga, plutonul lui Odrowąż avea un moment de răgaz La amiază germanii încercaseră să atace, dar au făcut-o fără avânt şi, întâmpinaţi cu foc ochit, renunţaseră la intenţiile lor Aveau timp Aşteptau ca incendiul ce mistuia zidurile clădirii vecine să cuprindă şi poziţia deţinută de plutonul lui Odrowąż şi să-i silească pe apărători să se retragă din nou Nemţii nu aveau absolut niciun chef să se vâre între zidurile acelea unde îţi puteai pierde viaţa foarte lesne nu numai de pe urma unui glonte sau a unei grenade, ci chiar din cauza cărămizilor care se prăbuşeau de sus Suferiseră distrugeri considerabile, iar după pierderea cartierului Praga situaţia devenise şi pentru ei destul de alarmantă Comandantul de batalion care conducea ofensiva în acel sector se temea de o lovitură executată de pe celălalt mal al Vistulei şi hotărâse să-şi cruţe oamenii Şi o putea face cu atât mai uşor, cu cât nu se mai aştepta la vizita inopinată a vreunuia dintre şefii săi Până nu demult, urmând pilda generalului de tancuri von Vormann, aceştia veneau în linia întâi, luau atitudini napoleoniene şi trimiteau companiile să execute atacuri fără rost În ziua aceea însă von Vormann avea necazuri serioase Atât de serioase, încât funcţia lui de comandant de armată ajunsese să atârne de un singur fir de păr I se imputa că nu reuşise să apere Praga şi că lăsase ca aceasta să fie cucerită de trupele poloneze şi sovietice Unui alt general i s-ar fi trecut cu vederea una ca asta Vormann însă era în relaţii proaste cu comandamentul SS şi al poliţiei, cu care ajungea adesea la conflicte şi la acuzaţii reciproce De aceea, la primul eşec, von Vormann – al cărui aspect exterior era caricatura vie a unui general prusac: înalt, slab, cu monoclu şi cu buza de jos lăsată – fu nevoit să plece În acest fel plutonul lui Odrowąż ajunse să aibă câteva ore de răgaz şi nu fu nevoit să respingă un nou atac al nemţilor Liniştea însă nu era totuna cu odihna, căci persista tensiunea nervoasă, aşteptarea atacului care nu se producea, dar care putea fi declanşat Acalmia nu însemna nici măcar siguranţă În orice clipă un proiectil tras de artileria pe platforma de cale ferată, salva unui nebelwerfer, sau un goliat care s-ar fi apropiat prin surprindere ar fi putut să prefacă în fărâme clădirea, odată cu cei ce o apărau şi cu locatarii ei Dar aşa ceva era de domeniul accidentelor întâmplătoare, care nu pot fi nici prevăzute şi nici preîntâmpinate Soldaţii din plutonul lui Odrowąż erau mulţumiţi de ceea ce le oferea pentru moment soarta, recunoscători pentru întârzierea în executarea sentinţei, pentru acea acalmie nesigură şi ameninţătoare care – dacă nu ar fi fost foamea ce le chinuia măruntaiele, teama pentru ceea ce va surveni în minutele următoare şi lipsa oricărei speranţe – aproape că ar fi putut fi numită viaţă 5 Rokicki căuta deseori să stea de vorbă cu Andrzej Întrucât până nu demult făcuseră parte din organizaţii deosebite, reprezentând două concepţii despre lume diferite, Andrzej se mărginea să-i asculte cu suspiciune confidenţele, fără niciun fel de comentarii, căci nu ştia ce anume îl făcea pe caporal să-i împărtăşească tocmai lui îndoielile care îl frământau — Plutonul nostru are un noroc parşiv, îi spusese odată lui Andrzej Nu-i de ajuns că stegarul e ca un peşte adormit, locţiitorul comandantului companiei umblă şi el de parcă s-ar fi ghiftuit cu beton şi vorbeşte de parcă ar ţine o lecţie Andrzej mormăi ceva ce putea să semene tot aşa de bine cu o aprobare ca şi cu un protest Rokicki nu băgă în seamă aceasta — Chiar şi atunci când spune lucruri juste, n-o face la locul potrivit şi cui ar trebui, continuă Ţăranilor le arată că argaţii vor căpăta pământ prin reformă, deşi pe ţărani îi doare în c de argaţi şi le este frică de colhozuri Acum o oră în urmă l-am auzit cum căuta să-i sperie pe proprietarii de case cu Polonia sanaţionistă Habar n-are că ei doresc mai mult ca orice tocmai reinstaurarea Poloniei sanaţioniste Dacă au avut ceva contra ei, au uitat de asta în coşmarul celor cinci ani de ocupaţie şi acum li se pare că pe atunci era raiul pe pământ Dealtfel nu numai lor li se pare aşa, ci chiar şi oamenilor care au dus-o cu adevărat greu înainte de război Rokicki îşi răsuci o ţigară groasă cât un deget şi scoase pe nas un nor de fum — Şi este firesc să fie aşa, spuse Omul care moare de foame îşi aminteşte ca de un rai de timpurile când mai avea o bucată de pâine Omul în care se trage pe stradă ca într-un câine turbat îşi aminteşte cu duioşie de vremurile când putea să se judece la tribunal şi avea posibilitatea să-şi ia un avocat Ce dracu’, trebuie să te pricepi un pic la psihologie — Bine, dar ce mă privesc toate astea pe mine? îl întrerupse Nowak De ce nu le spui locotenentului? — Am încercat Şi chiar de două ori Degeaba Singurul rezultat e că acum se uită la mine chiorâş — Pe mine nu mă interesează politica, răspunse Nowak După ce îi batem pe nemţi, toate se vor lămuri de la sine — Nu e chiar aşa de simplu Şi mai bine n-aţi spune nimănui că nu vă interesează politica — De ce? se miră elevul-sergent — Ce s-ar întâmpla dacă i-aţi mărturisi una ca asta locotenentului Zaklika? întrebă Rokicki — Ei şi? — S-ar uita la dumneavoastră ca şi cum aţi avea sifilis şi tuberculoză evolutivă la un loc, ca la un bolnav irecuperabil Şi, ceea ce este mai caraghios, din punctul lui de vedere ar avea dreptate Pentru că în fond nu există apolitism Servirea mesei de prânz este şi ea politică, spunea un cunoscut de al meu, locotenentul Smirnov — Nu sunt de acord, protestă Andrzej — N-are rost să protestaţi Fondul problemei nu rezidă în aceea că nu v-ar interesa politica, ci în faptul că nu vă împăcaţi cu metodele prea simpliste ale lui Zaklika al nostru Andrzej se săturase de discuţie — Ascultă, Rokicki, zise Ia mai slăbeşte-mă cu astea Nu te priveşte ce mă interesează şi ce gândesc Dacă ai anumite bănuieli, raportează acolo unde e cazul şi nu mă mai bate la cap „I-am zis-o, gândi Cel puţin să nu creadă că are de-a face ca un fraier Unuia ca el trebuie să i-o retezi pe loc, fără menajamente” În acelaşi timp însă simţea că ar fi trebuit să-i spună cu totul altceva şi îi era necaz că îl repezise Caporalul nu se nelinişti deloc de ieşirea lui Pe chip nu i se zări nici urmă de zăpăceală şi nici jena omului dat în vileag Izbucni doar în râs — Nu aveţi de ce să vă temeţi, domnule elev-sergent Dintr-odată deveni serios Se vedea bine că nu mai glumeşte — Îmi dau seama că poate vă surprinde că vin la dumneavoastră cu asemenea treburi Mă simt obligat să mă explic O fac din cauză că sunteţi un intelectual tipic – îi ascultaţi pe toţi şi nu faceţi nimic Şi eu tocmai de asta am nevoie Experienţa ne învaţă că deşi de cele mai multe ori este mai bine să acţionezi, uneori e preferabil, mai avantajos şi mai sigur, să nu faci nimic – atunci când e limpede că acţiunea oricum, nu are sorţi de izbândă sau când ar putea aduce prejudicii mai mari ca în cazul când s-ar renunţa la ea Mă refer la prejudiciile cauzate colectivităţii, nu numai individului — Nu pricep, spuse Nowak Pentru mine astea sunt prea complicate Într-adevăr nu înţelegea, deşi bănuia câte ceva Observase mai demult antipatia reciprocă dintre Rokicki şi Zaklika, dar presupunea că era vorba doar de o simplă invidie a caporalului cu o experienţă de luptă mult mai îndelungată ca aceea a locotenentului – cu o pregătire superioară şi, de asemenea, cu un trecut frumos în mişcarea politică propriu-zisă de partizani – dar care continua să rămână caporal şi se pare că era în mod intenţionat omis la avansare Trebuia să fie ceva la mijloc, vreun dedesubt suspect, cunoscut desigur, pe toate treptele ierarhiei regimentare, doar de câteva persoane Rokicki era un om atât de aparte, încât Nowak bănuia că e vorba de vreo mistificare Dar ce rost ar fi avut o asemenea mistificare, nu izbutise să înţeleagă „De fapt el făcea parte din aceeaşi categorie de oameni ca şi Zaklika, se gândi De ce unul e sublocotenent şi se pare că în curând va fi înălţat în grad, iar celălalt, caporal, şi sub comanda mea care, din punct de vedere militar, nu sunt decât un diletant” — Să ştiţi, spuse Rokicki, că nu pun la îndoială bunele intenţii ale lui Zaklika El însă nu are şcoala vieţii şi este prea rigid — Pe mine asta nu mă interesează deloc, observă Nowak Am spus că politica nu este specialitatea mea — În ce mă priveşte lucrurile se prezintă oarecum altfel Simt nevoia ca cel puţin să stau de vorbă cu cineva Dar cu cine să discut despre cele ce mă frământă? Cu ofiţerii, în niciun caz, căci ei nu vor voi nici măcar să mă asculte Dealtfel şi aşa mă bucur de o proastă reputaţie N-o pot face nici cu soldaţii care poate că m-ar asculta cu plăcere Dar ce ar însemna asta? Ar fi totuna cu o acţiune de descompunere a armatei, cu o activitate subversivă Şi atunci stau de vorbă cu dumneavoastră Asta nu vă dăunează întru nimic şi nici nu vă strică dispoziţia, tocmai pentru că mai înainte aţi avut desigur prilejul să vă imaginaţi lucruri mult mai rele — Mulţumesc pentru încredere, răspunse sec Andrzej Însă este treaba dumitale Nu vreau să avem nimic de împărţit — Chiar dacă nu vreţi, nu se poate altfel Credeţi oare că aici, în cartierul Praga, sunt numai oameni dispuşi să ne întâmpine cu flori? N-are rost să ne facem iluzii Sunt şi mulţi dintr-aceia care ne-ar trage cu cea mai mare plăcere un glonte în cap fiecăruia dintre noi, inclusiv dumneavoastră Deşi văd ce se petrece dincolo de Vistula şi ştiu că numai noi putem da ajutor Varşoviei Spusele coincideau întru totul, de parcă Rokicki ar fi fost atunci de faţă, cu discuţia pe care Andrzej o avusese recent cu un bărbat de vârstă mijlocie, cu nişte cizme atât de lucitoare că deşi purta haine şi o şapcă de civil, când i se adresase, Nowak luase fără voie poziţia de drepţi Mai întâi vorbiseră despre situaţia din Varşovia sau, mai curând, despre lipsa de ştiri precise privitoare la această situaţie Până şi expresia feţei necunoscutului era în concordanţă cu cizmele, ca şi cum ele i-ar fi determinat psihicul, caracterul şi modul de viaţă Andrzej avu impresia că dacă bărbatul acela ar fi fost deposedat de cizmele lui ofiţereşti strălucitoare, aceasta ar fi echivalat în mod indiscutabil cu pierderea aerului de virilitate, că ar fi căpătat cu siguranţă o înfăţişare diferită, poate ar fi izbucnit chiar şi în plâns, ca o femeie într-un acces de isterie Dar aşa, încălţat cu cizmele, avea o privire pătrunzătoare şi atotcuprinzătoare (Nowak era sigur că necunoscutul observase pe loc galoanele compromiţătoare, lipsa unui nasture la mânecă, petele de pe pantaloni şi că îşi dădea perfect de bine seama de starea lui de spirit, că îl desconsideră pentru lipsa de fermitate şi de curaj), îl trata pe Andrzej cu o condescendenţă jignitoare, mult mai enervantă ca mitocănia obişnuită Se interesă imediat din ce parte „a Uniunii Sovietice este originar domnul elev-sergent“, de cât timp este în armată şi unde a făcut şcoala militară Când află că Nowak este din ţinutul Lublinului, că a învăţat într-o şcoală de ofiţeri a Armiei Krajowa şi că s-a înrolat voluntar în armată, mai întâi se miră foarte tare, apoi îi dădu de înţeles în mod limpede că „intrarea în armata creată de Soviete şi aflată la dispoziţia lor” o consideră pur şi simplu trădare Făcu de asemenea aluzii fără echivoc la faptul că atunci când totul va reveni la normal, Andrzej nu va scăpa de spânzurătoare, decât dacă autorităţile legale vor lua în considerare tinereţea lui, lipsa de maturitate politică şi de experienţă de viaţă Ca atare îl sfătui să reflecteze şi să tragă cât mai grabnic concluziile necesare pentru că nu avea niciun rost să se expună unor consecinţe grave Spunea toate acestea pe un ton calm şi cu un zâmbet plin de superioritate, ca un unchi aristocrat, bun la suflet, ce dădea sfaturi nepotului care făcuse o pasiune pentru o dansatoare Îi ură succes şi plecă fără să dea mâna Nu era pentru prima dată când Andrzej auzea asemenea lucruri Îl izbi doar faptul că ele îi fuseseră spuse pe fondul Varşoviei mistuite de flăcări — Ştiu, îi zise lui Rokicki Dar sunt nişte idioţi şi cauza lor e pierdută — Încă nu e pierdută Şi nu sunt deloc idioţi Se pricep să profite foarte bine de greşelile pe care le facem şi să stârnească confuzie şi mai multă în acest turn Babel politic care s-a iscat Situaţia este a naibii de încâlcită — Noi doi nu o putem schimba, răspunse Nowak Curios cum îl pot preocupa asemenea chestiuni, când habar n-are dacă în minutul următor va mai fi în viaţă Deşi, la drept vorbind, din punct de vedere filosofic, nu-i nimic nelogic în asta Omul trăieşte în permanenţă sub ameninţarea morţii şi este condamnat să moară chiar din momentul în care se naşte Cu toate acestea trăieşte, schimbă lumea, năzuieşte spre ceva, se zbate pentru nişte prostii care nu merită niciun scuipat, otrăveşte viaţa altora Şi totuşi nu ştie niciodată, chiar şi în timp de pace, dacă va mai trăi peste un minut Din calculele provizorii rezulta că desantul va întâmpina greutăţi mari: bărcile şi pontoanele erau insuficiente, artileria, deşi în număr impresionant, avea muniţie puţină şi posibilităţi extrem de reduse de observare a malului stâng, iar despre Vistula se cunoştea propriu-zis – conform raportului întocmit cu un umor macabru de comandantul pionierilor diviziei, ce primise un termen nerealist pentrul executarea cercetării fluviului – doar faptul că ea curge Totuşi nu există bătălie fără risc: în război uneori acţiunile pregătite cu cea mai mare meticulozitate eşuează, iar cele improvizate câteodată reuşesc Se conta pe surprinderea germanilor Dacă s-ar reuşi să se treacă fără dificultăţi prea mari cel puţin un regiment care ar declanşa o ofensivă hotărâtă, nemţii ar putea fi respinşi de la Vistula Acest fapt ar permite să se folosească pentru trecere portiţe şi chiar să se construiască un pod de pontoane, rezolvându-se astfel şi problema trecerii celorlalte unităţi Se considera că dacă vreo câteva sute de insurgenţi slab înarmaţi şi istoviţi de luptele purtate în decurs de şase săptămâni reuşesc să opună cu destul succes rezistenţă germanilor care atacă din toate părţile, atunci când vor interveni trupele regulate, cu forţe atât de mari, inamicul va putea fi nu numai oprit, ci silit chiar să se retragă Aceasta a fost ideea care a stat la baza planului de operaţii pentru zilele următoare El se prezenta în linii mari astfel: Şaptesprezece septembrie, noaptea – trecerea întregului Regiment 9 infanterie şi a Regimentului 20 artilerie antitanc În cursul zilei – lărgirea capului de pod, deţinut pentru moment între străzile Zagórna, Czerniakowska, Okrąg, o parte din Ludna şi Vistula, până la o lăţime şi o adâncime de aproximativ doi kilometri: în direcţia nord – până la aleea 3 Mai, înspre vest – până la aleea Ujazdowskie, iar spre sud – până la canalul din Czerniaków Optsprezece septembrie – trecerea regimentelor 7 şi 8 infanterie, a artileriei divizionare, precum şi a Regimentului 19 artilerie antitanc şi a tancurilor Brigăzii 1 blindate Aceste unităţi urmau să cucerească clădirile Muzeului Naţional, a Seimului, strada Agrykola şi alte terenuri, până la staţia de pompe de la Czerniaków Nouăsprezece septembrie – trecerea eşalonului doi al armatei – două regimente din Divizia 1 infanterie, Regimentul 4 de tunuri antitanc, tunurile antiaeriene şi restul tancurilor În această zi se preconiza o lărgire considerabilă a capului de pod astfel încât să ajungă aproximativ la dimensiunile de 4 şi 5 kilometri, stabilirea contactului nemijlocit cu insurgenţii din Śródmieście şi din Żoliborz şi pătrunderea până la insurgenţii din Mokotów Pe douăzeci septembrie urmau să execute trecerea Regimentul 3 infanterie, regimentele 4 şi 5 din Divizia 2 infanterie, regimentele 1 şi 2 de artilerie uşoară, precum şi două regimente de artilerie antiaeriană de calibru mic şi să se încheie acţiunea de eliberare a Varşoviei Pe timpul întocmirii acestor planuri statul major al Armatei 1 realizase o slabă cercetare a forţelor germane Se conta pe faptul că rezistenţa inamicului va fi neînsemnată şi se va realiza o cooperare coordonată nu numai cu insurgenţii din Czerniaków, ci şi cu cei din Śródmieście Beciul mare era ticsit de oameni Pe pereţi pâlpâia lumina gălbuie a unei lămpiţe cu petrol Soldaţii se amestecaseră cu civilii, sorbeau din cafeaua pe care femeile le-o fierseseră pe o „capră” ce se afla într-un colţ, unii stăteau de vorbă, dar cei mai mulţi dintre ei erau cufundaţi în gândurile lor Tragerea de hărţuială a nemţilor continua fără întrerupere, iar când exploziile erau mai puternice, din boltă se cerneau fire de praf Andrzej observă acest lucru doar atunci când câteva fărâme de tencuială cenuşie căzură pe filele carnetului pe care îl răsfoia Îl purta în buzunar de un an şi îşi nota în el diverse reflecţii şi observaţii, iar acum controla dacă printre ele nu existau informaţii care ar putea fi de folos nemţilor în cazul când carnetul ar încăpea în mâinile lor Secrete militare nu erau, ci doar multe „idei de aur” şi aforisme plăsmuite de el însuşi sau copiate de pe undeva, care îl iritau fiindcă erau banale, tocite ca nişte monede uzate La gândul că cineva străin ar putea să le citească, Nowak simţi cum îl cuprinde un val fierbinte de ruşine Smulse toate filele scrise şi le aruncă în foc Câteva clipe focul arse cu o flacără mare, apoi se potoli Femeia care fierbea o nouă oală de cafea se uită mirată, dar nu întrebă nimic Andrzej se aşeză într-un colţ al beciului, singur cu gândurile sale, cu neliniştea sa În semiîntunericul gălbui, în şoaptele agitate simţea o tensiune crescândă, iar în tâmple, bătaia puternică a pulsului Ştia că după una din bătăile inimii, după una din respiraţiile următoare, uşa beciului se va deschide pocnindu-se de perete şi va intra destinul, destinul îmbrăcat în uniformă de dril spălăcit şi în bocanci grosolani, destinul cu ochi neliniştiţi şi voce răguşită Destin? Nu credea în destin, dar dădea această denumire tradiţională acelui concurs de împrejurări care, de când lumea, face ca din sute de milioane de germeni doar unul singur să aibă şansa de a se dezvolta şi de a ajunge la maturitate Pentru ca o fiinţă vie să parcurgă întregul ciclu al dezvoltării nu este suficientă doar adaptarea în condiţii optime şi posedarea caracteristicilor celor mai avantajoase Îndeosebi în cazul omului Întreaga evoluţie este neputincioasă în faţa unei întâlniri întâmplătoare cu o bucată de metal ce se deplasează cu o viteză de şapte sute de metri pe secundă „Viaţa nu este deloc bunul cel mai de preţ, nu este nicidecum atât de preţioasă pe cât ne închipuim şi o spunem, gândea el Este preţioasă doar pentru persoana noastră şi când e vorba de viaţa noastră proprie Dacă îi pedepsim pe criminali şi îi condamnăm pentru crimele lor, o facem numai pentru că noi înşine ne vedem în postura de victime Nu preţuim însă destul viaţa altor fiinţe care simt durerea şi ele şi nu vor să moară Chiar vegetarienii comit crime faţă de căpăţânile de varză Bine, dar atunci ce concluzie ar trebui să trag? Propriu-zis, niciuna Toată filosofia asta nu-mi dă deloc mai mult curaj, aşa cum nu mă linişteşte nici gândul că peste patruzeci sau nu ştiu câţi de ani va trebui să mor oricum” În colţul opus al beciului şedea pe nişte baloturi un preot cu patrafirul pe umeri Spovedea Lângă el stătea în genunchi un soldat din plutonul doi, unul de prin Volînia, mustăcios, cu trăsături uşor mongoloide şi cu părul negru ca smoala Îi şopti ceva preotului la ureche, iar apoi îşi lăsă capul în jos şi începu să se bată cu pumnii în piept „După asta îi va fi oare mai uşor? Mie mi-ar fi totuna, chiar dacă aş crede într-o asemenea inepţie ca viaţa de dincolo de mormânt Viaţa fără trup nu este viaţă” Câteva clipe Andrzej privi spovedania, apoi îi atrase atenţia o femeie tânără şi frumoasă care ţinea un copil adormit în braţe, învelit într-o pătură Pe lângă ea se fâţâia un băieţel de vreo cinci ani cu un perişor blond şi cârlionţat — Mamă, când ne întoarcem acasă? o sâcâia cu întrebările — Nu se poate Nu auzi că nemţii împuşcă? — Da când o să-i omoare tata pe nemţi ca să nu mai împuşte? — Curând, puiule Poate dă Doamne-doamne şi o să se întoarcă tata — Da’ de ce Doamne-doamne nu-i ucide pe nemţi ca tata să vină înapoi şi să ne putem întoarce acasă? — Nu ştiu, Zbyszek, zise încurcată femeia Doamne-doamne nu omoară el însuşi Pe nimeni — De ce? întrebă cu o logică tipică de copil — Ei, lasă-mă în pace Nu ucide şi gata — Numai tata omoară? — Tata, da Domnii ăştia, spuse arătându-l pe Rokicki, o să-i ajute lui tăticu — O să-i ucideţi pe nemţi ca tata să poată veni acasă? întrebă băieţelul, adresându-se caporalului — Desigur, fiule, răspunse Rokicki vădit emoţionat — Dar eu nu sunt fiul dumneavoastră — Ştiu, dar îţi spun aşa pentru că îmi placi — Straşnici mai sunteţi, zise femeia aruncându-i o privire mânioasă lui Rokicki N-aţi putut veni mai înainte, ci abia acum, când e măcel şi prăpăd? — Nu e prima dată când o aud, doamnă, răspunse caporalul E uşor de spus, n-aţi putut veni Dar cum? Ar fi trebuit să vă uitaţi un pic la tranşee şi cazemate, la tancurile nemţeşti Vă închipuiţi că nemţoii dădeau în noi cu pere? Am ajuns la Pilica, dar n-am reuşit să răzbatem până aici Ruşii au făcut şi ei o încercare, pe malul drept, încă în august — Ştiu, se auzea cum bat tunurile — Şi ce a ieşit? Nimic Nemţii i-au respins, iar ei s-au ales doar cu pierderi de oameni Ar fi trebuit să se mai aştepte cu insurecţia asta — Parcă dăduse dracu’ în ei, oftă femeia Îi spuneam lui Jerzy: nu te duce, mai aşteptaţi un pic până se lămuresc toate Da’ de unde „Nu-ţi face griji, zicea În două zile, cel mult, sunt înapoi“ Şi, poftim, două zile Au trecut de atunci şase săptămâni, iar el poate zace undeva pe sub dărâmături Glasul i se înecă — Drept să vă spun, uneori parcă-mi spune inima că nu mai trăieşte, adăugă coborând vocea ca să nu o audă copilul — Nu se ştie, o consolă Rokicki Pesemne că trăieşte şi se va întoarce De îndată ce vom trece dincolo, totul se va schimba — Să dea Domnul Pur şi simplu îmi ies din minţi, nu alta Rămase o clipă tăcută, apoi hotărându-se brusc: — Vă rog, dacă pe malul celălalt Ştiu că nu e cu putinţă, dar uneori se mai întâmplă Se numeşte Jerzy Salski Pseudonimul său e Odrowąż 6 Convocarea dură puţin Maiorul Bicz îi informă pe cei prezenţi că s-a realizat contactul cu malul drept, că la comandament se află reprezentanţi ai Armatei 1 şi că în cursul nopţii se va primi ajutorul Stabili ofiţerii pentru asigurarea trecerii şi anunţă că va conduce personal întreaga acţiune „De mâine dimineaţă aici va fi Polonia liberă”, spuse cu o nuanţă de patos care îl surprinse întrucâtva pe Odrowąż Anumite cuvinte nu se mai foloseau de multă vreme în insurecţie, se demonetizaseră încă din prima jumătate a lunii august Nici chiar promisiunea de ajutor nu stârni animaţie printre cei convocaţi Nu era pentru prima oară când li se făcea o asemenea făgăduială În cele şase săptămâni trecute suferiseră prea multe decepţii, ascultaseră prea multe corale şi imnuri transmise de BBC în schimbul bombardamentelor şi paraşutărilor de încărcături de către RAF, care le fuseseră promise, pentru ca să se mai bucure şi să creadă că de data asta va fi altminteri În momentul de faţă chiar victoria, respectiv izgonirea germanilor din Varşovia, ar fi avut cu totul altă semnificaţie decât cu şase săptămâni în urmă Nu ar mai fi fost o victorie, ci doar un succes local, plătit cu mii de morţi şi cu ruinarea întregului oraş Odrovąż nu primise niciun fel de ordin în legătură cu debarcarea desantului, în afară de cel general, valabil pentru toţi, de „a fi pregătiţi pentru acţiuni ofensive” Această formulare tipic regulamentară sună surprinzător în ziua de 15 septembrie 1944 în Czerniakówul bântuit de vâlvătaia incendiilor În prima clipă Odrowąż fu cât pe ce să izbucnească în râs, dar îşi aduse aminte că în următoarele câteva ore situaţia avea să se schimbe radical şi, ca atare, „acţiunile ofensive” nu erau chiar atât de absurde, pe cât i s-au părut pentru moment După convocare locotenentul Oset, care asistase dimineaţa la sosirea cercetaşilor din Divizia 1, începu să le împărtăşească impresiile sale Era cam băut, vorbea împrăştiat, dând amănunte neesenţiale şi omiţându-le pe cele importante O făcea în acel argou al şmecherilor din Varşovia, pe care toţi intelectualii din capitală îl cunosc doar din foiletoanele lui Wiech şi îl folosesc cu multă stângăcie, de parcă ar da citate într-o limbă străină, nefiind siguri nici pe pronunţare şi nici pe sens Mai întâi Oset se pomenise sub focul unui post al insurgenţilor care, după toate aparenţele, nu fusese prevenit asupra acţiunilor ce urmau să aibă loc în fâşia lui de asigurare — Bineînţeles, obişnuita brambureală în organizare, când cineva pune la cale ceva, dar nu se ocupă de detalii, nu urmăreşte ca totul să meargă strună Neam de genii, mama dracului, idei grozave, numai că n-are cine să le realizeze ca lumea Totul bazat pe entuziasm şi pe „las’că o scoatem cumva la capăt”, nimic pe acţiune sistematică şi organizare Ia spuneţi-mi, era oare mare lucru ca postul respectiv să fie anunţat şi să nu fim puşi în situaţia de a ne târî pe burtă sub focul propriei noastre puşti-mitraliere? — Bine, bine, zi-i mai departe Odrowąż dădu îngăduitor din mână Ştia că dacă ar fi fost treaz, nu ar fi insistat atâta asupra unei asemenea nerozii La urma urmelor, în război se întâmplă tot felul de chestii, chiar şi în armatele regulate cele mai bine organizate şi mai disciplinate — Din fericire lucrurile s-au lămurit, spuse Oset Îi dăm drumul înainte Ieşim în câmp deschis Plăcut, aer curat, un vântuleţ adia dinspre Vistula Nişte grădiniţe, ziduleţe, ruine vechi, un câmp sau un maidan, plin de brusturi, ciulini, tot soiul de bălării Ici-colo nişte căsuţe Ştiţi că pe acolo sunt câteva căscioare în care mai înainte stăteau muncitori de la nisipărie sau pescari Şi deodată: vrrr, tatata, chiar pe lângă urechea mea Şi un strigăt: „Wer da, wer da? Parole! Parole!” Las’ că-ţi dau eu ţie parolă, nemţoi tâmpit ce eşti Iar ăla, fraţilor, pe loc, altoieşte o grenadă M-a asurzit complet Stau culcat, lipit cu fruntea de pământul-mamă, în urechi îmi ţiuie, iar el jap a doua grenadă Ei fir-ar gândesc eu şi dau înapoi ca racul Ne pitim după un zid Nemţoiul îi dă cu stropitoarea, noroc că la întâmplare În urma noastră, undeva în spate, o bumbăceală dată dracului Aud mitraliere şi grenade Apoi linişte Vine cineva şi spune că am cucerit debarcaderul „Syrena” şi un vapor, ce-i drept cu spărturi, dar vapor E grozav, gândesc, de mult n-am mai reuşit să cucerim ceva S-ar fi putut renunţa la siguranţa aia, dar vine Morro zicând să mai aşteptăm — Morro e mort, interveni Odrowąż — Ştiu S-a întâmplat chiar sub ochii mei, dar ceva mai târziu Păcat de băiat Şi rămânem să aşteptăm, dar între timp se luminează de-a binelea, şi nemţoii prind să măture cu un foc îndrăcit întregul Solec, de nu-i chip să ridici capul, şi Vistula Mă uit Parcă ar fi ceva mişcare lângă malul drept Se văd nişte bărci Una se duce la fund, alta o roieşte, iar a treia îi dă bătaie înainte ca toţi dracii În jurul ei sare apa împroşcată de rafale, iar ăia din ea, nimic O ţin întruna spre malul nostru Apoi, pac, fraţilor, debarcă — Ei? Şi v-aţi dus în întâmpinarea lor? — Îhî! Trebuia să încercăm Mai întâi ai noştri au început să strige la ei în ruseşte, care cum se pricepea Ăia de colo, mucles Le facem semne să vină în fugă spre noi Da’ de unde! Şi mai rău Îndată ce vreunul dintre noi scoate capul, ăia de pe malul Vistulei trag ca nişte diavoli Ce să fie? Sloń spune că trebuie să fie vreo provocare şi toarnă o rafală cu schmeisserul Când, unuia îi pică fisa Fir-ar să fie, suntem în căşti şi în haine de camuflaj germane! Atunci Morro zice să facem un drapel polonez dintr-un cearşaf şi o cuvertură de pat — Şi a murit pe când alerga cu drapelul ăla, adăugă careva — Nu, l-a lovit glonţul unui lunetist german, postat undeva într-unul din turnurile de la pod După aceea s-a apropiat târâş cu steagul Sloń Apoi, îmbrăţişări, pupături şi i-am dus pe berlingoviştii ăia la Radosław Adică pe comandantul lor, pe Kowalski, băieţii l-au adus pe targă Fusese găurit la picioare în timp ce traversa în salturi strada Solec Ştiu că îl cheamă Kowalski, fiindcă l-am întrebat Îi zic: Spune-mi, camarade, cum te numeşti, ca să ştiu, mai târziu, când voi povesti nepoţilor cine a trecut primul din Praga pe malul stâng El surâde şi zice: „Elevul-fruntaş Janusz Kowalski” Mi-a spus şi numele celorlalţi patru băieţi care erau cu dânsul, dar le-am uitat — Şi de la noi a trecut la ei un elev, Nałęcz, sau aşa ceva — Sigur că da, Nałęcz, interveni Stanko Era în sectorul nostru — Grade mici, ca la un prim contact oficial — Nu-i nimic, de acum încolo o să urmeze şi altele mai mari Pare-se că, în sfârşit, o să înceapă mişcarea Dacă cei din Śródmieście ar avea destulă minte să dea o lovitură cu toată forţa în direcţia noastră, nemţii ar putea fi prinşi în cleşte, interveni un locotenent pe care Odrowąż nu îl cunoştea şi care se distingea printr-o statură foarte înaltă, o slăbiciune extraordinară, un păr bogat şi un pistolet mare la centură — Nu este posibil Ar trebui să retragă trupele din linia întâi a apărării şi să-i lase pe nemţi să pătrundă în Śródmieście Nu ţine Dealtfel există şi alţi factori Oset se întrerupse cu aerul unui om iniţiat care cunoaşte anumite lucruri, dar nu poate împărtăşi tuturor informaţiile pe care le deţine Nu se ştie de ce nimeni nu avu curiozitatea să-l întrebe despre ce factori e vorba Odrowąż salută şi ieşi Se simţea ciudat de iritat şi agitat „Sunt în formă proastă, gândi Semn rău Dacă s-ar scotoci un pic prin cărţi, cu sâguranţă că s-ar putea stabili că nervii zdruncinaţi, ficatul, stomacul bolnav sau scleroza comandanţilor au fost cauza multor bătălii pierdute” „Sau câştigate, sau câştigate În război nu se ştie niciodată: uneori o acţiune complet idioată dă rezultate excelente”, îi şopti spiriduşul sceptic care de câtva timp i se aciuase undeva în creier şi îşi făcea simţită prezenţa adesea în momentele cele mai neaşteptate Îndeobşte Odrowąż nu avea motive să se plângă de el, căci spiriduşul reuşea de obicei să analizeze în mod lucid situaţia şi era un bun sfătuitor Numai că în clipele mai solemne, patetice şi emoţionante devenea insuportabil, făcea comentarii indecente şi îi aşeza în faţă o oglinjoară în care Odrowąż putea să se vadă aşa cum era de fapt „Camarazi, spunea Odrowąż cu o oră înainte de declanşarea insurecţiei, patria cere din partea noastră jertfe şi abnegaţie ” „Ce tot îndrugi, idiotule, îi şopti imediat spiriduşul care se pripăşise în el Doar ştii bine că acum nu e vorba de nicio patrie, ci doar de faptul ca Anders să fie mareşal al Poloniei, Mikołajczyk să rămână în continuare prim-ministru, Bór, sau altul din gaşcă, preşedinte, iar noi, cei din AK, să luăm locul celor din Legiunea Tinerilor Patria nu are nici în clin, nici în mânecă cu toate astea” „Te iubesc”, îi spunea Odrowąż unei fete şi avea el însuşi impresia că spune adevărul Spiriduşul sceptic chicotea ironic „De ce minţi? întreba Ştii foarte bine că nu iubeşti pe nimeni şi nici la tine nu ţii cine ştie ce Pe ea, desigur, o iubeşti un pic şi îţi aţâţă simţurile Atâta tot Alta în locul ei nu ar fi fost atât de bună Niciodată nu ai iubit vreo femeie şi dragostea adevărată o cunoşti numai din cărţi” „Pe dracu’, se enerva Odrowąż Doar nu sunt vinovat că nu am încercat niciodată aşa-numita iubire adevărată, în cazul când ea există şi nu este doar o născocire a unor impotenţi cu imaginaţie maladivă Dealtfel nu sunt chiar un unicat, căci majoritatea bărbaţilor sunt ca mine, procedează la fel ca mine şi nu au niciun fel de mustrări de conştiinţă Ce zici?!“ Spiriduşul tăcea, el nu rezolva niciodată problemele, ci doar le punea şi stârnea îndoieli Odrowąż vedea întotdeauna şi reversul medaliei, aspectele urâte ascunse sub aparenţe frumoase, interesul josnic, sub masca nobleţii, ignoranţa şi incultura, sub masca ştiinţei şi a înţelepciunii De foarte multe ori se înşela şi reversul nu era atât de abject pe cât bănuise, dar asta nu schimba cu nimic situaţia Scepticismul său îl făcuse să-i piară până şi satisfacţia în raporturile cu femeile Începuse să se îndoiască de faptul că vreo femeie l-ar putea iubi numai pentru el însuşi, fără să aibă în vedere şi anumite considerente colaterale Ajunsese să presupună că şi dragostea frenetică a Ninei avea în parte un substrat isteric, în parte interesul Era agentă de legătură în plutonul lui şi soarta ei depindea în mare măsură tocmai de Odrowąż care îi era comandant Iar acum îşi vârâse în cap să se mărite cu el, desigur fără să ştie că este căsătorit, căci nu-i pomenise de asta Zicea că voia să moară cununată cu el, pentru a fi fără păcat pe lumea cealaltă Inepţii copilăreşti, fără doar şi poate, la care revenea mereu, alternându-le cu şiroaie de lacrimi, hohote de plâns şi rugăminţi Încerca un dezgust adânc Nu avea niciun chef să-i demonstreze că lumea cealaltă nu exista şi că, dacă exista totuşi, Dumnezeu nu stătea să tragă cu ochiul la patul oamenilor Fusese doar extrem de tolerant faţă de patriarhii din Vechiul Testament şi le permisese să facă nişte chestii pentru care, în vremurile noastre, autorităţile civile, fără nicio ezitare, te băgau la închisoare pe câţiva ani În definitiv, dacă aşa voia ea, n-avea decât să-şi păstreze credinţa, dar de ce îl amesteca în treaba asta şi încerca să facă din el un bigam? Nu, şi pace Reuşise cu greu să o potolească şi să o facă să-şi amâne realizarea ideii nefaste „Toate astea te pot face să-ţi ieşi din minţi“, gândi intrând în clădirea hărtănită de proiectile în care se afla poziţia plutonului său Folosindu-se de o relativă acalmie, cei mai mulţi dintre băieţi coborâseră în beciuri să doarmă şi numai Rzędzian rămăsese la puşca-mitralieră Se uita cu o privire înceţoşată pe deasupra crestăturii înălţătorului, prin fanta îngustă dintre cărămizile cu care fusese astupată fereastra Kos se aşezase într-un colţ şi dormea cu capul sprijinit pe braţele încrucişate — Am veşti bune pentru voi, îi spuse Odrowąż lui Rzędzian — Zău? întrebă Rzędzian Nu cumva ne schimbă? — Ei şi tu de colo, ne schimbă Ceva şi mai şi În noaptea asta vin aici berlingoviştii — Adevărat? E ceva sigur? — Cât se poate de sigur, confirmă Odrowąż, deşi nu era deloc chiar atât de convins — E bine Poate se mai îndreaptă întrucâtva lucrurile, spuse Rzędzian, dar pe un ton de parcă nici el nu credea în cele ce spune De-ar aduce ceva hrană şi muniţie „Hrana şi muniţia sunt pentru el tot ce-şi poate dori mai mult Închipuirea nu-l duce mai departe, dealtfel ca şi imaginaţia celor mai mulţi dintre noi, gândi Odrowąż — Desigur că vor aduce, spuse Este vorba de o armată adevărată, cu tunuri şi tancuri, măi omule Poţi să o spui camarazilor, dar să nu discute de asta cu civilii, ca nu cumva să afle nemţii Când coborî în beci, se convinse că precauţia era inutilă Civilii ştiau şi discutau cu însufleţire tocmai pe tema asta Ca de obicei, în asemenea ocazii, se formaseră grupuri de entuziaşti şi de pesimişti Pesimiştii nu voiau să-şi exprime părerea La observaţiile entuziaştilor răspundeau doar printr-un scurt şi dispreţuitor „eh!“ Îşi trăgeau apoi păturile peste cap pentru a nu fi deranjaţi — Oricum ar fi, tot mormântul ne aşteaptă, zise unul dintre ei Vecinul său fu cât pe ce să-l pocnească: — Ia nu mai cobi, te rog Ce mormânt? Cu siguranţă o să-i pună pe fugă pe nemţi Sau cel puţin ne vor duce pe noi în Saska Kępa — Eu nu mă mişc nicăieri de aici, spuse primul Dacă e să pier, vreau să o fac în cotlonul meu Dealtfel o să-i vedeţi cum aţi văzut zăpada de anul trecut Toate nu sunt decât braşoave Omul nu mai credea în nimic şi nu mai avea niciun fel de speranţă Majoritatea celor oploşiţi în beci erau însă extrem de agitaţi şi credeau într-adevăr că vor reuşi să scape cel puţin cu viaţa Femeile se rugau ca Dumnezeu să aibă în paza lui acea „armată bolşevică“, ce până nu demult era desconsiderată, batjocorită şi defăimată, şi să o ajute să debarce în siguranţă pe malul varşovian Odrowąż îşi aruncă privirea în colţul în care dormeau băieţii din plutonul său Erau toţi Niciunul dintre ei nu îşi lepădase uniforma şi nu îşi îngropase armamentul, aşa cum se mai întâmpla la alte subunităţi Nici măcar Czarny, deşi el era cel care suduia şi se văita cel mai mult Douăzeci de băieţi, dintre care doar zece erau veterani, încă din cartierul Wola, un sfert din efectivul iniţial, iar restul erau localnici din Czerniaków şi câţiva din Śródmieście Douăzeci de băieţi ce nu-şi mai făceau niciun fel de iluzii, de-ajuns de cinici care simţiseră pe propria lor piele câtă deosebire există între realitatea dură a războiului şi idealurile înalte despre care li se vorbise mai înainte Şi cu toate astea continuau să lupte şi erau gata s-o facă până la capăt Trecând pe lângă plutonul său şi îndreptându-se spre ieşire, Odrowąż auzi nişte şoapte în colţ Se opri fără voie — O rablă Pot să-ţi dau pe ea zece „Haudegeni“ — Cum aşa? Ceasul este nou-nouţ, elveţian, l-am cumpărat chiar în ajunul războiului Numai aurul cât face! — Ce aur? Aliaj, juma-juma cu aramă Şi-apoi cine are nevoie acum de aur? Am spus Pot da zece şlugi — Ia slăbeşte-mă, dom’le, cu ţigările alea Am nevoie de o cutie de conserve Mi s-a îmbolnăvit copilul din cauza subalimentării — Nimic de făcut Mai aşteptaţi un pic Va veni armata şi poate că va fi mai multă mâncare „Trebuie să fie speculantul de la etajul întâi, gândi Odrowąż O adevărată javră care nu merită decât să-l plesneşti peste bot Pentru ca în asemenea vremuri să te gândeşti la pricopseală, profitând de mizeria în care se zbat oamenii, trebuie să fii nu numai o canalie, ci şi un mare imbecil Nu-şi dă seama că în orice clipă poate zbura în aer cu bijuteriile lui cu tot Ar trebui să i se confişte stocul de alimente cel puţin să se facă ceva pentru tatăl copilului acela Dar asta nu e treaba mea Nu sunt nici jandarm şi nici poliţist“, hotărî brusc şi plecă lăsându-i pe cei doi bărbaţi care încetaseră discuţia când au observat că e ofiţer Se înapoie în odăiţa lui de la parter, în care dormea de obicei noaptea, deşi primejdia acolo era fără îndoială mult mai mare ca în beci Avea în schimb posibilitatea de a se desprinde pentru câtva timp din starea de vegetare colectivă pe care nervii nu o mai suportau Nina venise între timp şi adormise aşteptându-l Nu se trezi când el intră Îi privi în tăcere chipul palid, luminat de zarea roşietică a unui incendiu Odrowąż fu cuprins de un fel de duioşie Biata copilă Biata copilă, smulsă de lângă mama ei şi zvârlită în hăul acestui infern Trăiau împreună de două săptămâni Totul începuse încă pe când erau în Śródmieście, în întunericul beciurilor aglomerate, ticsite, în odăi părăginite şi pustii, pe otomane pline de praf de var, pe paturi fără aşternut; mereu avizi unul de celălalt, mereu, de parcă ar fi fost ziua sfârşitului lumii; şi erau într-adevăr zile de apocalips, judecata de apoi săvârşită de satana Slăbi centura şi se culcă lângă ea Murmură ceva prin somn şi se lipi de el Odrowąż stătea culcat cu ochii larg deschişi şi asculta cu atenţie zgomotele frontului Nu se petrecea nimic deosebit Uneori, prin apropiere răpăia câte o rafală scurtă În Śródmieście continua un schimb domol de focuri de armament automat şi numai pe undeva, pe lângă Muzeul Naţional, un neamţ cu mitralieră nu se potoli multă vreme Apăsa mereu pe trăgaci până la epuizarea benzii de cartuşe Nu avea niciun motiv s-o facă şi lupta doar cu propria sa teamă, cu focul şi vuietul din jur Voia să se asigure împotriva unui inamic imaginar care s-ar fi apropiat târâş prin întunecimea acelei nopţi poloneze posomorâte pentru a-i tăia gâtlejul de soldat al führerului După miezul nopţii Odrowąż se trezi Ascultă câteva clipe, apoi ieşi în curte şi întrebă santinela învineţită de frig de la poartă dacă nu s-a întâmplat ceva deosebit Nu observase nimic în afară de faptul că clădirea vecină arsese aproape până la temelii fără ca incendiul să se întindă mai departe Pe Vistula? Nu, pe Vistula nimic deosebit Tăcere şi linişte Doar din cartierul Praga se mai trage din când în când Germanii răspund şi atâta tot „Se pare că n-o să iasă nimic“, gândi Odrowąż înapoindu-se în casă 7 Deasupra malului stâng, la orizont, cerul avea o luminozitate gălbuie sclipitoare care devenea treptat roşie-violetă şi apoi de un roşu-cenuşiu întunecat Limbile unduitoare ale focului ţâşneau în sus şi împrăştiau reflexe pe suprafaţa apei Vizavi ardea Czerniakówul, iar mai încolo, în depărtare, se zăreau incendiile izolate din Śródmieście şi din Mokotów Nowak se străduia să-şi dea seama pe unde vine străduţa Konopczyński, pe care se afla liceul la care învăţase, dar în partea aceea domnea întunericul Timpul trecea îngrozitor de încet Pe mal lucrurile încă se mai tărăgănau, era înlocuită o unitate sovietică ce se aflase în apărare pe digul Miedzeszyński Lipăiau bocanci, uneori zăngănea câte o armă, se auzea câte o voce înăbuşită Soldaţii sovietici, scunzi şi îndesaţi, în rubăşti şi bonete, ieşeau în grupuri mici, îndoiţi sub povara mitralierelor, a ţevilor de aruncătoare de mine şi a lăzilor cu muniţii şi se mistuiau în întuneric pe străduţele înguste din Saska Kępa Pe de altă parte, înspre Vistula veneau grupuleţe asemănătoare în uniforme poloneze, purtând şi ele întregul bagaj de război Unul din soldaţi fuma o ţigară, ascunzând-o în palmă Când trase un fum, Andrzej Nowak îi zări nasul cârn şi faţa plată cu pomeţii proeminenţi — Aduc pontoanele, domnule elev-sergent, şopti la urechea lui Nowak caporalul Balcewicz „Aşa e, gândi Andrzej Într-adevăr, aduc pontoanele Nu mai încape nicio îndoială De data asta o să se întâmple negreşit” Îşi dădu seama că până în clipa aceea nu crezuse prea mult în forţarea fluviului Pontoanele constituiau o dovadă palpabilă că problema se punea în mod serios „Sentimente asemănătoare pesemne trebuie să încerce un condamnat la vederea spânzurătorii ” Îi fu ruşine de comparaţia făcută Doar era ostaş şi încă de bună voie şi nesilit de nimeni Dar nu putea să ascundă faţă de sine că în acel moment sălăşluiau în el doi oameni: unul conştiincios şi curajos, care aştepta cele ce urmau să aibă loc cu calm şi hotărâre, considerându-le o necesitate inevitabilă şi fiind gata de orice, şi un altul laş, care nu ar fi vrut să aibă nimic comun cu toate astea şi care, dacă nu s-ar fi stăpânit din răsputeri făcând apel la întreaga sa voinţă, ar fi rupt-o la fugă în neştire, ar fi aruncat arma, şi-ar fi smuls de pe el uniforma şi ar fi fugit, fie şi numai în lenjeria de corp şi desculţ, cât mai departe cu putinţă de Vistula, de mitralierele, tunurile, aruncătoarele de mine, de aruncătoarele germane cu şase ţevi, de şuieratul proiectilelor, de gheizerele negre ale exploziilor, de spectrul hidos al unei morţi subite şi crâncene — Sunt cam puţine pontoane, şopti în continuare Balcewicz, răspândind în jurul său un miros pătrunzător de alcool Nu sunt suficiente nici măcar pentru batalionul nostru După cât mă duce mintea, în acest caz ar trebui pornit cu întreg regimentul odată sau deloc Telefoniştii mi-au spus că nici artileria nu prea are cu ce trage O să vedeţi că o să iasă o harababură Pe toţi dracii! Nu am încredere în ofiţerii ăştia făcuţi la Reazan, cu toate bunele lor intenţii Cei de dinainte de război erau ofiţeri adevăraţi, ce mai ! Chiar şi fostul meu comandant de regiment, locotenent-colonelul Kulesza Ăla ar fi reuşit să facă o organizare la marele fix, domnule elev-sergent — Eh, lasă, mormăi în silă Andrzej, care îşi aminti recenta întâlnire cu bărbatul încălţat cu cizme lustruite Tocmai ofiţerii ăştia au pierdut războiul Iar acum duc la pierzanie insurecţia din Varşovia — Cum ar fi putut să câştige războiul, domnule elev-sergent? protestă Balcewicz Cu ce? Cine a reuşit să facă faţă nemţilor până nu s-au întins în întreaga Europă şi în jumătate din Africa? Francezii erau înarmaţi până în dinţi, şi cât au rezistat? În ce priveşte insurecţia, adăugă cu o şoaptă răguşită, în ce priveşte insurecţia, cine a putut să prevadă că ticălosul de Hitler va fi atât de îndârjit şi că va trimite friţilor săi întăriri? Andrzej nu avea absolut niciun chef să discute cu Balcewicz Îşi dădea seama că, oricum, nu va izbuti să-l convingă — Şi atunci, întrebă, să stăm şi să aşteptăm până când nemţii or să-i gătească pe toţi de zile, iar noi vom ajunge să avem suficiente pontoane şi muniţie? — Nu vreau să spun asta, domnule elev-sergent Suntem oameni de onoare Nimeni nu poate să spună că Balcewicz ar fi un laş Numai că e ceva în neregulă Ce rost are să mai vorbesc, eu sunt un om cu principii învechite Cercetarea diviziei se pare că a şi ajuns pe celălalt mal, continuă după câteva clipe de tăcere Trebuie să dea un semnal Nu ştiţi care e semnalul? Andrzej clătină din cap în întuneric Strânse din fălci ca să nu-i clănţăne dinţii de emoţie şi de frig Pe cer huruia un „kukuruznik” Zgomotul motorului său când se apropia şi creştea, când se îndepărta şi slăbea în intensitate, de parcă pilotul s-ar fi rătăcit în spaţiul întunecat al cerului şi nu izbutea să-şi găsească drumul Schimbul de focuri se potoli şi numai din când în când răpăia câte o puşcă-mitralieră germană, iar mitralierele „Maxim” îi răspundeau din cartierul Praga cu lătratul lor sonor Totul dura de atâta vreme că Andrzej ajunsese să înţepenească de frig Începu să se gândească dacă nu cumva trecerea va fi revocată, căci era o nebunie curată Germanii, desigur, stăteau de veghe şi nimeni nu va izbuti să treacă pe malul celălalt Incendiile începură să se domolească treptat şi mulţi dintre soldaţii ce se strânseseră în spatele digului Vistulei aţipiseră Numai Bulas care şedea ceva mai într-o parte continua să-şi consume perseverent stocul intangibil Clefăitul lui ca şi zbârnâitul „kukuruznikului” nu-l lăsau pe elevul-sergent să adoarmă, deşi ochii i se închideau de somn, iar organismul obosit de un marş îndelungat tânjea după odihnă Trecuse parcă de miezul nopţii când cerul se zgudui de câteva ori, fu luminat puternic, iar în văzduh răsună ecoul unei salve de artilerie Aceasta însă nu se produsese în imediata apropiere, ci undeva departe, la sud Pe râu, în aval, pe lângă podul de cale ferată, schimbul de focuri începu să capete intensitatea unui gâfâit isteric Roiuri de luminiţe mici zburau pe deasupra Vistulei descriind o curbă lină, ca scânteile de la coşul unei locomotive Ceva bufni surd de câteva ori aproape imperceptibil — Ce dracu’ să fie? se miră Andrzej Oare adevărata forţare se execută acolo, iar noi urmează să executăm doar una falsă? Pesemne că niciodată nu se spune când se execută un atac demonstrativ şi când se atacă în mod serios Îşi aminti că dimineaţa circulase prin regiment zvonul că trecerea ar urma să se execute în zona Żoliborzului Dar acolo, pe mal, nu se aflau insurgenţi Cel puţin aşa spuneau civilii Pesemne că au fost vorbe în vânt sau s-a schimbat ulterior hotărârea Ofiţerii nu spun nimic Poate nici ei nu ştiu Cât o fi ora? În orice caz e trecut de miezul nopţii Deci e şaisprezece septembrie Va mai fi în viaţă la sfârşitul zilei? Prostii! mai bine s-ar gândi la altceva Încercă să-şi aducă aminte de nişte momente deosebit de dragi şi senine din viaţa sa, dar erau foarte puţine În schimb îi veneau mereu în minte scene recente la care fusese de faţă, când îşi luaseră rămas bun în beci: chipurile plânse ale femeilor, rugăciunile lor, preotul cu mâna ridicată pentru binecuvântare, vocea lui Strzyżewski, comandantul companiei de mitraliere Vocea lui Strzyżewski: — Să ţineţi minte cu toţii, o dată pentru totdeauna, că neamţul nu este de fier şi se teme de tine chiar mai mult decât te temi tu de el Tu eşti pe pământul tău, îl aperi, legea şi dreptatea sunt de partea ta, iar el este un nemernic, un hoţ şi un bandit Vocea preotului: — O, Doamne, fă ca aceşti ostaşi să fie unealta mâniei Tale şi a dreptăţii Tale, spada tăioasă cu care să loveşti puterile iadului Binecuvântează lupta lor, ocroteşte-i de lovitura duşmanului, sporeşte-le puterea şi curajul Fie ca braţul lor să nu şovăie în luptă şi să înfrângă puterea duşmanilor patriei noastre, amin Un cor de voci: — Amin Vocea lui Strzyżewski: — Grenadele să le aveţi pregătite Acolo se stârneşte mereu praful căci sunt dărâmături, automatul se poate defecta, grenada nu Cum ceva nu e clar, zvârli o grenadă şi salut! Vocea preotului: — In nomine Patris et Filii et Spiritus sancti Miseratur vestri omnipotens Deus, et dimissis peccatis vestris, perducat vos ad vitam aeternam Vocea lui Strzyżewski: — atenţie! Ciuliţi mereu urechea şi căscaţi ochii Eu am fost la Stalingrad, şi după cum vedeţi, trăiesc Vocea femeii cu doi copii: — Are pseudominul Odrowąż Să nu uitaţi, domnule caporal Vocea lui Rokicki: — Sigur că nu voi uita La revedere! Voci: — La revedere, Dumnezeu să vă ajute „Uf, oftă Andrzej De ce îmi stăruie astea în cap“? Închise ochii Chipul Hankăi se ivi de undeva, clar şi viu, nu ca într-un vis, ci parcă aievea Fata îl privea cu ochii ei albaştri luminoşi, în care licărea un surâs sfios, trist Ştia că nu poate avea încredere în acest zâmbet „Păcătoasa, şopti îndurerat Mincinoasă şi păcătoasă Cum de ai putut face una ca asta?“ În vara lui 1941 venise pentru câteva zile la mătuşa ei La prima întâlnire i s-a tăiat răsuflarea şi a trecut o clipă cât o veşnicie până când a reuşit să scoată o formulă banală de salut Fata era şi ea tulburată, iar atunci când, în cele din urmă, reuşi să-şi vină în fire şi începu s-o copleşească cu întrebări – fără să ştie nici el ce întreabă, căci o făcea numai ca să nu se mai ivească acele pauze groaznice, acea tăcere insuportabilă – se părea că ea nu înţelege nimic din ce îi spune Dar îşi reveni, izbucni în râs şi clipele de jenă chinuitoare dispărură pe loc Era o zi frumoasă Parcă printr-o înţelegere tacită – căci niciunul dintre ei nu scosese niciun cuvânt despre asta – s-au îndreptat amândoi spre malul râuleţului, spre acelaşi loc unde se pierduseră şi apoi se regăsiseră unul pe celălalt mult schimbaţi Trecu pe lângă ei o patrulă germană, trei jandarmi ţepeni ca nişte soldaţi de plumb Ca de obicei, în asemenea împrejurări, pe Andrzej îl cuprinse neliniştea I se părea că îi sunt scrise pe chip toate păcatele împotriva autorităţilor germane: lecţiile clandestine, ascultarea pe ascuns a radioului la vecini, consumarea pe furiş, din când în când, de slănină şi unt, crime pentru care se aplica pedeapsa cu moartea, la fel ca pentru uciderea unui german sau aruncarea în aer a unui transport de armament Pe atunci încă nu făcea parte din organizaţie, deşi reuşise să stabilească un contact Germanii trecură în linişte Turetcile cizmelor luceau ca nişte coloane funerare de granit negru Pe chipul Hankăi se strecură o umbră Apoi cu o însufleţire neobişnuită îl întrebă pe Andrzej ce mai face, dacă învaţă mai departe, căci ea îşi dăduse bacalaureatul şi urma acum cursurile fără frecvenţă la universitate Ştirea îl izbi neplăcut Gândi că în felul ăsta ea se îndepărtează, capătă o pregătire superioară, în timp ce el rămâne un intelectual neisprăvit, cu bacalaureatul dat tot clandestin Se simţea umilit — Nu, nu învăţ, răspunse fără chef Unde să înveţi în capătul ăsta de lume? — Nu ai putea să vii la Varşovia şi să studiezi mai departe? Desigur, la fără frecvenţă — Nici vorbă, mormăi De unde parale? La firma de construcţii câştig vreo două sute zece zloţi pe lună Bine că mai pot scoate câte ceva cu meditaţiile Tata câştigă şi el doar cu puţin mai mult — În schimb eşti în organizaţie? întrebă de parcă ar fi fost lucrul cel mai firesc O privi cu suspiciune Cum de i-a trecut una ca asta prin cap? Chiar dacă ar fi fost, tot nu i-ar fi spus-o Considera că despre asemenea lucruri nu este cazul să vorbeşti cu fetele — Da’ de unde! Şi de ce, mă rog, ar trebui să fac parte din organizaţie? — Lasă, nu te mai preface Nu te prinde Mie poţi să mi-o mărturiseşti — Dar nu am ce să mărturisesc Izbucni în râs — Fie şi aşa Ai dreptate Să lăsăm acum lucrurile astea Hai să ne aşezăm aici Sau preferi să trecem pe celălalt mal? — Nu Se aşezară pe iarbă între nişte tufe de mesteceni Se priveau Ea întredeschise gura Parcă ar fi vrut să-i spună ceva Ar fi dorit s-o îmbrăţişeze, dar nu îndrăznea După surâsul ei, se vedea că îşi da seama de tulburarea lui Îşi apropie faţa de faţa ei care acum deveni toată numai ochi, ochi albaştri, luminoşi Ea îi spuse ceva, dar nu pricepu ce anume — Ce spui? întrebă în şoaptă Cu un suspin îşi înlănţui însă braţele după gâtul lui şi îşi apăsă buzele de buzele lui Deasupra lor se întindea, mătăsos azurul cerului, văzduhul mirosea a răşină şi a muşchi Băiatul nu vedea nimic altceva decât ochii ei luminoşi şi buzele uşor întredeschise pe care le săruta de parcă în clipa aceea avea să vină sfârşitul lumii Îi săruta obrajii, ochii, gâtul, părul, aspira mireasma trupului ei Lumea încetase să mai existe, timpul se oprise în loc, nu erau decât ei doi, creaţi unul pentru celălalt înainte de începutul veacurilor şi trăind în vecii vecilor Simţea că are gâtlejul uscat şi că îl mistuie o dogoare tot mai puternică Cu mâinile tremurânde începu să-i descheie bluza Şi atunci surveni totul Pentru moment Hanka nu se împotrivi, rămânând mai departe lipită de el Pe obraz îi simţea răsuflarea repede şi caldă Deodată se smuci cu violenţă şi îl îmbrânci — Nu! strigă sărind în picioare Să-ţi fie ruşine Toţi sunteţi la fel Toţi căutaţi acelaşi lucru! Ochii îi ardeau Era furioasă Această reacţie îl uimi şi îl năuci pe Andrzej Era mult prea neaşteptată Nu înţelegea nimic — Cum adică ? bolborosi consternat Ce-ţi veni? Doar tu o voiai — Uite ce-i! Eşti un neruşinat! Eu eu Dacă te porţi aşa, înseamnă că nu ai niciun pic de consideraţie pentru mine — De ce? protestă el Cum poţi spune una ca asta? Nu mai înţeleg nimic — Ba înţelegi foarte bine Nu te mai preface E dezgustător Să plecăm de aici, continuă după o clipă de tăcere Scoase un pieptene şi îşi netezi părul Ridică din umeri De data aceasta el era furios Fierbea de mânie, dar şi-o înăbuşea Merseră o bună bucată de drum fără să schimbe o vorbă — Acum te gândeşti cu câtă plăcere m-ai bate măr, începu Hanka Constată cu uimire că îi trecuse supărarea Era chiar foarte bine dispusă Ochii îi străluceau şi ea întreagă radia o învăpăiere lăuntrică În clipa aceea era mai frumoasă ca oricând — Nu, mormăi el Nu-mi place când cineva încearcă să mă prostească Privirea i se schimbă de parcă i-ar fi dat un pumn — Nu vorbi aşa, spuse Te rog foarte mult, nu te supăra pe mine şi uită tot ce s-a întâmplat — Nu Nu pot şi nici n-am să încerc Din nou se aşternu tăcerea — Ascultă, rosti ea în cele din urmă cu o expresie rugătoare în ochi Eu nu pot aşa deodată Te iubesc prea mult şi Uite, nu ştiu cum să-ţi spun Îl mângâie pe mână — Ciudat, zise şi începu să fluiere încetişor printre dinţi Crezi în sentimentele platonice? o întrebă — Cred — Iar eu nu cred Chiar dacă aşa ceva există Nu mă interesează Nu sunt poet, ci un bărbat normal Ea nu răspunse, iar el continuă să fluiere uşurel aceeaşi melodie stupidă Se uita din când în când cu coada ochiului la fată şi vedea că îşi stăpâneşte cu greu lacrimile „Asta nu mă priveşte defel, gândi nevoind să recunoască faţă de sine însuşi că de fapt începea să-l cuprindă neliniştea şi că mânia îi pierise într-o clipită Încearcă în tot felul să-şi bată joc de mine Nu înţeleg de ce o face “ Se despărţiră în faţa casei mătuşii ei Hanka îi reţinu mâna lui Andrzej — Nu te supăra, şopti, privindu-l rugător în ochi Să rămânem mai departe prieteni, da? — Ţi-am spus doar ce gândesc La revedere Toată noaptea şi ziua următoare nu avu o clipă de linişte Ceva îl mâna pur şi simplu să meargă la Hanka, măcar s-o vadă Îşi înfrânse cu greu pornirea „Să nu-şi închipuie că îmi pasă chiar atât de mult de ea O să-i prindă bine dacă nu mă voi duce Mai sunt şi alte fete pe lume ” În ziua aceea nu s-a întâlnit cu ea Iar pe urmă nu a mai vrut să se întâlnească Totul se isprăvi ca un vis, un vis frumos cu un sfârşit dezagreabil Avea un coleg pe nume Władek Îi făgăduise la un moment dat să-l introducă în organizaţie, iar acum venise să-l anunţe că treaba fusese rezolvată şi să-i comunice data când urma să vină la adunare Władek frecventa cursurile şcolii de ofiţeri şi era extrem de mândru de aceasta Pe urmă începură să discute despre fete — Bărbaţii, spunea Władek, prea se poartă cu mănuşi cu femeile Doar şi pe ele le interesează acelaşi lucru, ca şi pe noi Trebuie să treci pe loc la acţiune Dacă umbli cu prea multe delicateţuri, femeia te consideră fraier şi se lipseşte Eu, frate, merg drept la ţintă şi n-am de ce mă plânge Uite, de pildă, Hanka asta Andrzej tresări, dar nu scoase nicio vorbă Toţi băieţii din oraş sunt nebuni după ea, dar niciunul, în afară de mine, n-a avut-o Măi frate, e grozavă Am fost ieri la ea Mai întâi a început să facă fiţe, dar eu i-am zis direct, pisicuţo, nu am timp O femeie prima-lux Cu niciuna încă n-am simţit atâta plăcere Sânii tari ca nişte mere, iar trupul, oriunde îl strângi în mână, e ca marmura, nu alta Dar ne-am luat cu vorba şi e timpul să plec Salut! Aşadar, vii vinerea? — Vin, spune Andrzej cu o voce străină De atunci nu a mai văzut-o Urma să plece în ziua următoare Ştiind aceasta lipsi de-acasă şi umblă hai-hui toată ziua, rumegându-şi durerea şi umilinţa Seara mama îi spuse că Hanka venise să-şi ia rămas bun înainte de plecare O rachetă! O rachetă deasupra malului stâng Andrzej zări conturul întunecat, sfârtecat al caselor din Czerniaków şi nori de fum cenuşiu învolburându-se deasupra lor, iar apoi în dreapta, undeva deasupra lui Stare Miasto, doi norişori plutind în înaltul cerului A doua rachetă Abia se stinseră rachetele şi plaja începu să mişune Tropăit de bocanci grei, înjurături înăbuşite, plescăit de apă Pionierii aduceau pontoanele şi le dădeau la apă „Mai încet, ce dumnezeu, implora în gând Andrzej Or să audă nemţii, nu se poate să nu audă “ — Ei, în sfârşit, zise Balcewicz În numele Tatălui şi-al Fiului şi-al Sfântului Duh îşi făcu cruce cu mişcări largi Îşi vârî mâna în raniţă şi scoase din ea o sticlă de proporţii impresionante Beţi, domnule elev-sergent? Am făcut rost de ea de la civilii din cartierul Praga — Ce-i asta? întrebă Nowak — Trăscău — Nu Mulţumesc — Trageţi un gât O să vă facă bine — Nu-mi place trăscăul — Sunteţi tânăr şi de-aia nu ştiţi ce e bun Fără vodcă, la război, omul nu face faţă, observă el meditativ Duse sticla la gură şi trase o duşcă zdravănă Păcat că nu-i rost de o gustare ca lumea Astupă cu grijă sticla şi o vârî la loc în raniţă Ce naiba se moşmondesc atâta! Încă niciun ponton n-a pornit în cursă Brambureală, am spus eu că o să fie brambureală — Plutonul trei, plutonul trei chema cineva cu voce înăbuşită — Aici suntem, domnule stegar, răspunse Andrzej, care recunoscu vocea comandantului — Nowak! Ia-ţi oamenii şi coborâţi pe mal Pornim Imediat ne vine un ponton Numai după glas şi îţi puteai da seama că este foarte emoţionat, ceea ce îl uimi pe Andrzej Niciodată până atunci nu îl văzuse pe comandant într-o asemenea stare Cunoscând firea stegarului, se aştepta ca acesta mai curând să adoarmă în barcă pe timpul traversării fluviului şi să fie nevoie să-l trezească atunci când vor ajunge pe malul stâng — Balcewicz! Teliga! continua să cheme ofiţerul — Prezenţi — Luaţi grupele şi coborâţi — Este cazul, domnule stegar? îşi exprimă îndoiala Balcewicz Mai avem până să ne vină rândul! Ce rost are să ne băgăm noi în talmeş-balmeşul ăla — Lăsaţi vorba şi coborâţi! — Am înţeles, domnule stegar Balcewicz începu să fredoneze uşurel o melodie Îl trata pe comandant cu o condescendenţă ostentativă — Ei, băieţi, se adresă grupei sale Căutaţi să nu vă pierdeţi Care se rătăceşte de pluton, jandarmeria o să-l înhaţe de tur şi o să-l facă să treacă Vistula de unul singur, cu mijloace improvizate Iar apa e a dracului de rece, încheie cu o voce de bariton răguşit — Mai încet, ţistui ofiţerul — Aveţi dreptate mai încet Am înţeles, domnule stegar Mereu uit de nemţii ăia de peste Vistula Dar ei, şi aşa, n-or să audă E prea departe Domnule elev-sergent, se adresă peste o clipă lui Andrzej, deşi e frig, aş fi de părere să se scoată şi să se facă sul mantăile Vedeţi, dacă vreunul ajunge în apă — Just, aprobă Andrzej şi dădu în acest sens ordin grupei sale Abia trecură digul şi coborâră pe plajă, că deasupra viaductului de la podul Poniatowski se înălţă o rachetă luminoasă în văzduh, scăldând împrejurimile într-o lumină fantomatică Soldaţii se aruncară la pământ „Acum o să înceapă”, gândi Andrzej Dar observatorul german nu remarcă nimic Se înstăpâni o tăcere tulburată doar de clipocitul apei şi de şoapte înăbuşite — Nu merge! — Pionieri, ce-i porcăria asta? — Coborâţi Împingeţi Siluetele întunecate ale oamenilor se agitau cu înfrigurare, opintindu-se să împingă pontonul pe apă mai adinc Zadarnic — Descărcaţi muniţia! — Nu, calm! Încă o dată! — Hai cu toţii! — Imediat dăm de adânc — Mai încet, ce mama dracului! — Ţineţi-vă gura mama voastră Deasupra apei vocea răzbătea până departe Dacă luminează, vă fac terci — Bine Încă un pic Haide, îmbarcarea! Uzi până la piele, soldaţii se căţărară pe ponton Se auzi zgomotul făcut de cutiile de muniţii ce se loveau Primul ponton porni peste râu, iar după el – celelalte Arătau ca nişte cărăbuşi mari, de culoare închisă, care-şi mişcau fără îndemânare picioruşele vâslelor — E un moment istoric, domnule elev-sergent, şopti Rokicki Era plin de voioşie de parcă ar fi plecat într-o excursie Trebuie să aflăm obligatoriu cât e ora Aveţi un ceas? — Nu — Nici eu Datorită diverselor procese istorice complicate, precum şi a înapoierii economice a Poloniei antebelice Oastea polonă democratică suferă de o lipsă cronică de ceasuri Câte greutăţi vor întâmpina viitorii istorici care vor căuta să precizeze la ce oră s-a desprins primul ponton de malul cartierului Praga! — Da’ mai lasă trăncăneala, îl repezi Nowak Cu tendinţa lui de a face haz de orice, Rokicki i se păru de-a dreptul nesuferit Acum când ajunse pe malul apei şi văzu cum pontoanele se mistuie în întuneric, fără să fie observate şi fără ca germanii să tragă asupra lor, îi mai trecu frica Dar nu îi ardea de glume Pontoanele erau însă puţine la număr, iar unele dintre ele se împotmoleau în bancurile de nisip şi nu mai puteau fi urnite din loc Se pierdeau minute preţioase din noapte Fiecare dintre ele valora cel puţin o viaţă de om — Nu ştiţi cumva unde poate fi găsit şeful de stat major? îl întrebă pe Nowak o voce din întuneric — Nu, răspunse mirat, străduindu-se să recunoască chipul Era un necunoscut Pe cap purta o cască, pare-se germană, pe cât se putea distinge în întuneric Doi ostaşi, având acelaşi fel de căşti, rămaseră la doi paşi în urma lui — Păcat, spuse necunoscutul Trebuie să-l găsim numaidecât Plecară toţi trei şi se auzi cum continuă să întrebe şi apoi cum se ceartă cu cineva — Sunt insurgenţii care au venit la noi de pe celălalt mal, spuse Balcewicz Se înapoiază Lângă mal apa clipocea, oamenii icneau şi suduiau pe înfundate — Dracu’ s-o ia de treabă, se auzi în apropiere glasul înăbuşit al unui ofiţer Dacă se crapă de ziuă nu rămâne picior din noi — Nu, nici chiar aşa Uite că se înapoiază pontoanele din cursa întâi — Păi, tocmai Durata unei curse dus-întors este de aproape o oră — Dacă ne-ar da nişte bărci mai uşoare, totul ar fi în regulă — Nu au Toate sunt puţine În schimb sunt multe bancuri de nisip Trebuie să faci ocoluri şi să manevrezi ca să ajungi la vâna apei — Ar trebui să oprim totul până mâine şi să strângem mai multe bărci — Atunci nu mai realizăm surprinderea Friţii or să vadă ce se pune la cale şi or să facă totul zob Şi-apoi, coborî şi mai mult vocea, nu se ştie dacă insurgenţii vor putea rezista până mâine — Adevărat? Stau chiar aşa de prost? — Foarte prost Am vorbit cu unul de la statul major Acolo, măi frate, e măcel — Uite Pleacă şi Kononkow Pesemne întreg batalionul unu a fost trecut — Nu A mai rămas câte ceva Ei drăcie, se crapă de ziuă Niciodată oamenii nu se uitaseră cu mai puţină tragere de inimă la zorile unei zile Şi totuşi ele veneau, neînduplecate Cerul se lumina, din întuneric prinseră a se desluşi tot mai limpede contururile caselor şi ale copacilor Vistula începu să capete o culoare cenuşie Din nou ţâşni în aer o rachetă Încă nu se stinse bine că dinspre pod văzduhul fu brăzdat de dârele roşii ale proiectilelor trasoare, iar peste câteva clipe prinseră să bată aruncătoarele Pentru moment germanii nu şi-au îndreptat atenţia asupra cartierului Praga, ci dezlănţuiră un foc cumplit asupra bărcilor ce se grăbeau să ajungă la mal — Era şi comandantul batalionului acolo, spuse Balcewicz care, culcat pe nisip, observa cu atenţie fluviul L-a nimerit în plin — Poate a ajuns, interveni Rokicki Uite, se întoarce unul din pontoane Acum se pare că e rândul nostru Pionierii năduşiţi nici nu izbutiseră să-şi tragă sufletul, când mai multe grupe începură să sară dintr-odată în ambarcaţiune Fiecare voia să aibă cât mai curând Vistula în urma sa, până se va lumina de-a binelea — Ce companie, ce companie este? căuta să se lămurească un ofiţer Cum? În regulă Intraţi, dar nu toţi odată Grupele lui Balcewicz şi Teliga, precum şi stegarul se îmbarcaseră, dar nu mai era loc pentru oamenii lui Nowak — Mai mulţi nu las! protestă cârmaciul Ce, vreţi să vă scufundaţi? — Plecarea! Începu să împingă cu o prăjină pontonul de la mal — Nowak, zise stegarul, veniţi cu barca următoare şi ne ajungeţi din urmă — Am înţeles, răspunse Andrzej Nu-i plăcea să rămână cu grupa sa fără sprijinul comandantului de pluton Ce-i drept, nu era cine ştie ce sprijin, dar oricum Alergă la ofiţerul care, după câte se părea, conducea trecerea — Grupa noastră a rămas, iar plutonul a plecat Ce facem? — Nu-i nimic Îndat’ o să plecaţi Iată că vine o barcă Într-adevăr pe fluviu se ivi o barcă ce se înapoia de la Czerniaków Peste câteva minute acostă la mal Fură descărcaţi din ea cinci bărbaţi înfăşuraţi în pansamente, slabi ca nişte arătări Rokicki sări primul în barca ce se golise Era o şalandă pentru transportul nisipului, reparată de curând, căci la provă se distingeau bucăţi de scândură albă — Mai iute, mai iute, îi zorea pionierul Ăştia-s toţi? îl întrebă pe Nowak — Toţi — Vreo doi să mai ajute la vâslit Direcţia spre semnalele de lanternă Vâsliţi egal Hai! Unu, doi Văzută din barcă, Vistula părea mult mai lată Lui Andrzej nu-i venea să creadă că până la malul celălalt nu sunt decât vreo patru sute de metri Suprafaţa vălurită a apei dădea impresia unui spaţiu imens şi pustiu Asculta cu nelinişte rafalele de arme automate care se înteţeau tot mai mult Ocoliră un banc alungit de nisip şi ajunseră la curentul apei În lumina palidă a zorilor văzu podul Poniatowski – o masă încâlcită de fierărie, din mijlocul căreia pilonii răsăreau ca nişte dinţi stricaţi — Se văd semnalele de lanternă, raportă Rokicki Nowak le zărise şi el O luminiţă firavă, licărind destul de departe, în stânga În prima clipă nu înţelese de ce luminiţa aceea nu se afla exact în dreptul lor — Dreapta mai tare, mârâi pionierul Ne duce curentul la vale! Voi, cei din dreapta, mai tare! O rachetă! Andrzej îşi aplecă fără voie capul Ceilalţi făcură la fel, deşi în acel moment mişcarea nu avea niciun rost Nemţii aveau să observe barca oricum Lumina lividă părea extrem de hidoasă, totul în jur căpătă o culoare cadaverică, respingătoare Aproape pe loc şuieră prin văzduh o rafală de mitralieră, însoţită de bubuituri ca nişte bătăi de tobă — Ticăloşii, trag cu explozive, spune Mikołek care stătea la prova bărcii Suci-ţi-ai gâtul, pramatie! Sări-ţi-ar ochii! Mânca-te-ar păduchii de viu! În străfundul omului zace ceva din credinţa primitivă în magia cuvintelor Atunci când se simte neputincios, încearcă să se folosească de puterea lor lăuntrică pentru a alunga soarta vitregă, nenorocirea, moartea Urletul minei fu curmat de un zgomot asurzitor Şi din nou un urlet Un plescăit Explozie în stânga, în dreapta, în faţa provei bărcii, în spate, apa ţâşnind, un ţiuit Elevul-sergent Nowak se străduia să-şi stăpânească tremurul care pornise de undeva din regiunea diafragmei şi se răspândise în tot corpul, ajungând până la buricele degetelor Soldaţii strângeau vâslele în mâini şi trăgeau de ele cu nervozitate Malul însă continua să fie departe, deşi se apropiase simţitor „N-o să reuşim, gândi Nowak Viteza bărcii nu depăşeşte cinci kilometri pe oră, mina face cam o sută de metri pe secundă sau şi mai mult Dacă noi facem cinci kilometri Cât face asta pe secundă? Cinci mii împărţit la şaizeci ori şaizeci Doamne, cât de aproape a căzut! Cincizeci împărţit la treizeci şi şase Nu, calculul ăsta nu are niciun rost Trebuie calculat vectorul vectorul ” În acea clipă răbufni o fulgerare îngrozitoare şi îşi pierdu cunoştinţa, ca şi cum cineva i-ar fi aruncat o învelitoare neagră pe cap Îşi veni în fire simţind că are pământ sub picioare, că este complet înţepenit de frig, că se îneacă şi tuşeşte cu putere, iar apa îi ajunge până la umeri Nu izbuti să se dezmeticească bine, când ceva îl trase, astfel încât se duse la fund şi cu capul O forţă necunoscută îi încleştase picioarele şi îl trăgea neînduplecată în jos Începu să se zbată, izbi cu un picior în ceva tare, apoi scăpă şi ieşi la suprafaţă Abia reuşi să tragă aer în plămâni, când simţi că ceva îl trage de centură Din apă se ivi o mână negricioasă Cu o mişcare fulgerătoare îl înhăţă de veston chiar lângă guler După mână apărură şi un păr din care se scurgea apa, nişte ochi închişi şi dinţi rânjiţi Pleoapele se desfăcură, dar ochii holbaţi erau lipsiţi de expresie, sticloşi şi ficşi ca ai unui cadavru Nowak se trase înapoi Dădu de o apă mai adâncă ce îi ajunse până la gât Îl lăsau puterile Îl cuprinse o groază teribilă — Dă-mi drumul! horcăi Cel ce se îneca nu auzea Picioarele lui Andrzej lunecau în nămol, putea să cadă în orice clipă şi ştia că nu se va mai putea ridica Cu ultimele puteri lovi cu pumnul strâns Din cauza opintelii bruşte i se rupse centura de pânză şi îi săriră aproape toţi nasturii de la veston Muribundul dispăru sub apă şi nu mai ieşi la suprafaţă În mod instinctiv Andrzej se repezi înainte „Trebuie salvat, gândi cu înfrigurare Trebuie scos ” Dar era istovit Fundul râului îi fugea de sub picioare Îl cuprinse o toropeală, de parcă s-ar fi cufundat repede în somn Simţământul nu era cu totul neplăcut şi o clipă fu tentat să se lase în voia acelei sfârşeli, să uite de tot, să uite de grozăvia care se petrecuse, să adoarmă În aceeaşi clipă, cu o limpezime zguduitoare îl străfulgeră gândul că se îneacă şi i se trezi instinctul de conservare Mâinile începură să execute mişcări ritmice Era un înotător bun, dar oricât de bine ai şti să înoţi, nu este suficient atunci când mişcările îţi sunt îngreunate de îmbrăcămintea udă, iar bocancii grei te împiedică să-ţi foloseşti picioarele Nowak nu înota, ci se zbătea cu disperare, se scufunda şi apoi, cu un efort convulsiv, izbutea să iasă din nou la suprafaţă Lupta pentru viaţă Parcurse în acest fel vreo zece – douăzeci de metri, dădu iar de fund, apa îi ajungea numai până la piept Răsufla cu greu În jurul lui văzduhul era plin de tumult şi vuia Abia după câtva timp se dumiri ce se întâmplă „N-are rost să rămân aici Or să mă împuşte” Începu să păşească înaintând anevoie prin apă spre mal Dădu iar de adânc şi, cu ultimele puteri, străbătu fâşia de apă care îl despărţea de uscat Nu izbuti în niciun chip să se caţere până sus Mâinile îi lunecau pe pietre, puterile îl părăseau tot mai mult şi începu să plângă ca un copil Ceva detună în apropiere, în faţă îl izbi un val de aer cald, înaintea ochilor prinseră a-i juca cercuri în culorile curcubeului apoi n-a mai fost decât întunericul 8 Iată că am trecut Vistula, spuse comandantul batalionului, locotenentul Kononkow, după ce se căţără împreună cu statul său major pe malul abrupt, căptuşit cu bolovani Cel puţin pentru stegarul Balcer, ofiţerul politic, aceasta suna aidoma cu „Am trecut Rubiconul“ După toate probabilităţile, stegarul Balcer se înşela, iar Kononkow nu se gândea deloc la imposibilitatea unei retrageri Pe atunci nimănui nu-i trecea prin gând aşa ceva şi Kononkow ar fi trebuit să fie un vizionar pentru a putea prevedea ce se va întâmpla peste câteva zile, deşi, pe de altă parte, analiza pur militară a situaţiei l-ar fi putut face să întrevadă o asemenea posibilitate Constată pur şi simplu că prima parte a misiunii fusese îndeplinită fără prea mari dificultăţi şi le mai rămânea cea de-a doua parte, care fără îndoială că avea să fie mult mai grea Ştia din experienţa lui de ostaş vechi că dacă în război cuiva îi surâdea norocul şi toate îi mergeau prea lesne, urma să aibă parte doar de necazuri Această regulă îşi dovedi valabilitatea mai curând decât s-ar fi putut aştepta cineva Kononkow strângea mâinile ofiţerilor insurgenţi care îl întâmpinau pe mal Zorii zilei ce începea luminau palid cerul, iar dinspre râu se auzea plescăitul molcom al vâslelor În văzduh ţâşniră rachete luminoase În clipa următoare rafala unei mitraliere germane se abătu asupra grupului care stătea pe mal Cineva se trânti gemând la pământ Gloanţele ricoşară scoţând scântei din caldarâm — N-avem de ce sta aici! strigă Kononkow Fuga marş spre clădiri! „De fugit nu se prea poate fugi Trag în noi ca în raţe, gândi Balcer aruncându-se la pământ Pe toţi dracii! Ăsta-i unul din paradoxurile războiului modern Oameni înarmaţi până în dinţi care sunt de fapt complet lipsiţi de apărare, pentru că nu au niciun fel de acoperire Eh, a încetat să tragă, javra împuţită Fuga! Şi culcaţi! Culcaţi ” Ultimii zece – cincisprezece metri până la o casă de lemn de pe strada Solec fură nevoiţi să-i parcurgă târâş Atunci explodară primele mine Fură ucişi doi soldaţi care încercaseră să traverseze în fugă strada Mina următoare trecu vâjâind pe deasupra acoperişului şi explodă la vreo treizeci de metri dincolo de casă — Trebuie s-o întindem de-aici, spuse Kononkow Acuşi ne dibuie În aceeaşi clipă întreaga casă fu zguduită din temelii Zburară zăngănind resturile de geamuri, tencuiala fu desprinsă de pe ziduri, uşa smulsă din tocul ei căzu bufnind pe podea Doborât de suflul exploziei, Balcer căzu cât era de lung, iar în faţa ochilor îi scăpără un roi întreg de stele — Kononkow! strigă el sărind în picioare Kononkow! — Sunt aici, răspunse de undeva din casă comandantul de batalion cu o voce ciudat de surdă şi străină Balcer alergă spre el Kononkow era plin de praf de var, iar cu mâna stângă se ţinea de umărul drept din care şiroia sângele — Eşti rănit? îngăimă Balcer Glasul i se îneca, nu putea nici să răsufle, nici să-şi adune gândurile, să înţeleagă cum de s-a putut întâmpla totul în mod atât de neaşteptat — Nu, sunt beat! Dacă vezi, de ce mai pui întrebări tâmpite? Kononkow dădu drumul unei înjurături prin care punea la îndoială originea legitimă a tuturor nemţilor şi îndeosebi a lui Hitler Ce stai ca la nuntă? strigă la stegar Strânge-i pe partizani în beci, trebuie să ne sfătuim Cobor şi eu îndată — Dar trebuie să fii trimis la spital! protestă Balcer — Pe moaş’ta s-o trimiţi, nu pe mine! răcni Kononkow Vezi să nu te trimit eu pe tine! Balcer nu-l văzuse niciodată pe comandantul de batalion atât de înfuriat Avusese un ghinion afurisit Fusese scos din luptă chiar din primele minute, iar batalionul rămăsese fără comandant — N-are rost să te enervezi, spuse O s-o scoatem cumva la capăt şi fără tine O să-ţi ţină locul careva — Nu este nevoie să fiu înlocuit, bombăni Kononkow Aproape că mi-a şi trecut Aruncă o privire spre umărul său drept pe care felcerul batalionului tocmai îl pansa O să mai lupt încă Ăsta-i un fleac — Vezi să nu se infecteze rana, îl preveni felcerul Dacă apare o infecţie, nu mai răspund de tine — Bine, bine, Kononkow dădu din mâna stângă Cu ajutorul felcerului îşi puse vestonul şi îşi strânse centura Haide! Ofiţerii insurgenţi erau trei la număr: maiorul Bicz din AK, locţiitorul său, căpitanul Motyl şi locotenentul Stach din AL Bicz prezentă situaţia în propoziţii scurte şi concise, cu un ton calm, dar în care se resimţea încordarea — De ieri am mai pierdut ceva teren, spunea acesta Limitele apărării noastre trec în prezent: în stânga – pe strada Zagórna, la sud – pe străzile Czerniakowska şi Okrąg, în dreapta – la vreo sută de metri nord de strada Wilanowska Îi arătă lui Kononkow aceste aliniamente pe harta rusească la scara 1:50 000, pe care denumirile străzilor mai puţin importante nici nu erau menţionate Întregul teren aflat sub controlul insurgenţilor reprezenta un pătrat cu latura de aproximativ doi centimetri Comandantul de batalion îndepărtă harta de ochi şi o examină cu atenţie, comparând raportul dintre acel pătrăţel şi întregul teritoriu al oraşului Totuşi cu vădită nemulţumire şi nu spuse nimic — Suntem vreo patru sute la număr, din care o parte sunt uşor răniţi, dar luptă Muniţiile sunt pe sfârşite, armament nu avem de-ajuns, nu dispunem deloc de armament greu Nu avem nicio legătură cu Śródmieście, continuă informarea maiorul Bicz — Apropo, îl întrerupse Kononkow În ce loc se află ai voştri în Śródmieście? Creionul maiorului trasă o linie subţire ceva mai la est de piaţa 3 Krzyźy — Cel puţin asta era situaţia acum câteva zile, zise Acum nu mai ştiu Aşa cum spuneam, nu avem nicio legătură Propriu-zis o realizăm prin Londra, ceea ce înseamnă cam acelaşi lucru — Prin Londra? se miră Kononkow Cum aşa? — Din păcate, aşa-i Cu staţiile noastre de radio nu putem stabili legătura direct cu ei Atunci când cei din Śródmieście vor să ne comunice ceva transmit la Londra şi abia Londra ne retransmite nouă Maiorul Bilcz nu ştia că germanii aflaseră de multă vreme cifrul insurgenţilor şi că ei cunoşteau la perfecţie conţinutul fiecărui mesaj transmis prin Londra Pe atunci încă nimeni nu ştia de asta — Prin Londra, repetă Kononkow clătinând din cap, ca şi cum nu i-ar fi venit să creadă ce auzise Prin Londra Grozavă tehnică! — Ei bine, zise după o clipă Dar ce face comandamentul vostru? Au încercat să răzbată până aici şi să vă dea ajutor? — Nu, răspunse Bicz, plecând uşor fruntea Nu au încercat — Dar ce-i în capul lor? Doar porţiunea asta de teren de lângă Vistula este mai importantă ca întregul lor Śródmieście, exclamă cu ciudă comandantul de batalion Ar trebui să dea o lovitură cu toate forţele şi să menţină capul de pod cu ghiarele şi cu dinţii Bicz tăcea — Măi, ce mai strategi! se enervă Kononkow Şi un copil îşi dă seama că aici se află cheia Varşoviei Ei nu pricep că dacă friţii vor pătrunde aici, nici Śródmieście nu va putea rezista prea mult timp? Bicz nu ştia ce să răspundă la aceste imputări Poate că rusul ăsta tânăr e naiv În orice caz priveşte totul din punct de vedere strict militar Sigur că malul Vistulei este important, dar mai sunt şi alte considerente — Eu nu am nicio putere în treburile astea, rosti el liniştit Sunt alături de voi Şi oamenii mei de asemenea Ne vom bate până la ultimul — Voi, voi, mormăi Kononkow de data asta mai potolit Nu m-am referit la voi Ce să-i faci, asta-i situaţia O să ne descurcăm şi fără ei, numai să treacă regimentul nostru În uşa beciului apăru adjutantul batalionului — Serghei, pe Vistula e de rău Nu mai poate răzbate niciun ponton Trecerea s-a întrerupt Comandantul batalionului sudui printre dinţi — Radiştii! strigă Aveţi legătura? — Avem, zise cineva de sus — Bine Ieşi din beci şi reveni după câteva minute — Chiar astăzi o să mai încercăm, printr-un alt procedeu, răspunse la privirile întrebătoare ale celor adunaţi O să vedem Până una-alta ne vom descurca singuri, cum s-o putea După consfătuirea cu ofiţerii insurgenţi trimise două companii pe aliniamentul de nord al apărării, considerând că această direcţie este cea mai importantă O companie urma să se ducă pe strada Zagórna — Numai să le daţi călăuze dintre ai voştri, să nu se rătăcească Cei mai mulţi dintre ei sunt băieţi de la ţară, mă înţelegeţi — Niciun varşovian get-beget nu se mai poate descurca acum din cauza învălmăşelii pe care au produs-o nemţii, spuse căpitanul Motyl Cei trei insurgenţi izbutiseră să treacă teferi Vistula, deşi întâmpinaseră unele greutăţi: nu îl găsiseră pe şeful statului major, iar comandantul primului ponton nu voise să-i ia şi pe ei, spunând că nu are ordin în acest sens Fără să mai întrebe de nimeni s-au îmbarcat în al doilea ponton care, până a i se descoperi pe întuneric prezenţa, ajunse în mijlocul Vistulei Acum stăteau lângă o şandrama de pe strada Solec şi se amuzau copios privindu-i pe soldaţi: în orice mişcare şi privire a celor mai mulţi dintre ei se vedea că războiul purtat în asemenea condiţii le era tot atât de străin ca şi calculul diferenţial sau perturbările în mişcările corpurilor cereşti Mai ales unul dintre insurgenţi, Leszek, făcea glume pe seama celor mai nervoşi — Camarade, acel „culcat” pe care l-ai făcut nu avea absolut niciun rost, i se adresă pe un ton amical, ca un profesor unui elev inteligent, dar fără suficiente cunoştinţe Mina aia de aruncător o să cadă la vreo jumătate de kilometru de aici, tocmai în cartierul Praga Garantez că schijele n-or să ajungă până la noi Nu trebuie să-ţi iroseşti energia Mişcările inutile provoacă un consum suplimentar de calorii care aici este greu de compensat — Dacă vrei să te adăposteşti, îl instruia peste o clipă pe un alt soldat, trebuie să te îngrijeşti şi de adăpostirea părţii din spate a corpului Rănile, pardon de expresie, la fund dau multă bătaie de cap şi se vindecă foarte greu Soldaţii se ridicau ruşinaţi Înţepăturile lui Leszek aveau un rol pozitiv, pentru că îi familiarizau pe novici cu condiţiile luptei din Varşovia insurecţiei şi urmăreau să le demonstreze că aici nu era chiar aşa cum îşi închipuiseră Unii dintre cei luaţi peste picior erau, desigur, furioşi pe Leszek Nimănui nu îi face plăcere când cineva îşi bate joc de el şi-i dă de înţeles că este un laş — Sunt necopţi, şopti Leszek camarazilor săi O să le vină tare greu — Ce vrei? căuta să-l potolească Nałęcz Doar şi noi am fost la fel În câteva zile se vor obişnui — Numai că până atunci mulţi dintre ei vor fi ucişi — O să-i învăţăm Este amuzant Eu, care n-am făcut armata, m-aş fi aşteptat să am ceva de învăţat de la soldaţi adevăraţi, instruiţi, când colo, e invers — În câmp, de bună seamă ai avea ce învăţa de la ei Aici însă e un teren aparte — În schimb au un armament excelent, spuse Leszek după o clipă Ia uită-te la cel cu cavalul ăla! Puşcă-mitralieră Aşa ceva ne-ar prinde bine şi nouă În discul ăla încap vreo patruzeci şi opt de cartuşe — Sau puştile lor antitanc – ei le spun petereuri – dacă am avea câteva dintr-astea, am face ceva pe tancuri — Pe cele uşoare Se pare că nu au efect la „pantere” şi „tigri“ — Oricum, ne-ar prinde bine Din beci ieşi căpitanul Motyl şi, zărindu-i pe insurgenţi, întrebă: — Camarazi, este vreunul din voi din strada Idźkowski? — Eu! răspunse Nałęcz Şi ei, dealtfel, adăugă arătând spre tovarăşii săi — Bine Conduceţi într-acolo grupul locotenentului Doliński Vă vine în ajutor Doliński, un ofiţer tânăr şi slăbuţ, cu o faţă smeadă şi cu ochii negri strălucitori, strânse cu căldură mâna elevului de şcoală militară Nałęcz — Conduceţi-ne, rosti cu un accent din Lwow Ei drăcie, am dorit mult să văd Varşovia, dar nu m-am aşteptat să o găsesc în aşa hal Pare să fi fost un oraş frumos, la fel ca şi Lwowul — Domnule locotenent, zise Nałęcz Va trebui să mergem în rând câte unul Cel mai bine ar fi să ne împărţim în două grupuri Altfel oamenii se vor rătăci Aţi putea merge cu cel de-al doilea grup, la o distanţă oarecare de noi — Bine, hotărî Doliński Plutonul meu, în rând câte unul, după mine Şi să nu aud gălăgie că vă sucesc gâtul, adăugă, ca şi cum această ameninţare ar fi fost mai teribilă ca proiectilele inamicului Printr-o piaţă pustie, prin curţile din spatele caselor de pe strada Solec, pe lângă un mic palat ars şi printr-o spărtură într-un zid de cărămidă cenuşie, Nałęcz conduse întregul grup în curtea casei de pe strada Idźkowski, numărul patru În partea opusă, spre străzile Wilanowska şi Okrąg, porni o altă companie Din compunerea ei lipsea grupa lui Nowak I s-a observat lipsa, dar s-a presupus că ea rămăsese în cartierul Praga În plus compania pierduse trei răniţi şi doi erau daţi dispăruţi Comandantul era furios şi îi spusese câteva cuvinte usturătoare comandantului plutonului doi şi sublocotenentului Zaklika, dar acesta se mărgini să ridice din umeri El considera că şi aşa totul mersese foarte bine Pentru prima dată de când se afla sub arme sublocotenentul Zaklika era dispus să nu facă prea mare caz de o asemenea chestiune ca moartea a doi ostaşi Simţea în subconştientul său că faptul nu prezenta o importanţă prea mare în situaţia dată Nici nu îi trecu prin gând că ar fi putut fi prizonieri sau că ar fi trecut la nemţi Poziţiile fură ocupate îndeajuns de corect Când, la câtva timp după ieşirea companiei a treia pe linia de apărare, locţiitorul comandantului companiei, stegarul Solarski, stegarul Baczko şi căpitanul Motyl intrară în clădirea fabricii de marmeladă, puştile-mitralieră şi puştile erau deja instalate, iar pe lângă fiecare soldat se strânseseră insurgenţi ce examinau cu încântare şi invidie armamentul rusesc Soldaţii pipăiau stenurile, schmeisserele şi grenadele fabricate în ateliere clandestine Se cântăreau reciproc din priviri, făceau schimb de mici atenţii şi cadouri Civilii erau de nerecunoscut Doar în primele zile ale lui august se putea vedea atâta bucurie pe feţele lor Unii dintre ei îşi puseseră banderole roşii Soldaţii nu reuşiră să-şi termine dejunul Pe la ora nouă se abătu o avalanşă de foc de puşti-mitralieră, aruncătoare şi autotunuri Germanii primiseră întăriri şi trecuseră la atac din toate părţile, lovitura principală fiind executată de pe strada Czerniakowska înspre Vistula Hotărâseră să lichideze cu orice preţ capul de pod de la Czerniaków care, deşi era mic, devenise periculos pentru ei În câteva minute soldaţii din compania locotenentului Doliński şi insurgenţii de pe străzile Idźkowski şi Zagórna se pomeniră chiar în centrul uraganului de foc ce trebuia să-i nimicească 9 Revenindu-şi din leşin, Andrzej zări aplecată deasupră-i faţa lui Rokicki — În sfârşit, zise caporalul Credeam că nu-ţi mai vii în fire Nowak se săltă într-un cot şi se aşeză, deşi capul încă îi mai vâjâia Se luminase de-a binelea În cartierul Praga se învălătucea şi creştea, tot mai mult, un nor de fum, care se târa domol, se aşternea peste fluviu, ajungând până la malul stâng Tunurile bubuiau necontenit Privea şi nu înţelegea ce se întâmplă — Ce fumegă acolo aşa? întrebă — Pare a fi o perdea de fum Ai noştri vor să mascheze trecerea — Au de gând să forţeze la lumina zilei? — Se pare că da Dar e greu, friţii au reperat obiectivele şi pot să se bată şi orbeşte Cum vă simţiţi, domnule elev, puteţi umbla? Andrzej observă că Rokicki i se adresase din nou regulamentar — Ia mai slăbeşte-mă cu „dom’ elev” ăsta, protestă el Ştii cum mă cheamă Dealtfel tu ar trebui să comanzi grupa, nu eu — Şefii ştiu mai bine cine trebuie s-o facă Şi-apoi acum nu mai avem pe cine comanda — S-au înecat toţi? — Greu de spus Un pionier a scăpat în mod sigur Am văzut cum s-a apropiat de mal, deşi curentul l-a dus mult la vale, chiar aproape sub pod Pentru mine a fost mai uşor Abia acum observă Andrzej că Rokicki era ud până la piele şi că îi clănţăneau dinţii de frig Îl trecură şi pe el fiori de gheaţă Constată că are mâinile zdrelite până la sânge şi că îi lipsesc pistolul-mitralieră, centura şi câţiva nasturi de la veston La senzaţia de frig se adăugă groaza Îşi aminti totul „Am ucis un om, gândi Primul din viaţa mea Şi era un polonez, un soldat, probabil, din grupa mea Se strădui să facă legătura dintre un nume şi chipul înecatului, care îi apăru din nou în faţa ochilor Atunci nu putuse să-l recunoască, căci era desfigurat de agonie Nici acum nu reuşea Păr negru Care din ei avea părul negru? Mikołek şi Waskowski Nu era niciunul dintre ei Dar nu este vina mea Trebuia să mă apăr Oricum, tot nu l-aş fi putut salva” — Poţi umbla? întrebă Rokicki Trebuie s-o întindem de aici, cât timp ne mai ascunde fumul ăsta — Cred că da, răspunse Când se ridică în picioare şi făcu câţiva paşi de probă, simţi că totul se învârte cu el Pe neaşteptate i se făcu rău, iar stomacul i se întoarse pe dos — Ei drăcie, ce mă fac? gemu când îşi reveni Nu am armă — Prostii, spuse Rokicki În apropiere zac doi care au fost debarcaţi cu arme Poţi să-ţi iei una Deşi fumul devenea tot mai des, caporarul îi găsi fără nicio greutate pe cei doi morţi Zăceau într-o mică adâncitură Andrzej nu-i recunoscu Pesemne erau nişte străini; poate din subunitatea de cercetare a diviziei — Ia-ţi şi o centură, îi zise Rokicki când Nowak luă un pepeşeu ce zăcea pe pământ Nu poţi umbla fără nasturi şi centură Văzând însă că Andrzej pregeta şi că, începea să i se facă iar rău, desprinse singur grenadele unuia dintre morţi, desfăcu paftaua şi îi scoase centura Luă şi cel de al doilea pepeşeu — Se pare că în capul de pod nu prea sunt arme, explică O să-l dăm vreunui insurgent Ciudat că până acum nu am văzut pe nimeni dintre ai noştri Ieşiră într-un teren acoperit de bălării Când fumul se mai împrăştie puţin, zăriră în apropiere nişte ruine vechi, iar ceva mai încolo o căsuţă mică — O casă, spuse maşinal Andrzej — Tocmai Iar dacă este casă, poate este locuită — Asta pare a fi pustie — Şi chiar dacă sunt oameni în ea, s-au ascuns în beci din cauza canonadei Într-adevăr, deasupra Vistulei se desfăşura un duel puternic de artilerie Proiectilele zburau în ambele părţi, dar fără să explodeze prin apropiere Amândoi nu le acordau niciun fel de atenţie Nowak se simţea ciudat de indiferent, de apatic faţă de toate Printr-o minune îi trecuse şi frica — Controlăm imediat, zise îndreptându-se fără urmă de şovăială spre uşa casei Rokicki îl opri — Atenţie S-ar putea să fie nemţi înăuntru — Aici? Doar ăsta-i un teren ocupat de ai noştri — Dracu’ ştie Caporalul privi îndelung şi neîncrezător la găurile întunecate ale ferestrelor, în care nu mai rămăsese fărâmă de geam, la acoperişul hărtănit de schije şi la pereţii deterioraţi Cineva încercase să organizeze aici apărarea, căci pe pervazul uneia dintre ferestre erau aşezaţi câţiva saci cu nisip, iar alţi câţiva zăceau răzleţi pe pământ Nu puteai fi sigur care unde se află — Bine, atunci eu intru înăuntru, iar tu mă asiguri, propuse Nowak de-a dreptul uluit de curajul său Cu degetul pe trăgaciul pistolului-mitralieră, împinse uşa uşor întredeschisă şi văzu un mic coridor îmbâcsit de praf de var În dreapta se afla o odaie în care rămăsese doar un dulap de haine Pe perete atârna fotografia de format mare a unei perechi de miri Atât tânărul soţ cât şi soţia aveau expresia stupidă, caracteristică pentru tinerii căsătoriţi din portretele făcute la fotografi de mâna doua, care îşi aranjează şi îşi ţin prea mult timp victimele în lumina violentă a reflectoarelor Pe podea cineva aşternuse un strat gros de paie; dormiseră aici nişte fugari sau insurgenţi Urma dormitorul, complet jefuit Rămăseseră doar două paturi cu plase metalice, fără saltele şi aşternut În bucătăria din stânga intrării era un bufet cu geamurile sparte, o masă şi nişte scaune stricate, iar pe masă câteva cutii goale de conserve Toate păreau cât se poate de naturale, nu stârneau niciun fel de bănuieli Totuşi Nowak fu cuprins de nelinişte Curajul cu care intrase în casă se topi Strânse mai tare în mână patul pistolului-mitralieră şi hotărî să cerceteze şi podul casei Şovăind puse piciorul pe prima treaptă a scărilor În aceeaşi clipă cineva îl prinse de braţ Lui Andrzej îi sări inima din loc Se smuci brusc şi se întoarse, cât pe ce să apese pe trăgaciul pepeşeului Rămase uluit când văzu în faţa sa un soldat din alt pluton, unul Morawiec, poreclit Tarelka din pricina feţei lui rotunde, precum şi a limbii poloneze stâlcite pe care o vorbea Morawiec se născuse undeva dincolo de Bug, dar petrecuse câţiva ani dincolo de Urali şi amesteca amândouă limbile — De unde-ai răsărit aici? întrebă Andrzej când îi reveni graiul Se bucură, căci prezenţa lui Morawiec era o dovadă că restul batalionului se află prin apropiere — Mai încet, domnule elev-sergent Pe aici mişună nemţii, mormăi Tarelka Era palid şi pe frunte îi apăruseră broboane de sudoare — Cum? — Suntem pe teritoriul german Eu m-am ascuns aici M-au trecut toate răcorile când am auzit că vine cineva Apoi v-am văzut printr-o crăpătură — Unde erai? — În cămăruţa de sub scări Andrzej observă că sub scări era o mică uşiţă laterală Acolo stătuse ascuns Morawiec — Suntem încercuiţi, continuă să şoptească Aveţi mulţi oameni, domnule elev-sergent? Andrzej îşi aminti de Rokicki Întredeschise cu atenţie uşa şi îi făcu semn să vină înăuntru — Ia te uită, se miră caporalul, ostaşul Tarelka din armata polonă, în carne şi oase Unde-i restul companiei? Morawiec ţistui ducând degetul la gură — Ce eşti aşa de speriat? întrebă Rokicki Ai dat ochii cu soacra? — Spune că în jur ar fi nemţi, îl lămuri Nowak — Na-ţi-o bună! Tu de unde-ai răsărit? — Stegarul vostru a fost ucis, anunţă cu o voce înăbuşită Morawiec — Cum aşa? Când? — Când am ajuns la mal, era o adevărată Sodomă şi Gomoră Doar mitraliere ta-ta-ta şi aruncătoare bum-bum Băteau de nu puteai să ridici capul Pe stegarul vostru l-a prins o rafală pe când voia să traverseze în fugă strada Mă uit apoi – nimeni în jur Am vrut să ajung la ai noştri, dar am nimerit dracu’ ştie unde Ruine, gropi, sârmă sârmă ghimpată, adică foc, fum Atunci îmi răsar în faţă doi nemţi şi îmi strigă ruseşte: „Stai! Cine-i?” Mâna pe grenadă şi zvâr, între ei, iar eu – tulea de-acolo Noroc că am fugit, căci grenada, a dracului, n-a explodat — N-a explodat grenada? nu îi veni să creadă lui Rokicki — Sigur Am mai văzut cum unul din friţii ăia a luat grenada de jos şi a băgat-o în buzunar Uite ce armament avem mama lui! — Neamţul a băgat grenada în buzunar? — Exact — Dar tu ai tras inelul de siguranţă? — Siguranţa? Poate că n-am tras-o Pentru prima dată în viaţă am aruncat o grenadă şi oi fi uitat — Ca să vezi ce mai Şveik, se indignă caporalul Zvârle grenada ca pe o piatră şi se mai plânge că ea nu explodează Rokicki nu ştia că grenada lui Morawiec îşi avusese şi partea ei bună Oamenii în care aruncase cu grenada nu erau nemţi, ci insurgenţi ce purtau căşti şi haine de camuflaj germane Din cauza emoţiei nu remarcase banderolele lor alb-roşii — Asta-i situaţia, se văită Sunteţi numai doi, domnule elev-sergent? — Doi — Parcă suntem în gura lupului Dracu’ ştie în ce parte s-o apuci! Nowak nu asculta lamentările, ci contempla tabloul oraşului muribund, care se zărea prin uşa întredeschisă Nu-şi imagina cum vor reuşi să ajungă la ai lor, dacă aceştia mai existau Şi totuşi trebuiau să fie undeva O dovedea răpăitul seriilor trase de armele automate Îi trecu prin minte că ajunsese în anticamera infernului şi că dacă ar mai face vreo sută-două de paşi înainte şi ar trece un hotar invizibil, infernul l-ar învălui şi l-ar înghiţi într-o clipită — Eu aşa gândesc, că am aruncat fără rost cu grenada în friţii ăia, continua Morawiec Ne-au trimis aici la pieire, mama lor! Pentru ce Se întrerupse brusc Andrzej observă că Morawiec se învineţeşte şi că face nişte ochi cât cepele Privi atent Spre casă veneau nişte oameni Un moment, cu toată spaima care îl cuprindea, elevul-sergent stătu în cumpănă Apoi îi recunoscu fără niciun dubiu Erau germani 10 Ofiţerii din batalionul întâi, aflaţi în poarta casei din strada Solec, nu puteau pricepe de ce agenta de legătură Jasia, atunci când primi ordin să-l anunţe pe comandantul insurgenţilor, aflat în clădirea fabricii de ultramarin, să se prezinte la comandament, îşi luă rămas bun de la camaradele ei Până la fabrică erau cel mult vreo două sute de metri, iar fata îşi lua rămas bun de parcă ar fi plecat cine ştie unde Ei nu-şi dădeau încă seama că pe străzile Czerniaków era în vigoare o altă scară a distanţelor decât în vremurile normale şi că orice ieşire din subsol se putea preschimba lesne într-o călătorie fără întoarcere Jasia nu avea mai mult de şaptesprezece ani Părul blond şi bogat i se revărsa de sub boneta care, pe capul ei, părea mai curând o pălărioară elegantă de damă Ofiţerii se mirau ce caută de fapt această fată în peisajul dezolant al ruinelor, al mormanelor de cenuşă, al şanţurilor şi al beciurilor întunecoase Încă nu înţeleseseră ce rol important aveau agentele de legătură în insurecţia ai cărei comandanţi, aproape la toate nivelurile, erau lipsiţi de legătură telefonică şi radio, lucru de care, în principal, erau vinovaţi ei înşişi, pentru că nu se gândise nimeni din timp la materialele necesare — De ce-şi ia rămas bun? puse cu glas tare stegarul Balcer întrebarea care îl frământa — Drumul pe care îl are de făcut e foarte primejdios, explică Motyl Porumbarii trag de pe acoperiş în oricine se iveşte — Porumbarii? se miră Balcer care nu reuşea să vadă legătura dintre acest cuvânt nevinovat şi pericolul ce o ameninţa pe fată Nu pricepea de ce tocmai nişte porumbari aveau să tragă asupra insurgenţilor — Scuzaţi, spuse Motyl care observă surprinderea de pe chipul stegarului Este vorba de trăgătorii de elită germani Noi îi numim porumbari — Aha, lunetiştii, se orientă Balcer Era pentru prima dată când la capul de pod apăru problema unor termeni diferiţi care, ulterior, aveau să dea naştere la multe încurcături „Atunci de ce ai mai trimis-o, dacă drumul este atât de primejdios?” gândi Balcer, dar pe loc îi veni în minte faptul că asemenea întrebări nu-şi au rostul Până la urmă cineva tot trebuia să meargă Avea comandantul dreptul să hotărască a cui viaţă este preţioasă şi a cui nu e? Fata, cu toată tinereţea şi frumuseţea ei, era şi ea soldat şi avea datoria să înfrunte pericolul la fel ca oricare altul Motyl însuşi nu părea a fi dintre cei care îşi păzesc pielea Pe veston purta bareta „Crucii pentru vitejie“ Ofiţerii urcară la etajul întâi pentru a controla poziţiile de tragere Motyl se ocupă în special de puşcaşul-mitralior, atrăgându-i atenţia mai ales asupra intervalului dintre case, interval din care răsăreau deseori nemţii, precum şi asupra turnuleţelor de pe podul Poniatowski De jos cineva strigă: — Au ucis-o pe Jasia — Ei, poftim! exclamă Balcer alergând la fereastră Unul dintre insurgenţi îl reţinu apucându-l de braţ — Domnule locotenent, vreţi să aveţi aceeaşi soartă? Nu este voie să scoateţi capul pe fereastră Nemţii doar atâta aşteaptă Căpitanul Motyl era de acum jos, la poartă Balcer şi Solarski alergară după el Jasia zăcea la o distanţă de vreo optzeci de metri, lipită de zidul unei case Părul împrăştiat forma o pată luminoasă pe pavajul străzii Mai trăia totuşi, căci după o clipă se mişcă Încet, făcând un efort uriaş, se răsuci pe burtă şi încercă să se târască — Ce face? Nemernicul acela, dacă observă că mai trăieşte, îi ia zilele Fetei îi trecu prin cap acelaşi gând sau nu mai avu putere să se târască din locul periculos, căci rămase din nou nemişcată În jurul ei creştea cu repeziciune o băltoacă de sânge întunecat — Trebuie scoasă de-acolo, spuse cineva Balcer nu băgă de seamă cine vorbise, dar îl izbi tăcerea mormântală care se lăsă după aceste cuvinte Înţelese de asemenea, ca toţi cei de faţă, că a merge într-acolo, era totuna cu a te preface într-o ţintă vie pentru trăgătorul de elită german care, ascuns pe undeva, pândea victima următoare Un condamnat aflat în faţa plutonului de execuţie ar fi avut şanse ceva mai mari decât cutezătorul care s-ar fi decis să o facă Feţele tuturor deveniră palide Tăcerea se prelungea insuportabilă, părea că durează de o veşnicie — Mă duc eu, spuse stegarul Marian Solarski Răsuflară uşuraţi Poate că fiecare dintre cei de faţă încerca, în adâncul sufletului, satisfacţia că totuşi s-a găsit cineva care să se încumete, odată cu uşurarea că nu este el cel care trebuia să se expună Bărbaţii nu mărturisesc nimănui asemenea simţăminte, caută să le uite cât mai degrabă, pentru că le este ruşine că le-au avut vreodată Căpitanul Motyl pricepu cel dintâi că sacrificiul lui Solarski va fi zadarnic şi vru să-l oprească Dar stegarul se şi repezise afară pe poartă Nimeni n-ar fi putut spune ce gândea el în acea clipă, dacă era pe deplin conştient că mergea în întâmpinarea propriei sale morţi şi dacă nu cumva, dându-şi seama, nu s-ar fi răzgândit În orice caz Solarski, ofiţer politic, nu dăduse niciodată înapoi în momentele de risc De fapt primise steluţele de ofiţer după bătălia de la Lenino îndeosebi pentru vitejia sa Fiul unui muncitor din Łódź, nu avea niciun fel de şcoală şi totuşi izbutise să-şi câştige autoritatea în mijlocul militarilor, tocmai pentru că nu se cruţa Străbătu în fugă vreo zece – douăzeci de metri, iar pe porţiunea descoperită a străzii se aruncă la pământ şi începu să se târască Toţi stăteau cu răsuflarea tăiată Fiecare minut dura secole întregi Metru cu metru se apropia de rănită Era o scenă plină de încrâncenare – omul în luptă cu destinul său La un moment dat, se lipi de pământ şi rămase nemişcat Se odihnea şi strângea puteri pentru ultima bucată de drum Îi mai rămăseseră doar vreo douăzeci de metri Mişcările îi deveniseră parcă mai nervoase şi mai nesigure, dar continua să se târască înainte Ajunse lângă Jasia, o cuprinse de mijloc şi se ridică un pic pentru a o sălta de la pământ Exact în acea clipă, sub privirile tuturor, din peretele casei, sări o bucată de tencuială, iar undeva în apropiere răsună pocnitura seacă a unui mauser Apoi se auzi o a doua împuşcătură, ca un ecou a celei dintâi Stegarul scoase un strigăt şi căzu la pământ — Doamne! strigă cineva — Al meu eşti! Ticălosul e după hornul casei! exclamă unul din insurgenţi, îmbrăcat în nişte haine civile zdrenţăroase şi nespus de murdare Fusese singurul care nu se uitase la Solarski, ci, tot timpul cât acesta se târâse, observase cu sânge rece acoperişurile din vecinătate Omul acela, fără nicio îndoială, ar fi trebuit să fie ofiţer Nu se lăsase furat de emoţie, ci s-a gândit dinainte cum să profite sub raport militar de pe urma unei acţiuni de succesul căreia se îndoia După primul glonte de puşcă, din horn săriră bucăţi de cărămidă Hulubarul german dispăru de parcă l-ar fi înghiţit pământul Sub acoperirea focului propriu, soldaţii se repeziră înainte În câteva minute aduseră amândoi răniţii sub bolta de la intrare Jasia avea coapsa sfârtecată Solarski fusese lovit de glonţ în pântec, se învineţise la faţă şi sângera din abundenţă În cazul lui nu putea fi vorba de nicio speranţă Germanul trăsese cu cartuşe dum-dum 11 Nowak şi tovarăşii săi se repeziră pe scară în sus, ajunseră în podul casei şi se ascunseră în spatele unor grămezi de vechituri O făcuseră fără să stea pe gânduri, pur şi simplu pentru că scara era cea mai aproape Totuşi această hotărâre spontană fusese cea mai potrivită: podul le asigura cât de cât un câmp de observare, le oferea posibilitatea de a se adăposti, de a se apăra, măcar câtva timp Cu toată retragerea în panică, Rokicki nu-şi pierduse cumpătul Se furişă îndată până la o gaură făcută de o schijă în acoperiş Nowak, deşi inima îi bătea cu putere, făcu acelaşi lucru Numai Morawiec se vârî în colţul cel mai întunecat şi îşi acoperi faţa cu mâinile, de parcă n-ar fi putut suporta nici măcar să vadă apărând din nou germanii Nemţii însă nu se îndreptau spre casă, aşa cum li se păruse la început, pentru că de acum îi vedeau dintr-o parte Mergeau în lanţ de trăgători prin piaţă, înarmaţi cu pistoale-mitralieră şi cu grenade atârnate la centură Aveau şi două puşti-mitralieră Erau vreo douăzeci Puţin mai în urmă se deplasa un grup de trei militari, printre care şi un ofiţer, ai cărui epoleţi argintii se detaşau net pe veston Mergeau ca la aplicaţie, păstrând distanţele regulamentare, dar păreau a fi cam nervoşi şi fără niciun chef Cu privirea ce devenise şi mai ageră din cauza primejdiei, Nowak observă că germanul din flancul stâng – mic şi costeliv – făcuse gura pungă şi o mişca astfel încât aducea foarte mult cu un bot de iepure; altul, din stânga lui – cu galoane de fruntaş la mânecă – avea o burtă proeminentă şi obrajii buhăiţi Niciunul dintre ei nu acordă vreo atenţie casei: o cunoşteau bine, nu ştiau nimic de schimbările care se produseseră înăuntrul ei sau aveau alte griji pe cap Dispărură încet printre blocurile învăluite în fum, unde focurile de armă clocoteau ca o apă într-un cazan uriaş Andrzej răsuflă uşurat şi simţi că îl doare mâna care strânsese tot timpul cu înfrigurare patul pistolului-mitralieră Abia acum îşi dădu însă seama că strângea arma ca pe o bucată de lemn şi nu era deloc sigur că ar fi deschis focul dacă germanii ar fi intenţionat într-adevăr să pătrundă în căsuţă – în orice caz nu el ar fi fost cel dintâi care ar fi început să tragă Uitase că era înarmat şi că putea fi la fel de periculos pentru duşman, pe cât era duşmanul pentru el Uitase de pistolul-mitralieră şi de grenade În anii lungi de ocupaţie se obişnuise ca înarmat şi teribil să fie numai germanul, tot ceea ce putea face el era să se ferească, să se ascundă sau să fugă În ultimă instanţă, îi mai rămânea şansa de a încerca să-l înşele pe neamţul care ţinea în mâinile sale moartea În mintea elevului-sergent Nowak se înrădăcinase deprinderea de a fugi, dar încă nu se formase reflexul de a ataca Până atunci nu participase nemijlocit la nicio acţiune de luptă — Au trecut, şopti răguşit — Nu se ştie dacă următorii or să fie tot atât de cumsecade, mormăi Rokicki „Poate ar trebui să mergem pe furiş în urma lor, gândi elevul-sergent În acest fel am reuşi cumva să ne strecurăm ” Îşi dădea seama că ar fi fost o nesăbuinţă, deşi, pe de altă parte, să stai în pod şi să aştepţi venirea nemţilor tot o nebunie era Nowak nu era deloc dispus să-şi sfideze soarta şi prefera să aştepte Totdeauna lucrurile puteau lua o întorsătură fericită Voia să ştie numai ce părere are Rokicki Ca fost partizan el era cel mai în măsură să-şi dea seama ce era de făcut Rokicki clătină din cap — Ziua nu avem sorţi de izbândă Ei au un dispozitiv constituit în adâncime Stau prin case, printre ruine, au desigur şi baricade Nu este vorba doar să ne strecurăm repede prin linia lor şi gata — Deci trebuie să aşteptăm căderea nopţii, răsuflă uşurat Andrzej — Mai există o şansă Ca ai noştri să înainteze şi ca nemţii să înceapă s-o întindă În acest caz am putea face chiar o mică diversiune şi am putea deschide focul asupra flancului lor — Eu n-am de gând să trag în nimeni, declară din colţul său Morawiec — Cum adică? întrebă nedumerit Andrzej Îl privi pe Morawiec şi observă că faţa acestuia încremenise într-o mască imobilă pe care era întipărită furia, iar în ochi îi lucea nebunia — Am spus! Nu voi trage! Eu sunt militar, nu paraşutist Ce luptă e asta în trei? Pentru cine trebuie să ne riscăm capetele? Pentru moşul ăla, lua-l-ar Da? — Care moş? se miră Rokicki — Nu ştii care? Ăla cu mustăţi El o să vă răsplătească Mă întreb Pentru ce am stat trei ani la închisoare? Am ucis, am jefuit pe cineva? Şi de ce mi-au luat pământul la colhoz? Cincisprezece iugăre întregi Pentru ce? — Ţine-ţi fleanca, măi Tarelka Ce are una cu alta? — Tu să-ţi ţii gura Ţi-ai pus două galoane şi faci pe generalul Generalii au rămas în cartierul Praga Partizan vajnic al poporului! O să-ţi iasă pe nas partizanatul ăsta! Las’că şi pe tine, frăţioare, te au în evidenţă acolo unde e cazul Crezi că nu a întrebat şi de tine informatorul? Mustăciosul are nevoie de ei, dar nu-i plac partizanii Lui îi trebuie eroi Partizanul e om nesigur Crezi că toate glumele şi bancurile pe care le faci nu sunt notate? Aşteaptă şi ai să vezi — Morawiec, taci odată, exclamă Andrzej, care se sperie de vorbele necugetate ale lui Tarelka — De ce să tac? Şi tu, elevule – zise fierbând de mânie Tarelka, trecând brusc la familiarul „tu” – eşti om cu carte, dar prost ca noaptea Cine te-a pus să intri voluntar şi încă să mai recunoşti că ai fost în Armia Krajowa? Ai să dai şi tu de dracu’! — Mai încet, strigă Andrzej cu vocea înăbuşită Vin! Noua primejdie îl făcu pe Morawiec să-şi iasă cu totul din fire — Ajunge, ţipă el isteric sărind în picioare Eu mă predau Să mă ia prizonier! În aceeaşi clipă Rokicki îl pocni peste faţă Morawiec scoase un urlet şi se repezi cu furie asupra caporalului, înşfăcând carabina de ţeavă Rokicki îşi retrase braţul Cu o mişcare uşoară de felină repezi pumnul înainte, lovindu-şi adversarul în mărul lui Adam Morawiec căzu cu o bufnitură la pământ Deschise larg gura ca să-şi tragă răsuflarea, rămase cu ochii pironiţi în gol, iar carabina îi lunecă din mână — De ce mă baţi mama ta de dobitoc?! horcăi după ce reuşi să tragă o gură de aer — Gura! îl apostrofă Rokicki Nu te las să te predai, pricepi? Mai curând îţi trag un glonţ în cap, auzi? — Ascultă, da’ de ce? începu să se tânguie Morawiec, căruia îi trecu furia brusc Nu am dreptate? De ce să pierim? Pentru cine? — Ţine-ţi fleanca, laşule! Marş în colţul ăla! Culcat! Pe Morawiec îl podidi plânsul Lacrimile îi şiroiau pe obraji şi tremura tot, ca scuturat de friguri Când plânsul i se prefăcu în hohote stridente, Rokicki îl ameninţă furios cu pumnul — Nu-ţi ajunge? mârâi printre dinţi Morawiec îşi astupă gura cu pumnul, silindu-se să-şi înăbuşe hohotele Caporalul se aşeză calm lângă spărtura lui din acoperiş Nu uită însă de carabina lui Morawiec O luă şi puse genunchiul pe ea De data aceasta germanii ce se iviră erau mai puţini: opt la număr – pesemne grupa a treia a plutonului care trecuse mai înainte Ajunseseră la vreo sută de metri de căsuţă când neamţul, care ducea puşca mitralieră şi mergea în centrul lanţului de trăgători, căzu înainte cât era de lung, ca şi cum s-ar fi împiedicat de o sârmă întinsă de-a curmezişul, şi începu să bată cu pumnii în pământ şi să urle îngrozitor Nu se auzise nicio împuşcătură prin împrejurimi, de aceea lui Andrzej, care nu era obişnuit cu războiul, scena i se păru de-a dreptul ciudată: un om care merge la luptă să fie lovit de un atac de cord Îi aruncă o privire lui Rokicki şi văzu că îşi muşcă buza de jos, iar ochii îi lucesc ca la o pisică În lanţul de trăgători germani se produse zăpăceală Cineva ridică de jos puşca-mitralieră scăpată din mâini, altul strigă: „Sanitär, Sanitär!“, dar peste o clipă trăgătorii îşi continuară înaintarea Numai că acum nemţii mergeau ceva mai aplecaţi, mai aduşi de spate Rănitul rămase ca un morman de frunze verzi-cenuşii în mijlocul ruinelor Se liniştise Sanitarii nu se grăbeau prea mult cu brancarda Se apropiară făcând un ocol mare, căutând locuri adăpostite Îl puseră pe targă şi porniră grăbiţi înapoi, mergând drept spre căsuţă Rokicki îi arătă printr-un gest lui Nowak să nu tragă Sanitarii nu aveau intenţia să vină înăuntru Aşezară brancarda sub perete şi dispărură din câmpul lor de vedere, acoperiţi fiind de streaşină Fumau Cu tot fumul incendiilor din apropiere, răzbatea un miros pătrunzător de ţigări nemţeşti ieftine În răstimpul când nu se auzeau împuşcături, izbuteau să prindă frânturi din discuţia lor, dar Andrzej ştia pea puţină germană pentru a înţelege ceva, mai ales că vorbeau în dialect Reuşi să distingă doar cuvintele ce reveneau mai des: „Polacken” şi „Scharfschütze“ Rănitul scoase un geamăt pătrunzător care se prefăcu apoi într-un scâncet întrerupt de bâiguieli nearticulate Strigă de câteva ori „Mutti” şi apoi tăcu — Der ist schön fertig, auzi Andrzej În aceeaşi clipă văzduhul începu să urle sfârtecat de un proiectil greu ce se apropia în zbor Poate că în cartierul Praga un observator de artilerie îi zărise pe germanii care umblau pe aici, sau poate observatorul luase la ochi căsuţa aceea cam izolată, crezând că acolo era instalat vreun comandament german, sau din alte motive, în orice caz, artileria îşi manifestă în acel moment interesul faţă de căsuţă şi de petecul de pământ din jurul ei Asemenea câinilor la ţară, când sunt stârniţi seara, tunurile deschiseră unul după altul focul şi în curând începu să bată întreaga baterie Proiectilele cădeau unul după altul şi explodau prin apropiere Andrzej îşi lipi faţa de duşumeaua podului, deşi îşi dădea seama că era inutil După fiecare explozie prin spărturile din acoperiş pătrundea un val de aer încins şi fum de praf de puşcă Câteva olane fură smulse de la locul lor, făcând să apară noi găuri, schijele zburau şuierând şi se izbeau de scheletul acoperişului Morawiec, care după primele lovituri începu să-i înjure ca un birjar pe artileriştii din cartierul Praga, acum se ruga cu voce tare „Fecioară preacurată, Fecioară slăvită, Fecioară atotputernică, bolborosea cu accentul lui amuzant Sub oblăduirea ta ne aflăm mântuirea, Sfântă născătoare de Dumnezeu! Îndură-te de rugile noastre ” Andrzej nu mai rostise de multă vreme o rugăciune şi nici nu simţea nevoia să o facă Uneori, când se afla în situaţii primejdioase, ceva parcă îi spunea că în mod sigur nu va muri Atunci când auzea acest glas lăuntric îşi înfrângea lesne teama Dar el se făcea auzit rareori, iar în ultimul timp era tot mai slab şi nu izbutea să înăbuşe strigătul instinctului de conservare pornit din adâncul fiinţei sale De data aceasta mai era şi simţământul absurdităţii situaţiei, un sentiment de obidă cumplită, ca acela pe care îl încearcă un om executat pe nedrept „Doar este propria noastră artilerie”, repeta îngrozit, ca şi cum proiectilele de artilerie ar fi fost dotate cu inteligenţă şi ar fi putut să deosebească trupele proprii de cele inamice Rokicki suporta cel mai bine focul artileriei Avusese ocazia să-l cunoască pe timpul când era partizan, când trecuse ades prin primejdii tot atât de mari Îl privea cu dezgust pe Morawiec care se ruga cerşind îndurare „E al naibii de laş, gândi Un laş ce caută o justificare politică pentru laşitatea sa Are un suflet de dezertor Nu pot să sufăr dezertorii Chiar şi pe dezertorii germani i-am privit întotdeauna cu scârbă, deşi era stupid şi nejust Doar cei care trec la noi sunt împotriva lui Hitler” Era mulţumit că izbutise să-l potolească la timp pe Morawiec şi că nu îi este deloc frică Îi plăcea să se fălească cu curajul său, chiar şi faţă de sine însuşi Îi făcea o mare plăcere „Nişte dobitoci, gândi despre artileriştii din Praga Ce naiba le-a căşunat pe terenul ăsta viran şi pe prăpădita asta de bojdeucă? Câte mii de zloţi sunt aruncaţi fără folos în aer Ei drăcie, nu cumva să ne nimeriţi din greşeală! Vrem să ajungem la ai noştri, dar nu în zbor” Artileria îşi curmă brusc tragerea „Să fi terminat oare? gândi caporalul Una, două, trei zece secunde cincisprezece Ori au încetat într-adevăr tragerea, ori fac corecţia Dacă fac corecţia pozitivă, e în regulă, dar dacă o fac negativă “ Nu mai ajunse să-şi termine reflecţiile Se auzi un bubuit îngrozitor, căzu o grindină de olane sparte şi se făcu o pâclă de praf şi fum, că un timp nici nu putură respira „A fost o corecţie negativă”, conchise Rokicki şi îşi simţi spinarea furnicată, de scântei mici care îl înţepau ca nişte ace Din fericire, cu asta totul se sfârşi Se făcu linişte Trecură două minute Aşteptară cu o încordare teribilă În sfârşit, se auzi bubuitul unor lovituri îndepărtate: bateria îşi mutase probabil focul în alt raion — Domnilor, spuse cu patos caporalul, arătând spărtura uriaşă din acoperiş Bine că nu plouă Ne-ar uda până la piele Vorbise fără să coboare vocea, iar Andrzej, temându-se că l-ar putea auzi de jos nemţii, îi puse mâna la gură — Domnule elev, friţii ăia au şters-o, zise Morawiec Chiar după primul proiectil Au o tranşee prin apropiere Privi încurcat în pământ, iar apoi chiorâş la Rokicki — Dă-mi înapoi arma, Jurek N-o să mai fac prostii mama mă-sii Rokicki îl privi cercetător Fără nicio vorbă, îi restitui carabina 12 Trecerea batalionului stârni multe îndoieli în minţile celor din statul major Deşi batalionul debarcase pe malul stâng fără să sufere pierderi prea mari de oameni, abia acum urmau să înceapă necazurile mai serioase Prin perdeaua de fum provocată într-un sector limitat nu se obţinuse rezultatul scontat Ea mai curând demascase decât ascunsese trupele concentrate pe plajă O parte dintre pontoane erau distruse sau avariate şi nu puteau fi înlocuite nici de bărcile improvizate construite de pionieri şi nici chiar de batalionul de autoamfibii primit temporar ca întărire de la trupele sovietice Autoamfibiul, deşi se deplasează pe apă cu o viteză mai mare ca un ponton, poate să transporte într-o cursă doar trei oameni cu armamentul individual, doi cu o mitralieră, sau un aruncător Statul major îşi dădea seama că dat fiind nivelul scăzut al apelor, va fi imposibil să se treacă peste Vistula tancuri sau tunuri de calibru mai mare de patruzeci şi cinci de milimetri Atunci când erau încărcate cu tehnică de luptă, pontoanele greoaie se înămoleau pe loc şi era cu neputinţă să fie împinse până la curentul apei Mai rău ca orice era faptul că factorul surprindere dispăruse: germanii ştiau acum unde se află raionul trecerii şi se pregătiseră de contraacţiune — Ceea ce facem noi este un lucru cu totul neobişnuit în acest război, îi spuse maiorul Dolecki, cel gras, locotenentului Maszko, subordonatul său Încercăm să cucerim un oraş printr-un atac frontal cu forţarea unui curs important de apă Spune-mi, cunoşti măcar un singur oraş atât de mare şi, mai ales, aflat peste un fluviu de mărimea Vistulei, care să fi fost cucerit fără învăluire? Răspunsul locotenentului veni cu oarecare întârziere Nu-i făcea absolut nicio plăcere să discute hotărârile adoptate de comandanţii de la eşaloanele superioare, iar de data aceasta era sigur că va urma o asemenea discuţie Îl cunoştea prea bine pe maior pentru a nu-i scăpa rostul întrebării Dealtfel, căută să-şi amintească un exemplu potrivit, dar nu izbuti — Aici e o situaţie specială, doar în oraş se află insurgenţii, mormăi în silă, precizându-şi în acest fel atitudinea în cadrul controversei ce urma să aibă loc În discuţiile cu Dolecki el îşi asuma rolul de sceptic şi îi demonstra irascibilului maior care sunt punctele slabe din concepţia acestuia Ajunseseră, în acest fel, să discute pe larg secretul succeselor iniţiale ale germanilor în Polonia, Franţa şi Uniunea Sovietică, precum şi erorile comise de ei, problema celui de-al doilea front, ba chiar şi aceea a cuceririi viitoare a Berlinului Strategia era tema de predilecţie a maiorului — Şi ce dacă sunt? se burzului Dolecki, repezindu-se la hartă Ori sunt prea slabi pentru a ataca cu succes, ori nu vor, şi aşteaptă ca noi să facem totul cu mâinile noastre Ce-am realiza, dacă am izbuti să trecem dincolo forţe mai însemnate? Nu este un lucru întâmplător şi nicio minune faptul că în şase săptămâni nemţii nu au reuşit s-o scoată la capăt cu insurecţia În oraş este uşor să te aperi, dar e greu să ataci Poţi distruge un oraş întreg fără să-l cucereşti Stalingradul este cel mai bun exemplu în acest sens Un tip cu o mitralieră se instalează în cine ştie ce gaură şi ţine în loc o companie întreagă În asemenea condiţii, fără tancuri şi tunuri nu poţi face nimic Majoritatea pieselor de artilerie trebuie să execute foc prin ochire directă asupra unor obiective precise Prin tragerile noastre din cartierul Praga nu se va obţine mare lucru Maiorul se înroşise la faţă Gesticula cu aprindere ca şi cum ar fi avut de-a face cu o grămadă de oponenţi care trebuiau convinşi nu numai prin argumente Oponenţii însă lipseau Locotenentul uscăţiv, nu prea tânăr, cu părul rar şi cu un ten livid, pătat de o boală de ficat, era singurul lui auditor Continua să asculte În afară de remarca făcută la început, nu intenţiona deloc să întrerupă monologul şefului său De fapt nici nu avea nimic de obiectat, cel puţin în privinţa aspectului militar al concluziilor Maiorul se încruntase într-atât, încât sprâncenele lui negre se îmbinară formând o linie continuă deasupra ochilor Îndreptă spre Maszko un deget gros, îngălbenit de nicotină — Asta încă nu e totul, spuse surescitat Uită-te pe hartă Am cucerit cartierul Praga, dar friţii se mai menţin pe malul drept, între Pelcowizna şi Modlin Flancul nostru este asigurat de cea de-a doua divizie a noastră şi de ruşii care, dealtfel, au rândurile foarte rărite Dacă trecem aproape în întregime armata pe celălalt mal al Vistulei, iar nemţii execută o lovitură, ce-are să se întâmple? — O să ocupe Praga, răspunse flegmatic locotenentul Parcă s-ar fi gândit de mult la această posibilitate — Ar ocupa-o! Dolecki izbi cu pumnul în masă Iar noi am rămâne izolaţi pe celălalt mal al Vistulei Am cădea în încercuire O armată creată cu atâta greutate ar ajunge într-o situaţie disperată şi ar putea fi nimicită printre ruinele capitalei Îţi pun întrebarea: care-i sensul? Dacă cei din Varşovia au făcut o tâmpenie declanşând insurecţia, de ce să tragem şi noi ponoasele odată cu ei? Pentru ce? Lor nu le va folosi la nimic, iar noi o să mâncăm o bătaie de n-o să ne mai putem reveni — Poate că germanii nu vor ataca, fiindcă nu dispun de forţe suficiente pentru aceasta, observă precaut Maszko — Despre nemţi nu ştim nimic S-ar putea să primească întăriri Sunt vreo treizeci de mii în Varşovia şi sunt înarmaţi până în dinţi cu armament greu Despre cei ce se află pe malul drept, de asemenea, nu ştim mai nimic S-ar putea să intervină ceva absolut neprevăzut Cei din secţia întâi nu se gândesc deloc la aşa ceva „Asta-i buba, gândi locotenentul cu o umbră de ironie Bietul Dolecki îşi mănâncă zilele la transmisiuni, deşi e dotat cu asemenea talente operative şi strategice, iar cei de la secţia întâi nu vin deloc să-l consulte Ceea ce spune este incontestabil Argumentează în mod logic Dar de când a ajuns logica să fie factorul decisiv într-un război? Dacă oamenii ar ţine seama numai de logică nu ar mai fi războaie” — Ştii ce cred? zise În tot ce spui ai dreptate dar, atunci când s-a decis pentru forţarea Vistulei, comandamentul a avut şi el dreptate Pur şi simplu nu puteam proceda altfel şi a trebuit să riscăm — În război nu te poţi ghida după sentimente, aproape că strigă Dolecki, iar faţa i se înroşi şi mai tare Comandantul trebuie să fie dur! maiorul îşi făcu mâna pumn şi izbi de câteva ori în tăblia mesei De multe ori blândeţea comandanţilor duce la pieirea mai multor oameni decât asprimea lor — N-ai mai vorbi aşa dacă ai fi discutat cu varşovienii care au venit la noi de pe celălalt mal al Vistulei, spuse Maszko Îşi dădea seama că maiorul se ocupă de tactică şi strategie ca de ceva în genul jocului de dame sau de şah Luptă de întâlnire, atac asupra poziţiei fortificate, învăluire, atac frontal, ruperea apărării, teren, consum de muniţii, şah mat Fără oameni Totul era fără oameni Maiorul nu avusese niciodată prilejul să-şi verifice teoriile în practică Se ocupa de treburi prozaice ca organizarea nodurilor de transmisiuni, întinderea liniilor, instalarea centralelor de campanie, supravegherea staţiilor de radio „Din fericire, gândi Maszko Din fericire” Se prefăcu că lucrează cu zel la întocmirea schemei transmisiunilor Militarii din batalionul căpitanului Olechnowicz erau foarte obosiţi Toată noaptea stătuseră pregătiţi pe mal, iar dimineaţa, când erau gata să se îmbarce, se abătu asupra lor un ciocan de foc Trecerea a fost amânată pentru noaptea următoare Printr-un concurs de împrejurări Borucki şi grupa sa ajunseră după regrupare în acelaşi garaj în care, în ziua precedentă, se adăpostise grupa lui Nowak În curte mai fură repartizate încă două maşini din plutonul de transport care nu puteau pătrunde din cauza porţii înguste şi joase fixată în gardul de sârmă Stegarul dădu ordin să se desprindă de pe stâlpi o porţiune de sârmă Abia se apucară soldaţii de executarea ordinului că proprietarul vilei îşi făcu apariţia în faţa lor cu toată prestanţa celor nouăzeci de kilograme, protestând cu o candoare scandalizată: — Domnilor, cum se poate una ca asta? Germanii nu l-au distrus şi o faceţi voi? Stegarul rămase înmărmurit Îl surprinse comparaţia neaşteptată cu nemţii Acest domn gras îi amintea foarte mult de moşierul din sătucul natal faţă de care nutrise întotdeauna un simţământ confuz de teamă şi respect Câte ceva din acest simţământ îi mai rămăsese în suflet, cu toată munca de lămurire desfăşurată prin lecţiile ţinute de locţiitorul comandantului de batalion — Cum aşa? bolborosi Doar trebuie să intrăm în curte şi altfel nu se poate — Da nu puteţi merge în altă parte? Sunt atâtea curţi Şi aşa sunt complet distrus Vreţi să mă ruinaţi de tot? Stegarul se zăpăci Soldaţii se opriră din lucru Căscau gura, aşteptând să vadă ce o să se întâmple Nu se ştie ce-ar fi făcut stegarul dacă n-ar fi intervenit plutonierul Janicki care, foarte convingător, îşi exprimă părerea despre protestele proprietarului vilei — Vă rog să încetaţi, bombăni grăsunul — Să vă fie ruşine, izbucni Janicki Acolo mor oameni, iar dumneavoastră vă pare rău după o bucată de gard! Pfui! — Mă voi plânge la comandament! Nu ştiţi cine sunt eu! Proprietarul vilei nu era numai înfuriat, ci şi cuprins de disperare în faţa unei tragedii zguduitoare: proprietatea îi fusese călcată Dincolo de Vistula erau mistuite de foc case şi mureau oameni, dar niciuna din casele acelea nu îi aparţinea, niciunul din oamenii aceia nu era el însuşi Abia în acel moment războiul atentase la proprietatea sa — Duceţi-vă şi la mama dracului! strigă Janicki Noi ştim foarte bine cine sunteţi: un porc de câine ordinar Această întâmplare stârni comentarii vii, căci s-a vădit că şi printre varşovieni, care sunt atât de simpatici, se întâlnesc tipi mârşavi Lucru ştiut: cu cât cineva este mai bogat, cu atât devine mai viclean, mai hrăpăreţ În curând subiectul fu abandonat, întrucât toţi, care cum putu, se culcară pe parchet încercând să doarmă Somnul însă nu era somn, ci o picoteală agitată de bubuitul necontenit al tunurilor, un fel de amorţire care nu te odihnea cu adevărat O parte dintre simţuri rămâneau treze şi încordate După-amiază sosiră primele ştiri, foarte generale, despre situaţia din capul de pod Erau ascultate cu un interes deosebit Fiecare soldat era sigur că, dacă va reuşi să treacă teafăr Vistula, va ajunge şi el acolo Ştirile erau în general bune Batalionul întâi ar fi reuşit să cucerească vreo câteva case şi chiar să-i silească pe nemţi să se retragă „Nowak a intrat în luptă, gândi Borucki E interesant de ştiut cum îi merge şi dacă îi folosesc la ceva azimuturile cu care ne chinuia atâta “ Nowak nu lupta, ci tremura de frig în uniforma udă leoarcă pe care nici măcar nu putea să o dezbrace, fiindcă se aşteptau în orice clipă să fie atacaţi de nemţi Pe măsură ce timpul trecea, iar soarele se înălţa tot mai sus pe cer, în podul casei se făcu cald, apoi zăpuşeală Arşiţa, praful şi fumul îi uscau gura Îl chinuia o sete cumplită Rokicki, care era un fumător pasionat, îndura un chin dublu Reuşise să usuce tutunul ud, dar cutia de chibrituri se descleiase complet, iar chibriturile se preschimbaseră în nişte beţişoare fără măciulie Le rodea şi îşi frământa mintea cum să scape din capcana în care picaseră Ar fi dat foarte mult să poată afla traseul liniilor de apărare poloneze Din căsuţa în care se găseau, câmpul de vedere era mult limitat de zidurile clădirilor din apropiere Ecourile bătăliei se auzeau însă cu o claritate uimitoare După ele nu puteau să deducă mare lucru Artileria şi aruncătoarele germane trăgeau din direcţii diferite Dacă era vorba de armamentul automat, se părea că întreg oraşul, în lung şi în lat, răsuna de răpăitul lui Ascultând cu atenţie duruitul rafalelor, Rokicki ajunse la concluzia că polonezii erau undeva pe aproape, după toate probabilităţile în împrejurimile bisericuţei ruinate pe care o observase pe timpul traversării fluviului Într-acolo trebuiau să se strecoare îndată după căderea nopţii Nu le mai rămase nimic de făcut decât să stea culcaţi şi să aştepte Aşa cum se întâmplă în asemenea situaţii, Rokicki începu să se gândească la sine, la viaţa sa Deşi nu lăsase să se întrevadă nimic, cuvintele pe care le rostise Morawiec, în furia lui oarbă, îl tulburaseră puternic „Trebuie să fie o atmosferă grozav de împuţită în jurul meu, dacă până şi prostănacul de Tarelka a înţeles asta, gândi Dealtfel, poate nu-l apreciez la justa lui valoare Nu este deloc un nătărău, ci îi e mai la îndemână să facă pe prostul E un ţăran deştept care i-ar pune în cofă pe mulţi şmecheri Nu-mi plac cei de felul lui “ Îşi aminti scena interogatoriului Un ofiţer înalt, cu părul castaniu, cu o faţă prelungă, slabă şi nişte ochi căprui, puţin bulbucaţi, iar el, răsucindu-se nervos pe marginea scaunului De fapt, începuseră să-l răsucească pe toate feţele cu nervozitate, abia după vreo zece – cincisprezece minute La început îi venea să râdă, atât de absurd i se părea totul Apoi înţelese că se afla într-o situaţie disperată Ca în anecdota aceea veche – era iepurele care trebuia să demonstreze că nu este cămilă — Ai fost în Armia Ludowa, aşa-i? începu ofiţerul, terminând de răsfoit hârtiile din dosarul pe care îl avea înainte Le examinase fără grabă, în mod sistematic, fiecare hârtiuţă pe rând, unele chiar câteva minute în şir, de parcă s-ar fi străduit să le pătrundă mai temeinic conţinutul — Aşa e, răspunse caporalul — Ai luat parte la lupte? Ai fost avansat? — Da — Da acolo la Tanwia ai fost? — Am fost — Cum de s-a întâmplat că aproape întreg plutonul din care făceai parte a pierit, iar dumneata ai scăpat? Întrebarea aceasta îl izbi pe Rokicki ca un pumn în faţă Se stăpâni însă Ofiţerul cu informaţiile n-avea nicio vină La urma urmelor în îndatoririle sale intra şi lămurirea chestiunilor neclare El nu-şi putea permite să fie sentimental şi să nu suspecteze pe cineva numai pentru că pe respectivul îl cheamă Rokicki, că a făcut parte din Armia Ludowa şi avea un trecut de luptă frumos Ca atare, i-a relatat liniştit cum a fost trimis în cercetare şi cum, după ce s-a înapoiat la bivuac, nu şi-a mai găsit detaşamentul, cum nemţii îi călcau pe urme, cum le auzea de acum vocile apropiindu-se din toate părţile şi şi-a dat seama că este încercuit Disperat s-a căţărat într-un copac bătrân ca să se ascundă printre ramuri În trunchiul găunos, între două ramuri groase, era gura unei scorburi S-a strecurat cu greu prin deschizătura strâmtă înăuntru A stat acolo două nopţi şi două zile, aproape mort de foame şi sleit de puteri, izbutind să iasă cu multă greutate după ce nemţii plecară în altă zonă Credea că niciodată nu va scăpa teafăr din scorbura aceea şi că abia peste cine ştie câţi ani muncitorii forestieri, tăind copacii, vor găsi doar oasele risipite, arma mâncată de rugină şi câţiva nasturi de metal – singurele vestigii de pe urma unui partizan căruia nu i se cunoştea nici numele şi nici organizaţia din care făcuse parte Pe căpitan îl lăsă rece acest episod trist petrecut în pădure — De unde ştiai că acolo exista o scorbură? întrebă — Nu ştiam Am dat de ea absolut din întâmplare — Dar faptul că plutonul dumitale a fost nimicit de fascişti a fost tot o întâmplare? „Pesemne că mă urăşte, dacă îi pot trece asemenea bănuieli prin minte, gândi Rokicki Da’ de unde? Nici urmă de sentiment în ochii lui afurisiţi Mai curând este plictisit Arată ca şi cum în fiecare zi ar fi avut de rezolvat câte o duzină de poveşti din astea “ — Nu ştiu, răspunse Nemţii executau atunci o acţiune de mari proporţii Se numea „Sturmwind II“ — Cunoşti germana? — Foarte puţin Câteva zeci de cuvinte — De unde? — De la şcoală — Da Povesteşte-mi autobiografia ta Caporalul o relată — Deci eşti fiul unui maior sanaţionist, da? — Mai exact al unui medic militar — Nu-i totuna? se miră ofiţerul de informaţii Oricum, era ofiţer De ce ai intrat în Armia Ludowa? — Foarte simplu, domnule căpitan Atunci când Gestapoul l-a arestat pe tatăl meu, am scos din ascunzătoare pistoletul lui şi am plecat în pădure Primul detaşament peste care am dat a fost unul din Armia Ludowa — Le-ai spus că eşti fiu de ofiţer? — Le-am spus — Şi ei? — Nimic M-au primit Anchetatorul împinse mapa cu hârtii la marginea mesei, scoase din buzunar un pachet cu ţigări, îşi aprinse una, aruncă chibritul pe podea şi scoase un colac de fum din gură — Cum se numea comandantul detaşamentului? — Avea pseudonimul de Bystry — Dar numele? — Nu-l cunosc — Unde-i el acuma? — A căzut în pădurile de la Solsk O clipă pe faţa căpitanului trecu o umbră de decepţie „Grozav se mai consumă, gândi Rokicki Regretă probabil că nu-l poate trage la răspundere pe bietul Bystry pentru faptul că m-a primit “ — Mm da Cine ziceai că ţi-a spus să intri în Armia Ludowa? — Nimeni nu mi-a spus Am intrat singur, protestă Rokicki — Ascultă, Rokicki, ai dus-o prost în Polonia sanaţionistă? — Nu chiar — Păi tocmai, se bucură căpitanul Cum ai putut să intri în Armia Ludowa care urmărea să răstoarne sanaţia? — Nici nu mi-a dat prin gând aşa ceva — Faci un pas atât de important în viaţă şi nici nu stai să te gândeşti? se miră ofiţerul — Aşa cum am mai spus, am intrat în primul detaşament polonez peste care am dat Voiam să mă răzbun pentru arestarea tatei şi să lupt împotriva nemţilor Aveam pe atunci şaisprezece ani — La început nu cunoşteai programul AL, dar apoi l-ai cunoscut Ce părere ai de el? — Nu aveam şi nu am nimic împotriva acestui program Căpitanul nu putea înţelege acest lucru Cum adică, fiul unui ofiţer sanaţionist intră în Armia Ludowa şi este de acord cu programul ei? Unde-i conştiinţa lui de clasă? Dacă Rokicki a intrat în AL, avea desigur un anumit scop În această privinţă nu avea nicio îndoială Îşi aprinse o a doua ţigară — Unde este acum Pirat? întrebă — Cine anume? se miră Rokicki — Eu te întreb pe dumneata, ridică anchetatorul tonul Răspunde! — Nu numai că nu ştiu unde se află, dar nu ştiu nici măcar cine-i ăsta N-am auzit niciodată de el — Rokicki, dumneata să nu-mi faci pe prostul Noi ştim totul — Domnule căpitan, dacă ştiţi totul, ştiţi şi faptul că habar n-am cine-i Pirat sau cum îi zice — Minţi, afirmă ofiţerul Doar el ţi-a spus să intri în AL Rokicki ridică din umeri Gestul declanşă un atac de furie al anchetatorului Începu să bată cu pumnul în masă, să înjure şi să ameninţe Caporalul nu se impacientă prea tare, căci ştia că datorită funcţiei sale căpitanul trebuia să facă apel atât la accese de mânie, cât şi la blândeţe şi la bunătate părintească Nu se înşelase Văzând că strigătele nu îl impresionează pe anchetat, căpitanul trecu la un ton patern explicându-i băiatului că-i pare rău de el fiindcă s-a vârât într-o treabă urâtă Şi copilul cel mai prost şi-ar da seama şi ar afirma că Pirat este acela care i-a dat lui Rokicki sarcina de a intra în AL Pirat era şeful spionajului NSZ şi colabora cu Gestapoul Caporalul îl informa pe Pirat despre tot şi acestuia nu-i rămânea decât să meargă direct la Gestapo Nimicirea de către nemţi a detaşamentului din care făcea parte Rokicki constituia cea mai bună dovadă în acest sens Caporalul se stăpâni cu greu, căci era copleşit de mânie şi de disperare Mai către sfârşit simţi nevoia să se ridice în picioare, să-l înjure pe anchetator cu cuvintele cele mai ordinare sau chiar să-l pocnească Nu o făcu Îi trecu prin cap că în acest caz căpitanul ar fi avut împotriva lui o acuzaţie incontestabilă şi nu doar nişte bănuieli vagi Ar fi fost trimis fără doar şi poate la compania disciplinară Se aştepta să fie arestat pe loc, dar nu se întâmplă aşa ceva Anchetatorul se mulţumi să ofteze şi spuse că acum Rokicki putea să-şi dea singur seama cum se prezenta situaţia lui Ar trebui să reflecteze şi să tragă concluziile corespunzătoare, poate s-ar mai putea face câte ceva — O să te mai chem aici peste câteva zile, zise în încheiere Între timp dumneata mai gândeşte-te şi apoi o să stăm iar de vorbă Rokicki ieşise de acolo zguduit şi năucit „De fapt ce voia el? Dacă era convins că cele ce mi-a înşirat sunt adevărate, trebuia să mă aresteze pe loc “ După ce chibzui totul bine, ajunse la concluzia că era posibil ca ofiţerul de informaţii să nu fi fost rău intenţionat, dar că se folosea de toate tertipurile acelea de anchetare, pentru orice eventualitate Mai aşteptase apoi cu încordare, câteva zile la rând, să fie chemat din nou Anchetatorul însă nu o făcu Probabil că fusese mutat în altă parte Rokicki nu a fost admis la şcoala de ofiţeri şi a fost trimis la regiment Răsuflă uşurat căci gândi că astfel totul se sfârşise Acum îşi dădu seama că problema lui nu fusese dată uitării „Eh, prostii, conchise N-are rost să le pun la inimă Suntem în luptă, acum totul este cât se poate de clar Ai un pistol-mitralieră în mână, dacă îţi apare în faţă un hitlerist, tragi Asta-i singura politică valabilă şi am oarecari realizări Mi-am depăşit norma Ei sunt de trei ori mai mulţi ca noi, iar eu am patru siguri la răboj De unul îmi cam pare rău ” În faţa ochilor îi apăru scena din pădurea de lângă Osuchi, când, un german care nu bănuia nimic, îi ieşise drept în bătaia armei Rokicki ochise în mod deliberat în pântece şi calm, ca la poligon, apăsase pe trăgaci Urmă pocnetul împuşcăturii şi un strigăt scurt curmat Nu putea să uite privirea muribundului Înjură printre dinţi „Doamne, oare s-o mai face vreodată rânduială în lumea asta cuprinsă de nebunie? Orice ar fi, aş vrea să mai trăiesc un pic şi să văd cum va arăta Polonia care se va ridica din toată halimaua asta „Iar vin nemţii, îi observă cu coada ochiului Nu ne mai e frică Am ajuns să ne obişnuim cu ei Chiar şi pe Tarelka nu îl mai impresionează, iar Nowak a căpătat o înfăţişare de vechi partizan Să vedem ce ne mai aşteaptă de acum încolo ” 13 Văzduhul era înţesat de grindina de fier a proiectilelor germane „Concert pentru patru baterii şi un număr nedefinit de mitraliere”, constată Balcer, parcurgând în fugă şanţul de comunicaţie de pe strada Idźkowski O explozie apropiată îl trânti la pământ Se ridică repede şi alergă mai departe trăgând cu greu aer în piept Plămânii îi horcăiau de efort, tot trupul îi dogorea Se repezi cu răsuflarea tăiată în poartă — Unde-i comandantul? întrebă gâfâind Soldatul căruia îi pusese întrebarea îl privi buimac şi nu răspunse Se făcuse verde la faţă şi avea privirea rătăcită — Unde-i comandantul? repetă Balcer Locotenentul Doliński? Soldatul mişcă de câteva ori din buze fără să articuleze niciun sunet, ca şi cum cuvintele i s-ar fi oprit în gât Balcer se înfurie, îl apucă pe soldat de braţ şi-l scutură cu toată puterea În aceeaşi clipă ceva îl proiectă într-o parte, de perete, din stradă năvăliră nori de fum negru, casa se cutremură, urmă o serie de şuierături, apoi ceva ce aducea cu pufăitul aburului scăpat din supapele unei locomotive care se apropie, o nouă detunătură, un ţiuit continuu în urechi, din nou un tren ce gonea cu viteză nebună pe deasupra acoperişului, huruitul îngrozitor al unor bucăţi de stâncă ce se prăbuşesc Totul era în regulă Casa mai stătea în picioare Nu fusese o lovitură în plin — Vino-ţi în fire, omule! Unde-i lo-co-te-nen-tul? Soldatul înţelese în sfârşit Întrebarea îi ajunsese la creier Îşi trecu mâna peste faţă — S-a dus spuse cu o voce ciudat de ascuţită S-a dus, repetă mai încet, aproape în şoaptă — Unde s-a dus? Idiotule, tâmpitule! Balcer răcnea ca la un surd, era gata să-şi iasă din fire Spune, că de nu, te fac fărâme! — La la casa de peste drum Dar acum sunt friţi acolo, domnule stegar, adăugă surprinzător de calm şi de lucid — Cine-i acolo? — Nemţii — Lasă prostiile — Ăsta-i adevărul, domnule stegar — Cum se poate Balcer nu mai ştia ce să creadă Acum câteva minute comandantul batalionului vorbise la telefon cu Doliński, care raportase că nemţii execută un atac puternic dinspre strada Czerniakowska Apoi legătura s-a întrerupt „Să fi reuşit nemţii să realizeze o pătrundere atât de adâncă? Nu e cu putinţă De frică nătângul ăsta s-a ţicnit de-a binelea, conchise stegarul Altfel s-ar prezenta lucrurile dacă nemţii s-ar afla de partea cealaltă a străzii Trebuie să vorbesc cu cineva mai limpede la cap “ Alergă spre scară şi fu cât pe ce să se ciocnească cu o grupă de insurgenţi care veneau în fugă de sus Printre ei îl recunoscu pe elevul-sergent pe care, după trecere, îl văzuse la statul major al batalionului — Unde vă duceţi? îi întrebă Ei nu băgară de seamă întrebarea lui sau, poate, nici n-o auziră Săriră pe rând în şanţul de tragere ce se întindea de-a curmezişul străzii Apoi ieşiră în goană câţiva oameni din compania a doua şi un locotenent insurgent plin de praf, murdar şi năduşit Văzându-l, Balcer pricepu că în acel moment nici lui nu-i ardea de discuţii şi, fără să scoată o vorbă, se ataşă grupului de soldaţi Sări împreună cu ceilalţi în şanţul nu prea adânc Deasupra capetelor le şuieră o rafală de mitralieră, gloanţele dum-dum explodau cu un pocnet sec Un vuiet teribil acoperi stacatoul acela monoton Un tren accelerat în plină viteză străbătu din nou cerul, făcând ca văzduhul şi totul din jur să vibreze şi să se cutremure Un proiectil greu tras de artileria pe platforme de cale ferată zbură spre cartierul Praga Insurgenţii se repeziră în casă şi dispărură pe undeva Balcer se pomeni deodată într-o cameră pustie, plină de moloz Şuieratul gloanţelor ce pătrundeau prin ferestre îl făcu să se arunce la podea Se târî până în odaia vecină Aceasta era amenajată pentru apărare: în pereţii exteriori avea făcute găuri, iar ferestrele erau astupate cu cărămizi Stegarul privi cu precauţie printr-una din spărturi, având impresia că îşi vâră capul într-un cazan cu apă clocotită Nu zări nimic, în afară de o curte pustie şi aripile unor clădiri, totul învăluit într-un fum înecăcios Inamicul, deşi nevăzut, îşi făcea mereu simţită prezenţa prin efecte acustice şi pirotehnice impresionante O puşcă-mitralieră germană, instalată undeva pe aproape, secera în rafale lungi, iar gloanţele răpăiau lovindu-se de zid Un puşcaş-mitralior dintre insurgenţi încerca să-i răspundă, o făcea rar şi foarte scurt, dar după cât se pare cu un efect destul de bun, căci după două sau trei asemenea rafale scurte neamţul încetă focul şi îl reluă abia peste câteva minute Probabil îşi schimbase poziţia Balcer se retrase până într-un coridor Alergă pe scări la etajul întâi şi acolo dădu pe neaşteptate de Doliński care se ocupa cu dispunerea soldaţilor în poziţii de tragere Comandantul companiei arăta cam fâstâcit Îl informă pe stegar că în momentul acela se dădea lupta pentru casa izolată dintre blocuri care putea fi socotită ca şi pierdută Insurgenţii începuseră deja să se retragă de acolo, iar el nu le putea da ajutor, căci nu avea forţe suficiente nici pentru apărarea casei în care se aflau Fără îndoială că germanii vor trece apoi la asaltul clădirii vecine — Să facem apel la artileria din cartierul Praga, propuse stegarul — Friţii sunt prea aproape Din cauza împrăştierii, noi am putea s-o păţim mai dihai ca ei În fond, ce te învârţi pe aci? Nu este treaba ta Îţi ajunge, ţi-ai făcut o idee generală despre felul cum stau lucrurile, şefii tăi nu au nevoie de detalii Ai putea păţi ceva aşa, tam-nisam Balcer simţi ironia tipică ofiţerului de comandă care consideră că ofiţerii politici se cam feresc de linia întâi Ridică din umeri — Îmi place să văd totul cu ochii mei, nu să citesc pe urmă în ziar cum a fost Răpăitul împuşcăturilor îi acoperi vorbele Puşca-mitralieră de la fereastră trăgea cu cadenţa maximă, umplând odaia de un zgomot strident şi de mirosul fumului de praf de puşcă — Ce se întâmplă, Laskowiak? se adresă Doliński ochitorului — Friţii trec în salt spre casa cealaltă! strigă militarul de la puşca-mitralieră Umerii i se zguduiau ritmic din cauza reculului Doliński sări repede la fanta de observare — Nu pot să-i nimeresc, ticăloşii Puşcaşul-mitralior, înfierbântat, aproape că plângea de necaz Trag în el, canalia, iar el a şi ajuns în spatele zidului Ei poftim După un nou eşec începu să înjure ca un ţăran beat la o încăierare — Ocheşte ceva mai jos, la colţul casei, şi ia cu două degete mai la dreapta, îl povăţui Doliński Uite colo, unde-s cutiile alea Şi ţine-o aşa — L-am nimerit! strigă soldatul Aşa-ţi trebuie, canalie, aşa! A, l-am nimerit şi pe al doilea ! Deodată întoarse capul într-o parte şi începu să vomite — Ţin’te bine! strigă Doliński Parcă ai fi o muiere gravidă Împrospătător, înlocuieşte-l! — Dacă nu eu de-acu dom’ locotenent Laskowiak îl dădu la o parte pe camaradul său şi îşi înşurubă iar patul armei în umăr Balcer era dintre oamenii care suferă Ades când se afla într-un balcon sau pe un pod înalt îl cuprindea o nelinişte foarte puternică şi totodată îi venea să se arunce de acolo jos Citise undeva că medicii consideră asta un fel de boală şi că îi dăduseră nu ştiu ce denumire latinească sau grecească Acum încerca aceeaşi senzaţie ca într-un balcon de la etajul şapte Se temea Cu toate acestea pericolul îl atrăgea ca o forţă magnetică — Mă duc, se decise brusc Doliński îl privi cu ochi injectaţi de sânge — Încotro? întrebă — Până în casa de alături — De ce? Nu-i poţi ajuta cu nimic — N-are a face Pe unde să ajung? — Este o spărtură în perete, mai încolo, tot la etajul ăsta Dar nu are niciun rost Balcer se întoarse pe călcâie şi plecă repede Se temea că nu o să aibă de-ajuns curaj şi că îşi va schimba hotărârea Îşi scoase teteul din toc, verifică dacă are cartuş pe ţeavă, regretă că nu-şi luase pistolul-mitralieră Din fericire mai avea două grenade defensive cu înveliş gros de fier moletat Primii insurgenţi de care dădu în casa ameninţată erau de un calm uimitor Se vedea bine că pentru ei situaţia în care se aflau nu avea nimic neobişnuit Trei şedeau pe vine lângă ferestrele astupate cu cărămizi între care fuseseră lăsate spaţii şi, din când în când, câte unul trăgea o serie scurtă cu pistolul-mitralieră Cinci stăteau lângă perete, ca şi cum n-ar fi avut nicio treabă Toţi erau foarte tineri şi arătau ca nişte băieţandri care se joacă de-a armata Când Balcer intră în odaie şi duse neglijent degetele la chipiu, fără să spună nimic, de teamă ca ei să nu-şi dea seama după glas de starea lui de spirit, îl priviră cu curiozitate: — Aţi venit să preluaţi comanda, domnule locotenent? întrebă unul dintre ei — Nu Am vrut doar să văd cum stau lucrurile pe aici — În momentul de faţă nimic deosebit Friţii parcă sau mai potolit — Pesemne că nu pentru mult timp, completă un insurgent înalt şi slab cu galoane de plutonier la vestonul german — Dar n-o să-i lăsaţi să intre aici, nu-i aşa? Plutonierul ridică din umeri şi îl privi cu indiferenţă — Poate o să vă pot ajuta cât de cât Balcer încerca să se apropie cumva de băieţii ăştia alături de care se hotărâse să lupte Îi trată cu ţigări – avea nişte „Kazbek” veritabile, căpătate cu mare greutate nu demult de la şeful de stat major al regimentului Nu apucară să le fumeze până la capăt, când jos se stârni zarvă Insurgenţii săriră în picioare şi alergară în casa scărilor Plutonierul îşi scoase de la centură o grenadă germană cu mâner, îi deşurubă capsa, trase de bila de sticlă şi cu o mişcare uşoară, lină, o aruncă în jos Ecoul exploziei se pierdu în urletul neomenesc al unui rănit după care se porni o furtună de împuşcături Cartuşele crestau zidurile desprinzând din ele nori de tencuială, se izbeau de platformele scărilor, rupeau balustrada scării, ricoşetele ţiuiau prin aer Era un foc haotic, tras la întâmplare, dar atât de dens, încât nu era chip să rămâi acolo Se adăpostiră în spatele peretelui coridorului Balcer, asurzit şi pe jumătate orbit, nu îşi mai dădea seama ce se petrece La un moment dat cineva îl trase de braţ Îl zări în faţa sa pe plutonier, care striga ceva şi arăta cu mâna într-o direcţie Stegarul se repezi odată cu ceilalţi înainte Trecu în fugă printr-un culoar, apoi printr-o încăpere pustie şi, pe neaşteptate, se pomeni faţă în faţă cu doi inşi în uniforme germane Unul dintre ei făcu o mişcare care aducea cu o plecăciune adâncă şi, ca şi cum făcând-o şi-ar fi pierdut echilibrul, se prăbuşi pe podea desfăcând larg braţele Al doilea se întoarse, din două-trei salturi ajunse la uşă şi o trânti după sine Aproape în aceeaşi clipă din uşă începură să sară aşchii — Mama dracului! spuse răguşit plutonierul Din ţeava schmeisserului său ieşea un firicel de fum Nişte moşnegi i-au lăsat pe nemţi să pătrundă la etaj Baricadaţi uşa! Băieţii împinseră un dulap greu şi îl proptiră cu un divan Alt mobilier nu mai era în odaie Plutonierul luă de jos pistolul-mitralieră al neamţului ucis — Bolek, uite, ia-l În sfârşit, ai ajuns să ai şi tu unul, îi spuse unui băiat blond şi mic de statură Mauserul tău o să-l dai pe urmă lui Rudy — Mulţumesc Băiatului îi scânteiară ochii pe chipul mânjit Plutonierul se aplecă din nou asupra celui ucis, îi scoase din buzunar documentele, răsfoi cu nepăsare carnetul de militar şi i-l dădu lui Balcer — Un cadou pentru dumneavoastră, domnule locotenent Poate o să vă folosească la ceva Nouă ne este totuna ce divizie germană tabără asupra noastră Stegarul luă maşinal documentul şi dădu din cap Mâna îi tremura, literele îi jucau înaintea ochilor „Fotografia Da, un băiat chipeş, cu o faţă împietrită Desigur că a căutat în mod intenţionat să-şi ia această înfăţişare războinică în faţa obiectivului, pesemne că atunci când s-a fotografiat încă se mai simţea stingher în uniformă Heinz Jansen Geboren: 10 September 1924 Geburtsort: Biesenthal über Berlin De curând şi-a sărbătorit aniversarea N-a apucat să trăiască prea mult douăzeci de ani, cu doi ani mai tânăr ca mine ” Furtuna de ţiuituri şi împuşcături care izbucni jos îl făcu pe Balcer să-şi îndrepte atenţia într-acolo — Care-i situaţia pe scări? întrebă — Am lăsat câţiva oameni Ar trebui să reziste, răspunse plutonierul — Este cineva care conduce întreaga apărare a clădirii? — Este, confirmă plutonierul Dar ce rost are? Şi-aşa nu mai sunt rezerve care să ne vină în ajutor Dealtfel în prezent nici nu mai suntem în legătură cu ei Avea înfăţişarea plictisită a unui om sâcâit cu întrebări stupide „Fiecare, cum îl îndeamnă Sfântul Duh, îngrijească-se de partea sa ” cită el pe neaşteptate şi scuipă printre dinţi Băieţii izbucniră în râs — Ce să-i faci, domnule locotenent, asta-i insurecţie, spuse blondul Bolek Aşa ceva nu este prevăzut în regulamente Pe Balcer nu îl şocă tonul zeflemist, dimpotrivă, admiră sângele rece al plutonierului Oare într-adevăr nu există în regulamente nimic care ar putea fi util într-o asemenea situaţie? Stegarul căută cu înfrigurare să-şi amintească diverse capitole din BUP, adică Regulamentul de luptă al infanteriei Nu era pe deplin sigur, dar se pare că într-adevăr regulamentul nu prevedea asemenea situaţii Era acolo ceva despre apărarea unei localităţi, dar lipsea capitolul despre apărarea unei clădiri mari în care pătrunsese inamicul Erau aplicabile doar principiile generale: „Grupa rezistă cu îndârjire în apărare Retragerea se poate executa numai la ordinul comandantului de la eşalonul superior” Este puţin probabil ca un asemenea ordin, chiar dacă ar fi fost dat, să mai ajungă până aici „În încercuire grupa ” „Oare suntem într-adevăr încercuiţi? Nu, mai curând suntem învăluiţi caraghios de tot, căci e pe verticală: de jos şi din faţă Învăluire în plan vertical Oare cum ar putea fi încadrată în prevederile regulamentului”? — Este oare posibil ca nemţii să pătrundă în etajul de deasupra pe alte scări? întrebă — Este foarte posibil, răspunse plutonierul — Ce-aveţi de gând să faceţi atunci? — Atunci o s-o întindem la trei! — Unde? — La numărul trei În casa vecină — Aha Balcer încercă să născocească ceva ce ar fi putut înrâuri în mod efectiv soarta luptei care, în principiu, era lipsită de orice perspectivă, dar nu izbutea să găsească nimic Poate vreun contraatac? „În sus, pe scări? Nu, n-o să facem faţă” Nişte lovituri puternice în zid îi întrerupseră reflecţiile — Ce-i asta? întrebă — Nimic Nemţii sparg peretele Bolek cel blond se lipi de zid şi aşteptă cu grenada pregătită în mână În clipa când primele cărămizi căzură în încăpere, cu o mişcare fulgerătoare zvârli grenada în spărtura care se făcuse Reuşi să i-o ia înainte neamţului care intenţionase şi el să facă acelaşi lucru Dincolo de perete zăngăni un târnăcop scăpat din mâini, bocăniră bocanci cu potcoave Germanii fugiră în panică Grenada nimerise în plin Nu se ştie dacă executarea spărturii din perete nu fusese decât o manevră pentru a distrage atenţia apărătorilor de la uşa baricadată sau dacă nu cumva explozia grenadei urma să fie semnalul de atac pentru germanii care aşteptau pregătiţi în culoar şi care nu putuseră să vadă cine aruncase grenada Înainte de a se fi stins ecoul exploziei, întreaga baricadă zbură în lături, iar după ea şi uşa scoasă din ţâţâni Balcer, care era cel mai aproape, trase cu teteul său în neamţul ce se repezise înăuntru Nefericitul mai făcu un pas înainte şi căzu grămadă cu capul înainte, lovindu-se cu casca de parchet Alţi doi, care dădeau buzna după el, ezitară şi săriră înapoi Stegarul, împins parcă de o forţă nevăzută, alergă după ei Nu pregetă nicio clipă şi nu simţi nici urmă de frică, repezindu-se de unul singur spre capătul culoarului îngust În faţa sa vedea spatele celor ce fugeau şi trăgea în ei foc după foc, fără a reuşi să-i doboare Prin zgomotul împuşcăturilor auzea răcnetul disperat al cuiva Balcer străbătu în goană coridorul, o odaie goală, sări peste un morman de moloz şi se pomeni în odaia următoare Germanii dispăruseră fără urmă, zări în faţa sa o spărtură uriaşă în zid, de la podea până aproape de tavan În mod instinctiv se trase înapoi dincolo de deschiderea uşii, exact la timp, căci despicătura din zid începu să împroaşte cu foc şi plumb Cineva îl apucă pe stegar de braţ şi îl trase şi mai mult înapoi, în altă parte Răcnetul ce răsuna se potoli încetul cu încetul Balcer simţi că îl dor fălcile şi gâtlejul şi se dumiri că el era cel care răcnise aşa, sau cel puţin ţipase cel mai tare, dacă o făcuseră şi alţii În jurul lui erau insurgenţi — sunteţi curajos, domnule locotenent, auzi glasul plutonierului Puteau să vă dea gata cât ai clipi din ochi Dădu din mână Acum nu-i mai păsa, deşi avea de ce să fie mândru căci, doar cu câteva minute mai înainte, n-ar fi crezut că este în stare de una ca asta — Luaţi stârvul neamţului Doar dumneavoastră l-aţi aranjat aşa Dacă nu eraţi dumneavoastră, am fi dat de dracu’ „Nici eu nu ştiu cum s-a întâmplat”, gândi Aceeaşi propoziţie o repetă seara, când sub focul nemţilor trecu în fugă, printr-un şanţ, de partea cealaltă a străzii În grupul în care luptase nimeni nu fusese ucis Doar unul se alesese cu o zgârietură Când germanii ocupară etajele superioare, insurgenţii au fost nevoiţi să se retragă la casa cu numărul trei, baricadând în urma lor trecerea prin zid Clădirea roşie fu pierdută Balcer, stors de ultima picătură de vlagă, era stăpânit de simţământul straniu al irealităţii întâmplărilor prin care trecuse „Ca în filme, gândi Ca în filme ” 14 Nemţii se tot învârteau prin apropiere atât de des, încât cei trei soldaţi aproape că ajunseseră să se obişnuiască cu prezenţa lor Trecură telefoniştii, întinzând firul roşu al unui cablu, apoi împrospătătorii de muniţie, trecu şchiopătând un rănit cu mâna susţinută de o eşarfă şi, în cele din urmă, apăru un pluton de aruncătoare Parcă ar fi vrut să se instaleze în poziţii de tragere pe acolo, dar ceva nu le convenea, pentru că plecară în altă parte Toate acestea erau de-ajuns de enervante, deşi pentru moment nu prezentau niciun pericol Situaţia se agravă către seară Nemţii intrară în căsuţă Totul se petrecu atât de neaşteptat, încât niciunul dintre cei trei care stăteau ascunşi nu observă nimic Pe trotuarul de beton de pe lângă casă bocăniră deodată paşi, uşa de la intrare fu izbită de perete şi la parter răsună zvon de voci Nemţii se apropiaseră de casă prin spatele ei şi trecuseră neobservaţi din cauza streşinii acoperişului Intenţionau să se instaleze pentru mai multă vreme, căci se apucară îndată să deplaseze, să mute ceva pe jos Podul casei nu prezenta interes pentru noii veniţi Cei mai mulţi dintre ei fuseseră în această casă în noaptea trecută şi ştiau că sus nu-i nimic interesant Din punct de vedere militar podul casei era inutilizabil Primiseră misiunea să facă siguranţa comenzii batalionului care se afla dispusă pe undeva pe-aproape Posturile de acest gen nu se aşază noaptea prin podurile caselor ci, dimpotrivă, cât mai aproape de pământ, astfel încât silueta celor ce se apropie să se contureze pe fondul cerului Grupa de soldaţi germani suferise pierderi şi avea doar şase oameni, din care unul era nou şi fusese repartizat în dimineaţa acelei zile pentru completare Tocmai acestuia îi dădu în gând că ar fi bine să-şi arunce privirea prin podul casei, pentru că s-ar fi putut să găsească vreun lucru de valoare, pe care apoi să-l trimită soţiei ori să-l vândă pe loc Când se auzi bocănitul paşilor pe scară, Rokicki îşi dădu seama că vine un singur neamţ Făcu semn camarazilor săi ca nu cumva să tragă, iar el se instală la pândă în spatele unui dulap făcut ţăndări O singură lovitură bine aplicată, dacă atacatul nu apuca să strige înainte de a o primi, ar fi soluţionat printru moment toată chestiunea Nu se mai gândea la cele ce aveau să urmeze Conta un pic şi pe faptul că nemţii nu vor observa dispariţia camaradului lor şi până or să înceapă să-l caute, va mai trece o bucată de timp Dacă vreunul ar fi urcat din nou singur, i s-ar fi aplicat acelaşi tratament Dacă nu ce să-i faci, ar fi trebuit să facă apel la grenade pentru a-şi deschide drum, deşi fără îndoială că drumul acesta ar fi fost tare lung şi, după toate aparenţele, ultimul din viaţă Andrzej îşi reţinu răsuflarea Nu îi era frică, ci încerca doar emoţia unui vânător care pândeşte un vânat mare Stătea ascuns după o ladă şi o grămadă de scânduri rupte, cu Morawiec lângă el Văzu cum în cadrul intrării la pod apare mai întâi o cască, apoi o faţă întunecată şi arsă de soare şi, în sfârşit, întregul corp îmbrăcat în uniformă feldgrau Văzu cum Rokicki se pregăteşte pentru salt, dar continuă să rămână în aceeaşi poziţie, ca un alergător gata de start Neamţul făcu un pas înainte, plimbându-şi privirea prin pod Acum, gândi Andrzej Gata! Ţinea degetul pe trăgaci şi, cu întreaga sa putere de voinţă, se stăpânea să nu facă nicio mişcare Neamţul se opri la doi paşi Pe faţa blondului masiv se citi în mod limpede dezamăgirea, apoi necazul Pe neaşteptate rosti ceva Spuse doar o propoziţie scurtă Mai mult ca sigur nu se exprimase într-un mod prea elegant Văzând doar ţigle şi tot felul de vechituri acoperite de un strat gros de praf cenuşiu-roşietic, pleşcaşul ghinionist înjură şi coborî pe scări, renunţând să mai scotocească prin vechiturile acelea, fără să aibă habar că fusese la un pas de moarte Nu ştia de asemenea că moartea nu se lăsase păgubaşă şi că avea să vină să-l înhaţe în mai puţin de două ore Dacă ar fi bănuit-o, nu şi-ar mai fi bătut atâta capul să găsească un cadou pentru nevastă-sa „Are nervii ca nişte odgoane, gândi Andrzej despre Rokicki Nu ca mine” Ziua se apropia încet de sfârşit Oraşul arăta ca în tabloul de modă veche al unei bătălii Lipseau doar soldaţii cu uniforme şi coifuri elegante, care să alerge în rânduri aliniate la un atac la baionetă Când începu să se întunece, germanii instalară la câteva zeci de metri de casă o puşcă-mitralieră cu ţeava îndreptată spre terenul viran şi spre intervalul dintre şirul de clădiri de la marginea lui Andrzej se simţi foarte abătut Nici vorbă să se strecoare în fugă, neobservaţi — Şi acum ce facem? îi şopti la ureche lui Rokicki — Nu-i nimic, răspunse caporalul O să iasă cu bătaie E chiar mai bine că s-au instalat acolo, cel puţin ştim cu siguranţă în ce parte să fugim — Mai prost e că cei de sub noi au precis un observator la fereastră, adăugă după o clipă Putem să ne pomenim lesne între două focuri Ar trebui atacaţi simultan şi unii şi ceilalţi Suntem prea puţini pentru o asemenea acţiune Nowak înţelese Simţi că începe să-l ia cu cald — Eu pot să rămân să-i lichidez pe nemţii care stau în casă Când o să auziţi explozia, aruncaţi grenadele în postul de pază şi fugiţi spre intervalul dintre case, şopti Rokicki De acolo o ţineţi mereu spre stânga Dacă totul merge bine, vă ajung din urmă şi — Nu, îl întrerupse Andrzej O să rămân eu Tu te orientezi mai bine în teren noaptea „Aceasta ar fi soluţia cea mai raţională, gândi Pe Morawiec nu poţi conta Dracu’ ştie ce-i poate trece prin cap idiotului ăstuia Aş vrea să pornesc primul, dar Rokicki are şanse mai mari de-a ajunge şi de a-l lua şi pe Tarelka Nu ştiu încă să comand, dar poate voi izbuti să asigur cumva spatele Nu mă trage deloc inima, mi-e frică, dar n-am încotro” Caporalul aprobă din cap Şi el gândea că ar fi bine ca Nowak să rămână Ar fi vrut ca în locul lui să fie un altul, cu mai multă experienţă, dar nu avea de ales Considera că dacă acesta nu va face faţă, va putea să-i mai dea o mână de ajutor Urmau să acţioneze doar de la o distanţă de vreo douăzeci de metri între ei — Ia asta şi înfăşoară-ţi bocancii, îi spuse dându-i nişte cârpe pe care le scosese mai înainte dintre vechituri Morawiec, ia şi tu Înfăşuraţi-i gros ca nemţii să nu prindă de veste când vom coborî Aha, încă ceva continuă să le dea în şoaptă ultimele indicaţii Parcă pentru a le face în ciudă, răpăiala împuşcăturilor se mai domoli Germanii de sub ei stăteau de asemenea foarte liniştiţi În terenul luminat de vâlvătaia incendiilor se zărea locaşul de tragere cu două siluete mici, imobile şi întunecate lângă puşca-mitralieră Trecură minute lungi, măsurate de bătaia accelerată a inimilor şi de zgomotul slab al răsuflării repezi Deodată, în văzduh răsună uruitul unui „kukuruznik” Avionul de bombardament de noapte se rotea pe undeva deasupra cartierului Powiśle Apoi începu să zbârnâie al doilea şi al treilea Bubuiră primele bombe pe undeva prin împrejurimile portului Czerniakowski — Haidem, şopti Andrzej aproape paralizat de enervare Primul porni Rokicki, după el – Morawiec şi peste câteva clipe urmă Nowak Scara scârţâia strident, dar atenţia nemţilor era distrasă de atacul aerian Rokicki şi Morawiec se furişară fără greutate până la uşa de la intrare şi o deschiseră Andrzej însă, îndată ce coborî scara îşi scoase cârpele cu care avea înfăşuraţi bocancii şi, fără să se ferească deloc, făcu câţiva paşi spre uşa din partea stângă Când ceilalţi doi o porniră prin semiîntunericul roşietic, apăsă cu mâna stângă pe clanţă — Wer da? se auzi o voce din odaie Se aşteptase la întrebarea asta Încă pe când stătea în podul casei, căutase să-şi formuleze diferite răspunsuri în germana lui învăţată la şcoală Ştia că cel mai bine ar fi fost să poată folosi vreo expresie tare, dar asemenea lucruri nu se învaţă la şcoală Ştia pe de rost fragmente din diverse balade de Schiller, precum şi faptul că „Ich gehe” se conjugă ca un verb tare Toate astea nu îi foloseau la nimic în momentul de faţă Habar nu avea de vocabularul militar german Ar fi vrut să răspundă pur şi simplu „curierul”, dar naiba ştia cum se zice „curier” pe nemţeşte Şi apoi, se trimite în asemenea condiţii un curier la un post de pază? Poate patrulă? Comandantul patrulei? Sună bine, dar cum vor fi zicând nemţii la „comandant de patrulă”? Ajunse la concluzia că cel mai bine era să nu răspundă nimic, pentru că, oricum, l-ar fi trădat accentul Chiar dacă ar fi ştiut nemţeşte ca Goebbels însuşi, tot n-ar fi reuşit să scoată nicio vorbuliţă În cap i se făcuse un gol absolut, un spasm îi încleştase fălcile, iar inima îi bătea înnebunită în piept Ţinea minte că trebuia să aştepte până când camarazii lui se vor apropia la distanţa unei aruncături eficiente de grenadă „De cât timp este nevoie ca să parcurgi douăzeci sau treizeci de metri? Se zăreau de acum prin fereastră! Germanii vor începe să tragă Această împărţire a forţelor n-avea rost Rokicki a sărit peste cal! Totul e pierdut!” Strângea în palma năduşită grenada, ca şi cum ar fi vrut s-o strivească Degetele îi lunecară spre inelul cuiului de siguranţă, îl apucară, dar simţea că nu va avea putere să tragă de el Pur şi simplu mâna nu asculta de semnalele transmise de creier, de parcă ar fi avut vreun nerv tăiat Andrzej repetă în gând: „Acum!”, dar degetele înţepenite continuau să strângă inelul, nevoind să tragă de el Dacă nemţii ar mai fi stat încă o clipă liniştiţi, nu se ştie dacă elevului-sergent Nowak nu i-ar fi cedat nervii Puţin lipsise ca el să arunce grenada pe jos, fără să tragă de inelul cuiului de siguranţă şi să o rupă la fugă bezmetic, în neştire Firea lui sensibilă fusese supusă la o încercare mult prea grea, fără să fi avut vreme să se fortifice şi să se călească în condiţiile frontului Neamţul care întrebase „Wer da?” era mai mult mirat că nu i se răspunde la întrebare, decât speriat Se întoarse de la fereastră, din care cauză nu îi văzu pe Rokicki şi pe Morawiec În mod automat aruncă o privire spre camarazii săi care erau culcaţi pe paie: erau trei, deci nu ieşise niciunul Atunci îi trecu prin gând că trebuie să fie vreun tip venit să vadă dacă nu cumva este ceva de jefuit Înjură şi făcu doi paşi spre uşă „Ia stai, dar dacă este vreun control?” gândi şi îl împinse cu piciorul pe camaradul său, care, în loc să vegheze, adormise în paie şi sforăia, ceea ce constituia o încălcare a regulamentului Respectivul scoase un ţipăt şi sări în picioare Visase ceva urât, iar atingerea uşoară produsese o impresie teribilă asupra lui Nu-i fusese hărăzit să moară în somn Zgomotul din odaie pecetlui soarta nemţilor La început Andrzej nu înţelese înjurăturile, dar apoi auzi mişcare şi strigătul Disperat, crezu că fuseseră descoperiţi camarazii săi Acest lucru îl făcu să acţioneze, îi trezi voinţa anihilată Trase de inelul cuiului de siguranţă „Numără, mai ţine-o!” parcă îi strigă cineva la ureche „Ţine-o, căci altfel ţi-o aruncă înapoi!” Calm Începu să numere în gând: „unu doi ”, mâinile nu mai aveau răbdare Împinse uşa şi aruncă grenada înăuntru Observă cu coada ochiului că doi nemţi stăteau în picioare, iar alţi doi erau culcaţi pe podea Grenada bufni uşor căzând în paie Trase încă una de la centură, îi smulse siguranţa şi o aruncă înspre cei ce stăteau în picioare, închise uşa trântind-o, sări în tindă şi fugi cât îl ţineau picioarele drept înainte Explozia întârzia Fără să ştie când, luă în mâini pistolul-mitralieră pe care până atunci îl avusese atârnat de gât I se păru că aleargă de foarte mult timp, de câteva minute, şi totuşi exploziile nu se auzeau, deşi, de fapt, din momentul în care aruncase grenadele nu se putea să fi trecut mai mult de două sau trei secunde Se opri şi se întoarse, îndreptând pepeşeul spre uşa de la intrare În clipa aceea se auzi o bubuitură, urmată de a doua şi aproape simultan răsunară explozii de grenade acolo unde se afla postul de pază german Porni în fugă într-acolo şi fu cât pe ce să se ciocnească de un individ cu o cască ce semăna cu o oală La lumina tulbure a incendiului constată că omul acela avea gura larg deschisă şi ochii holbaţi, ieşiţi din orbite, dar nu-i auzea glasul Cu amândouă mâinile, Andrzej repezi în el ţeava pistolului-mitralieră, cu aceeaşi mişcare ca în lupta la baionetă Omul cu cască se prăbuşi ca un sac cu grâne Sări peste el Simţi cum pistolul-mitralieră îi vibrează în mâini şi că la gura ţevii pâlpâia o flăcăruie În jur trecea un şuvoi de luminiţe colorate Creierul lui Andrzej înregistra acest lucru, dar nu înţelegea ce se petrece Ţinea minte că văzuse ceva asemănător în copilărie, când era bolnav şi avea febră: şiraguri sau roiuri întregi de mărgele colorate, lunecând uşor pe un fond albastru întunecat Totuşi acelea erau puţin mai altfel, mai mari şi semănau cu nişte păsări colorate şi luminoase care zburau în înaltul cerului Pe urmă cineva se apropie de el printr-un salt dintr-o parte, nu îl recunoscu, dar ceva îi spunea că trebuia să fie Jurek Rokicki, dragul de el! Oare de ce se purta cu el atât de ciudat şi îl îmbrâncea cu brutalitate? Andrzej îşi veni în fire şi constată că zăcea pe burtă printre mormane de dărâmături, caporalul îl ţinea culcat locului, iar ceva mai încolo era întins Morawiec, făcut una cu pământul Auzi de asemenea în jur răpăit de mitraliere germane Ele făceau să ţâşnească acele focuri de artificii atât de frumoase În aer plutea o rachetă albă, care se stinse fâşâind — Acum! Săriră în picioare şi fugiră în salturi atât de mari, încât li se tăia răsuflarea N-ar fi putut să spună cât timp alergară astfel şi îi fu ruşine că în timpul primei sale lupte se zăpăcise cu totul Dacă n-ar fi fost Rokicki, n-ar fi ştiut încotro s-o apuce Caporalul o ţinea tot într-o fugă În faţa lor răsări o casă înaltă, ruinată Rokicki coti pe după colţul ei, îl urmară Morawiec şi Andrzej Fu cât pe ce să se izbească de Morawiec care se oprise brusc Stăteau alături gâfâind — Culcaţi! strigă caporalul, aruncându-se la pământ Elevul-sergent execută în mod reflex comanda Pe lângă capetele lor şuieră o rafală scurtă, apoi răsună o răpăială, ca şi cum cineva ar fi trecut un baston pe un gard de şipci În faţă se zărea un val întunecat ce bara strada „Baricadă, gândi Andrzej Ai noştri “ Mitraliera încetase focul Un moment domni liniştea Deodată, răsună foarte limpede o voce cu un accent tărăgănat, de prin ţinutul Wilno — S-au ascuns acolo, printre dărâmături Arde-le una risipită — Stai! strigă Rokicki Nu trage! Suntem polonezi! Aproape odată cu cuvintele sale şuierară gloanţe şi răpăiră împuşcături — Oameni buni! strigă caporalul Aţi căpiat? Suntem soldaţi polonezi mama voastră! Ce faceţi pe nebunii, lua-v-ar mama dracului! — De ce sudui, bă pramatie? se auzi aceeaşi voce calmă De care soldaţi polonezi, de la friţi, hai? — Ne-a dus apa mai la vale în timpul trecerii Abia acum am reuşit să răzbatem De la baricadă se auzi o discuţie purtată cu voce înăbuşită, din care se distingea glasul unui varşovian: — S-ar putea să fie un truc, domnule plutonier N-au decât să stea culcaţi până dimineaţa Şi atunci s-o lămuri totul — Ia staţi Hai să verificăm, spuse din nou cu vocea lui cântată cel din ţinutul Wilno Tarelka până atunci tăcuse — Domnule plutonier Dzikowicz, începu el, sunt soldatul Morawiec Raportez că m-am prezentat — Tarelka? se miră plutonierul De ce n-ai spus de la început că eşti acolo? Unde ai fost până acum? — Cum unde? Am luptat Am făcut praf un pluton întreg de friţi — Aceeaşi voce! se miră plutonierul Ia ieşi de-acolo Ceilalţi rămâneţi pe loc Morawiec porni înainte Fu recunoscut fără nicio îndoială, căci după câtva timp cel din ţinutul Wilno spuse iarăşi: — Acum, poftiţi dumneavoastră, domnule elev-sergent Andrzej se apropie de baricadă şi se opri nedumerit, neştiind pe unde s-o apuce — Pe acolo, pe la stânga, îi şopti o voce de sus Cineva îl luă de mână şi îl conduse printr-un loc strâmt Nowak zări doi soldaţi lângă o mitralieră vârâtă între saci cu nisip şi câţiva bărbaţi cu căşti germane „Insurgenţi“, gândi Abia atunci simţi că este frânt de oboseală — Aveţi puţină apă? întrebă 15 Pe la ora nouă seara bombardiere biplane ale Regimentului „Kraków” atacară portul Czerniakowski Se conta pe faptul că atacul aerian îi va ţintui pe nemţi la pământ şi le va distrage atenţia de la trecerea batalionului trei Bombardamentul însă nu se soldă cu rezultatele aşteptate Cum apărură cutiile întunecate ale pontoanelor pe oglinda apei luminată de incendii, Vistula începu să clocotească îndată ca un cazan de vrăjitoare Două bărci care încă nu se desprinseseră de mal fură prefăcute în ţăndări O maşină amfibie întârziată intră cu viteză în albia râului şi, depăşind repede pontoanele ce înaintau lent, se îndreptă cu viteză spre malul stâng O serie de proiectile trasoare porniră pe urma ei Borucki îi urmărea deplasarea, strângând din fălci şi tremurând de încordare O dungă roşie atinse suprafaţa apei dinspre bordul stâng, zvâcni înainte, se stinse, apoi şfichiui iar apa ca un bici Amfibia se răsturnă brusc şi patru siluete mici, întunecate, căzură din ea Borucki îşi lipi capul de pământ, căci se auzi venind un obuz, iar când privi din nou, nu mai văzu nici amfibia şi nici rămăşiţele ei Ici şi colo, în licăririle şovăielnice de lumină se zăreau sfărâmături de pontoane şi capete de oameni Strigătele celor ce se înecau răzbăteau uimitor de clar până la malul drept — Ce aşteptaţi? strigă cineva în apropiere Daţi-le sprijin! Peste acoperişurile caselor şi printre copacii din Saska Kępa străfulgerară luminile salvelor de tun Avură efect Tirul nemţilor slăbi în intensitate — Plutonul trei! La pontoane! Pas alergător-marş! — Isuse! — Înainte! Pentru Varşovia! Pentru Patrie! striga pătrunzător un ofiţer, exact ca înainte de atac Avea dreptate – în condiţiile acelea apropierea de pontoane impunea tot atâta curaj şi hotărâre ca un asalt asupra tranşeelor inamicului Vocea se pierdu în larmă Cineva alerga în spatele digului, suduia şi, cu lovituri de picior, îi făcea să se ridice de la pământ pe cei ce se dădeau cu greu urniţi — Repede! Haide! Borucki se repezi înainte ţinând cu amândouă mâinile puşca-mitralieră Geanta cu încărcătoare i se lovea de coapsă Ceva îl izbi în faţă Fu gata să cadă, nervii i se încordară ca un arc „N-am nimic, constată în momentul următor A fost doar nisip O felie de nisip ud, smuls de suflul exploziei” Nisipul îi scârţâia între dinţi, ochii îl usturau dureros Sări în apă fără să simtă că este rece ca gheaţa Cineva îl ajută să se aburce pe ponton Pluteau pe apă ca într-o cuşcă alcătuită din dârele luminoase, multicolore, lăsate de proiectilele trasoare Din fericire niciuna din zăbrelele acestei cuşti nu nimeri mai jos, nu lovi nici pontonul şi nici vreunul dintre oamenii aflaţi pe el Debarcară lângă o navă pe jumătate scufundată Sub focul inamicului îşi săltară în spinare sacii cu provizii, apucară cutiile cu muniţii şi merseră tăcuţi prin nişte văgăuni, tuneluri şi locuri strâmte scăldate într-o zare roşietică Era un peisaj al distrugerii, groazei şi dezolării Ofiţerul insurgent care le era călăuză se mişca printre ruine ca la el acasă Traversară în fugă o stradă pavată cu bolovani, intrară într-un şanţ de comunicaţie Zidurile negre ale caselor arse se profilau aspru pe fondul cerului brun-cenuşiu — Strada Idźkowski, spuse cineva cu vocea înăbuşită — Ăsta-i un apendice Căpitanul Olechnowicz, comandantul batalionului, ciocănea cu degetul în planul oraşului, desfăcut în faţa sa Căpitanul avea părul blond, aproape alb, o faţă de băieţandru şi o oarecare tendinţă spre îngrăşare — Apendice în stare de inflamaţie, încercă să facă o glumă comandantul plutonului de puşti antitanc, plutonierul Zbigniew Załuski Acesta, dimpotrivă, era slab ca un băţ şi arăta ca un şcolar pe care maică-sa, până nu demult, l-a mai dus de mânuţă la şcoală Numai locotenentul insurgent zâmbea Ceilalţi ofiţeri aveau feţele galbene ca ceara Lampa cu petrol fără cilindru adâncea umbrele de pe obrajii lor supţi — Apropo, ar putea să-mi spună careva cine a fost Idźkowski ăsta? întrebă comandantul de batalion Făcuse şcoala în cadrul unei colonii poloneze din Lituania, iar acum confrunta mereu Polonia cu ceea ce citise şi i se povestise despre ea şi îl deranja atunci când descoperea lacune în cunoştinţele sale despre ţară — Un aviator, spuse o voce dintr-un colţ Unul din insurgenţi protestă Aviatorul, cel care murise în Azore, încercând să traverseze în zbor Atlanticul, se numea Idźikowski şi îi poartă numele o stradă dintr-un alt cartier Idźkowski însă naiba ştie cine a fost Se pare că un profesor ceva „Nu a fost o figură prea cunoscută dacă înşişi varşovienii habar nu au cine era, gândi Olechnowicz Deci nici eu nu sunt obligat să ştiu Şi, după cât se pare, nici nu o să ajung vreodată să ştiu Situaţia se prezintă şi mai prost decât mi-o imaginam Nu-i nimic vom ataca” Se aplecă deasupra planului — Casa aceea roşie, aşa cum o numeşti dumneata, camarade, trebuie s-o recucerim de la nemţi Şi încă în noaptea aceasta Dacă nu reuşim s-o facem, friţii or să ajungă la Vistula Comandantul de batalion era convins că nemţii îşi dădeau perfect de bine seama de avantajele tactice pe care le oferea ocuparea întregii străzi Idźkowski şi vor vrea să le exploateze El nu ştia însă că în acelaşi moment comandantul german dădea ordin de atac asupra casei albe în care avea loc consfătuirea Germanii trecură primii la acţiune Borucki stătea culcat cu puşca-mitralieră lângă fereastra astupată cu saci de nisip, cu Rusiłko, împrospătătorul de muniţie, alături O explozie apropiată îl făcu să tresară — Nu te teme, tovarăşe, spuse într-o rusească stricată un insurgent în haină civilă care stătea culcat ceva mai încolo Din cauza întunericului Borucki nu putea desluşi nici chipul lui şi nici al celorlalţi insurgenţi Cel în haină civilă avea o voce răguşită — Nu mi-e frică, explică ruşinat Borucki Nervii îmi fac figura — Vorbeşti poloneza? Aici nervii nu au ce căuta Ciocanul unui uriaş izbi în casă Bucăţi mari de tencuială se desprinseră din tavan şi căzură cu zgomot pe podea „O lovitură în plin” constată Borucki, când o noua lovitură zgudui clădirea — Un tanc! strigă cineva cu o voce ascuţită Acolo, în dreapta! Se vede flacăra de la gura ţevii! Acum stă după un zid Strada se umplu de o zare de lumină pâlpâitoare Borucki observă cu groază cum din colţul din dreapta al clădirii cu un etaj mai sus, izbucnesc flăcările unui incendiu — Arde casa noastră! exclamă — Las să ardă Impresia pe care o făcu asupra lui Borucki incendiul fu şi mai puternică decât aceea lăsată de proiectilele trase de tanc — Trebuie stins cumva, exclamă sărind în picioare — Stai locului N-are decât s-o facă altcineva O mitralieră germană răpăia în pereţi ca o ploaie torenţială — Ei, berlingovistule! Atenţie! Vin nemţii Din casa de vizavi ieşiră în fugă nişte siluete întunecate, se mistuiră printre ruine, apoi răsăriră din nou De lângă braţele lor care se agitau, se desprindeau mici obiecte rotunde sau alungite Fără să mai ochească, Borucki trase în secerare o rafală de la stânga la dreapta Siluetele mici care înaintau în salturi pieriră din faţa ochilor lui — Ajunge! Nu irosi muniţia, îl preveni cel în haina civilă — Nu-ţi face griji, Tolek Lasă-l pe băiat să tragă Ei au muniţie berechet Din spate prinseră a bufni nişte aruncătoare Minele zburau pe deasupra, fâlfâind prin aer, şi explodau în spatele casei de cărămidă roşie — Aruncătoarele noastre, zise împrospătătorul de muniţie Rusiłko Se pare că vor să atace Un „ura” fără avânt răsună în lungul străzii Nemţii ripostară cu un foc îndrăcit Soldaţii săreau înapoi de parcă s-ar fi izbit de un zid nevăzut şi se prăbuşeau în poziţii ciudat de contorsionate — Isuse! gemu Rusiłko — Puşcă-mitralieră! Din nou aceeaşi voce stridentă Foc! Borucki apăsă pe trăgător şi trimise o rafală lungă asupra faţadei casei roşii O întrerupse căci ceva izbi cu putere în sacul pe care îşi sprijinea degtearevul şi îi împroşcă nisip în ochi — Întinde-o! Era cel cu vocea răguşită, în haină civilă Iute Te-au dibuit Vino aici, la gaura asta! Trage! Prin noua fantă de tragere Borucki văzu cum câţiva soldaţi încercau să se ridice, dar focul îi ţintuia la pământ — Rahat, n-o să iasă nimic din asta, spuse cel răguşit, punând un nou încărcător la automatul său Şi noi atacam în felul ăsta la începutul lui august — Şi tot aşa ne ardeau la c completă vocea stridentă Ăştia cel puţin au un sprijin de foc mai acătării — Ce fel de sprijin e ăsta dacă nici artileria, nici brandurile nu pot să paradească clădirea aia? — Suntem prea aproape, s-ar putea să dea şi în noi — Ura! — Păcat de oameni, spuse cel cu glasul strident Mai slobozi câteva cartuşe şi plecă de la lăcaşul de tragere Nu mai am muniţie, anunţă neajutorat Şi ruşii ăştia, ai naibii, au născocit un calibru atât de aiurit pentru fliturile lor N-au putut să le facă de un nouă cinstit? O clipă şezu ghemuit lângă perete, apoi sări brusc în picioare şi merse întins la Rusiłko — Dă-mi flitul tău! Tu şi aşa îl ţii de pomană — Ce? întrebă nedumerit Rusiłko Habar nu avea ce vrea celălalt — Flitul, ce naiba — Ce flit? — Mama dracului, urlă ieşit din fire insurgentul Flitul! Văzând privirea nedumerită a celuilalt, îşi dădu seama că soldatul s-ar putea să nu ştie ce-i aceea Doar nu toţi stătuseră pe timpul ocupaţiei la Varşovia — Ăla, cum îi zice automat Automatul! începu să tragă de pepeşeul din spatele lui Rusiłko, încât nu mai putea fi nicio îndoială ce anume voia — Nu, protestă împrospătătorul de muniţie şi se trase într-o parte Nu-l dau — Împrumută-mi-l Fii om! — Arma nu se împrumută Slăbeşte-mă! — Slăbeşte-mă! Slăbeşte-mă! îl îngână tărăgănat insurgentul Ai o vorbă măi ţâfnosule, nu pot să mă rog ca la Dumnezeu Îl dai sau nu? — Valea! îl repezi iritat Rusiłko, care tocmai schimba un încărcător — Stuchi-te-ar mâţele, neam de traistă, aşa camarad Insurgentul ocărî cu vocea lui ascuţită şi ieşi din cameră Răsună încă un „ura“ Compania a şaptea încerca să atace casa din partea cu numere fără soţ a străzii Lui Borucki i se aşternu o ceaţă pe ochi, era complet asurzit de vuiet, toate împuşcăturile – proprii şi cele ale nemţilor – i se contopeau în cap într-un singur răpăit continuu Apoi, de fapt nu văzu, dar resimţi într-un fel că şi acest atac eşuase din cauza focului nemţilor Compania se retrase lăsând în urmă câteva trupuri nemişcate între grămezile de moloz de care era plin pavajul — Ascultă, trebuie să ajungi cu orice preţ la casa aceea, îi spuse Olechnowicz plutonierului Popławski Popławski îşi aruncă privirea în strada în care încă zăceau cadavrele celor căzuţi în luptă Ordinul suna cam la fel cu: „Sinucide-te!” Stătu o clipă pe gânduri — Căpitane, se poate şi pe acoperiş? Casele cu numărul trei şi cinci erau lipite una de cealaltă, iar numărul trei era în mâinile polonezilor — Se poate Faci cum ştii, dar să pătrundeţi în casă Printr-un şanţ ajunseră de partea cealaltă a străzii Se căţărară pe scara dărâmată până în pod Popławski privi prin lucarnă În spatele hornului casei pe care trebuiau să pună mâna, trăgea în draci o puşcă-mitralieră germană Germanii nu observară pericolul La prima împuşcătură a lunetistului Darlowski, unul dintre ei se făcu ghem şi încremeni aşa Celălalt sări în picioare şi, nimerit de glonţul următor, se prăbuşi în golul străzii Acoperişul dudui sub paşii celor ce fugeau Popławski, pe jumătate orbit de fum, ajunse chiar la marginea golului ce se căsca între cele două clădiri Căută cu înfrigurare să aprecieze distanţa până la acoperişul următor N-ar fi fost cine ştie ce de ea dacă ar fi trebuit să sară peste un şanţ de aceeaşi lăţime, dar la o înălţime de peste zece metri de la pământ omul nu mai are aceeaşi libertate în mişcări ca la sol Muşchii înţepenesc de frică „Naiba s-o ia de treabă“, gândi Se dădu înapoi şi îşi făcu vânt să sară Îi venea să închidă ochii Respiră uşurat când simţi din nou sub picioare o suprafaţă tare Se află pe acoperişul casei de cărămidă roşie şi începu să caute febril locul prin care să poată ajunge înăuntru — Pe aici, mai repede! auzi un glas cunoscut Era unul dintre cercetaşii săi care sărise înaintea lui peste golul duşmănos dintre clădiri Deasupra capetelor lor zburau vâjâind proiectile, din casa de vizavi sărea o ploaie de scântei, incendiul vuia cu vrăjmăşie Intrară în pod dibuind pe întuneric calea spre casa scărilor De jos răzbăteau strigătele nemţilor Aveau în ele o notă de triumf Reuşiseră să respingă încă un atac venit de jos Puştile lor mitraliere trăgeau necontenit în rafale lungi Nu era nevoie ca plutonierul Popławski să mai dea ordine Insurgenţii care însoţeau plutonul acţionau în mod automat, cu iscusinţa unor veterani ai luptelor de stradă Se repeziră prin fum, secerând cu pistoalele-mitralieră Nemţii, luaţi prin surprindere, fugiră în jos ţipând Se produse o învălmăşeală groaznică — Controlaţi camerele! strigă Popławski Se temea că o parte dintre nemţi mai stăteau ascunşi prin odăi şi că ar fi putut să-i atace din spate Cei care izbutiseră să fugă îşi reveniră din panica ce îi cuprinsese Se baricadaseră pe scări şi continuau să tragă — Grenadele! Gemete şi înjurături Focul german însă nu slăbi Gloanţele, ca un roi de viespi stârnite, plesneau de jur-împrejur, umplând de un şuierat sinistru aerul sau, mai curând, pânza de praf, fum şi var pe care o forma — Grenadele! Undeva jos ceva se prăbuşi sau trosni cu zgomot Urlete în care nu mai era nimic omenesc Popławski, cu soldaţii săi, coborî în fugă la etajul doi Nu gândea şi nu comanda, se lăsa condus numai de porniri elementare: să alerge înainte, să se ferească de gloanţele inamice, să tragă Focuri de armă răzleţe, străfulgerări de împuşcături, bocănit de paşi şi strigăte I-am respins! Trăseseră arme germane, fuseseră nemţi, nu mai sunt nici nemţi şi nici nu mai trag; ba nu, focul persistă; trag iarăşi de jos, ricoşetele ţiuie, gloanţele se izbesc de pereţi, un nor de praf de var umple culoarul Cu toate acestea e o victorie parţială, dar victorie, ura şi încă o dată ura! Ca o continuare a gândului său şi din stradă răsună un „ura!“ Bubuit de explozii, de grenade, nişte bufnituri de parcă cineva ar fi despicat cu patul armei o uşă, zăngănit de sticlă spartă (parcă ar fi geamuri, dar de unde mai puteau fi geamuri în casa asta?) şi înjurături răcnite cu furie, sudalme adevărate, din străfundul sufletului, după intonaţia cărora îţi dai seama că omul e atât de înverşunat, că nu mai ţine seama de nimic, că nu va face decât să lovească şi să ucidă, pe oricine i-ar cădea sub mână — Ai noştri, strigă insurgentul Marek Ai naibii, au răzbătut, plutonierule, puiule! îl luă în braţe pe Popławski şi îl pupă pe obraz Dinspre curte se auziră împuşcături şi strigăte nemţeşti Marek sări la fereastră — În curte sunt tot ai noştri! Au răzbit prin spate Afară se lumina de ziuă Răsărea soarele 16 Cineva îl trăgea de picior şi striga „Deşteptarea!“ Andrzej se sculă anevoie Îl durea tot trupul, simţea că îl ia cu ameţeli şi dârdâia de frig Ceilalţi se simţeau tot atât de rău ca şi el În jur erau doar feţe murdare, obosite, cu obrajii supţi şi buzele învineţite, acoperite de petele întunecate ale bărbii nerase Doar Rokicki era voios şi arăta odihnit ca întotdeauna, ca şi cum s-ar fi sculat dintr-un pat comod Abia când te uitai mai atent la el, puteai observa că, deşi bronzată de soare, avea faţa palidă şi ochii injectaţi Nowak şi Rokicki ajunseră la plutonul lor, aflat în apropierea baricadei Prima persoană pe care o întâlniră fu stegarul Rand – în pofida celor spuse de Morawiec – viu şi nevătămat Era târziu, dar nu părea deloc somnoros Moartea lui era produsul închipuirii lui Tarelka El îl văzuse pe Rand cum se prăvăleşte şi socotise că murise În acest fel îşi justificase acela laşitatea Raportul lui Andrzej îl zgudui pe stegar care credea că grupa lui rămăsese în cartierul Praga, când ea, de fapt, încetase să mai existe Doar doi oameni scăpaseră cu viaţă De câtva timp Rand avea impresia că e urmărit de o piază-rea Fel de fel de nenorociri şi dezastre se abăteau mai cu seamă asupra lui şi a oamenilor de care era legat „Oare de ce a trebuit să se întâmple una ca asta tocmai în plutonul meu?” se întreba singur Nu cunoştea încă pierderile suferite de celelalte subunităţi pe timpul trecerii şi socotea că fusese cel mai greu încercat Alungă cu greu gândurile negre Le spuse celor trei să meargă la culcare, iar lui Morawiec, să rămână pentru moment în plutonul lui, urmând ca la prima ocazie să se înapoieze la subunitatea sa Tarelka era foarte mulţumit de această hotărâre, deşi nu lăsa să se întrevadă nimic – nu nutrea prea multă simpatie faţă de fostul său comandant şi spera că o va duce mai bine la Rand Îşi găsiră cu greu loc în beciul ticsit Cu toată oboseala, Andrzej nu putu să adoarmă multă vreme De jur-împrejur continua să se tragă cu înverşunare, planşeul de beton era rece ca gheaţa şi tare Se înveli cu mantaua şi se gândi cu recunoştinţă la Balcewicz care îi sfătuise înainte de trecere să-şi facă mantăile sul Dacă ar fi fost îmbrăcat în manta, n-ar fi reuşit să înoate nici câţiva metri Scena luptei cu cel ce se îneca îi apăru în faţa ochilor cu o limpezime zguduitoare Simţea că nu o va putea uita niciodată „Ce-i de făcut? medită N-o să pot trăi mereu cu ea în minte, ar fi ca un dinte care doare, ca un ulcer la stomac Trebuie să termin odată cu asta Să decidă alţii dacă port vreo vină sau nu O să-i povestesc totul lui Zaklika şi n-are decât să hotărască el Fie ce-o fi N-au decât să mă judece ” Raţiunea rece se opuse însă „De ce tocmai lui Zaklika? Că grozav se mai pricepe el în chestii d-astea! Dealtfel una este prin ce treci şi alta ceea ce povesteşti Cine mă va crede că a fost exact aşa cum spun eu? Vor bănui că acolo totul s-a petrecut altcumva, că aş fi putut salva soldatul respectiv şi că nu am făcut-o decât din laşitate, iar acum am remuşcări Nu, în chestiunea asta nimeni nu mă poate ajuta Dacă vreau să vorbesc de ea, este de fapt numai pentru că aş vrea să mi se dea dreptate şi nicidecum ca să fiu pedepsit Pedeapsa aş resimţi-o ca pe o nedreptate Numai eu însumi sunt în stare să o rezolv Şi de fapt am şi rezolvat-o Ce rost avea să murim doi în loc de unul? M-am bătut azi destul de bine, îşi zise pentru a se consola Cu toate că mi-a fost grozav de frică Dar asta nu are importanţă, frica nu are importanţă în război, dacă este bine ascunsă şi nu o transmiţi altora Deşi mi-a fost frică sau poate tocmai de aceea, am ucis patru nemţi patru, dacă cei din cameră au fost omorâţi cu toţii de grenade Şi-acum nu resimt nimic poate din cauză că totul s-a petrecut prea repede şi pentru că nu i-am văzut pe cei ucişi “ Somnul îl fură brusc, curmând nălucirile haotice, dar fără să-i aducă uşurare şi odihnă Din nou visă drama de pe Vistula, numai că în somn înecatul era cel care învingea, îl strângea de gât, apa îi pătrundea în gură, îi simţea răceala vâscoasă Ţipă în vis până când unul dintre insurgenţii culcaţi lângă el se trezi, înjură şi îi trase un ghiont în coaste Pe urmă se făcea că era un viscol, al cărui frig îl răzbea, prin care hoinărea împreună cu Hanka, înotând prin troiene de zăpadă ce le ajungeau până la genunchi Totul se mistui undeva şi rămase numai chipul Hankăi Fata îl privea cu ochii săi albaştri, nevinovaţi şi zâmbea sfios, trist — Deşteptarea! Sus! Un insurgent mic de stat, îndesat, îmbrăcat în pantaloni germani şi într-un veston polonez cu galoane de plutonier major striga şi îi înghiontea pe cei ce dormeau Unii suduiau de mama focului şi nu voiau să se scoale — Hai, băieţi! De astăzi totul se va schimba în bine Noaptea a debarcat un regiment întreg de berlingovişti Scoală, Dariusz! căuta să-i înduplece plutonierul — Mi se fâlfâie de berlingovişti, mârâi Dariusz acoperindu-şi capul cu mantaua şi dând cu piciorul înspre cel care îl sâcâia Plutonierul nu se dădu lesne bătut Se aplecă şi cu o singură mişcare smulse de pe el mantaua — Scoală, atacă nemţii! — Lasă să atace Mai bine să pier, decât să mă chinui în halul ăsta Cu toate acestea se sculă, se frecă la ochi, făcu câţiva paşi nesiguri şi îşi aruncă pe umăr schmeisserul pe care-l avea legat cu o sfoară de mână Unii atât se moşmondiră că îl scoaseră din sărite pe plutonier — Sculaţi-vă odată, ce mama dracului! răcni Ce-i aici, bordel sau armată? — Bordel, şefuţule Sigur că-i bordel, dacă la comandă sunt nişte curve, spuse Dariusz, dar nu prea tare, aşa că şeful nu-l auzi Sus, Andrzej îl întâlni pe Balcewicz Caporalul îi strânse mâna îndelung şi cu bucurie Din nou mirosea a vodcă „De unde, naiba, face rost de ea? se miră Nowak Doar aceea pe care o avea alaltăieri, o terminase până acum” — Aţi executat trecerea împreună cu batalionul trei, domnule elev-sergent? întrebă Cum a fost? Andrzej îi povesti totul, cu excepţia episodului cu înecatul, iar Balcewicz fluieră prelung — Ei, pentru aşa ceva, domnule elev-sergent, e rost sau de „Crucea pentru vitejie” sau, cel puţin, de compania de pedeapsă — De ce compania de pedeapsă? Ai înnebunit? Andrzej se uită uimit la caporal — Ce să vă spun, domnule elev-sergent chestia e tulbure Aţi stat o zi întreagă printre nemţi, iar apoi, ca şi cum nu s-ar fi întâmplat nimic, treceţi la noi Dar poate că acolo, să zicem, v-au recrutat şi v-au trimis intenţionat aici — Pentru asemenea vorbe, domnule caporal, ai merita să-ţi ard una peste bot, declară pe un ton glacial Andrzej — Nu este vorba de mine Eu nu spun decât ceea ce s-ar putea întâmpla Stegarul n-a întrebat nimic? — Nu — El e prea tâmpit pentru asemenea chestii Nici nu i-a dat în gând Dar altcuiva s-ar putea să-i dea Şi pe urmă dovedeşte, frate, ce-ai făcut acolo Andrzej tăcea, neştiind ce să spună, ce atitudine să adopte Ce era de fapt acest Balcewicz? Un tâmpit? Un provocator? Sau într-adevăr un om deştept? — De aceea, sfatul meu este să nu spuneţi nimănui nimic, dacă nu vă vor întreba cumva ei „Crucea pentru vitejie” mai poate aştepta Eu am să tac, iar Tarelka n-are să scoată nicio vorbuliţă, e şiret, porcul de câine Toţi or să creadă că aţi venit cu batalionul trei Acum nu se mai ştie care trăieşte şi care s-a înecat Aici e mare bulibăşeală, domnule elev-sergent Bulibăşeala ne pierde, dar uneori ne şi salvează La insurgenţi este de asemenea bulibăşeală Nu au cadre corespunzătoare de subofiţeri Ce fel de plutonieri mai sunt şi ăştia – mucoşi picaţi direct de la şcoală – ca să nu mai pomenim de caporali şi sergenţi Beţi ceva? întrebă pe neaşteptate — Dă-o încoace, zise Andrzej, decizându-se subit Îl arse ca focul, îi dădură lacrimile, o clipă îşi pierdu răsuflarea — Ce mi-ai dat? reuşi să articuleze cu greu Doar ăsta-i spirt, ce naiba! — E slab, domnule elev-sergent, numai că nu sunteţi obişnuit Are cel mult şaptezeci de grade Încălzeşte E bun pe frigul ăsta După ce încetă să-l ardă în gâtlej, Andrzej nu mai avu nicio obiecţie de făcut Simţi cum în tot corpul i se răspândesc o căldură şi o linişte plăcute, cum încordarea nervoasă se topeşte, cum totul devine mai vesel şi mai simplu — Urmează să dăm un atac, anunţă caporalul Balcewicz Asupra casei de vizavi Ştirea despre atac îl indispuse foarte tare pe Morawiec Îi ajungea prin câte trecuse în ziua precedentă — Şi vouă ce v-a trăsnit prin cap să faceţi insurecţia asta? spuse cu voce tare, fără să se adreseze cuiva anume Trebuie să fii tâmpit să te repezi cu săpăliga la soare Aţi căpiat, mama mă-sii, adăugă şi scuipă pe podea Acest lucru atrase atenţia Câţiva varşovieni întoarseră capetele spre el Niciunul nu spuse nimic şi vreme de câteva clipe se făcu linişte — Ce, poate nu am dreptate? o ţinea pe-a lui Tarelka Care-i rostul? Cu pocnitori de astea s-au pornit contra tancurilor şi tunurilor, arătă pistoletul mic de la şoldul unuia din insurgenţi Aşa ceva e bun să omori muştele pe perete, nu pentru luptă Lume nebună, ce mai — Şi uite că luptăm aproape de două luni cu pocnitorile astea, zise Dariusz Să vedem ce-o să faceţi voi — Sunteţi nebuni de legat De aceea v-aţi şi apucat de-o asemenea aiureală ca insurecţia asta, declară Tarelka — N-ar fi fost o aiureală dacă ne-aţi fi venit la timp în ajutor, în loc să vă prăjiţi pistruii la soare — Ei, drace, se revoltă Morawiec Cine a stat să se prăjească la soare? Cine? Dar la Pilica cine a fost? Dar Vistula cine a forţat-o la Puławy? Cât sânge s-a vărsat? — Prost aţi mai forţat-o dacă abia acum aţi ajuns aici — Ar fi trebuit s-o fi forţat voi Câţi dintre ai noştri nu şi-au lăsat oasele acolo? Şi pe un mal, şi pe celălalt — Măi băieţi, în chestia asta n-are rost să vă certaţi, interveni Tuszyński, cel de la Lwów Doar suntem cu toţii soldaţi Dacă şefii ordonă să se facă insurecţie, se face insurecţie Dacă ordonă să ne prăjim la soare, ne prăjim şi gata! Dar Tarelka are dreptate N-am stat să ne prăjim la soare — Ce mai tura-vura Totul s-a făcut fără cap Insurecţia asta a fost declanşată fără a se cădea de acord cu Sovietele Iar acum noi facem ce putem, pentru a îndrepta lucrurile — Astea-s baliverne: „fără a se cădea de acord“ Nouă ni s-a spus că există un acord — Iar nouă ni s-a spus că nu e — Acum nu mai are importanţă dacă există sau nu Important este să-i mătrăşim pe nemţi de-aici — Nu-ţi face iluzii! Dacă treaba merge ca până acum, or să ne mătrăşească ei pe noi Atacul izbuti neaşteptat de uşor Nowak era în eşalonul doi Avu un trac puternic, nici măcar frică, ci doar tracul pe care trebuie să-l aibă un artist de circ înainte de un număr periculos Pătrunse odată cu ceilalţi în clădire, străbătu în fugă odăile goale în care mai erau împrăştiate pe jos căşti şi centuri germane, lăsate din cauza grabei Tarelka găsi o cutie de conservă de carne care, în afară de un bergmann şi câteva grenade, era singurul trofeu al victoriei — Să n-o mănânci, s-ar putea să fie otrăvită, îl preveni Balcewicz — Ei, nici chiar aşa, protestă unul dintre insurgenţi N-au avut vreme s-o facă Privea pofticios la cutie, dar nu spunea nimic Avea o privire de câine flămând Nowak observă acest lucru — Tratează-l şi pe camarad, îi spuse lui Morawiec Tarelka se uită urât la el, dar îşi călcă pe inimă Tăie cu briceagul o bucată de carne de vită şi îi dădu insurgentului Pentru moment celălalt ezită, dar luă conserva şi o înghiţi cât ai clipi din ochi — Păcat că nu sunt vacă, reflectă el Aş fi putut s-o rumeg încă o dată Abia reuşiseră să se consolideze în casa cucerită că focul german se înteţi din nou Stegarul ordonă plutonului său să se înapoieze la vechiul loc Acolo lucrurile începuseră să meargă iarăşi prost şi apărătorii aveau nevoie de întăriri — Cu alte cuvinte, tragi de plapumă şi rămâi cu picioarele goale, comentă Rokicki faptul Insurgenţii îi întâmpinară cu entuziasm — Bravo, băieţi Aţi făcut o treabă bună Nu era timp pentru continuarea discuţiei Întreaga clădire era zguduită de detunături — Domnule elev-sergent, dumneavoastră vă postaţi aici, ordonă un locotenent, arătându-i lui Andrzej o fereastră de la etajul întâi al clădirii Iar dumneata, la fereastra cealaltă, îi spuse lui Tarelka Morawiec îl privi posomorât pe sub sprâncene — Dar eu nu vă sunt subordonat, declară — Ce anume? Nu înţelese ofiţerul — Am comandantul meu — Aha Dar în momentul de faţă eu sunt comandantul acestui etaj — Eu nu sunt partizan — Îi comand pe toţi Încăpăţânarea prostească a lui Morawiec îl enervă pe Andrzej — Ce faci pe prostul, măi tâmpitule! strigă Era atât de înfuriat cum foarte rar i se întâmpla şi abia se stăpâni să nu-i ardă una peste bot lui Tarelka Marş în post! Ce-ţi veni? — Ce să fie? Nu vreau să mă comande oricine vrea Ori e armată ori nu e — În asemenea condiţii, spuse locotenentul, n-ai cum să ţii seama întotdeauna de prevederile regulamentare — Execută ordinul! strigă Nowak — Execut ordinul dumneavoastră, spuse cu o expresie posomorâtă Morawiec şi ocupă locul ce-i fusese indicat — Birocrat, zâmbi locotenentul Peste câteva clipe artileria germană începu să tragă Partea de la mijloc a casei era ciuruită ca o sită şi doar printr-o minune mai stătea în picioare Andrzej, strângând automatul în mână, îşi lipi capul de sacii cu nisip, pentru a nu fi nimerit de vreuna din rafalele dese ale mitralierelor Nu aveai în cine trage Casa de vizavi, hărtănită de proiectile, părea cu totul pustie Pe pavajul plin de moloz nu era nimeni Nu putea înţelege de unde trăgeau mitralierele acelea germane Focul slăbi şi Andrzej văzu cum câţiva insurgenţi, în haine de camuflaj germane, traversează dintr-un salt strada alergând înspre el Se uita la ei şi nu pricepea de ce o fac Îl izbi ceva în aspectul lor, dar nu-şi putu da seama ce anume Încremeni de uimire când un insurgent, care n-avea niciun fel de armă, în afară de un parabelum la centură, răcni la el: — Ce stai? Trage! — Cum adică? articulă cu greu Nowak înlemnit Dintr-o săritură insurgentul ajunse lângă el, îi smulse elevului-sergent pepeşeul din mână, îl îmbrânci cu brutalitate la o parte, trase de mânerul închizătorului şi apăsă pe trăgaci O serie de tuburi galbene săriră în sus şi se răspândiră pe podea Unul din cei ce alergau se rostogoli pe caldarâm şi căzu cu faţa spre cer Alţii se adăpostiră într-o pâlnie de bombă Rămas fără armă şi încă năuc, Andrzej stătea cu gura căscată, neştiind ce să facă Abia când din întreaga clădire răsunară rafale de arme automate, înţelese care era greşeala sa Acolo, vizavi de el, erau germanii Unul dintre ei se căţără afară din pâlnia făcută de bombă, târându-şi piciorul inert; era lovit la genunchi Varşovianul îşi lipi din nou obrazul de pistolul-mitralieră — Doar e rănit! protestă elevul-sergent Insurgentul însă fie că nu auzi, fie că nu voi să audă Neamţul căzu grămadă înainte şi rămase nemişcat, iar pe spatele lui apăru o pată de culoare roşie închisă, care se întindea văzând cu ochii Abia atunci varşovianul îi restitui lui Nowak pepeşeul — I-ai fi lăsat pe nemţi să pătrundă aci! strigă acoperind cu glasul său larma împuşcăturilor — Credeam că sunt de-ai noştri! răspunse strigând Nowak — Altă dată să caşti mai bine ochii, pentru că n-o să ai multe zile, spuse celălalt cu o voce de intensitate obişnuită, profitând de liniştea ce se lăsase pentru moment — Sunteţi îmbrăcaţi în aşa fel că e greu să vă socotim de friţi, se băgă în vorbă Tarelka — Ce să socotiţi? se miră insurgentul — Să vă deosebim, traduse elevul-sergent în polonă cuvântul omonim din limba rusă — Noi n-am primit uniformele astea de la Stalin, ci ni le-am dobândit singuri, mormăi insurgentul „De ce s-o fi supărat? gândi Andrzej Curios reproş “ În cameră nimeriră câteva gloanţe de mitralieră şi stârniră un nor de praf Ceva detună izbind în perete Explozia fu urmată de un uruit îngrozitor, produs de cărămizile prăbuşite, de betonul spart în bucăţi, de trosnetul pereţilor ce crăpau Casa se clătină ca o navă pe o mare furtunoasă, praful se îndesi de nu se mai vedea nimic Iarăşi o explozie — Sfinte Dumnezeule! strigă careva S-a năruit tot colţul — Janek şi Zygmunt sunt îngropaţi sub dărâmături — Tancuri! Din stânga! Bubuitul obuzelor ce explodau se îmbina cu duduitul egal al motoarelor Nu erau însă tancuri, ci – aşa cum observă Andrzej de îndată – autotunuri Trei ferdinanzi blindaţi Trompele lor de mamuţi împroşcau foc Unul din proiectile explodă în casa scărilor de la ultimul etaj Din fericire acolo nu se afla nimeni Puştile-mitralieră ale apărătorilor ciocăneau zadarnic blindajele Trăgea şi o puşcă antitanc, dar abia o lovitură reuşită, trasă din spate de către unul din insurgenţi, avarie primul ferdinand Germanii aruncară un cablu de remorcare pe autotunul avariat şi toate trei se retraseră dispărând în fumul în care era înecată strada Momentul de răgaz fu scurt Un ciocan puternic de artilerie se abătu asupra clădirii şi îi sili pe apărători să se retragă în grabă în beciurile solide, de beton Era limpede că poziţiile nu vor putea fi menţinute prea multă vreme 17 Una din bateriile de patruzeci şi cinci ale Regimentului 8 infanterie avea personalul selecţionat într-un mod cu totul deosebit Comandantul ei, căpitan din armata antebelică, atunci când se constituise regimentul, punea candidaţilor la arma artileriei doar două întrebări: — Ai stat la închisoare? — Vodcă bei? Întrebări de acest gen ar putea pune şeful serviciului de personal al oricărei instituţii serioase şi, în cazul în care candidatul ar da răspunsuri afirmative la ambele întrebări, de obicei ar pierde şansa de a fi angajat În cazul de faţă era exact invers Cine nu fusese la închisoare şi nu bea vodcă nu avea ce căuta în subordinea căpitanului şi, ca atare, calea către bateria „N” îi era închisă pentru totdeauna — Vreau să am băieţi isteţi, nu nişte tonţi, spunea căpitanul, fără să-şi dea seama cât de iluzoriu era criteriul pe care îl folosea Faptul că cineva a stat la închisoare, uneori se datorează mai curând prostiei decât unei isteţimi deosebite Închisoarea, fără îndoială, este şi ea o şcoală a vieţii, dar, ca în orice şcoală, se întâmplă să fie şi elevi foarte răi şi grei de cap Aşa că primul criteriu folosit de căpitan nu era de fapt un criteriu, ca să nu mai pomenim de cel de-al doilea În definitiv câţi abstinenţi sută la sută poţi găsi în lumea de prin părţile noastre? Ca atare, bateria „N” nu se deosebea prea mult de celelalte baterii şi companii, atât în sensul pozitiv, cât şi în cel negativ Soldaţii ei semănau cu ceilalţi soldaţi care nu fuseseră selecţionaţi după testul criminalo-alcoolic, dar, ce-i drept, se putea mândri cu câţiva mari pişicheri, ceilalţi însă erau oameni de duzină, despre care nu puteai spune ceva deosebit şi chiar comandanţilor direcţi le venea greu să le ţină minte chipurile şi numele După ce îşi constitui subunitatea, căpitanul nu mai dădu pe acolo decât rareori Instrucţia o lăsa pe seama stegarilor şi subofiţerilor, chestiunile de aprovizionare – plutonierului bateriei El însuşi se cufundă tot mai mult într-un alcoolism ursuz până când, după nu se ştie ce scandal la o beţie cu comandantul regimentului, încetă să mai fie comandant de baterie Între timp bateria şi-a terminat instrucţia, a fost transportată cu eşaloanele militare, a trecut Bugul, a fost trecută peste Vistula, a tras asupra germanilor la Pilica, a avut necazuri din cauza lipsei de nutreţ pentru cai şi a furat fân din ţara nimănui, de sub nasul nemţilor, apoi s-a retras odată cu întreaga armată pe malul drept al Vistulei, a ajuns în marş forţat în cartierul Praga şi a intrat în dispozitiv la Grochów Soldaţii erau grozav de încântaţi de acest cartier al Varşoviei Erau şi încartiruiţi ca lumea şi cu mâncarea o duceau destul de bine Civilii mai ales le purtau de grijă şi le ofereau tot ce aveau Nu duceau lipsă de băutură, iar în ce priveşte femeile îţi era mai mare dragul fie şi numai să te uiţi la ele Ce-i drept, friţii cam trăgeau de peste Vistula, dar aceasta nu se prea băga în seamă Era război, tragerea de hărţuială nu e un lucru plăcut, dar sunt şi altele mai rele pe lumea asta Doar norul de fum ce se înălţa deasupra Varşoviei de pe malul stâng al fluviului stârnea nelinişte, amărăciune şi mânie Toţi însă ştiau că, oricum, vor ajunge pe celălalt mal, că aceasta era o chestiune de zile sau poate chiar de ore şi, ca atare, nu avea rost să stai şi să te gândeşti la el, ci să te bucuri de ceea ce îţi oferă soarta în clipa de faţă Plutonierul bateriei, sergentul Kobielak, se afla în elementul său Se pare că el se apropia cel mai mult dintre toţi de idealul soldatului, aşa cum îl concepea fostul comandant În câmp, în tranşee se plictisea în mod vădit, trăgea deseori din sticlă şi până şi ciocanele de foc ale inamicului nu îl scoteau din starea lui de apatie care uneori căpăta proporţiile unei ipohondrii cosmice Îşi găsea mereu de lucru ori la formaţiunile de servicii, ori – dimpotrivă – chiar în faţa liniei întâi de apărare Niciodată nu se întorcea cu mâinile goale Întotdeauna reuşea să facă rost de câte ceva pentru baterie: mere, vişine sau pere, legume proaspete, o halcă de slănină sau câţiva litri de spirt, de cele mai multe ori însă – de basamac Cum făcea, cum izbutea să procure lucrurile astea într-un ţinut cu totul despuiat de război, nimeni nu ştia, în afară de el însuşi şi de ajutoarele sale, dintre care caporalul Gałas se distingea în mod deosebit şi despre care se spunea că ar fi fost şi mai şmecher decât însuşi plutonierul bateriei De când ajunsese în oraş plutonierului îi mergeau toate din plin, ca niciodată Dădu dovadă de un spirit de iniţiativă şi de o energie nemaipomenite pentru el Mai întâi îşi făcu rost de o blondă cu ochi verzi-cenuşii, îmbrăcată într-o scurtă bărbătească făcută dintr-o pătură şi încălţată în nişte ghete uzate cu talpă de lemn Blonda se pare că era ceva mai în vârstă ca el, în schimb atât de frumoasă, încât caporalul Gałas jura că doar o dată în viaţă mai văzuse una ca ea şi doar într-un film Plutonierul puse ostaşii să cureţe armamentul şi apoi dispăru (Caporalul Gałas ştia că plutonierul bateriei se dusese cu blonda aceea la ea acasă ) Se înapoie după o jumătate de oră, dădu soldaţilor repaus şi dispăru din nou De data asta absenţa sa fu mai îndelungată, căci voia pesemne ca bateria să se odihnească bine şi nu dorea să-i tulbure liniştea După-amiază veni la locul de încartiruire al plutonului întâi, pe care îl favoriza în mod evident După el intră artileristul Kuliczko cu o raniţă burduşită — Luaţi vesela şi adunarea pe-un rând, comandă cu voce tare Kuliczko, descarcă Kuliczko scoase doi litri de spirt La vederea acestuia feţele tuturor se înseninară — Intendenţa nu se îngrijeşte de voi, de aceea plutonierul vostru trebuie să-şi spargă capul Vă întreţin din buzunarul meu, mama dracului Cu pieptul meu, s-ar zice, vă procur hrană şi băutură — Trăiască plutonierul! La mulţi ani! — Repaus, nu-i nevoie Câte unul la mine, cu gamela pregătită Nu vă temeţi, toţi vor primi la fel Plutonierul vostru mai are, încă, mână şi ochi sigur Luaţi Le dădu câteva cutii de conserve germane Mai luaţi şi astea Le aruncă zece pachete de ţigări „Juno” Să tot faci războiul cu mine, nu-i aşa? — În sănătatea celui mai bun plutonier din întreaga armată întâi — Mulţumesc, repaus Numai daţi-vă silinţa, băieţi Dincolo de Vistula ne aşteaptă lucruri şi mai bune — Când trecem Vistula, domnule plutonier? — Dar ce nevoie ai tu să ştii? Peste Vistula îţi promit că vei trece, dar când, asta nu este treaba ta — Infanteria a şi început să facă exerciţii Aleargă cu pontoanele, le dau la apă, mai încolo, pe lăculeţul ăla, sar în ele, vâslesc, debarcă şi iar o iau de la început — Las’ că o să faci şi tu exerciţii O să fac cu tine o instrucţie pentru forţare c-o să-ţi fiarbă apa la fund — Nu-i nimic, pot să trag şi la vâslă E mai bine să ştie omul ce-are de făcut pe Vistula Caporalul Gałas, care era prieten la cataramă cu plutonierul bateriei şi băuseră mulţi litri împreună, ieşi după el în curte şi întrebă cu vocea scăzută: — De unde ai ciupit spirtul ăsta? — Păcat de deranj, izbucni în râs plutonierul bateriei, iar ochişorii mici sclipiră pe faţa lui plinuţă Acolo n-a mai rămas nicio picătură Dealtfel nici vorbă de ciupeală — Ţi-a fost dat? — Captură Respectiv, rechiziţie de război De la un folksdoici Civilii spun că era agent, informa gestapoul — I-ai băgat niţel frica în oase? — Eu, puiule? Au venit patru gorobeţi cu automatele să-l aresteze Au făcut percheziţie în locuinţă, n-au găsit nimic, l-au luat pe tip şi s-au dus Am mai aşteptat un pic şi pe urmă am controlat eu însumi coşmelia Avea, măi frate, ascunzătoarea după un perete despărţitor — E riscant Dacă cei de la informaţii află că le-ai luat caimacul de sub nas, or să te înhaţe de fund — N-or să-mi facă nimic Corpurile delicte nu mai există şi chiar dacă ar mirosi ceva, o să spun că cele distribuite azi sunt din rezervele vechi ale bateriei Cele legale, domnule caporal Şi or să stea ei mult şi bine până vor ajunge să constate că rezervele acelea s-au băut de mult Omule, începe acţiunea, pe urmă, oricum, totul se scade Dealtfel m-am dus eu însumi la ei, la cei de la informaţii adică — Ai înnebunit? — Absolut deloc Le-am făcut un cadou că mai să-mi pupe mâna de bucurie — Aiurea! — Ce interes aş avea? Fii atent, în spatele peretelui despărţitor, în afară de spirt mai erau nişte hârtii nemţeşti Nu ştiu ce scria în ele, da’ căpitanul de la informaţii a început să sară în sus de bucurie, când le-a văzut Mi-a spus că voi primi mulţumiri prin ordin de zi sau poate că o să mă propună şi pentru decorare — Ai baftă! — Ce mai, principalul e să ai cap Neisprăviţii ăia nu au dat de nimic Căpitanul a spus că o să le smulgă fraierilor picioarele din fund Ca să vezi ce gură-cască lucrează la informaţii! mai am încă două sticle puse bine, dar le-om bea pe celălalt mal — Nu ştii, cumva, ce fac ai noştri acolo? — Ba ştiu Locotenentul mi-a spus că situaţia e bună, dar nu disperată Are un fel de a vorbi, măi frate! — Îmi dau seama Gałas dădu din cap Cu alte cuvinte, e de rău — Dar nu de tot Am să-ţi mai spun ceva, dar să-ţi ţii fleanca, căci e secret al naibii Capul acesta de pod e doar de sanchi, să-i ducem pe friţi Noi o să-i pocnim în cu totul alt loc Regimentul nostru Dar, mă frate, asta — Ei, drăcie! sudui Gałas În glasul lui se resimţea parcă mirare, parcă teamă — Ţin’ te bine şi ai grijă de oameni, să nu se lase pe tânjeală Eu trebuie să mai trag o fugă într-un loc — La blondină, nu-i aşa? — Sigur că la blondină Ce, îţi pare rău? — De ce? N-ai decât, dacă-i vorba de tine, n-are de ce să-mi pară rău — Tu ştii că eu m-aş însura chiar cu ea? mormăi plutonierul bateriei — De! Gałas clătină din cap a îndoială Numai să te vrea de bărbat Că, după cât se vede, e o femeie cu carte, iar tu n-ai şcoală Pe front treacă-meargă — Nu-ţi bate tu capul, ea să vrea, că şcoală mai pot face Numai că e măritată, măi frate Bărbatul e la insurecţie Şi ăsta nebun de legat Dacă aş avea aşa o femeie în casă, nicăieri nu m-aş duce — Dacă ai primi ordin, te-ai duce, spuse flegmatic Gałas Dacă e musai, e musai Intră agale în casa în care erau încartiruiţi şi constată că, deşi nu băuseră prea mult, spirtul li se urcase tuturor la cap Nu era lucru de mirare căci oamenii erau obosiţi Prima sută de grame are efectul cel mai puternic Abia la următoarele omul, al naibii, îşi revine Toţi vorbeau care mai de care, dar cel mai tare perora artileristul Sobczak, un ţăran de treizeci de ani, de pe lângă Grodno, un om de obicei tăcut şi retras Avea doar trei inşi care îl ascultau, dar striga de parcă s-ar fi adresat unei mulţimi întregi — iar apoi se făcea târgul, aproape la fel ca altădată cu negrii în America Paurii şi pauroaicele îşi alegeau sclavii şi plăteau pentru ei câte douăzeci de mărci la casa arbaitsaitului — Ai fost la muncă în Germania? întrebă Gałas — Păi sigur Am fost — N-ai pomenit niciodată de asta — N-am avut prilejul — Nu ţi-au spus cumva de ce nu vor să termine războiul ăsta? — Pentru că în toate ziarele lor scrie că orice s-ar întâmpla, ei vor învinge, iar după război Hitler le va da tuturor germanilor douăzeci de ani pentru a sărbători victoria, adică să nu facă nimic, ci doar să mănânce, să bea şi să se distreze De muncit, ar munci în locul lor sclavii, mai cu seamă polonezii şi ruşii — Chestia cu sărbătoarea e o scorneală de-a ta Gałas dădu din cap neîncrezător Doar nimeni nu poate crede asemenea năzbâtie, chiar şi cel mai tâmpit hitlerist — Unii cred, alţii nu cred, răspunse Sobczak Dar chiar dacă vreunul nu crede, tot se teme să sufle o vorbă, căci au un regim teribil de aspru Ferească sfântul să te ia gura pe dinainte că noaptea vine Gestapoul şi te bagă în lagăr Doar paurii din Mazuria după ce se cherchelesc, îşi dezleagă limbile De multe ori i-am auzit spunând: „Ştii, o să dea curând de naiba; or să vină acuşi rusnacii şi or să le arate cum e Siberia lor“ Paurii mazurieni nu ne sunt duşmani şi vorbesc în limba noastră, dar într-un fel ciudat Şi pe mine m-a ajutat să fug o fată din Mazuria, îi spunea Erika Mi-a dat bani, merinde şi mi-a însemnat pe o bucată de hârtie tot drumul pe care urma să mă întorc acasă — Ei asta-i! se miră caporalul Gałas Nu i-a fost teamă? — Mie îmi era frică să mai rămân Că ştiţi, noi amândoi Sobczak se bâlbâi şi se poticni, negăsind un cuvânt nimerit Cel potrivit suna prea pretenţios şi se temea că o să-şi bată joc de el camarazii săi, iar celălalt – ordinar – i se oprea în gâtlej Avea o profundă recunoştinţă faţă de Erika şi îi păstra o amintire caldă — În sat începuseră de acum să umble vorbe despre noi, explică el Dacă cineva ar fi anunţat la poliţie, pe mine m-ar fi spânzurat, iar pe ea ar fi băgat-o în lagăr, adică pentru rasenşande Ştiţi, nici polonezii şi nici alţii nu au voie să se culce cu nemţoaicele, ca să nu le strice neamul De cum am venit ne-au spus-o pe dată la Kraiskomandaturpoliţai Sobczak surâse amuzat aducându-şi aminte de asta Mă gândii din capul locului Cum puteţi fi atât de tâmpiţi, voi ăştia de la Kraiskomandaturpoliţai? Nu s-a pomenit nici chiar în călugăria de pe timpuri ca femeia să poată răbda fără bărbat Şi, într-adevăr, am avut dreptate Unele dintre ele îşi luau flăcăi numai să aibă cu cine să facă dragoste, iar nu pentru gospodărie, căci cele câteva iugăre de pământ le-ar fi putut munci şi singure — Dar aveau nevoie de cineva care să le muncească pe ele, e clar, izbucni în râs Gałas — Chiar aşa Numai că în mare taină şi la umbra spânzurătorii — Ei spuneţi, dacă asta e treabă, se miră Gałas Scorneşti o lege fără nicio noimă, şi apoi stai şi canoneşti oamenii să trăiască aşa cum li s-a poruncit Nu mă gândese la Hitler, căci el e nebun şi n-are niciun fel de şcoală Dar la ei sunt şi oameni cu cap şi învăţaţi — Eh, multe se mai discută acolo Sobczat dădu din mână şi, în aceeaşi clipă, ca şi cum mâna i-ar fi fost grea ca plumbul şi l-ar fi tras după ea, căzu lat pe podea Uşa se deschise larg, pocnindu-se de perete, în încăpere năvăli unda caldă cu miros de amoniac a exploziei şi odată cu ea rotocoale de fum şi vârtejuri de praf Întreaga clădire fu zguduită de detunătură Toţi zăceau pe podea cu excepţia a doi dintre ei care dormiseră într-un colţ Spre deosebire de ceilalţi, ei săriră ca arşi de jos şi şedeau buimaci clipind din ochi — A căzut al naibii de aproape, spuse Sobczak, foarte palid — În curtea vecină A nimerit în nisip, nu în casă A fost unul de o sută cinci Caporalul Gałas se sculă primul de jos şi privi pe fereastră Nicio pagubă O nimica toată A doua oară nu mai nimeresc aici Spune mai departe, Sobczak, cum a fost cu Erika aceea, cum v-aţi încurcat? — Ei, aşa, cum să spun a început să mai vină când eram în şură La început nu-mi plăcea, pentru că era prea slabă şi avea faţa cam lunguiaţă Dar m-am prins de îndată ce voia Mă gândeam ce să fac, pe de o parte îmi era frică, iar pe de alta inima îmi dădea ghes: iubeşte, profită cât eşti tânăr, cât mai e vreme Şi s-a întâmplat – dorinţa a fost mai tare şi m-am pierdut cu firea Sobczak făcu o mutră atât de amărâtă, că toţi izbucniră în râs Nu-i nimic de râs, zise Era şi frumos, dar şi îngrozitor Dragostea te scoate din minţi, dorinţa te îmboldeşte, iar pinul sau mesteacănul de care or să te spânzure tot creşte Şi când paurul a aflat că prin sat umblă vorbe — Asta am mai auzit-o, îl întrerupse Gałas — Nu, nu v-am spus-o Căci paurul ăla, tatăl ei, mă ia în casă şi îmi spune: „Tu, Johann, fugi în Polonia, că o să te spânzure, iar mie o să-mi nenorocească fata Tu îmi placi, după război, când s-o sfârşi cu rahatul ăsta, vino şi-o să mai stăm de vorbă“ — Ei poftim, ce neamţ de treabă, se miră artileristul Kędra Era neamţ sau mazur? — Greu de spus, clătină din cap Sobczak Se numea Krauze Vorbea şi pe limba noastră, dar nu cine ştie ce Soţia era o mazuriană, numai că murise la începutul războiului, îndată ce i-a fost ucis fiul în Polonia — Lucrul cel mai păcătos, interveni revoltat Kędra, este că toţi poartă aceeaşi uniformă şi nu poţi să deosebeşti care-i de treabă şi ne este prieten — Toţi sunt daţi dracului, se vârî în vorbă şi artileristul Kuliczko — De ce am face deosebire între ei? Ce, ei au făcut-o între noi? adaugă Gałas Pentru ei, toţi suntem la fel de buni pentru căsăpit Dealtfel dacă îi iei separat, se mai nimereşte câte un neamţ cumsecade, dar când sunt grămadă nu există ticăloşi mai mari, căci se tem unul de altul şi se pândesc între ei — Cu Krauze cel tânăr, n-a fost chiar o greşeală, continuă Sobczak Chiar taică-său mi-a spus: „Îmi pare rău de băiat, dar nu vă port pică pentru că l-aţi ucis Nu e vorba de faptul că s-a dus să vă cucerească pământurile, pentru că n-aveai încotro, toţi s-au dus, ci că s-a lăsat îmbrobodit şi s-a alăturat celor cu hakenkroiţuri Începuse că facă denunţuri la kraiskomandatură chiar şi împotriva mea, tatăl lui Şi pesemne că n-ar fi murit dacă n-ar fi vrut să arate ce esesist grozav e şi dacă nu s-ar fi vârât într-un loc în care alţii se codeau să se bage“ — Al naibii de încurcate sunt toate pe lumea asta, oftă Kędra Dacă a fost un nemernic, şi-a primit răsplata Dar eu stau şi mă gândesc că dacă tatăl lui ar fi fost ceva mai tânăr, ar fi putut muri el în locul celuilalt, deşi era om de treabă — Tu, Kędra, gândeşti îndeobşte prea mult, zise Gałas Nu trebuie să-ţi baţi capul cu asta Mai curând ai grijă să-ţi intre bine proiectilul pe ţeavă — Am auzit că acum în Germania sunt luaţi la armată toţi, până la vârsta de şaizeci de ani, spuse Kuliczko dintr-un colţ Îşi descheiase vestonul şi se scărpina la subsuoară S-ar putea întâmpla lesne ca Sobczak să dea peste socrul de care n-a avut parte şi, fără să aibă habar, să-i trimită un glonţ în cap — Sau dimpotrivă, adăugă artileristul Wojdyłło — Pfui, să bat în lemn, tresări Sobczak — A naibii lume încurcată, repetă Kędra — E cazul să vă fac rost şi de un chelner? În uşa larg deschisă se ivi plutonierul bateriei Ia, fuga marş după ciorba de mazăre! — Doamne-dumnezeule, au adus prânzul! strigă Kuliczko înşfăcându-şi gamela Ne-am luat cu vorba şi am uitat şi de masă — Kędra, îl chemă plutonierul Uite o gazetă proaspătă Numai să nu mi-o rupeţi în bucăţi pentru ţigări! După-masă le citeşti camarazilor cu voce tare şi răspicat ce scrie în ea Kędra luă ziarul „Înainte! La luptă pentru Varşovia“, citi Parcurse apoi în grabă cu ochii textul de mai jos: „În Varşovia luptă toţi Luptă Armia Ludowa, Armia Krajowa, Korpus Bezpeczeństwa, luptă bărbaţii, femeile, bătrânii şi copiii luptă floarea forţelor armate ale poporului polonez, luptă eroicii ofiţeri şi subofiţeri din rezistenţa Poloniei Cu un efort fără precedent în istorie, prin abnegaţia şi sângele vărsat ei aduc un aport însemnat la lupta pentru capitala noastră Ei sunt trup din trupul Armatei Polone Îmi exprim mulţumirea şi recunoştinţa faţă de insurgenţii din Varşovia şi îi dau drept pildă tuturor militarilor din rezistenţa Poloniei “ 18 Neamţul era tânăr, înalt şi deşirat, avea părul de culoare nedefinită tuns scurt, o faţă prelungă şi plină de coşuri, cu falca de jos slab dezvoltată şi cu bărbia teşită „Tatăl său trebuie să fi fost sifilitic, gândi Odrowąż Se pare că bărbia asta teşită e o trăsătură caracteristică pentru descendenţii din sifilitici Botul lui extrem de antipatic îţi trezeşte dorinţa să-l plesneşti Nu e cine ştie ce de capul lui N-are nici măcar Crucea de fier, ci doar nişte tinichele, care nici nu ştiu ce înseamnă Aha, Nahkampfabzeichen, decoraţie pentru lupta corp la corp “ Prizonierul nu putea să suporte privirea ofiţerului, ochii îi fugeau în lături, spre un colţ al beciului, în schimb zâmbea des şi cu uşurinţă, cu surâsul jenat al unui om cumsecade şi stimat de toţi, pe care poliţistul l-a prins asupra unei contravenţii În cazul de faţă situaţia era şi mai neplăcută, întrucât cetăţeanul model al celui de-al treilea Reich şi soldat din batalionul 501 de pionieri blindat de asalt, Helmut Habicht, fusese prins de un „bandit polonez“ De fapt în urmă cu o oră îi mai considera bandiţi Acum, nu Acum, ei reprezentau autoritatea şi forţa, iar el, Helmut Habicht, pe neaşteptate se simţi criminal Faptele cu care ieri încă se mai mândrea, îi apăreau într-o lumină cu totul diferită Nutrea speranţa că nici ofiţerii ăştia polonezi şi niciunul dintre insurgenţi nu avea cum să ştie Habicht era mulţumit că fusese luat prizonier doar el, în timp ce camaradul său, Georg Scherfle, cu care era când s-a produs pe neaşteptate incursiunea polonezilor, izbutise totuşi să fugă Acesta ştia şi ar fi putut să-şi dea drumul la gură pentru a intra în graţiile polonezilor Scherfle fusese totdeauna un porc şi îi plăcea să se pună bine cu şefii, uneori pe seama camarazilor săi Din fericire aici nimeni nu ştia şi nu avea cum să afle ce se întâmplase ieri „Dealtfel ce era să fac cu ei?” Habicht se justifica faţă de sine însuşi Amândoi erau răniţi şi nu puteau merge, esesiştii i-ar fi lichidat oricum Unul dintre ei avea ochii negri şi nicio umbră de frică în ei, ci doar ură, chiar şi atunci când Habicht îndreptase spre ei gura ţevii pistolului-mitralieră Nici el nu ştia de ce, dar nu a putut să tragă între ochii aceia şi i-a spus prizonierului să se întoarcă cu spatele Acesta însă nu voi, deşi Habicht îi dăduse una cu piciorul Apoi a trecut în spatele lui şi l-a dat gata cu un glonţ în ceafă Celălalt prizonier nu era tot atât de curajos şi a început să plângă dându-şi seama de soarta care îl aştepta Plângea în tăcere şi doar lacrimile îi şiroiau pe faţa numai piele şi os Helmut Habicht simţise atunci un profund dispreţ pentru el Acum, când se pomeni el însuşi într-o situaţie asemănătoare, îl înţelegea şi nu era deloc sigur cum s-ar fi comportat dacă s-ar fi aflat în faţa ţevii unui pistolet Numai la gândul ăsta se îngălbeni şi începu să tremure — Ruhe, comandă Odrowąż în germana sa dură, dar curgătoare Băgase de seamă starea în care era prizonierul Wir werden dich nicht fressen „Sigur că n-or să mă mănânce, gândi Habicht Habar n-au de nimic Noroc că printre ei sunt ofiţeri din armata regulată” Privi aproape cu duioşie la sublocotenentul Zaklika şi la sublocotenentul Gorcz care asistau la interogatoriu şi chiar puneau unele întrebări pe care Odrowąż le traducea Habicht se străduia să descopere care erau relaţiile de subordonare dintre ei Toţi trei aveau tot atâtea stele Cel mai tânăr şi mai slab (sublocotenentul Gorcz) nu putea fi în niciun caz şeful, căci şedea modest într-un colţ şi aproape nu spunea nimic „Nu, ăsta se pare că nu prea are ce vorbi, constată Habicht Ceilalţi doi însă ” Desigur că insurgenţii au trecut în subordinea armatei regulate, pe de altă parte însă, Odrowąż se comporta ca un superior faţă de Zaklika Punea întrebări cu de la sine putere, nu traducea toate răspunsurile în limba polonă, era mai în vârstă şi avea mai multă prestanţă Pentru orice eventualitate prizonierul se decise să adopte faţă de amândoi aceeaşi atitudine umilă — Jawohl, Herr Offizier Nein, Herr Offizier Leider nicht, Herr Offizier Ja, wir haben schön genug, Herr Offizier Genug von dem Kriege, Herr Offizier, wollen bloss nach Hause zurück, Herr Offizier, aber die SS-Bonzen wollen leider nicht und wer sich drückt, den schiessen sie über den Haufen, Herr Offizier „Exact ca o placă de patefon”, gândi Odrowąż tot mai enervat Nu se simţea bine, îi era foame şi de la stomac îi venea un gust de benzină În dimineaţa aceea Nina prăjise câteva turte de cartofi, pe care le procurase de undeva prin cine ştie ce minune, dar le prăjise cu uleiul dintr-o sticlă în care fusese mai înainte benzină În plus, nici în luptă nu îi mersese prea grozav Pierduse trei oameni din pluton, printre care şi pe Czarny Acum nu mai avea nicio însemnătate faptul că Odrowąż nu îl prea avea la inimă Ştia că între ei existase o antipatie reciprocă Şi nu din cauză că Czarny blestema şi înjura cel mai mult, totul şi pe toţi, inclusiv pe comandantul său Într-o armată obişnuită ar fi fost acuzat de defetism şi de influenţă demoralizantă asupra camarazilor săi Odrowąż însă îi trecea cu vederea, ştiind că nu mai avea pe cine demoraliza, că toţi gândeau la fel ca Czarny Ştiau prea bine că luptă pe poziţii dinainte pierdute şi că apără o cauză sortită eşecului, unii dintre ei poate o ştiau chiar din prima zi a insurecţiei, dar au luptat cu toată abnegaţia, căci altfel nu puteau să facă – era vorba de popor şi de istorie – nu aveai încotro Când cineva de sus a decis să se comită acea prostie colosală, toţi au trecut la acţiune atât în virtutea inerţiei, a disciplinei conspirative, a urii faţă de ocupanţi („să le arătăm că nu suntem vite pe care le poţi căsăpi în voie, că şi noi suntem în stare să ne apărăm şi să ne răfuim cu ei pentru câte ne-au făcut”), cât şi a celor câtorva semiadevăruri care se repetau în lecţiile din toate şcolile dinainte de război, ca şi la cursurile clandestine, cum că polonezii au fost întotdeauna înfrânţi din cauza dezbinării interne, a lipsei de unitate, a liberum-veto-ului, a nerespectării ordinelor De aceea, de astă dată realizară o admirabilă coeziune în jurul unei inepţii, fără să-şi dea seama că spiritul de sacrificiu şi disciplina lor, ura faţă de ocupanţi şi patriotismul lor, ca şi năzuinţa spre libertate aveau să constituie doar un atu într-o partidă de pocher politic şi îşi ziceau mereu, pentru autoliniştire, că cei de sus ştiu ce fac Odrowąż nu-şi făcuse nici măcar asemenea iluzii Anunţarea orei „W” a primit-o cu un sentiment de panică, deşi îşi liniştea soţia zicând că se va întoarce în două zile şi chiar îi zâmbea La fel ca el, mulţi alţii din Varşovia observaseră că retragerea germanilor încetase şi auziseră bubuitul tunurilor îndepărtându-se tot mai mult spre răsărit, în cadrul marii bătălii de la Radzymin Nu-şi făcea iluzii nici despre comandament Pe timpul ocupaţiei intrase în legătură atât cu reprezentanţi din conducerea armatei, cât şi cu cei ai autorităţilor civile clandestine şi constatase cu uimire că în privinţa inteligenţei majoritatea lor nu erau deloc superiori cetăţeanului obişnuit de pe stradă, iar uneori cu mult mai prejos Nu putea înţelege prin ce fel de relaţii, intervenţii şi demersuri au ajuns să fie cocoţaţi în funcţii atât de înalte La început crezuse că cel puţin sunt bine informaţi Apoi, în câteva rânduri, i se întâmplase să iasă de la câte o conferinţă cu mari granguri politici, având impresia penibilă că asistase câteva ore la palavrele unor ţaţe: aceleaşi mahalagisme, concepţii militare nerealiste, încredere în zvonuri stupide, ignoranţă învecinată cu idiotismul în problemele militare, aceeaşi necunoaştere a forţelor şi posibilităţilor de care dispuneau atât aliaţii, cât şi inamicul, acelaşi optimism prostesc Odrowąż îşi dădea seama că măcar unii dintre ei ar fi trebuit să fie bine informaţi Aveau acces la toate materialele, la serviciile de presă, la interceptările radio, la presa clandestină şi cea germană, precum şi la rapoartele şi dările de seamă ale serviciului de informaţii Ei însă fie că nu le citeau, fie că nu erau suficient de inteligenţi pentru a deosebi grăunţele de pleavă din această grămadă de informaţii, fie că, pur şi simplu, conştiinţa le era impermeabilă la informaţiile nefavorabile sau în contradicţie cu concepţiile şi ideile lor preconcepute Credeau numai ceea ce le convenea să creadă şi mai ales în minuni Credinţa în posibilitatea unor miracole se vădea şi mai pregnant la militari Atunci când unul dintre camarazii lui Odrowąż, cu o lună înainte de insurecţie, a elaborat planul unui atac asupra clădirii unei şcoli apărate de o companie SS şi l-a întrebat pe şeful său cum poate fi cucerită şcoala, dacă plutonul dispune de două mausere model 1939, ambele cu ţeava considerabil mâncată de rugină, şi un stoc de muniţie foarte nesigură ce se ridica la patrusprezece cartuşe, opt pistolete de cele mai diverse tipuri şi calibre (rezerva de muniţie – de la trei la şapte bucăţi de pistolet), precum şi douăzeci de grenade fabricate în ateliere clandestine, şeful îi replicase doar: „Las’ că o ieşi cumva Factorul surprindere, domnule camarad, are un rol enorm în război“ În curând insurecţia a confirmat faptul (bine cunoscut dealtfel de zeci de ani) că în cazul când raportul de forţe este de două puşti cu repetiţie contra douăsprezece puşti-mitralieră şi opt pistoale contra o sută douăzeci de pistoale-mitralieră, factorul surprindere nu prezintă nicio importanţă Singura soluţie ar fi fost o minune Şi ar fi fost un adevărat miracol realizarea surprinderii în atacul contra unei companii de soldaţi aflate într-o clădire izolată, păzită de posturi înzestrate cu armament automat şi dispuse în cazemate de beton — Jawohl, Herr Offizier — Ich bien Leutnant, îl corectă în cele din urmă Odrowąż, plictisit de acea repetare necontenită a lui „Herr Offizier” — Jawohl, Herr Leutnant Entschuldigen Sie, Herr Leutnant Leider kenne Ich die polnischen Rangabzeichen nicht, Herr Leutnant „Dacă mai repetă o dată acel «Herr Leutnant», îl plesnesc peste bot, gândi Odrowąż Deşi ar fi un gest cu totul nejustificat N-ar putea înţelege din ce cauză o fac De ce să baţi un om pentru că este umil de politicos? Pentru că e de o politeţe falsă Dacă rolurile s-ar inversa, nu mi-ar mai zice atâta «leutnant», ci ar răcni: «Du polnischer Bandit, du Schwein» Tocmai pentru că o ştiu, mă irită în halul ăsta Dacă i-aş fi spus-o, mi s-ar adresa şi cu «feldmareşal» Sunt curios dacă dobitocul ăsta are ceva de seamă pe conştiinţă Aproape toţi au câte ceva” — Die Zivilbevölkerung wird hinter die HKL abtransportiert, Herr Leutnant — Spune că populaţia civilă este transportată în spatele liniei principale de luptă, traduse în silă Odrowąż Zaklika întrebase despre populaţia civilă Odrowąż ştia mult prea bine ce se întâmplă cu populaţia civilă şi cum arată „transporturile” de acest gen, pentru a mai pune asemenea întrebări naive — Prizonierii? întrebă timid sublocotenentul Gorcz Odrowąż îl privi cu ostilitate Cel mai bine ar fi fost ca sublocotenentul să se ferească să-i apară în faţa ochilor şi să nu-i vorbească Nu-i plăcuse chiar din primul sfert de oră după ce s-au cunoscut, când sosise cu plutonul său pentru a întări poziţiile lui Odrowąż „Un cercetaş timid, îl caracterizase atunci pe baza primelor sale impresii Se jenează în mod vădit să dea ordine Tot ce spune, o face fără convingere, provocând de-a dreptul controverse Mai rău ca asta nici că poate fi ceva în război Chiar la alegerea poziţiei pentru puşca-mitralieră s-au dus discuţii vreo cinci minute În cele din urmă sergentul respectiv a aşezat-o aşa cum voise Dealtfel sergentul avea dreptate Descheiat la gulerul vestonului şi cu ţigara lipită de buză, avea înfăţişarea unui vechi partizan Desigur că provenea din Armia Ludowa Au oameni foarte buni Comandantul de pluton nu are însă niciun pic de autoritate” La antipatia iniţială se mai adăugaseră şi alte motive Odrowąż nu putea să-i treacă cu vederea lui Gorcz faptul că în ziua precedentă, după cucerirea clădirii de pe strada Wilanowska, nu instalase un observator la ultimul etaj Germanii au putut pătrunde nestingheriţi de pe acoperiş înăuntru, scoţându-i din nou pe polonezi din clădire În mod vădit sublocotenentul nu avea experienţă în ducerea luptei într-un oraş şi nu-şi putea imagina ca infanteria inamică să nu execute atacul de front, ci de sus Această lipsă de orientare şi de imaginaţie îl enervase pe Odrowąż cu atât mai mult, cu cât nici conştiinţa sa nu era împăcată Orice-ar fi fost, ar fi trebuit să-l prevină pe camaradul lipsit de experienţă Uitase, nici nu-i trecuse prin cap că cineva ar putea să nu ştie asemenea lucruri elementare Traduse întrebarea lui Gorcz, gândindu-se dacă interesul sublocotenentului pentru modul în care sunt trataţi prizonierii de către inamic nu are cumva la bază nişte motive personale Atunci să te ţii distracţie! Gorcz apăra parterul şi dacă ar fi capitulat brusc, plutonul lui Odrowąż nu ar mai fi avut pe unde să se retragă Trăgând concluzii din bănuielile sale, Odrowąż hotărî să mute la parter pe câţiva din băieţii săi, cu misiunea discretă de a-l supraveghea în mod special pe Gorcz Prizonierul începu să turuie ca o flaşnetă — Spune că ei îi tratează pe prizonieri foarte bine Chiar ieri le-au căzut în mâini doi insurgenţi răniţi care au fost pansaţi şi trimişi la spital (Neamţul – lucru pe care Odrowąż nu avea de unde să-l ştie – făcea greşeala tipică pentru un criminal care riscă să se dea de gol tocmai pentru că simte o satisfacţie deosebită să revină mereu la subiectul crimei sale) — Evident, minte de stinge, comentă Prizonierul simţi îndoiala din vocea ofiţerului şi dădu drumul unui nou torent de cuvinte — Wir sind ehrliche Soldaten, wir 501 Sturmbatalion der Panzerpioniere, Herr Leutnant Die Gefangenen warden bei uns gut behandelt Natürlich, es ist nicht bei allen so Zum Beispiel, unser Nachbar Grenadierbatallion „Banthin“ Sie haben Nachschub bekommen, Herr Oberleutnant — Batalionul lor îi tratează bine pe prizonieri, dar nu se întâmplă la fel în toate subunităţile De exemplu, vecinii lor, batalionul de grenadieri „Banthin”, au primit întăriri traduse Odrowąż — Ce-i cu întăririle astea? întrebă în limba germană, aţintind asupra feţei prizonierului ochii săi negri ca gurile ţevilor unei arme de vânătoare Cât de puternice sunt aceste întăriri? — Weiss nicht genau Ich meine: ungefähr siebzig rann — Nu ştie exact Probabil că sunt vreo şaptezeci de oameni — Das sind alles Banditen, Herr Leutnant Lumpengesindel aus den Gefängnissen Mörder und Wildschützen! strigă Habicht înfierbântat — Întăririle sunt formate din bandiţi şi din tot felul de lepădături, care au fost scoşi din închisori Ucigaşi şi braconieri, repetă în polonă Odrowąż — Diese sind noch schlimmer als die Kamiński-Brigade, adăugă germanul, trecându-i pe faţă o uşoară expresie de groază Voia să sublinieze că el, un militar cumsecade din batalionul de pionieri, nu are nici în clin nici în mânecă cu această drojdie a societăţii — Sunt mai răi ca cei din brigada lui Kamiński Pe Zaklika îl interesă brigada lui Kamiński Unde se afla în momentul de faţă, ce tărie avea, ce armament? Pionierul Habich nu cunoştea aceste lucruri Auzise doar că brigada lui Kamiński ar fi fost retrasă din Varşovia din cauza capacităţii ei reduse de luptă, căci bandiţii ăştia o duceau numai în jafuri şi beţii Şi întrucât ţinea foarte mult să-i facă o impresie bună lui Zaklika, adăugă şi anecdota lansată de către germani în perioada când derbedeii lui Kamiński, după mai multe zile de codeală, de beţii, jafuri şi violuri, au ocupat fabrica de tutun — Kamiński-Brigade hat sich zur Machorka-fabrik durchgesoffen — Brigada lui Kamiński a răzbăut la fabrica de mahorcă, traduse Odrowąż cu satisfacţia traducătorului care a izbutit să facă un calambur chiar mai reuşit ca în original Cele declarate de prizonier în continuare erau mai puţin amuzante Habicht arătă că batalionul lui era format dintr-o companie de stat major şi două companii de pionieri Compania de stat major avea în înzestrare zece puşti-mitralieră uşoare şi şase aruncătoare de flăcări Compania de pionieri era formată din patru plutoane şi avea în jur de o sută douăzeci de oameni Armamentul ei: douăsprezece puşti-mitralieră uşoare, opt mitraliere, şase aruncătoare de calibrul 81 milimetri şi patru tunuri de calibrul 37 milimetri montate pe maşini blindate Pe deasupra, douăzeci şi cinci de goliaţi Pe Odrowąż îl izbi neplăcut cantitatea mare de armament „Douăzeci şi cinci de goliaţi! Numai ei erau suficienţi pentru a distruge majoritatea caselor de pe strada Wilanowska Numai acest batalion ar fi fost suficient pentru a ne da gata pe toţi, dacă nemţilor nu le-ar ţâţâi sufletul şi ar porni la atac cu mai mult curaj, gândi Dar pe noi nu ne atacă numai acest batalion Berlingoviştii trebuie să execute cât mai rapid trecerea într-un număr cât mai mare, altfel nu vor mai avea la cine să treacă” — Trebuie să-l trimitem la comandament, spuse Zaklika, după ce Odrowąż îl mai întrebă pe prizonier detalii mărunte în legătură cu trupele ce se aflau în casele de prin apropiere Habicht nu ştia mare lucru, dar şi cele relatate erau suficient de concludente „Voi scrie doar un raport” Pe o foaie ruptă dintr-un caiet consemnă pe scurt cu scrisul său ascuţit şi cam stângaci informaţiile furnizate de Habicht, aşa cum şi le notase Nu era obligat s-o facă Interogarea prizonierilor şi întocmirea rapoartelor cu privire la cele declarate de ei era treaba ajutorului secund al şefului de stat major şi, îndeobşte, a cercetării Comandanţii de plutoane, de companii sau locţiitorii lor aveau doar obligaţia de a trimite cât mai repede prizonierul la statul major al regimentului Zaklika considera însă că dacă va trimite şi un raport la secţia de educaţie politică n-avea ce să strice, fiindcă locţiitorului comandantului de regiment îi plăcea să fie informat asupra problemelor mai interesante Dealtfel, un asemenea raport ar fi devenit util la interogatoriul următor Se putea verifica dacă nu există anumite nepotriviri în cele declarate şi dacă translatorul nu a falsificat sau ascuns ceva „Interogatoriul l-a executat slt Odrowąż din AK“, scrise în încheierea raportului Această propoziţie o adăugă, pentru orice eventualitate, ca să se justifice în cazul când ar fi fost ceva în neregulă Dacă Odrowąż îl privea cu antipatie şi suspiciune pe sublocotenentul Gorcz, Zaklika, la rândul său, nutrea o suspiciune şi antipatie şi mai mare faţă de sublocotenentul Odrowąż Manierele lui Odrowąż erau prea de intelectual şi de boier pentru a nu stârni vigilenţa locţiitorului comandantului de companie Chiar şi faptul că acesta cunoştea limba germană i se părea lui Zaklika suspect Din experienţa lui de până atunci, nemţeşte vorbeau curgător doar evreii, pe când Odrowąż nu era evreu, dar turuia nemţeşte ca un german get-beget Zaklika desigur nu observa greşelile gramaticale pe care le făcea uneori Odrowąż şi i se părea că acesta vorbeşte limba germană tot atât de bine ca şi cea polonă sau poate chiar mai bine Îşi aminti că odată auzise sau citise ceva despre spionii „dubli“, care lucrează pentru ambele părţi Dacă ar fi putut, s-ar fi descotorosit cu cea mai mare plăcere de el, trimiţându-l în altă parte pe acest sublocotenent Odrowąż, dar în situaţia de faţă acest lucru era cu neputinţă Doar el cunoştea pe aici toate ungherele, comanda un pluton de insurgenţi încercaţi, fără de care ar fi greu să faci o mişcare Cunoştea germana şi, pe deasupra, se pare că într-adevăr îşi dădea seama ce se petrece în jur, cine trage şi de unde, ce vor face în momentul următor germanii şi cum trebuie contracarată acţiunea lor Pentru Zaklika aceste chestiuni nu erau întotdeauna clare căci era de foarte puţin timp pe front — Desigur că neamţul ăsta va fi trecut chiar astăzi peste Vistula Are noroc nemernicul, spuse Odrowąż — Nu ştiu Nu e treaba noastră, mormăi Zaklika Ştia că prizonierii sunt evacuaţi din capul de pod în prima urgenţă, chiar înaintea răniţilor Habicht se foia neliniştit mutându-şi privirea de la o faţă la alta şi străduindu-se să înţeleagă ce hotărâre a fost adoptată cu privire la soarta lui Păli un pic atunci când Zaklika chemă un soldat cu pistol-mitralieră Din ordinul pe care ofiţerul îl dădu ostaşului reţinu însă cuvântul „ştab“, care suna la fel ca în limba germană şi se linişti Odrowąż ieşi după prizonier şi militarul care îl escorta, ceea ce îl alarmă puţin pe locţiitorul comandantului companiei — Ascultă, i se adresă el lui Gorcz Eu trebuie să mă duc puţin pe la Rand, să văd care-i situaţia acolo În acest timp fi cu ochii pe Odrowąż ăsta Dracu’ ştie ce-i cu el şi dacă nu pune ceva la cale Nu ştia că Rand nu mai era printre cei vii Stegarul murise lovit de o schijă de grenadă care nimerise în odaie, fără ca cineva să fi observat când se întâmplase aceasta 19 Umbra prelungă pe care o aşternea casa de cărămidă roşie devenea tot mai intensă şi căpăta contururi tot mai precise Soldatul de la punctul de observare ştia că dincolo de Vistula soarele palid de toamnă răsărise şi că îşi începea călătoria zilnică pe cerul înnegrit de fum Pentru el răsăritul soarelui era legat de mirosul reavăn al pământului arat, al ierbii pline de rouă, al vrejurilor de cartofi, al ciupercilor, muşchiului şi ierburilor de pădure La ţară soarele zăboveşte îndelung dincolo de geana zării, se iveşte deodată ca un glob roşu, se înalţă cu repeziciune, apoi îşi domoleşte mersul, aşa că până ajunge la amiază omul are vreme să se sature de trudă Acum nu avea nimic altceva de făcut decât să privească, dar îl răzbise osteneala ca după o zi de muncă istovitoare Ochii i se înceţoşau, iar capul îi cădea mereu în piept Aţipi chiar vreo câteva secunde, sforăind cu gura căscată, dar se trezi pe loc, îşi frecă cu palma ochii înroşiţi care îl usturau şi trase adânc aer în piept Mirosea a fum şi a ars Aerul avea un iz dulceag şi înecăcios de cadavre în putrefacţie Începu să asculte cu atenţie, căci în răpăitul leneş şi îndepărtat de arme automate urechea desluşi un zgomot nou şi necunoscut Se auzea un uruit ca de batoză, dar mult mai greu Soldatul privi cercetător ruinele din fâşia de asigurare Nu se vedea nimic, deşi uruitul se apropia şi se făcea tot mai puternic Îi trase un ghiont în coaste insurgentului îmbrăcat într-o haină de camuflaj care dormea ghemuit pe podea — Măi tu, ia ascultă Ce uruie aşa? întrebă Nu mai avu nevoie de răspuns În mijlocul peisajului pustiu se ivi o matahală de culoare nedefinită care se tira repede înainte, deschizându-şi drum prin mormanele de dărâmături şi stârnind în urma ei un nor de praf cafeniu Trompa prelungă a monstrului se mişcă de câteva ori de parcă bestia ar fi adulmecat, căutând prada — Tancuri! strigă pătrunzător soldatul Mai observă că ţeava tancului se îndreaptă exact asupra lui Acesta fu ultimul lucru pe care îl văzu în viaţa sa Obuzul pătrunse printre cărămizile cu care era astupată fereastra şi explodă în odaie, ucigându-i pe loc pe observator şi pe cei doi insurgenţi care se găseau acolo La prima lovitură de tun cei ce apărau clădirea săriră ca arşi în picioare Borucki era la etajul întâi Nici el nu observase apropierea tancurilor Primul obuz care explodă în încăperea vecină îl asurzi şi îl năuci Praful de tencuială îl îneca, trăgea spasmodic aer în piept Nu inspira decât praf de var care îi ardea ochii, îi scârţâia între dinţi, i se lipea într-un strat gros de nări şi îi intra în gâtlej Obuzele continuau să izbească în clădire Improspătătorul de muniţie Rusiłko îl trase pe Borucki de umăr strigându-i ceva ce acesta nu pricepu din cauza vacarmului obuzelor ce explodau, a vâjâitului schijelor şi huruitului cărămizilor ce se prăbuşeau, după care, cu o singură lovitură de picior, deschise uşa ce dădea pe culoar şi fugi afară Avea dreptate Cât timp tancurile executau foc, să rămâi pe loc, acolo sus, nu avea niciun rost şi era echivalent cu o tentativă de sinucidere Borucki înhăţă puşca-mitralieră şi se năpusti afară, în coridor Prin nori de fum şi praf treceau în goană oameni alergând pe scări în jos Dus de mulţimea lor coborî în fugă, dar fără să ştie de ce, începu să urce din nou Deasupra capului îi şuieră o rafală trasă prin fereastră La jumătatea scărilor o explozie puternică îl ţintui de pământ — Aaaa! Aaaa! se văita cineva strident Schimbul de focuri slăbi Insurgenţii cu armele pregătite de tragere alergau pe scări, se repezeau în camere Unul dintre ei se opri lângă Borucki şi îi trase un picior în coapsă — La fereastră, putoare! strigă Atacă nemţii! Borucki sări în picioare, se repezi la postul său şi privi fâşia de asigurare Tancurile stăteau imobile în mijlocul dărâmăturilor Unul dintre ele mişcă ţeava şi fu învăluit de un nor de fum, lovitura însă trecu pe deasupra — În stânga tancurilor! Uite-i cum ies! strigă insurgentul Smuci de închizătorul schmeisserului său şi începu să tragă în serii scurte, cu întreruperi, fără să ţină seama de puşca-mitralieră germană ce mătura cu plumb zidurile Borucki zări un german care rămase o clipă neclintit, pregătindu-se să arunce o grenadă, iar în urma lui alţi doi ce trăgeau cu pistoalele-mitralieră asupra ferestrelor clădirii Apăsă pe trăgaci, fără a mai privi prin cătare şi crestătura înălţătorului Germanii căzură la pământ, dar nu avea siguranţa că îi nimerise într-adevăr Veneau în fugă alţii, erau de acum aproape, le desluşea feţele înnegrite de praf şi sudoare, schimonosite convulsiv, auzea strigăte Tancurile se puseră în mişcare şi începură să înconjoare clădirea Cineva trăgea în ele cu o puşcă antitanc, dar fără să le dăuneze Câteva grenade explodară sub zid — Predai! Predai! striga într-o rusească stricată un german uscăţiv, murdar ca un hornar Insurgentul răspunsese prin câteva înjurături şi trase o serie cu pistolul-mitralieră În cătarea lui Borucki apăru un neamţ scund şi îndesat ce sărea de pe un morman de moloz De data aceasta îl nimeri în mod sigur căci se răsuci, căzu şi rămase nemişcat Îndreptă ţeava spre flancul drept al lanţului de trăgători germani După o singură rafală puşca-mitralieră tăcu Borucki nu putea pricepe ce se întâmplase Căută febril să-şi amintească lista defecţiunilor din regulament Grenadele de mână germane răbufneau sub zidurile clădirii — Rusiłko! Rusiłko! strigă Împrospătătorul de muniţie nu răspundea — De ce nu tragi? se enervă insurgentul — Defecţiune, îi răspunse strigând Borucki O înlătur îndată În cap i se făcu un gol absolut — Calm Calm, îşi repeta, dar fără folos Dincolo de perete se văita îngrozitor un rănit Bubuiră din nou câteva grenade — Banditen raus! Hände hoch! strigau germanii — Mai repede! ţipă insurgentul Eu nu mai am cu ce trage Scoase de la centură o grenadă germană cilindrică şi o zvârli prin fereastră Zgomotul exploziei se pierdu în furtuna de împuşcături ce se declanşă pe loc Insurgentul se clătină şi se sprijini de perete Mâna lui dreaptă atârna inertă, iar faţa i se învineţi sub stratul de murdărie O clipă rămase nemişcat Apoi vârî cealaltă mână în buzunar şi scoase o grenadă defensivă sovietică Trase cu dinţii inelul cuiului de siguranţă şi cu mâna stângă aruncă mingea de fier Deodată Borucki pricepu ce păţise degteariovul său Cu o smucitură scoase încărcătorul din lăcaş şi privi Sigur! În încărcător nu mai rămăsese niciun cartuş „Idiot ce sunt!” gândi Aşezarea unui nou încărcător era o chestiune de câteva clipe Degteariovul prinse a toca iarăşi Nemţii se adăpostiră printre dărâmături Într-o spărtură de zid Borucki zări două căşti Îndreptă ţeava chiar asupra lor şi în aceeaşi clipă zidul, cu căşti cu tot, se risipi într-o coloană de fum negru Mai întâi îi trecu prin gând că nimerise într-o ladă de muniţii Abia când arborii exploziilor începură să se înalţe unul lângă celălalt, înţelese că trăgea artileria din cartierul Praga, căreia i se ceruse ajutor Tancul, care până atunci stătuse locului, prinse a mugi din motor şi începu să se retragă în grabă Borucki îl ochi cu furie şi trimise vreo zece cartuşe chiar la baza turelei — Păcat de cartuşe! strigă insurgentul Cu palma stângă îşi apăsă umărul drept căutând să oprească sângele care şiroia puternic şi i se scurgea de pe degete — Cheamă sanitarul, se alarmă Borucki O să pierzi mult sânge — Lasă că îl găsesc eu, răspunse celălalt Îşi petrecu pe umăr cureaua schmeisserului cu încărcătorul golit şi se îndreptă şchiopătând spre uşă O să mă mai întorc aici Pe scări şi pe coridor bocăneau bocanci grei Două plutoane din companiile 8 şi 9, precum şi rămăşiţele companiilor lui Kret şi Stach veneau în fugă în ajutor Odată cu ei apăru şi împrospătătorul de muniţii Rusiłko Borucki îşi simţi sufletul mai uşor când Rusiłko se întinse alături şi apucă în mâini crăcanele puştii-mitralieră În cameră veniră şi doi insurgenţi cu stenuri Efortul principal al atacului german îşi schimbă direcţia Câteva tancuri pătrunseră pe strada Idźkowski Caporalul Godecki care se afla în tranşeea ce lega clădirea de la numărul patru cu casa de cărămidă roşie, unde îşi avea poziţia Borucki, imobiliză primul Tigru cu o grenadă antitanc Câteva sticle incendiare fură aruncate asupra lui şi tancul fu cuprins de flăcări Celălalt se întoarse şi dispăru repede după colţ, sub focul înverşunat al puştilor antitanc Cu aceasta însă ofensiva nu luase sfârşit Atacul german îl surprinse pe sublocotenentul Stanko în teren deschis Încremeni când văzu lanţul de trăgători germani ivindu-se pe neaşteptate dintre ruinele fabricii de ultramarin În mod automat începu să numere siluetele ce se întrezăreau prin fum: unul, doi, trei, patru zece dar conteni când îşi dădu seama că numărătoarea ar fi durat prea mult timp: erau vreo şaptezeci de germani O rupse la fugă spre cea mai apropiată casă Cineva alerga tot într-acolo Cu coada ochiului Stanko observă îndată uniforma de campanie, cenuşie de praf, faţa uscăţivă, nasul cârn, centura cu diagonală şi epoleţii cu steluţe de locotenent Era Balcer, observatorul neobosit şi voluntar al secţiei de educaţie politică ce avea talentul de a apărea peste tot unde era primejdia mai mare — De ce nu trag?! exclamă el Doar acolo e un pluton întreg de mitraliere! Stanko ridică din umeri Amândoi intrară în goană în clădire La poartă nu era nimeni, primul apartament de la parter, din stânga coridorului, era pustiu, din celălalt răsări pe neaşteptate un stegar mic de stat şi negricios — De ce nu tragi?! răcni la el Balcer Unde ţi-s oamenii? — Nu-i Nu-i bâigui negriciosul Omul acesta era zguduit de un tremur continuu, de parcă ar fi ţinut în mână un fir electric neizolat Toate îi tremurau şi i se zgâlţâiau: capul, ochii, falca de jos, mâinile şi picioarele Era o piftie de om, o amibă intrată în panică — Ce nu-i?! urlă Balcer — Mitralierele nu funcţionează Oamenii în beci Ăsta-i sfârşitul — Rahat, nu sfârşit! Unde-s mitralierele? — Nu! Stegarul îl apucă pe Balcer de mână N-are rost Ne predăm Balcer ridică brusc mâna, îl plesni cu toată puterea peste obraz şi trase pistoletul Negriciosul scoase un sunet nedesluşit, ca un fel de zbieret scurt şi arătă cu mâna la cealaltă uşă — A-acolo bolborosi — Laş împuţit, scârnăvie! Balcer îl înhăţă de guler astfel încât faţa celuilalt se învineţi şi mai tare Te împuşc! Întinde-o după oamenii tăi! Să treacă la posturi scârbele dracului! Imediat! Îl îmbrânci pe stegar ca pe un câine şi, dintr-un salt, ajunse în locul unde se aflau instalate mitralierele Stanko era de acum lângă ele, trăgea de mânerele închizătoarelor, apăsa pe trăgace — Două blocate fără speranţă, îl informă pe Balcer Nu ştiu ce au Nu mă prea pricep la armamentul ăsta Balcer sudui — Nici eu, mărturisi Apucă de mânerele celui de-al treilea maxim, apăsă pe trăgaci Lovitura bubui atât de puternic încât Balcer tresări Tubul cartuşului sări afară, dar mitraliera tăcu iar — Trăsni-te-ar! Bestie afurisită! blestemă el Trage, mama ta A mea eşti! strigă lămurindu-se deodată E defect mecanismul de alimentare sau aia, cum îi spune, gheara extractorului Smuci banda spre stânga, apăsă pe trăgaci Din nou plecă o singură lovitură Tu, îi strigă lui Stanko, trage de bandă! Stanko execută ordinul Maximul începu să răpăie inegal, ţeava devia spre stânga, Balcer îşi încleştă pumnii pe mânere şi îşi încordă muşchii braţelor pentru a opri deplasarea ţevii care îi îngreuia ochirea Cel mai important era însă că mitraliera trăgea şi că focul ei se făcu simţit în lanţul de trăgători germani care ajunsese foarte aproape Stanko văzu că nemţii se aruncă la pământ şi se ascund printre dărâmături — Măi, ce mai eroi! Balcer râse scurt şi nervos E de-ajuns să clănţăne un pic şi stau culcaţi ca nişte momâi! Na-vă, ticăloşilor! În odaie intrară în fugă primii soldaţi cu pistoale-mitralieră Stegarul negricios era cu ei, striga, dădea ordine, parcă ar fi fost cu totul alt om După câteva rafale de pepeşeuri, nemţii îşi pierdură şi mai mult elanul, încetară să facă salturi înainte, chiar şi militarii răzleţi, iar când prinse să răpăie, în sfârşit, şi cea de-a doua mitralieră, reparată de un sergent, începură să se retragă şi se mistuiră printre ruine Balcer îşi şterse sudoarea de pe frunte — N-au reuşit să iasă la Solec, spuse Şi puţin a lipsit Această afirmaţie însă nu corespundea realităţii Într-adevăr, dacă grupul ce atacase dinspre fabrica de ultramarin fusese oprit şi se retrăsese, un alt atac, întreprins dinspre clubul „Syrena“, reuşise să răzbată înspre nord Auzind larma luptei, Balcer pricepu că ceva e în neregulă Alergă în partea cealaltă a încăperii şi se uită pe fereastră Clădirea în care se afla spitalul era cuprinsă de flăcări Din părţi ţâşneau şuvoaie de foc viu: aruncătoarele de flăcări germane intraseră în acţiune Prin pălălăi săreau afară răniţi înfăşuraţi în pansamente, fugeau infirmiere cu brancarde Rafale de arme automate germane îi doborau de-a valma la pământ Balcer rămase ca împietrit, cu ochii măriţi de groază Huruitul motoarelor se apropia, devenea tot mai puternic — Iarăşi scârbele alea de tancuri, sudui un soldat din plutonul de pistolari ce apăra parterul clădirii roşii Ostaşul avea buzele arse de sete, gâtul uscat şi jinduia după o înghiţitură de apă Ştia că nu se poate face rost de ea de nicăieri şi că, poate, abia la noapte cineva se va furişa până la Vistula şi va aduce puţin lichid murdar, cu miros de nămol şi de leş „De fundul iadului să aibă parte cine l-a mai scornit!“ Observatorul de artilerie, stegarul Kunisz stătea la punctul de observare din podul casei de la colţ Văzu tancurile ce se apropiau, dar îşi păstră sângele rece Se obişnuise cu asemenea spectacole La Leningrad fusese mult mai greu Kunisz nu putea uita lunile acelea lungi, nesfârşite, când oamenii istoviţi de foame abia îşi mai târau picioarele, când bântuia tifosul, scorbutul şi hemeralopia, şi cu toate acestea luptau şi respingeau atacurile nemţilor Aici cel puţin încă nu bântuia foametea Ca vechi luptător pe front, Kunisz reuşise să-şi amenajeze comod punctul său de observare Avea un primus, ceşti, un ceainic, masă şi scaune, iar în cursul nopţii precedente radiştii lui izbutiseră să procure o rezervă de apă Asigurarea materială a punctului o constituiau sacii cu zahăr care pe atunci erau suficienţi la capul de pod De după aceşti saci observa din ce direcţie cad proiectilele, descoperea poziţiile de tragere ale bateriilor germane şi transmitea la regimentul său elementele pentru tragere Acum, dat fiind pericolul nemijlocit, luase căştile şi microfonul de la radiotelegrafistul său şi dirija el însuşi focul bateriei asupra ţintei — Înălţător şaptezeci şi patru, spuse urmărind cu atenţie cutiile de culoare ştearsă ce se deplasau în defileul străzii Tancurile păreau a fi nedecise Porneau înainte, se opreau împroşcând cu foc, continuau să se târască „E prea departe, gândi Până o să ajungă să tragă, tancurile se vor deplasa înainte” — Înălţător şaizeci şi opt! corectă Înălţător şaptezeci Înălţător şaptezeci şi doi Două proiectile! Foc! — Nu e prea rău, constată el când în spatele tancurilor pământul ţâşni în sus Îi părea rău că nu poate să stea acum lângă tun şi să tragă prin ochire directă N-ar fi dat greş — Înălţător şaptezeci Foc! — Înălţător şaptezeci şi unu Patru proiectile! Foc de vijelie! Strada fu învăluită într-un nor negru sfârtecat doar de străfulgerările exploziilor Trăgea bateria din cartierul Praga, secondată de un tun de calibrul 45 milimetri de pe o baricadă şi de puştile antitanc de la etajele superioare ale clădirii Din norul acela ieşi cu motorul urlând, spărgând pavajul cu şenilele, un tanc german şi, aproape ştergând zidurile caselor, o coti spre dreapta Apoi fu cuprins de flăcări ca un butoi de petrol care a luat foc — L-aţi lovit! exclamă Kunisz Radiotelegrafistul sărea în sus de bucurie Tancul următor care mergea la o distanţă de peste zece metri de primul, se roti brusc pe jumătate, ca şi cum ar fi vrut să se întoarcă în strada îngustă Se cutremură tot, ţeava se mişcă inertă şi căzu Din motor izbucni un vârtej de fum, după care ţâşniră şi flăcările Prin turelă sări afară un german cu cască de piele Se prăbuşi la pământ arzând ca o torţă Omul acela probabil urla de durere, răcnea ca un animal, dar nimeni nu-i auzea vocea şi nimeni nu i-ar fi sărit în ajutor Cele două tancuri distruse baraseră strada mai bine ca o baricadă Celelalte nici nu puteau şi nici nu aveau chef să meargă tot pe acolo La o distanţă de câteva sute de metri, din beciul casei asaltate de germani maiorul Łatoszonek ţipa la telefon şi trimitea curieri, organizând rămăşiţele subunităţilor decimate şi total epuizate în vederea unui contraatac Plutoane din batalionul întâi, sprijinite de subunităţi de insurgenţi executară o lovitură asupra germanilor care se dezlănţuiseră în Solec şi care se distrau împuşcând răniţii şi infirmierele Fără cruţare De la palatul mic se execută un contraatac înspre fabrica de ultramarin şi strada Zagórna Germanii nu reuşiră să distrugă capul de pod şi să ajungă la Vistula Artileria lor declanşă un nou ciocan de foc Aproape în ultimul minut al tragerii de artilerie o schijă de obuz zdrobi tibia puşcaşului-mitralior Borucki Îl durea îngrozitor şi îi dădură lacrimile când infirmiera îi făcu o injecţie Dar nu durerea îl făcea să plângă — Soră, întrebă el cu sfială, piciorul ăsta s-a dus, nu-i aşa? — Nu, de ce? răspunse aceasta cu toată convingerea de care era în stare Te-or trece pe malul celălalt şi vei fi dus la spital Se va cicatriza şi n-o să rămână nici urmă Căuta să ferească rana de privirea lui Ştia că ar fi fost necesară o intervenţie chirurgicală urgentă şi că era foarte puţin probabil ca rănitul să poată ajunge pe malul drept Îi surâse, deşi îi venea să plângă Participa la insurecţie din prima zi şi de mult uitase pe câţi flăcăi îi îngrijise la fel ca pe acesta şi le spusese aceleaşi vorbe de încurajare Ajunsese să-şi dezvolte temeinice aptitudini actoriceşti, izbutea să trezească în răniţi încrederea şi liniştea care îi lipseau ei însăşi — să vedeţi, soră, spuse în continuare Borucki cu buzele uscate Eu sunt de la ţară Ce viaţă-i aceea dacă rămâi fără picior? În cârje nu poţi merge nici la coarnele plugului şi nici altundeva Nu-ţi rămâne decât să te duci la uşa bisericii — Nici prin gând să nu-ţi treacă una ca asta Totul va fi bine El încercă să-i zâmbească, dar surâsul aducea cu o strâmbătură de durere — Ce caută fete atât de frumoase în război? Fără să aştepte un răspuns, spuse în continuare: Trebuie să ne vedem neapărat când s-or sfârşi toate astea Vă rog, soră, să veniţi la mine Nu sunt un om care să uit binele pe care mi l-a făcut cineva Îndată ce ridic la loc casa, că acum e arsă, o să vă scriu, soră Cel mai bine ar fi să veniţi de rusalii Cu soţul, căci desigur că până atunci o să fiţi măritată Atunci la noi totul creşte de parcă ar da în clocot Să nu uitaţi Borucki Jan, satul Grabowiec lângă Hrubieszów Avem miere de albine şi tot soiul de fructe – mere, cireşe, vişine Nişte vişine mari-mari de tot — Sigur că voi veni Tare îmi plac vişinele, zise şi îl mângâie pe păr Borucki îşi aduse aminte că de multă vreme nimeni nu l-a mai mângâiat aşa: ultima dată, poate cu vreo zece ani în urmă, când era copil şi mai trăia mama sa Iarăşi îl podidiră lacrimile I se făcu ruşine şi se gândi că domnişoara aceea frumoasă de la oraş ar putea să râdă de el, dar nu izbuti să se stăpânească După injecţie piciorul nu-l mai durea atât de tare, dar parcă îi amorţise sau îi îngheţase Cu toată amorţeala, din când în când îl săgeta dureros În faţa ochilor totul pălea, se împâclea Ţinea minte că mai avea ceva de spus sau de întrebat Voia să-şi aducă aminte cu orice preţ Îşi încordă mintea, ca altădată la şcoală, când nu izbutea să rezolve o problemă grea cu fracţii Era un lucru de mare însemnătate, ceva extrem de important Strânse din dinţi Creierul îi funcţiona cu greu, pâlpâiau în el semnale de alarmă, ca la o maşină suprasolicitată care peste o clipă avea să se oprească din mers În sfârşit reuşi să rostească întrebarea: — Cum vă numiţi? întrebă Nu mai auzi răspunsul Infirmiera o chemă pe colega sa şi amândouă îl duseră pe Borucki în beci Îl lăsară acolo, printre răniţi şi muribunzi 20 Pe la amiază germanii pătrunseră în clădire şi ocupară partea ei dinspre strada Ludna Andrzej Nowak îşi amintea de orele acelea ca de o dezlănţuire, ca de un haos nebunesc, când nu auzea nimic altceva decât un ţiuit neîncetat în urechi şi nu reuşea să vadă mare lucru Ţinea minte că cineva îi vârâse în mână un târnăcop şi îi spusese să facă o spărtură în perete, iar el se apucase de lucru cu toată înverşunarea, şiroind de năduşeală şi gâfâind Făcuse acea spărtură, dar nici el nu ştia de ce Venise în fugă un locotenent şi îi zisese ca împreună cu ceilalţi să treacă în beci Pe urmă se pomenise dintr-odată printre ruine şi trăsese asupra altor ruine de acelaşi fel, ce se aflau la vreo cincisprezece metri de el Dinaintea ochilor îi roiau pete roşii, cineva răcni: „Asalt! Asalt!” Altcineva se văita răguşit Andrzej sări în picioare şi alergă câţiva paşi, dar picioarele i se înmuiară fără să ştie de ce Căzu şi constată că nu s-ar mai ridica de jos, chiar dacă i-ar fi dat cineva milioane şi că n-ar fi făcut-o nici ameninţat cu cele mai groaznice pedepse Ceilalţi de asemenea se lipiseră de pământ Apăsă pe trăgaci Fără să ochească, trimise o rafală lungă înainte, până când i se termină încărcătorul Se dezmetici Abia atunci începu să înţeleagă ce se întâmpla în juru-i Contraatacul fusese oprit de focul nemţilor În apropiere zăcea într-o băltoacă de sânge un insurgent ucis Focul german îi ţintuia la pământ Andrzej scoase din geantă un încărcător plin Îl desprinse cu greutate pe cel vechi din lăcaş: arma era plină de praf şi încinsă aproape până la roşu — Înapoi! strigă cineva în urma lui Era uşor de spus, dar greu de executat Traiectoriile razante ale gloanţelor germane sfârtecau aerul la câţiva centimetri de pământ Zdrelindu-şi mâinile şi obrazul de cioburi ascuţite de cărămidă, izbuti în cele din urmă să se târască într-o mică adâncitură Folosindu-se de o clipă de răgaz a focului german, ajunse dintr-un salt în spatele unui zid Aici erau adunaţi toţi cei ce luaseră parte la recentul atac, cu excepţia celor rămaşi pe câmp Se auzeau doar fraze scurte: — N-o să le putem veni de hac bestiilor Au primit întăriri — E nu ştiu ce unitate SS nouă — Dacă ne-ar aduce ceva muniţie, am mai rezista — N-o să ne aducă — Şi pe berlingovişti se pare că i-au paradit urât pe Vistula astă-noapte Scânteile împrăştiate de casa cuprinsă de incendiu săreau în jur Era o dogoare insuportabilă — Evacuarea, băieţi, zise un plutonier Ordinul lui Jeremia — Pe dracu’! — Dacă-i evacuare, evacuare şi gata — Ne retragem, ne retragem mereu, spuse Dariusz În curând n-o să ne mai rămână decât o singură direcţie — Sub pământ, adăugă cineva într-o doară — Întocmai — Oare ce-au de gând ăia din cartierul Praga? îi lasă pe friţi să ne strângă în cleşte în aşa hal? — Fără doar şi poate că se gândesc la noi, interveni Andrzej — Slabă consolare — Şi curcanul s-a tot gândit şi-a pierit — Este imposibil să nu primim ajutor, zise Zaklika Arăta ca un schelet Faţa lui uscăţivă devenise şi mai prelungă, sub ochii umflaţi avea cearcăne negre, fruntea pansată Ai noştri au şi debarcat în Żoliborz — Żoliborzul e departe O să crăpăm până vor ajunge aici — Cu trecerile astea de detaşamente mici nu se realizează nimic Poate o să se dea o lovitură masată Numai că una ca asta necesită concentrarea unor forţe şi mijloace corespunzătoare — Cam de multă vreme le tot concentrează — Nici nu se poate face rost de toate ca şi cum le-ai scoate din buzunar — Vorbe de clacă Nouă din august ni se tot promite ajutor — Nu v-am promis nimic, protestă Zaklika Cu toate astea căutăm să vă dăm o mână de ajutor Dacă e să aveţi pretenţii faţă de cineva acela este comandamentul vostru Dariusz dădu din mână — Ia tăceţi! exclamă Jur Ce zbârnâie aşa? Într-adevăr în văzduh răsuna tot mai intens un sunet necunoscut şi puternic, ceva ce aducea cu zbârnâitul produs de un fierăstrău circular când taie o scândură subţire Pe cerul înnegrit de fum, la mare înălţime, pluteau siluete mici de avioane Jur puse la ochi binoclul, iar pe faţa sa se zugrăvi o emoţie care apoi fu urmată de o izbucnire de bucurie frenetică — Americanii! strigă Fortăreţe zburătoare! — Un desant! În sfârşit! Zumzetul motoarelor creştea Zecile de avioane îţi dădeau impresia unei forţe uriaşe pe care nimic nu o poate stăvili Printre siluetele alungite ale bombardierelor, ca nişte rândunele sprintene zburau de colo-colo avioanele de vânătoare care asigurau acoperirea — Sovieticii îi escortează! Văd stelele roşii de pe aripi! exclamă Jur Artileria antiaeriană germană începu să tragă cu disperare, dar focul ei nu tulbura zborul avioanelor aflate la mare înălţime — Adică cum? îşi pierdu răbdarea careva Să se paraşuteze în ruinele astea? Jur tăcea ţinând nemişcat binoclul la ochi Dealtfel şi fără binoclu se vedeau punctişoare negre care cădeau din fuzelajele bombardierelor Deasupra lor înfloreau cupele colorate ale paraşutelor — Nu e desant, rosti în cele din urmă cu o voce surdă Lansare de încărcături — De la înălţimea asta? — Toate sunt duse de vânt spre nord — Au căpiat? îşi închipuie că toată Varşovia e în mâinile noastre? — Iar îi aprovizionează cu armament pe nemţi — Nu, o parte desigur că o să cadă în Śródmieście Băieţii or să-şi mai refacă forţele — Degeaba N-o să ne paraşuteze nici tancuri şi nici tunuri Şi numai ele ar putea schimba situaţia — Uite, niciunul nu coboară ceva mai jos Se cruţă — Ce să-i faci, un bombardier dintr-ăsta, socotit în dolari, valorează mai mult decât noi toţi la un loc, cu papuci şi bulendre Dariusz înjura posac, monoton, cu înverşunare După ce paraşutară încărcăturile, bombardierele se îndepărtară încet Pe urmă începu evacuarea După ce parcurse câţiva zeci de paşi, grupul lui Zaklika, în care era şi Andrzej Nowak, rămase ţintuit la pământ de focul nemţilor Germanii trecură la atac Andrzej smuci de închizătorul pepeşeului care încetase brusc să funcţioneze Sudoarea îi curgea în ochi, gâtlejul i se uscă cu totul Smulse enervat încărcătorul din lăcaş, deschise cutia închizătorului şi deşertă praful de cărămidă din ea Germanii ajunseseră la distanţa unei aruncături de grenadă Lui Nowak îi veni deodată să o rupă în neştire la fugă Îşi înăbuşi pornirea printr-un efort uriaş de voinţă, închise capacul, aşeză încărcătorul plin cu cartuşe la locul său şi apăsă pe trăgaci Răsună o împuşcătură, patul armei îl izbi puternic şi pistolul-mitralieră se opri, deşi era reglat pentru foc continuu Ţeava se bombase la mijloc ca un şarpe care a înghiţit o broască Pesemne şi în ţeavă pătrunsese moloz Andrzej fu gata-gata să izbucnească în plâns Era complet dezarmat Nu mai avea nici măcar grenade În faţa sa văzu un german înalt cu o grenadă în mână Îşi lipi capul de pământ şi închise ochii Răsună o detunătură, câteva cioburi mici de cărămidă îl loviră dureros în spinare, urechile începură să-i ţiuie ascuţit Iar îi trecu prin cap gândul acela nebunesc: „Să fugă! Să fugă!” În vacarmul împuşcăturilor şi bubuitul grenadelor ce explodau auzi pe cineva strigând Vocea răzbătea cu greu până la mintea lui buimăcită — Dom’ locotenent! Dom’ locote Fără voie privi spre locul unde cu o clipă mai înainte Zaklika trăgea foc după foc cu teteul său Era tot acolo Zăcea pe o grămadă de moloz cu faţa la pământ Dar nu mai avea faţă Rokicki care se apropiase târâş din spate nu vedea aceasta El era cel ce striga şi trăgea cadavrul de picior — E mort, idiotule! răcni Nowak „Toţi o să pierim“, gândi Îl cuprinse un sentiment de descurajare totală Nu-i rămânea decât să stea şi să-şi aştepte moartea Focul plutonului slăbise îngrijorător Nu mai erau muniţii, îndeosebi pentru insurgenţii care aveau schmeissere şi stenuri Germanii se ridicau rând pe rând, trăgeau serii scurte şi aruncau grenade După toate probabilităţile intenţionau să pornească la atac Rokicki fu acela care îi salvă pe toţi Vechi partizan, nu se dădea uşor bătut şi ştia cum trebuie să procedeze în asemenea situaţii Sări de jos şi rămase în picioare, desfăcând larg braţele de parcă ar fi vrut să cuprindă cu ele întreaga subunitate — Pluton! strigă Ridicaţi-vă Înainte! Uraaa! Se repezi primul drept asupra germanilor Fără să ezite nicio clipă, Nowak, ca hipnotizat, fără voie şi fără să-şi dea seama, sări după el strângând spasmodic automatul său defect O pâclă roşie i se aşternu peste ochi Nu vedea nimic în faţă, auzea numai un „uraaa” prelung Striga şi el şi îi curgeau din gură sudalme pe care niciodată în viaţă nu le mai rostise „Aaaa!” – vuia în defileul din mijlocul ruinelor „Aaaa Aaa!“ Sărea peste mormane de dărâmături, peste grinzi metalice, peste scânduri rupte, se împiedica, fu cât pe ce să-şi piardă echilibrul, dar continuă să alerge mereu înainte Îl învălui un nor cald de fum În faţă văzu spatele unui neamţ care fugea Ridică pepeşeul cu patul în sus, vrând să-l lovească, dar în clipa aceea neamţul se îndepărtă cu câţiva metri şi distanţa dintre ei începu să se mărească rapid — Stai, porc de câine! Hände hoch! Hände hoch! Dogoarea unei case în flăcări îl izbi în obraz ca un pumn Elevul-sergent simţi că n-o să mai facă niciun pas înainte Din stânga începu să şuiere rafala unei puşti-mitraliere germane Se aruncă jos şi se lipi de pământ Şuvoiul de gloanţe nu te lăsa să ridici capul Germanii fură respinşi cu câţiva zeci de metri, dar contraatacul fusese oprit de focul de flanc al mitralierei care trăgea nu se ştie de unde Elevul-sergent îşi aruncă privirea într-o parte La intervale inegale se tupilaseră printre ruine soldaţii din plutonul său Hainele de camuflaj ale insurgenţilor erau amestecate cu uniformele verzui de dril ale berlingoviştilor Unul din soldaţii în dril se târî pe burtă înainte, strângând în mână o grenadă Nowak îl recunoscu pe Rokicki În aceeaşi clipă zări în dreptul său ţâşniri de flacără pornind de după un rest de zid de cărămidă şi întrezări pentru un moment un cap cu cască Acolo era instalată puşca-mitralieră germană Rokicki aruncă grenada şi se avântă după ea – aşa cum i se păru – drept asupra ţevii puştii-mitralieră care scuipa foc Făcu în goană câţiva paşi, o coti la dreapta, apoi iarăşi la stânga şi astfel, în zigzag, se apropie de zid şi îl escaladă dintr-o săritură Puşca-mitralieră tăcu — Ura! strigă Andrzej, repezindu-se înainte Văzu cum la flancul drept se ridică insurgenţii şi, urlând, sar peste zid, iar după ei soldaţii În stânga sa îl avea pe Tarelka ce icnea din cauza sforţării, înjura groaznic în limba polonă şi în rusă — voastră de friţi! răcnea înecându-se, cu vocea răguşită Pătrunseră într-o curte plină de moloz Ajunseră la stradă Aici fură opriţi din nou de focul nemţilor Insurgenţii îşi instalară puşca-mitralieră în poziţie Nowak se retrase încet în curte Un bărbat îngenunche în faţa lui şi începu să-i sărute mâinile — Dumnezeu să vă răsplătească îngăima Eram de-acum pus la zid Ia uitaţi-vă, arătă spre un colţ al curţii Elevul-sergent văzu cadavrele câtorva bărbaţi Pe un bătător erau spânzurate două fete cu banderole ale Crucii Roşii pe mânecă Mâinile le erau legate cu sârmă la spate, halatele sfâşiate — Şi pentru ce, dom’le, pentru ce? repeta mereu un alt bărbat De ce au vrut să mă ucidă? Eu sunt un negustor paşnic, dom’le Am cincizeci de ani Nu am luat parte la nimic, singur am ieşit primul înaintea lor În viaţa mea nu am tras un glonte, nici măcar la vânătoare Pentru ce, dom’le? Pe fetele acelea iarăşi le-au spânzurat, deşi nu făcuseră niciun rău nimănui Aşa o barbarie, dom’le — Ei, lasă, lasă, îl întrerupse Nowak care se stăpâni cu greu să nu-l înjure ca un birjar pe „negustorul paşnic” Nici el nu ştia ce anume îl irita atât de mult în văicăreala acestuia Căraţi-vă de-aici! strigă la ceilalţi civili care se strânseseră grămadă în curte Luaţi-vă lucrurile şi fugiţi pe strada Wilanowska Germanii or să se întoarcă îndată Să nu rămână picior de om Repede! Pe când insurgenţii tăiau frânghia şi aşezau cu precauţie pe pământ trupurile infirmierelor spânzurate, din uşa unei aripi a clădirii ieşi caporalul Balcewicz împingând din urmă un german cu galoane de feldwebel Printre civili se produse agitaţie — El este! exclamară El a spânzurat fetele Neamţul scâncea cu o voce subţire de prunc Balcewicz îl apucă de ceafă, îl împinse la zid şi îndreptă pistolul-mitralieră spre el Înainte de a fi izbutit să tragă, neamţul se prăbuşi cât era de lung la pământ şi încercă să sărute bocancii caporalului Acesta se feri sărind înapoi — Degeaba, câine hitlerist, spuse răguşit Le vezi? Arătă spre cadavrele celor asasinaţi Răpăi o rafală scurtă Neamţul zvâcni în sus de la pământ, se întinse ca un arc şi căzu inert — Balcewicz, ia vino încoace, spuse Nowak Caporalul îşi asigură pepeşeul, îl aruncă pe umăr cu ţeava în jos şi se apropie de elevul-sergent — Ceea ce ai făcut este o încălcare a dreptului internaţional, declară Nowak — Am înţeles, domnule elev-sergent — Germanul acela trebuia trimis la tribunal — Am înţeles Numai că ar fi trebuit să o facem în mare grabă, pentru ca prietenii săi să nu spânzure pe bătător întregul complet de judecată, cu avocat şi procuror, cu tot, răspunse Balcewicz ştergându-şi cu mâneca sudoarea de pe frunte — Lasă gluma — Nu glumesc deloc, domnule elev-sergent, şi totodată raportez că în împrejurările de faţă fac ceva pe tot dreptul internaţional şi pe tipii care l-au inventat, dar care nu-i pot sili pe nemţi să-] respecte Dacă sunt un animal hăituit pe care neamţul îl poate împuşca, înjunghia, arde şi spânzura după voia lui, am şi eu dreptul să mă apăr în acelaşi fel Vă rog să mă trimiteţi la procuror, adăugă după o clipă Poate faceţi rost şi de un mijloc de transport până la cartierul Praga, căci aici nu vine niciun procuror! râse mohorât Ce mai încolo-încoace, domnule elev-sergent Se pare că sfântul Petru nu va sta să mă judece prea mult Iar acum, vă rog să-mi spuneţi ce facem mai departe? — Cu ce? — Cum adică? Rămânem aici sau ne retragem? După cât înţeleg eu, dacă nemţii nu ne fac imediat vânt de aici, or să ne taie calea de retragere Ei sunt de partea cealaltă a străzii şi în casa aceea mare de la colţ „De ce trebuie să hotărăsc eu? gândi cu uimire Nowak Aşa-i, sunt cel mai mare în grad Locotenentul a murit Au rămas doar caporalii şi eu Aş prefera totuşi să comande careva dintre insurgenţi Ei au mai multă experienţă Sau Jurek Rokicki Dar unde-i Rokicki?“ — Unde-i Rokicki? întrebă Balcewicz ridică din umeri — Unde-i Rokicki? repetă Nowak Nimeni nu l-a văzut? Toţi tăceau Oamenii se uitau unii la alţii — Am văzut cum a sărit peste zid, acolo, că mitraliera aceea începu cineva — Toţi am văzut, îl întrerupse elevul-sergent Dar după aceea? Nimeni nu ştia — Ei drăcia dracului, strigă cu disperare Nowak Căutaţi-l pe Rokicki! Fir’ar să fie! Nu, stai! strigă văzând că soldaţii se împrăştie în fugă care încotro Stasiek, se adresă el caporalului insurgent, ia-ţi oamenii şi treceţi la ferestrele ce dau în stradă Dumneata, Balcewicz, ai grijă de evacuarea civililor Morawiec şi Zalewski – căutaţi-l pe Rokicki! Pe civili însă nu era nevoie să-i supraveghezi Se evacuau singuri, speriaţi de focul nemţesc ce se înteţea Un şir de figuri jigărite, în zdrenţe, înfăşurate în pansamente, încărcate cu boccele de tot felul Arătau ca nişte fantome cu feţele livide şi ochii încercănaţi O femeie fu cuprinsă de un acces de isterie — Ai mântuit lumea? Ai mântuit lumea?! striga ea ameninţând cu pumnul spre cer Nu vezi ce se petrece, mincinosule? Tu ori diavolul – totuna sunteţi! Ha, ha, ha, ha Iar milioane de oameni cred Diavol, diavol, diavol! Ha, ha, ha, izbucni într-un râs sălbatic O altă femeie căută să-i închidă gura: — Taci! Nu huli, că Dumnezeu ne va pedepsi pe toţi Dumnezeu nu se pripeşte, dar e drept — Drept! Ha, ha, ha! Cerul învăluit în fum, nepăsător la hulă şi la rugăciuni, vuia de ecoul obuzelor explodate şi scuipa cu fier nemţesc Cortegiul celor evacuaţi alerga, se poticnea şi cădea la pământ la fiecare explozie ce detuna mai pe aproape Înainte ca ultimul dintre ei să dispară printre ruine, din partea cealaltă se ivi o figură mărunţică în uniformă militară, cască şi cu o carabină lungă de lunetist în mână Carabina era tot atât de lungă ca şi proprietarul ei — Vine Junak, spuse Balcewicz E un băiat de pe aici, din Czerniaków S-a lipit de regimentul nostru şi acum e agent de legătură — Unde-i comandantul, unde-i comandantul?! exclamă încă de departe soldăţelul Se apropie în pas elastic de Nowak şi luă poziţia de drepţi — Domnule elev-sergent, agentul de legătură Junak raportează: comandantul a dat ordin să menţineţi această casă Îndată o să primiţi ajutor Locotenentul Kononkow a fost ucis – şi adăugă cu jumătate de glas, astfel încât să-l poată auzi doar Nowak – acum ne comandă căpitanul Motyl — Bine, camarade, răspunse Nowak Fugi acum iute la comandant şi spune-i să ne trimită cât mai degrabă ceva muniţie, pentru că altfel n-o să putem rezista — Am înţeles, domnule elev-sergent Să se aducă muniţie Voiam să mai spun ceva zise el, lăsându-se când pe un picior, când pe celălalt Aici în apropiere zace caporalul dumneavoastră E rănit A pierdut o groază de sânge 21 Vara secetoasă îngustase mult cursul Vistulei în zona Żoliborzului Doar două sute de metri de apă despărţeau Pelcowizna de o fâşie lată de bancuri de nisip care se întindea până aproape de povârnişul malului stâng Printre ele şerpuia un braţ îngust de apă care se ramifica, tăia un banc mare de nisip în două, despărţindu-l de Żoliborz printr-un brâu de apă nămoloasă, murdară şi formând trei insuliţe mici, ovale Nisipul lucea alb în razele soarelui de toamnă, iar curentul rapid al apei avea scânteieri aurii Arena era pregătită, o parte dintre artişti intraseră în ea, iar alţii îşi aşteptau rândul De la punctul de observare instalat în clădirea şcolii din Pelcowizna se vedeau foarte clar poziţiile cercetaşilor Regimentului 6 infanterie şi ale companiei a patra din acelaşi regiment Moviliţele de nisip umed avuseseră vreme să se usuce şi să pălească la culoare, frunzele rămurelelor de salcie, înfipte în ele pentru mascare, să se veştejească Prin tufărişul de pe malul drept se executa o mişcare: soldaţii căutau să se deplaseze tot mai înainte, iar o parte dintre ei ajunseseră la digul înălţat contra inundaţiilor Inamicul urmărea şi el aceste tentative şi mătura cu focul mitralierelor întreaga plajă Către seară orice mişcare conteni Comandantul companiei a patra îşi dădu seama că nu va putea continua acţiunea dacă nu va primi ajutor Acest ajutor ar fi trebuit să fie trimis neîntârziat, dar comandantul diviziei se afla într-o situaţie dificilă Ştia că la Żoliborz urmează să execute doar o acţiune falsă în timp ce lovitura principală se da într-un alt sector Pe de altă parte, pentru ca acţiunea simulată să-şi atingă scopul era necesar să fie executată cu forţe corespunzătoare Până una-alta, în privinţa forţelor, situaţia nu era prea strălucită Divizia se afla în contact nemijlocit cu germanii care ocupau un cap de pod pe malul praghez Cercetarea de aviaţie şi cea terestră tocmai semnalaseră o regrupare în cadrul armatei inamice: tancuri şi infanterie în deplasare spre limita dinainte Germanii primiseră întăriri Comandantul diviziei a doua nu avea de unde să ştie că aceste întăriri erau de mici proporţii, că nu depăşeau un batalion întărit şi se gândea cu teamă la consecinţele tragice pe care le-ar putea avea un atac executat de inamic înspre sud În această situaţie el aprecie că reducerea forţelor sale, prin trimiterea lor pe malul stâng, ar fi însemnat un risc serios, care putea pune în pericol întreaga Armată întâi Comandantul german din Żoliborz vedea şi el în culori sumbre propria-i situaţie Ştia cât de slab e capul de pod german de pe malul praghez şi supraaprecia forţele poloneze şi sovietice aflate în zona aceea Îi era teamă şi pentru că în Żoliborz exista o grupare de insurgenţi puternică, căreia nu-i putea veni de hac Imaginaţia îl făcea să-şi vadă trupele încercuite, cu totul nimicite, printr-o cooperare energică a insurgenţilor cu „polonezii roşii“ Trimitea raport după raport la comandamentul Armatei a 8-a, cerând întăriri Nu ştia că comandamentul grupării de insurgenţi din Żoliborz nu avea nici forţe şi nici chef să întreprindă un atac înspre Vistula Stegarul Lubelczyk se prezentă în seara zilei de 18 septembrie la comandantul batalionului, maiorul Szaciłło Se întâlniră în beciul de sub clădirea şcolii La lumina opaiţelor cu petrol, confecţionate din tuburi de proiectile de tun, părul roşcat al maiorului avea reflexe aurii — Tu eşti varşovian, cunoşti terenul? întrebă Szaciłło — Îl cunosc Urmează să debarcăm pe „plaja sălbatică“ Ştiţi, înainte de război, în timpul verii acolo făceau plajă şomerii — Bine Ce să-ţi mai spun? Du-te şi caută să te orientezi Dinspre apă venea o boare rece Pe lângă podul Poniatowski răsuna un schimb îndârjit de focuri Pelcowizna ardea cu vâlvătăi În Żoliborz însă era oarecum linişte Din când în când se auzea câte o rafală de mitralieră În depărtare prinse să scârţâie un „scripcar“ Lubelczyk căuta să-şi imagineze cum trebuia să fi arătat, din acel loc, Varşovia înainte de război Desigur că era scăldată în zarea luminilor multicolore, luminile se reflectau şi în oglinda învălurită a fluviului; din depărtare răzbătea rumoarea nocturnă a marelui oraş Zgomot înăbuşit de motoare, claxoane, zăngănit de clopoţei de tramvaie Soldaţii terminaseră de cărat încărcăturile şi se odihneau în tranşee — Ei, ce se mai aude pe aici? întrebă un ofiţer Feţele care albureau în întuneric se întoarseră domol spre el Era străin, nu-l cunoşteau, nu ştiau cine-i — Sunt din regimentul cinci O să trec odată cu voi Sunt din Varşovia, cunosc locurile astea — Asta-i bine Noi suntem aici ca musca în lapte — Vă e frică? — Nu, cum să vă spun? Nu ne e frică de luptă, ci de fluviu Aproape niciunul din noi nu ştie să înoate Te strânge în spate, nu ştiu cum — O să ne treacă în bărci Pentru asta nu-i nevoie să ştii să înoţi — Dar oricum, se poate întâmpla să — N-o să se întâmple Facem dintr-un salt ăştia două sute de metri, înainte ca ei să se dezmeticească Iar apoi o să avem pământ sub picioare Micşora în mod deliberat proporţiile pericolului „Soldaţii sunt ca nişte copii, gândi De fapt toţi suntem ca nişte copii când avem de înfruntat un pericol Ascultăm cu plăcere basme, chiar dacă nu le credem întru totul Dacă am începe să ne gândim la ceea ce ne ameninţă, nimeni nu s-ar mai urni din loc Poate că, într-adevăr, totul va trece cu bine Luna încă nu a răsărit Un adevărat noroc că nu-i lună“ — Începem spuse Szaciłło care se ivi nu se ştie de unde pe mal Prima grupă se urcă în barcă, dar ea se înfundă pe loc în nisip Prin efortul comun al celor care mai rămăseseră pe mal, fu împinsă până acolo unde apa era mai adâncă În faţa lor se zăreau incendii, în spate de asemenea În curând pe cer străluciră zeci de rachete multicolore Germanii descoperiseră punctul de trecere Bărcile pluteau sub focul, din fericire nu prea ochit, al inamicului Cu două ore înainte de revărsatul zorilor întreg batalionul doi, cu excepţia bateriei de tunuri de 45 de milimetri, se afla pe bancurile de nisip Pierderile erau neînsemnate, se cifrau la patru răniţi În faţă se întrezăreau boscheţi întunecaţi de răchitiş şi digul în spatele căruia erau germanii Pe întuneric companiile se amestecaseră Era nevoie să fie puse degrabă în ordine, să se organizeze punctul medical şi cel de aprovizionare de luptă Când totul părea să fie gata, Szaciłło constată că nu are legătură telefonică cu comanda regimentului Cablul întins prin Vistula se udase şi nu funcţiona Trebuia să se stabilească legătura prin radio Szaciłło care, asemenea unui regizor, mai verifică o dată dacă totul era pregătit în vederea premierei, observă în ultimul moment că subunitatea de aruncătoare îşi organizase poziţia într-un loc nepotrivit Înştiinţă artileria de pe malul stâng să nu deschidă pentru moment focul Aruncătoarele fură mutate în grabă în altă parte Ora şase, când era fixată începerea atacului, trecuse Soarele răsări, se lumină de-a binelea, iar batalionul încă nu era gata de atac Germanii executau un foc rar şi neochit, probabil că încă nu-şi dădeau seama care era situaţia Piuind, staţia de radio transmise noul termen pentru declanşarea atacului: ora 6 30 Lubelczyk stătea culcat lângă Szaciłło la punctul de observare, cu ochii ţintă la cadranul ceasului, urmărind mişcarea lentă a limbilor Limba cea mare ajunsese la cifra şase, iar cea mică exact la jumătatea distanţei dintre şase şi şapte Nu se întâmplă nimic Stegarul înălţă capul şi privi în direcţia cartierului Praga, urmărind totodată şi limba secundarului Firişorul ei înainta sacadat înspre partea de sus a cadranului mic, ajunse la cifra şaizeci, o depăşi şi îşi continuă mişcarea în jos Nu se întâmplă nimic Ofiţerul se săltă într-un cot „Ce se petrece? gândi La dracu’! De ce se întârzie iar?“ În aceeaşi clipă percepu cu urechea un sfârâit ca şi cum un fier încins până la roşu ar fi fost scufundat brusc în apă rece Se lungi lipindu-se de pământ Suflul puternic al exploziei îi smulse chipiul din cap Vâjâit de schije sfâşie văzduhul Peste o clipă Lubelczyk reuşi să iasă de sub nisipul care îl acoperise Văzu că ceva mai încolo acelaşi lucru îl făcea şi Szaciłło, mânjit ca un hornar, cu mantaua zdrenţuită şi gura larg deschisă, ce se mişca fără să se audă nimic, ca într-un film mut Ameninţa cu pumnul în direcţia cartierului Praga, se zbuciuma ca un apucat Szaciłło era caraghios în furia sa „Ce se întâmplase? Şi de ce dă el atât de caraghios din gură, fără să spună nimic? „Nu aud absolut nimic”, constată stegarul Nisipul îi scârţâia între dinţi, simţi că are nisip în urechi, în nas, pe spinare, pe sub cămaşă, peste tot Scuipă o salivă neagră şi începu să-şi cureţe urechile care continuau să-i ţiuie mereu Văzu cum Szaciłło smulge pistolul de rachete din mâna adjutantului batalionului şi trage în sus o rachetă roşie, apoi încă una, cum aruncă pistolul, iarăşi strigă ceva şi ameninţă cu mâna înspre cartierul Praga — sabotori, ai dracului! fură primele cuvinte pe care le auzi Proiectilul tras de tunul reglat de către un artilerist nepriceput căzuse atât de prost încât explodă chiar lângă punctul de observare al comandantului de batalion — Trag asupra trupelor proprii, idioţii! continuă agitat Szaciłło După o pauză artileria deschise din nou focul, de data aceasta într-un mod corect Era greu să-ţi dai seama de efectul lui căci răchitişul şi digul înalt acopereau câmpul de vedere al observatorilor Dealtfel focul dură puţin Abia zece minute Din nou se înălţară în văzduh rachete care dădură semnalul pentru începerea atacului „Sus, sus!” se auzi pe toată linia, apoi un „ura!” îndelung străbătu ca un ecou de-a lungul bancurilor de nisip Lanţul infanteriei porni înainte şi se mistui în răchitiş Armele automate trăgeau cu cadenţă maximă Companiile rămaseră un timp culcate sub focul german, după care continuară înaintarea Soldaţii, lipsiţi de experienţă, începură să reducă tot mai mult intervalele din lanţul de trăgători pe măsură ce înaintau, căutau locuri cât mai bune de trecere prin fâşia de apă Era o greşeală gravă pe care o plătiră scump atunci când mitralierele germane reîncepură să clănţăne Aveau ţinte bune Mulţi fură ucişi şi răniţi Ceilalţi rămaseră ţintuiţi de foc la pământ Atacul fu reluat Câţiva soldaţi de la flancul stâng străbătură cu greu fâşia îngustă de apă Puseseră mâna pe grenade Centrul şi flancul drept se opriră însă pe malul unui braţ puţin adânc, dar de o lăţime impresionantă Oamenii pregetau, intrau în apă cu precauţie, încercându-i adâncimea Apa îi descumpănea tot atât de mult ca şi mitralierele germane Păşeau cu şovăială, cufundaţi în apă până la brâu Când îi mai despărţeau doar vreo zece – douăzeci de metri de dig, începură să bată aruncătoarele şi tunurile germane care până atunci tăcuseră Atacul se împotmoli S-a trecut la săparea şanţurilor şi la strângerea răniţilor Posturile de pază ale Armiei Krajowa au observat această luptă Au văzut apoi perdeaua de fum şi au auzit schimbul de focuri Insurgenţii nu ştiau ce se întâmplă S-a răspândit zvonul că hitleriştii ar lichida un grup de soldaţi unguri care s-ar fi răsculat Legătura prin radio cu malul drept a fost restabilită abia a doua zi Aceasta însă nu a avut nicio înrâurire asupra desfăşurării ulterioare a acţiunilor 22 După ce-i nimici pe servanţii mitralierei, caporalul Rokicki mai alergă câţiva paşi şi căzu Câteva clipe zăcu nemişcat, buimăcit, aşteptând să-şi revină din încordarea nervoasă care îl cuprinsese Lanţul de trăgători trecu pe lângă el şi se duse înainte Când vru să se ridice de la pământ, din tibia dreaptă îi ţâşni un şuvoi de sânge „Sunt rănit“, gândi Privi cum curge sângele limpede care era viaţa lui Începu să preseze cu degetele, vrând să oprească hemoragia I se făcu greaţă Atunci observă că sângele nu-i curge numai din tibie, ci că şi pe şoldul său drept se prelinge un firicel roşu Dintr-odată i se făcu cald şi simţi că se înăbuşă Luptând cu slăbiciunea care îl cotropea, scoase din buzunar pachetul cu pansamentul individual, rupse cu dinţii ambalajul şi se strădui să compreseze artera care sângera Nu era lucru uşor Într-o clipită pansamentul se transformă într-o bucată de tifon înmuiat, năclăit de sânge Se gândi că ar fi avut nevoie de un beţişor sau de un creion ca să-l poată înfăşura Începu să se caute prin buzunare, dar i se făcu negru înaintea ochilor Când după câteva minute, Junek, trecând pe acolo, dădu peste el, Rokicki pierduse foarte mult sânge Abia mai înţelegea ce se întâmplă Băiatul îl pansă cum se pricepu şi îi umezi buzele cu un pic de apa din bidonul de captură Caporalul se simţi ceva mai bine, dar era cuprins de o sfârşeală cumplită Când se uită la băltoaca de sânge în care zăcea, îi trecu prin gând că se află într-o stare gravă Îi veniră în minte episoadele neplăcute pe care le trăise în ultima lună Acum îi păreau lipsite de însemnătate şi îl lăsau cu totul rece „Aşa, Rokicki, alist ieşit din comun ce eşti continua el să facă haz de necaz Tot timpul ai fost ieşit din comun, în tot ce-ai făcut, şi vei rămâne tot aşa – fecior de ofiţer sanaţionist care luptă şi moare în rândurile armatei populare Dar de data aceasta n-o să mai dai nimănui bătaie de cap “ Pe urmă i se făcu frig, începu să dârdâie şi privirea i se înceţoşă „E interesant ce simţi în clipa aceea Momentul acela al despărţirii sufletului de trup, cum i se spune Încă un pic şi voi avea posibilitatea să constat” Deodată părul i se făcu măciucă şi îl cuprinse o groază cumplită „Nu, îngăimă Nu vreau! Nu se poate să mor!” Raţiunea cuprinsă de panică mai lupta, se revolta, deşi organismul slăbit aproape nu mai reacţiona la stimulii transmişi de creier Strângând din dinţi şi încordându-şi ultimele puteri, Jurek Rokicki încercă să se ridice de jos, dar capul îi căzu inert Cu ochii împânziţi de întuneric întrezări apropierea unor oameni şi auzi cuvintele: „Luaţi-l, dar cu atenţie“ Nowak ordonă să fie dus la spital Fiind comandant, el nu putea părăsi poziţia Era convins că Jurek va putea fi salvat La prima vedere nu constată alte răni grave în afară de cele de la amândouă coapsele În spital îi vor face o transfuzie şi totul va fi în ordine În închipuirea lui Andrzej spitalul era unul veritabil, dacă se putea gândi la un lucru cum e o transfuzie de sânge în condiţiile din Czerniaków Luă pepeşeul caporalului, mulţumit că are şi un încărcător de rezervă, din care nu fusese tras niciun cartuş Începea să se resimtă de acum lipsa muniţiilor Insurgenţii nu mai aveau aproape deloc Andrzej privea cu nerăbdare înspre trecerea către strada Wilanowska, să vadă dacă nu venea careva dintr-acolo măcar cu o singură ladă de cartuşe Nu venea nimeni, în schimb despre vest începu să se audă huruit de avioane O clipă se amăgi cu gândul că sunt avioane ruseşti sau poloneze Siluetele lor îi spulberară această speranţă Stukasurile făcură un tur deasupra Czerniakówului Cu un urlet pătrunzător se năpustiră în picaj asupra străzii Okrąg Căzură primele bombe, pământul ţâşni spre cer, începură să curgă de sus grinzi, cărămizi, foi de tablă Lucrurile care în mod normal erau grele, inerte şi imobile zburau acum prin aer la fel ca păsările Una din bombe explodă foarte aproape Andrzej văzu un tablou neobişnuit, unic în felul său: peretele exterior al casei aflate în faţă se desprinse de restul clădirii, descoperind transversal cutiile încăperilor şi încet, parcă în silă, căzu pe pământ, risipindu-se în bucăţi mici Totul păru cu atât mai straniu cu cât se petrecu într-o tăcere desăvârşită Cu ochi uimiţi privea înaintea sa Vedea bombele ce cădeau, norişorii negri ai artileriei antiaeriene, dar nu auzea decât un ţiuit monoton, continuu în urechi „Am surzit“, îşi zise în gând Atacul aerian se sfârşi, iar el continua să audă numai acel ţiuit neîntrerupt Abia după câtăva vreme începu să deosebească sunetele înăbuşite Fură ucişi doi soldaţi şi un insurgent În primele minute ale atacului german ce se produse imediat după bombardament, insurgentul Dariusz fu rănit la mâna dreaptă Întrucât putea să umble singur, camarazii îl rugară ca înainte de a se duce la spital să se îngrijească măcar de ceva muniţie Dariusz nimeri la plutonul lui Odrowąż, pe care dealtfel îl cunoştea personal, şi îi prezentă situaţia dramatică Odrowąż scăpase de acum de grija moralului sublocotenentului Gorcz Acesta nici nu se predase şi nici nu fugise de pe poziţie, ci pur şi simplu căzuse în luptă şi acum zăcea pe coridor acoperit cu o foaie de cort Făcuse greşeala tipică pentru soldaţii şi ofiţerii din Regimentul 9 care nu reuşiseră încă să-şi formeze deprinderi corespunzătoare condiţiilor noi în care acţionau – se apropiase de o fereastră neasigurată Din această cauză nu a putut îndeplini sarcina dată de Zaklika de a-l ţine sub observaţie pe locotenentul Odrowąż În treacăt fie spus, ar fi avut un material de observaţie interesant, căci starea morală a ultimului devenea cu fiecare oră tot mai precară Nu îl mai interesa faptul că unii dintre oamenii săi dispăruseră pe cine ştie unde şi că cei câţiva care mai rămăseseră aveau haine civile pe sub hainele de mascare În timpul atacului următor al germanilor nici nu ieşise măcar din beci şi stătuse cu privirea aţintită absent asupra peretelui din faţa sa Pe urmă trecu într-o odăiţă de la etajul întâi şi începu să se plimbe apatic de la un colţ la celălalt al camerei, fără să reacţioneze la schimbul intens de focuri Nina încercă să se lipească tandră de el şi să-i spună ceva, dar o respinse şi o repezi cu bruscheţe Se gândea tocmai cum să termine cu toate Încetase să mai conteze pe vreun ajutor de pe malul celălalt al Vistulei şi era convins că acest ajutor ori n-o să mai vină, ori va veni prea târziu De predare la inamic nu putea fi vorba, aşa că nu-i rămânea decât să-şi tragă un glonte în cap, în cazul când n-ar fi fost ucis După multe zile, pentru prima oară se gândi la soţie şi copii Ea avea multă avere, cauza principală care îl determinase să o ia de nevastă Apoi, se pricepea la afaceri „O să se descurce şi o să-şi crească ea copiii, gândi Numai de nu i-ar confisca totul Doar ăştia-s bolşevici” Pentru prima dată se gândi cu ostilitate la elevul-sergent din Armia Ludowa, care cu puţin timp mai înainte îi plăcuse atât de mult — Ascultă, îi spuse Ninei Dacă voi fi grav rănit, ţine minte Să nu staţi să mă dădăciţi Îl rogi pe unul din băieţii noştri să termine cu mine Cel mai potrivit ar fi Kłos Dealtfel am să i-o spun chiar eu, numai să ai grijă s-o facă — Nu vorbi aşa! strigă ea îngrozită N-ai să păţeşti nimic — De ce? Unde scrie asta? — Pentru că eu mă rog mereu pentru tine Dumnezeu nu va lăsa, nu poate îngădui una ca asta Ridică din umeri Evlavia crescândă a Ninei îl enerva tot mai mult „Ce se petrece cu ea? Doar era o fată atât de inteligentă Cum poate ea crede în asemenea inepţii? Asta aduce a ţicneală“ — Nu nu vorbi aşa Te rog Nu se poate Eu într-adevăr Pe obraji prinseră să-i şiroiască lacrimile Iubitule, scumpule, tu trebuie să trăieşti Dumnezeu te va ocroti Numai de am înceta să trăim în păcat Dumnezeu s-o milostivi de noi şi Odrowąż căuta întotdeauna să fie delicat cu iubitele lui, dar aşa ceva depăşea capacitatea de rezistenţă a nervilor săi: — Tâmpito! strigă Uită-te în jurul tău Oamenii mor cu miile, cu zecile de mii Sunt străpunşi de gloanţe, sfâşiaţi în bucăţi, bombardaţi, arşi de vii, spânzuraţi, ucişi în cazne Copiii mor de foame în braţele mamelor, sunt sufocaţi sub dărâmături Iar ţie ţi se pare că Dumnezeu e şocat din cauză că trăieşti cu mine Alte griji mai importante nu mai există? Doar tu şi castitatea ta Eşti singura care ţi-ai pierdut-o în insurecţie? Să înnebuneşti nu alta! Ce vrei? Să mă însor cu tine? Doar sunt căsătorit Se întrerupse căci îl izbi schimbarea bruscă de pe chipul ei Fata se îngălbeni de moarte, ochii îi deveniră sticloşi, ficşi — Ce te uiţi aşa la mine? — Minţi, şopti ea — Nu mint deloc Am soţie şi doi copii în Saska Kępa Şi ce dacă? E păcat? Nu pot suferi tâmpenii de-astea! Chiar în clipa aceea veni Dariusz cu cererea sa de muniţie Odrowąż rămase pe gânduri Mai avea o oarecare rezervă de cartuşe pentru puşti şi pentru pistoale-mitralieră Ce-i drept, nu era prea mare, dar majoritatea oamenilor săi dispunea acum de pepeşeuri şi de carabine ruseşti rămase de la soldaţii din Regimentul 9 care căzuseră în luptă De aceea nu mai avea nevoie prea mare de muniţie germană, iar dacă o parte din ea o dădea plutonului care făcea siguranţa flancului său drept, era şi în interesul propriu — Bine, spuse Vă voi da o sută de bucăţi pentru mausere şi două sute pentru pistoale-mitralieră Doar n-o să le duci dumneata, camarade?! întrebă văzând că flăcăului îi curgea din abundenţă sânge din mâna dreaptă şi că se clătina pe picioare — Voi încerca, răspunse Dariusz — Nu, merg eu, spuse Nina Dar mai întâi să-i pansez mâna Nu poate umbla aşa O să piardă o groază de sânge Privirea îi devenise iarăşi normală şi se comporta ca de obicei Odrowąż nu se opuse Nu era nimic extraordinar în faptul că Nina hotărâse să meargă cu muniţia Făcea parte din îndatoririle ei Îndeplinise de atâtea ori diverse misiuni periculoase, încât se obişnuise cu asta După plecarea ei îi trecu supărarea şi chiar îl cuprinse duioşia „Am fost puţin prea aspru Nu este vina ei că are nervii zdruncinaţi şi că acum nu se mai poartă normal Când se va întoarce o să stăm de vorbă altfel şi voi căuta s-o liniştesc “ Nina nu s-a mai înapoiat La jumătatea drumului a lovit-o un glonte duşman Nimeni n-a văzut cum s-a întâmplat Dâra de sânge, pe o distanţă de câţiva metri, ce ducea spre locul unde i-a fost găsit corpul, dovedea că fata căutase să se târască şi să îndeplinească cu orice preţ misiunea, dar murise înainte de a ajunge la ţintă Poate că era enervată sau preocupată de altceva, dacă ieşise fără nicio precauţie într-un loc deschis, bătut de focul inamic În orice caz insurgenţii din plutonul lui Nowak nu au primit muniţie pentru pistoalele-mitralieră şi carabinele nemţeşti Nici muniţia pentru armamentul sovietic nu sosi la timp, aşa că plutonul, suferind pierderi grele, a fost nevoit să abandoneze poziţia O parte a clădirii aflate la întretăierea străzilor Zagórna şi Idźkowski era în flăcări, iar cealaltă parte era controlată de germani Kunysz rămăsese de unul singur în podul casei Îi trimisese pe radiotelegrafişti cu ordin să se prezinte la comandament Acum îl frământa gândul dacă nu o făcuse prea târziu „Trebuie să mor pentru patrie“, gândi el în ruseşte, iar apoi o spuse cu glas tare în limba polonă Ascultă cum sunau cuvintele rostite şi fu mulţumit că reuşise atât de uşor Desigur că varşovienii ar fi râs de accentul lui N-aveau decât! Stegarul Kunysz considera că şi aşa făcuse progrese uriaşe Limba tatălui său nu era deloc uşoară: era plină de aglomerări de consoane şuierătoare şi înmuiate, teribilă prin vocalele nazale şi gramatica atât de complicată Acasă tata vorbea rareori în limba polonă – doar în momentele când era într-o dispoziţie foarte bună sau foarte proastă Mama era rusoaică şi nu cunoştea limba soţului La început cunoştinţele de limbă polonă ale stegarului Kunysz se limitaseră la vreo zece – douăzeci de cuvinte stâlcite În armată izbutise să înveţe să vorbească mult mai bine, dar acest lucru nu-i era de niciun folos căci trebuia să moară Stegarului Kunysz nu i-ar fi dat prin gând că propoziţia pe care o rostise ar putea suna patetic Pentru el era tot atât de naturală ca pâinea de toate zilele, ca zeci de alte propoziţii pe care le spun oamenii când muncesc, când se distrează, când se iubesc, când, pur şi simplu, trăiesc Nu avea necaz pe nimeni Şi el trăise, mersese la şcoală, muncise în fabrică, luptase, iar acum toate aveau să se sfârşească Aşa fusese educat şi niciodată nu pusese la îndoială faptul că moartea pentru patrie este o chestiune cât se poate de firească şi care se impune de la sine Stegarul Kunysz nu stătuse să chibzuiască anume asupra acestui lucru De la o vreme însă îşi dăduse seama că are două patrii care luptă împotriva duşmanului comun şi sunt legate printr-o soartă comună Se uita la strada Czerniakowska asupra căreia bateriile din regimentul său executau un foc de hărţuială absolut inofensiv pentru germanii care se apropiaseră mult prea mult de poziţiile poloneze Auzea strigătele lor pe măsură ce pătrundeau din cameră în cameră, urcând tot mai sus Ştia că mai are câteva minute de trăit El însă se gândise la toate dinainte şi hotărâse să-şi vândă scump pielea Dispunea de posibilităţi mult mai mari decât orice alt soldat care era înarmat doar cu o carabină şi câteva grenade Kunysz avea în puterea sa forţe care le depăşeau pe cele ale trăsnetului Îşi puse căştile şi începu să cheme punctul de comandă al regimentului său din cartierul Praga Stabili legătura pe loc — Electron, Electron, Electron, repetă Sunt Anodul, sunt Anodul, sunt Anodul Cum mă auzi, cum mă auzi, cum mă auzi? Trecu pe recepţie şi află că îl aud foarte bine Fu mulţumit că totul decurge atât de uşor, fără piedici Spuse că vrea să conducă în mod nemijlocit focul şi rugă să fie chemat la radiotelefon ofiţerul din bateria care executa trageri în acel moment Îl înştiinţă că în acea clipă focul lui nu este eficient şi dădu noi elemente pentru tragere — Stânga zero treizeci şi cinci Stânga zero treizeci şi cinci Stânga treizeci şi cinci Înălţător şaizeci şi doi Înălţător şaizeci şi doi Patru proiectile Patru proiectile Patru proiectile Foc de salvă Cum m-ai înţeles? Recepţie Când rostea cuvintele acelea se mira că vocea îi suna înăbuşit şi parcă străină Doar hotărâse toate acestea cu câteva ore în urmă Totul se desfăşura după planul lui De ce-i tremurau atunci mâinile? Calm! Sau cum spun varşovienii: „Ţin’te bine!” „Ţin’te bine!” repetă în gând în limba polonă, ascultând cu atenţie vocile care, de partea cealaltă a Vistulei, preluau comanda de tragere transmisă „În regulă, nu şi-au dat seama, gândi Ar fi putut să se opună Nimănui nu i-a trecut prin cap că stegarul Kunysz îndreaptă asupra sa focul artileriei proprii “ Germanii se aflau de acum la o distanţă de un etaj — Da, da, da, exclamă Patru proiectile, patru proiectile, vocea i se înecă, dar reuşi să se stăpânească şi cuvintele următoare răsunară clar şi sigur: Pentru Varşovia! Pentru Leningrad! Foc de salvă! Rămâneţi cu bine, prieteni, adăugă Rămâneţi cu bine Rămâneţi cu bine Scoase căştile de la urechi, le aruncă pe jos şi le zdrobi cu tocul bocancului Cu patul pistolului-mitralieră sfărâmă staţia de radio Tabelul de coduri şi hârtiile le arsese mai înainte Pe marginea măsuţei avea pregătită o ţigară răsucită special pentru momentul ăsta O aprinse şi fu mulţumit că mâinile încetaseră să-i tremure Trase adânc un fum şi aruncă ţigara Cu mişcări sigure luă grenadele şi le scoase siguranţa „Pentru orice eventualitate, gândi În caz că ar întârzia sau nu ar nimeri dintr-odată “ În clipa când în cadrul uşiţei de la casa scărilor apărură căştile germane, căzu primul proiectil Kunysz nici nu-l auzise venind 23 Către seară presiunea germanilor mai slăbi întrucâtva şi Andrzej îi lăsă lui Balcewicz comanda pseudoplutonului său, alcătuit acum numai din vreo cincisprezece oameni, iar el se duse la spital să-l vadă pe Rokicki Coborî pe o scară plină de moloz la subsol, ajunse într-un beci igrasios şi se pomeni în mijlocul unei mulţimi de oameni jigăriţi, murdari, mirosind urât, care zăceau acolo Erau prea istoviţi pentru ca cineva să le mai atragă atenţia; pierduseră orice speranţă Bucuria pe care o încercaseră la debarcarea primelor subunităţi ale armatei se transformase în dezamăgire şi în disperare mută atunci când s-au convins că situaţia nu s-a schimbat, întrucât germanii au concentrat forţe însemnate şi au început să atace capul de pod cu şi mai multă înverşunare — Unde-i spitalul? îl întrebă Andrzej pe un bărbat cu barba nerasă, cu obrajii scofâlciţi şi cu părul zbârlit Acesta îi arătă direcţia cu degetul Ochii îi luceau neobişnuit pe faţa galbenă-pământie, avea pupilele extrem de mărite, ca oamenii care văd rar lumina zilei Andrzej ajunse până la o spărtură din zid, prin care se trecea în vila vecină O duhoare groaznică, care îţi întorcea maţele pe dos, îl izbi în nări Fără voie, fu cât pe ce să dea înapoi Beciul era ticsit până la refuz, răsuna de ţipete şi de gemete La început nu putu să distingă mare lucru în semiîntuneric Se uită dacă nu exista undeva pe aproape vreun medic sau vreo infirmieră Era una: pansa piciorul unui insurgent proaspăt sosit Se afla la câţiva paşi, o vedea din profil „Nu, e imposibil Pesemne că am febră“, gândi Rămase locului şi aşteptă, incapabil să facă un pas înainte sau să scoată o vorbă Era ea, fără nicio îndoială, deşi nu putea înţelege ce căuta aici Fu zguduit de parcă în acest tărâm al morţii i-ar fi apărut pe neaşteptate în faţa ochilor cei mai fericiţi ani din viaţă Ea era trecutul lui, casa părintească, fericirea, tot ceea ce i se părea mai bun în acest trecut Nu rămăsese nici urmă din necazul pe care i-l purta pentru că îl părăsise Ochii lui căutau avizi amănuntele ştiute ale feţei ei şi descopereau altele noi, pe care până atunci nu le avusese: o linie accentuată între marginea nării şi colţul gurii, cearcănul de sub ochi „A slăbit mult”, îşi spuse Termină cu rănitul şi se aplecă asupra altuia pansat la cap, care respira horcăind — Hanka, zise Andrzej — Nu mai avem loc, răspunse automat, fără să ridice capul Apoi, de parcă ar fi izbit-o ceva în vocea lui, se îndreptă, se întoarse şi veni mai aproape I se păru că nu îl recunoaşte Se uită la el ca la un străin Privirea îi deveni deodată fixă şi Andrzej observă în ochii ei strălucirea recunoaşterii, strălucirea bucuriei Scoase un strigăt uşor: — Andrzej! Tu aici? Doamne! Se lipi tandră de el şi îl sărută drept pe gură Făcu un pas înapoi şi îl mai privi o dată în ochi — Arăţi cu totul altfel în uniforma asta Mai bărbat Nu te-aş fi recunoscut Buzele îi tremurau — Te-au luat în armată la kościuszkovişti? întrebă ea stăpânindu-se — Am intrat voluntar — Cineva îmi spunea că eşti în AK — Da Dar cu toate astea am intrat — Acum astea nu mai contează Ce întâlnire, zâmbi pentru întâia oară din momentul în care o zărise Aproape aşa cum am visat-o — Ai visat-o? — Cam aşa ceva Zâmbetul îi pieri de pe faţă Mai demult Strigătul unui rănit le întrerupse discuţia Un băiat de vreo cincisprezece – şaptesprezece ani aiura din cauza febrei, drăcuia şi încerca mereu să se ridice din aşternut, dar recădea la loc gemând — Înainte! striga pătrunzător Cu grenadele, în porcii de câini! Apoi trecea iar la tonul unei convorbiri liniştite: — E de rău, băieţi, spunea parcă explicând ceva cuiva Am încurcat-o cu insurecţia asta A fost oare cazul s-o începem? A fost oare nevoie Vocea i se frânse Rămase tăcut câteva clipe — Salut, spartanilor! exclamă brusc Trecătorule, spune! Trecătorule îngăimă tot mai slab şi mai nedesluşit Ia Termopile, care iei? Ridică din nou glasul ca un vânzător ambulant ce îşi laudă marfa Adevărat chilipir Care ia Termopile, care? La Termopile n-o să îndrăznesc să încalec calul pe drumul prin trecătoare De ce nu? întrebă adânc mirat Care mai ia Termopile? Mai departe, să ne prezentăm La dreapta v-aliniaţi! Pentru onor, spre dreapta! Drepţi! Pe loc repaus Voluntarii, un pas înainte! Care mai vrei Termopile? Care care care Soră, apă, termină cu o voce total schimbată, devenind pe neaşteptate lucid şi liniştit Nimeni nu răspunse la această rugăminte, ca şi cum ea ar fi fost o continuare a delirului Apă! repetă rănitul Soră, apă! — Nu ai voie să bei, răspunse un glas de femeie Atunci observă Andrzej că în beci mai era o infirmieră Când eşti rănit la pântece, apa e otravă — Mi-i totuna, răspunse bolnavul Şi-aşa o să crăp De ce nu m-au gătit de tot? Apă apă SORĂ, APĂ! se văita Vocea lui umplea tot beciul, acoperea gemetele celorlalţi răniţi, creştea şi slăbea Începu iar să delireze — Cel mai groaznic este că nu-i mai putem ajuta aproape deloc, spuse Hanka Nu mai avem nimic: nici pansamente, nici injecţii, nici dezinfectante, nici instrumente, nici măcar apă Toţi ar trebui să fie evacuaţi pe malul celălalt Poate că în noaptea asta nemţii n-or să mai tragă aşa şi or să vină mai multe pontoane O spuse fără convingere, de parcă ar fi sperat la un concurs de împrejurări extrem de favorabil, dar pe care totodată îl excludea, întrucât îl considera, neverosimil Îşi frecă cu dosul palmei fruntea Întinse mâna şi îi atinse obrazul Iarăşi zâmbi uşor Nu, nu am înnebunit, spuse Verific doar dacă n-am vreo halucinaţie şi dacă eşti într-adevăr lângă mine Nu am dormit nu mai ştiu de când Cum de m-ai găsit atât de repede? Sunt aici doar de câteva ore Până acum am fost pe strada Idźkowski — De fapt am venit să văd ce mai face un camarad de-al meu Andrzej îşi roti privirea prin beci Nu îl văd aici Nu ştii ce s-a întâmplat cu el? Unul slăbuţ, negricios Caporal Se numea Rokicki — Caporal caporal Hanka căută să-şi amintească Nu pot să-mi aduc aminte Atâţia s-au perindat pe aici — Era rănit la amândouă coapsele — Da, se pare că a fost unul Parcă l-a pansat Krystyna Kryska! strigă la cealaltă infirmieră Ea se apropie În ochi nu i se citea nimic altceva decât o epuizare extremă Nu ştii ce s-a întâmplat cu caporalul rănit la ambele picioare? întrebă Hanka Nu îşi putea aminti — Parcă n-a fost aici — Dar nu se poate! exclamă disperat Andrzej L-am adus aici Ştiu în mod sigur — Acum nimic nu mai e sigur, spuse apatic infirmiera Poate a murit — Nu Exclus El nu putea muri Rănile îi erau uşoare de tot Numai că pierduse mult sânge până l-am găsit — Tocmai Fata adormea în mod vădit în picioare Andrzej o apucă de mână — Vă rog să vă aduceţi aminte, insistă — Ce? — Ce s-a întâmplat cu caporalul Rokicki De statură mijlocie, slăbuţ, o faţă prelungă Rănit la ambele coapse — Aha Berlingovistul? — Da Aşa spuneţi — Ştiu I-am făcut pansamentul L-am dus în Solec Pierduse mult sânge — Dar o să se facă bine, nu? Fata dădu din umeri — Nu sunt ghicitoare, spuse cu ciudă Se duse într-un ungher al beciului, strângându-şi tâmplele cu amândouă mâinile — Nu te mira, spuse Hanka Din cauza surmenajului este aproape leşinată Şi eu Aici n-ar rezista niciun cal — Trebuie să-l găsesc numaidecât Era un băiat de mare valoare, spuse Andrzej — Toţi sunt de mare valoare şi de fiecare îţi pare rău, răspunse Hanka Acum m-am obişnuit cu toate, dar la început credeam că o să înnebunesc Stătea în faţa ei şi de fapt nu mai avea ce să-i spună Se îngrozi I se păru că o pierde iarăşi, de data aceasta în mod irevocabil, că această pierdere, să-i zicem spirituală, se va produce încă înainte de pierderea fizică, la care te poţi aştepta în orice clipă – era de ajuns un glonte de puşcă sau o schijă mică de grenadă Dar cum să înnozi iar firul rupt al zilelor de altădată în acest beci fetid, plin de oameni suferinzi, răniţi şi muribunzi! Pereţii fură cutremuraţi de două explozii apropiate ce se succedară una după cealaltă; după toate aparenţele un ciocan de foc cu tunuri de calibru nu prea mare, desigur o sută cinci – dacă sunt germane, o sută şase – dacă sunt de-ale noastre De fapt ce se petrece acolo? „O fi vreun nou atac german? Trebuie să plec, Balcewicz e singur acolo Bun subofiţer, dar nu mă pot încrede în el ca în mine însumi În cele din urmă am căpătat încredere în mine cel puţin în chestiunile de luptă ” — Sus se întâmplă ceva, îi spuse el Hankăi Trebuie să mă duc la oamenii mei — Aşteaptă, zise În ochi i se putea citi teama Se descurcă ei şi fără tine Nu te duce, căci s-ar putea Se întrerupse la mijlocul frazei Nu voia să spună „căci s-ar putea să nu ne mai vedem, niciodată” — Ce anume? întrebă — Nimic — Vin mai târziu Acum trebuie să văd ce se petrece acolo — Bine — Sau vino tu seara la mine, când totul s-o mai potoli Sunt în casa vecină, la etajul întâi Întreabă de plutonul trei — Bine O îmbrăţişă stângaci şi o sărută pe obraz Ea întoarse capul şi o clipă îşi lipi buzele de ale lui — Du-te — Am avut de furcă, domnule elev-sergent, spuse agitat Balcewicz Slobozi o rafală întreagă de înjurături Friţii au început să ridice o baricadă vizavi şi au împins în faţa lor civili, ca să nu putem trage Isuse, credeam că mă ia dracu’, nu alta Noroc că a început să bată artileria din cartierul Praga şi toţi au rupt-o la fugă Înjură din nou şi veni mai aproape de Andrzej E de rău, domnule elev-sergent Insurgenţii se dau bătuţi — Cum adică? — Spun că e un, cum îi zice aha, fiasco şi că nu va fi chip să se mai reziste prea mult După părerea mea, e firesc Şi disciplina la ei e la pământ Când plutonierul le-a spus să se ducă să dărâme complet baricada pe care nemţii au început să o ridice, nimeni nu a mişcat, iar unul chiar i-a zis plutonierului să o dărâme el singur, pentru că oricum nu are rost, că lor tot nu le mai pasă de nimic Nici nu mă mir de ei, că doar stau de şase săptămâni în iadul ăsta Noi ne-am săturat după trei zile Măcar de-ar mai fi ceva crăpelniţă Omul nu poate lovi ţinta dacă-i tremură mâinile de foame Cu pesmeţii ăştia şi cu marmeladă n-o să rezistăm prea mult — Poate că ne-or trimite azi ceva, spuse Andrzej — Aţi auzit că la noapte se va face o debarcare mare? întrebă Balcewicz Toţi vorbesc Insurgenţii nu vor să creadă Dar eu cred Nu se poate să ne lase aşa Dacă i-ar mai respinge un pic pe friţi, ne-am mai putea trage sufletul — Poate că se va debarca Şi eu am auzit de asta, răspunse Andrzej Nu auzise nimic şi nici nu credea în posibilitatea unei noi treceri, dar voia să le mai dea curaj oamenilor Morawiec care stătuse pe aproape şi auzise discuţia, clătină cu neîncredere din cap, iar pe faţă îi stăruia o expresie de nemulţumire şi de deprimare Gândea că toate speranţele i-au fost înşelate şi hotărâse să se bizuie numai pe sine Din capul locului nu nutrise simpatie faţă de insurgenţi, dar acum pur şi simplu ajunsese să-i urască pe aceşti băieţandri de oraş care nu s-au încovoiat niciodată la coarnele plugului, care n-au simţit cum te dor braţele după ce trudeşti din zori şi până în noapte, care n-au cunoscut desfătarea de a te odihni cu adevărat şi de a mânca pe săturate după luni întregi de mâncare neîndestulătoare şi tocmai pentru că nu ştiau ce înseamnă cu adevărat viaţa, le venea atât de uşor să şi-o rişte Şi toate astea numai pentru că, gândea el, în loc să muncească, umblau pe la şcoli şi citeau tot felul de năzbâtii despre regi şi cavaleri Vremurile acelea n-or să se mai întoarcă „Acum lucrul cel mai de seamă e să stai cuminte Lucrul cel mai de seamă e să trăieşti! mai bine să fiu un porc viu decât un vultur mort Vulturii ăştia, mama lor, sunt pricina tuturor relelor din lume Fiecare vrea să arate ce erou grozav este Un asemenea dobitoc e hrănit, dat la şcoală, se bagă în el bani, apoi se duce şi se lasă ucis sau rămâne cotonog şi iarăşi trebuie să muncească alţii pentru el “ Morawiec socotea că oamenii pot muri de nevoie, când nu au încotro, dar nu putea concepe ca cineva din proprie iniţiativă să înfrunte moartea în numele unor scopuri nebuloase şi vagi, cum sunt poporul şi patria Patria pentru el erau gospodăria şi cele cincisprezece iugăre de pământ, moştenite de la tatăl său Pentru apărarea lor, desigur, n-ar fi stat în cumpănă să-şi rişte viaţa Ăştia de aici aveau o altă patrie care era, de fapt, statul, iar pentru Morawiec statul era totuna cu autorităţile sau mai curând cu diferitele autorităţi, dintre care unele trimiteau portăreii, iar altele organizau colhozuri Era un anarhist primitiv, deşi singur nu s-ar fi priceput să-şi definească astfel convingerile Nu avea chef să ajute autorităţile L-au luat în armată, nimic de făcut, dar nu avea de gând să-şi pună capul la mijloc din pricina asta Se hotărâse să-şi facă rost de haine civile şi să se ascundă undeva, printre civili, într-un beci În orice caz acolo ar fi ceva mai ferit de obuzele nemţeşti Când vor veni însă germanii, căci nu se îndoia deloc că vor veni, o să iasă odată cu civilii Germanii, ce-i drept, împuşcă şi spânzură, dar nu se poate să-i împuşte chiar pe toţi S-or ocupa în primul rând de insurgenţi şi de armată Doar nu stă scris pe fruntea lui că a luat parte la luptă În uniformă n-ar fi avut nicio şansă Îl întrebase nu demult pe Zaklika dacă germanii îi ucid pe ostaşii luaţi prizonieri, la fel ca pe insurgenţi, iar Zaklika îi spuse: „Toţi suntem polonezi şi pe toţi ne aşteaptă aceeaşi soartă dacă încăpem pe mâna nemţilor“ El, desigur, ştia ce spune Ce mai tura-vura Trebuia să cotrobăie niţel prin dulapuri Numai de-ar mai scăpa cu viaţă până la căderea nopţii Casa scărilor era scăldată în lumina roşie a incendiului din apropiere Din casa vecină răzbăteau vocile nemţilor Erau neobişnuit de gălăgioşi, de parcă ar fi fost beţi şi probabil că o şi făcuseră Comandamentul nu se zgârcea la rom şi vodcă pentru a le stimula curajul Din când în când trăgeau câte o rafală de armament automat Polonezii aproape nu răspundeau Aveau prea puţină muniţie pentru a o risipi în împuşcături fără rost Andrzej şi Hanka se aşezară pe o platformă din casa scărilor O trată cu o bucată de pesmet negru — Se pare că la noapte va debarca un desant mare, spuse muşcând cu poftă din pesmet Toţi vorbesc despre asta — Se poate, o aprobă fără convingere — Ce crezi, n-o să mai scăpăm vii de aici, nu-i aşa? — Nu ştiu, răspunse Uneori se mai întâmplă câte ceva ce aduce a minune — N-or fi vrând să ne mai ajute? — Nu, nici vorbă de una ca asta Nu ştiu încă dacă au posibilităţi Germanii sunt totuşi mai tari Tăcură amândoi Andrzej se gândea de ce îi venea atât de greu să stea de vorbă cu Hanka de când se îndrăgostise de ea Pentru prima dată constatase asta cu cinci ani în urmă, iar acum situaţia era aceeaşi Încercă să întreţină conversaţia punându-i întrebări tip („Ce ai făcut în aceşti doi ani, cum de ai ajuns în Czerniaków?“), iar ea îi răspundea şi îl întreba la fel Gândi că timpul se scurge implacabil, timp măsurat de răpăitul de tobă al mitralierelor şi de exploziile obuzelor Zidurile se năruiau prefăcându-se în grămezi de moloz, în beciuri gemeau şi mureau oamenii, de jur-împrejur totul murea, pierea şi dispărea pentru totdeauna, iar el şedea lângă ea şi vorbeau despre cu totul altceva decât ar fi dorit — Tot mai eşti supărat pe mine? îl întrebă ea brusc De ce anume? — Nu Nu pot fi supărat pe tine Deşi am de ce — Oare? Recunosc că am fost proastă — N-aş spune Eu am fost prostul O spuse în aşa fel încât ea îl privi cu uimire sau cel puţin aşa i se păru lui La lumina roşie, tremurătoare nu îi distingea bine trăsăturile feţei — Totuşi şi acum îmi mai porţi pică E hazliu! exclamă — Nu are importanţă Să vorbim despre ceva mai plăcut Clătină din cap — Eşti încăpăţânat Spune-mi de ce eşti supărat pe mine? Doar nu pentru ceea ce a fost acolo, pe malul râului Vezi tu, la vârsta aceea fetele nu prea îşi dau seama ce vor Eram amândoi foarte copilăroşi — Vrei să spui că eu eram copilăros Mai sunt şi acum În anumite privinţe nu m-am schimbat deloc în aceşti ani, deşi am devenit militar şi chiar comandant, şi am reuşit să ucid câţiva oameni Cu mine se petrece un fenomen psihologic foarte caraghios Izbucni simţind că nu mai poate răbda: — Ţii morţiş să mă necăjeşti? întrebă Cineva urca scara bombănind ceva printre dinţi Un insurgent Se opri la jumătatea scărilor — Vă mai arde de giugiuleli în situaţia asta? Mai bine aţi face o rugăciune decât să vă jucaţi de-a tata şi de-a mama Şi tu, Hanka, te-ai apucat să seduci berlingovişti? Cauţi să te dai bine pe lângă viitoarele autorităţi? — Ia, nu mă mai bate la cap! îi ripostă E colegul meu de şcoală Ne cunoaştem de multă vreme „Ce rost are să-i dea explicaţii?” gândi înciudat Andrzej — Adică o întâlnire romantică pe câmpul de bătălie? Coleg! Ştim noi ce fel de coleg, nu-i aşa, camarade? i se adresă el lui Andrzej — N-aţi vrea să fiţi atât de amabil să ne lăsaţi în pace şi să vă vedeţi de treburi? zise cu răceală Andrzej Insurgentul ridică din umeri — Aveţi dreptate, spuse peste o clipă pe un ton conciliant Terminaţi ce aţi început Vreau să vă spun că ar fi mai bine să mergeţi în beci Ăsta nu e un parc din vremea dinainte de război Primul neamţ mai acătării vă poate împinge aici o grenadă prin fereastră Ar fi păcat să vă mutaţi pe neaşteptate de lângă aşa un sân la sânul lui Avraam, nu-i aşa, camarade? Salută exagerat şi plecă — Într-adevăr, are dreptate, şopti Hanka Să coborâm — Ţi-e frică? — Da S-ar putea să nu ne mai terminăm discuţia În beci însă îi izbiră duhoarea insuportabilă de corpuri nespălate, de excremente de om, aerul îmbâcsit, gemetele bolnavilor şi ale răniţilor, sforăielile celor ce dormeau şi zvonul de cântece cucernice — Nu rezist aici, mormăi Andrzej Stătu un pic pe gânduri, apoi îl luă de mână — Vino, îi spuse Împiedicându-se de picioarele celor ce dormeau, ajunseră la un coridor mai lat, trecură printr-un alt beci şi ajunseră pe o scară plină de moloz — Ştiu aici un apartament ce dă în curte, la etajul întâi, oarecum întreg şi sigur Să stăm puţin împreună — Bine Uşa apartamentului fusese scoasă de cineva din balamale, dar cele interioare rămăseseră la locul lor şi nu erau închise Într-o cameră exista chiar mobilă, doar că era plină de tencuială Se aşezară amândoi pe o canapea — Spune-mi, zise ea Ce te frământă? — N-am nimic Serios — Eu sunt aceea care ar trebui să fiu supărată Władek mi-a spus atunci că ţi-ai găsit o altă fată Andrzej tresări de parcă l-ar fi lovit într-un loc dureros „Asta-i adevărat, gândi Totuşi ei au trăit împreună E stupid, dar încă mai sunt gelos pe el” — Puţin îmi pasă de Władek, spuse Şi de ceea ce a fost între voi L-ai preferat pe el în locul meu — Ce tot spui? întrebă ea cu o uimire sinceră — Ştii tu la ce mă refer Mi-a povestit totul Începu să râdă din toată inima, pentru prima dată din clipa în care se întâlniseră — Doar nu s-o fi lăudat? Că n-avea cu ce — Oare? — Sigur A încercat să fie agresiv şi a păţit-o L-am dat pe uşă afară A făcut o mutră tare tâmpită — Aşa El însă mi-a spus cu totul altceva „Ia uite, mucosul şi intrigantul, gândi despre fostul lui coleg A vrut să se răzbune în acest fel Porcul Iar eu l-am crezut” Nu avea de ce să pună la îndoială vorbele Hankăi Din câte o cunoştea, ea era aceea care spunea adevărul, iar Władek minţise „Am pierdut doi ani de pomană” — Ce ţi-a spus? insistă fata — Nimic important În orice caz ceva care m-a durut mult Ştii, eu te-am iubit Şi te mai iubesc şi acum În sfârşit i-o spusese Îi venise aşa, de la sine, fără să fi aşteptat un moment potrivit Ea rămase tăcută multă vreme, iar el aşteptă cu încordare, ca şi cum de răspunsul ei ar fi atârnat şi viaţa lui şi a ei — Târziu mi-o spui, răspunse în cele din urmă În vocea ei răzbătea o notă de oboseală Prea târziu şi prea devreme Vezi nu ţi-am vorbit de asta În iulie, acum două luni, m-am măritat De o lună sunt văduvă El a murit la Wola la cincisprezece august, adăugă sec Andrzej tăcea zguduit Ce se putea replica în asemenea ocazie: „Te compătimesc din toată inima? Dă-mi voie să-ţi prezint condoleanţele mele?” Dar apoi îi veni un gând, un gând nu prea potrivit, din categoria acelora după care te mustră conştiinţa, că deşi a pierdut-o, poate că, totuşi, va reuşi să o recâştige Cineva intră în antreu, se opri la uşă, ezitând parcă, şi apăsă cu precauţie pe mâner În uşa deschisă se ivi silueta unui militar în uniformă de campanie — Ei, ce este? întrebă Andrzej căruia i se păruse că îl recunoaşte pe Morawiec Soldatul nu răspunse, ci trânti repede uşa după sine Andrzej se sculă şi se uită pe scară, dar celălalt dispăruse — Nu mai poate avea omul nicio clipă de linişte, mormăi Parcă era unul din oamenii mei Interesant, ce-o fi căutat aici? — Pesemne că voia să găsească ceva de mâncare Optimistul Şi eu aş mânca ceva cu plăcere, oftă Hanka Şedea tăcut, ascultând atent ecourile împuşcăturilor de pe malul Vistulei Capul îi era golit Niciun gând Numai imagini haotice, învălmăşite, frânturi de propoziţii, frânturi de impresii Nisipul alb de pe malul râului „Să rămânem prieteni, bine?” Patrula germană Faţa lui Władek „În iulie, acum două luni, m-am măritat “ — L-ai iubit mult? întrebă Pe soţul tău? — Pe Leszek? Da Fireşte Mai ales la început Dar altfel decât pe tine „Şi totuşi Am fost un prost “ — M-a supărat tare ruptura aceea ostentativă a ta M-am îndârjit M-am gândit că nu mă vrei L-am cunoscut pe Leszek Era în organizaţie şi luase parte la câteva acţiuni temerare din care scăpase viu şi nevătămat Îmi insufla un mare respect Ca înfăţişare semăna chiar puţin cu tine În ce priveşte caracterul era opusul tău Îi plăcea să se fălească, toţi îl considerau un erou Fetele mă invidiau pentru că pusese ochii pe mine În asemenea împrejurări, înţelegi — Înţeleg — Mi-am vârât în cap că nu trebuie să fac caz de ceea ce a fost între noi, că n-a fost decât o dragoste de elevă, pur şi simplu un joc de copii Mi s-a părut că în sfârşit întâlnisem un bărbat adevărat, iar nu un băiat El avea douăzeci şi cinci de ani — Înţeleg Ai fost fericită cu el? — Greu de spus într-un fel, da Câteva zile Dar m-am convins că nu era aşa cum mi s-a părut Ţi-am spus că-i plăcea să se fălească Era ceva de-a dreptul maladiv la el Nu era nici măcar un erou în înţelesul obişnuit al cuvântului Era mai fricos ca oricare altul Dar dorinţa de a insufla respect celorlalţi, de a se situa întotdeauna pe locul întâi, era mai puternică decât frica Dealtfel nu mai putea da înapoi, se acoperise de glorie şi pentru nimic în lume n-ar fi coborât de pe piedestal Dar bea În mod sistematic, cu patimă Numai atunci când era beat nu se temea A încercat să ascundă asta faţă de mine, apoi n-a mai făcut-o După o săptămână sau două, din ameţeala mea n-a rămas decât compătimire — O bază foarte şubredă în căsnicie, spuse Andrzej — Nu ştiu Poate că după terminarea războiului ar fi devenit iarăşi un om normal — Nici atunci când ar fi fost normal, tot nu l-ai fi iubit — Nu ştiu Vreau să mă cruţ şi să te cruţ şi pe tine de povestirea împrejurărilor în care a murit A fost groaznic Moartea nu are nimic sublim, oricare ar fi ea Dar mai ales una prostească şi inutilă Tăcu Şedeau alături ca doi oameni în compartimentul unui tren ce se îndrepta cu viteză spre o catastrofă Atât despre trecut Viitor nu va fi A rămas să se adauge doar o singură dată Aceea cu cruciuliţă Sărută-mă de rămas bun Trebuie să mă întorc la lucru Pe furiş şi luându-şi toate măsurile de precauţie, Morawiec se strecura dintr-o cameră în alta şi scotocea prin dulapuri Avu ghinion şi multă vreme nu putu să-şi facă rost de ce avea nevoie Dădea peste rochii de damă, vrafuri de cămăşi şi de aşternut, chiar de haine de blană şi clătina din cap la vederea lucrurilor de valoare („Mama mă-sii, că bine au mai dus-o!“) Hainele bărbăteşti însă lipseau Unele camere erau închise În altele dădea peste oameni, mai ales peste insurgenţi ce dormeau, înjura pe înfundate şi urca tot mai sus În sfârşit, la etajul patru avu noroc Dulapul era enorm, de modă veche, dar lui Morawiec i se părea că reprezintă culmea mobilei confortabile: aşa ceva nu văzuse nici măcar la casa parohială Încuietoarea, forţată cu baioneta, cedă imediat Tarelka aruncă pe podea un braţ de rochii de damă, apoi o haină de blană, regretând că nu o poate lua, pentru că valora desigur mai mult ca o vacă Mai căută Da! Scoase din dulap un costum bărbătesc Apucă pantalonii de capătul cracilor şi desfăcu braţele, verificând în acest mod tradiţional dacă îi sunt buni ca lungime Un pic scurţi, dar merge Haina de asemenea Era foarte mulţumit Curând însă, sentimentul de bucurie pe care îl încercase după ce găsise ceea ce căutase, cedă locul unei îndoieli sumbre Să le îmbrace pe loc? Nu se putea Până ar coborî în beci şi s-ar vârî printre civili, s-ar putea întâlni cu cineva pe scară, ceea ce desigur ar face să se ivească nişte încurcături neprevăzute Se pare că Nowak şedea acolo în cameră cu o femeie S-ar zice că-i un om cumsecade, dar cine ştie de ce e în stare? Un intelectual, afurisitul Nu poţi să-ţi dai seama ce zace într-unul ca el Pare moale, dar a trimis pe lumea ailaltă destui nemţi Sau Balcewicz Se trage din ţărani, dar e mai rău ca un moşier Pentru el omul simplu nu face doi bani Nu ştie decât să răcnească la tine şi să te zorească Cu ăsta nu-i de glumă, îţi trage pe loc un glonţ în cap Nu, hotărât lucru, nu putea îmbrăca hainele pe loc Se va strecura până jos şi apoi va aştepta momentul potrivit Va dispărea soldatul Morawiec, va rămâne numai domnul Morawiec, un cetăţean civil din Varşovia, un om paşnic, care n-a luat parte la nicio bătaie cu germanii, ci a stat tot timpul numai în beci Nu i-a fost uşor să ia o asemenea hotărâre Prevedea numeroase primejdii şi simţea un fel de ruşine că îşi părăseşte camarazii Se consola cu gândul că, oricum, nu le putea fi de ajutor, că fiecare trebuie să aibă grijă de pielea sa Desfăcu foaia de cort, întinse hainele pe ea, apoi făcu totul sul Nu se observa aproape nimic Mulţumit, şi-l puse pe umăr Şi în clipa aceea se auzi un zgomot inăbuşit în camera vecină Pe Morawiec îl cuprinse deodată presentimentul unei primejdii mari Îşi încordă auzul „Doamne sfinte, ce să fie?” Cineva se zbătea acolo, horcăia apoi un fâşâit, paşi precauţi, furişaţi Lui Tarelka i se făcu părul măciucă sub şapcă Rămase ca hipnotizat cu privirea aţintită asupra dreptunghiului întunecat al uşii Locotenentul Ivan Doncenko, comandantul unui pluton de vlasovişti, se îmbătase în noaptea aceea şi hotărâse să le arate tuturor de ce era în stare el Germanii se izbiseră ca berbecii cu capetele de clădirea aceea, trăseseră asupra ei cu ferdinanzii şi nu realizaseră aproape nimic în afară de distrugerea unui colţ al ei, iar leşii, cum stătuseră, aşa şedeau mai departe Nici gând să plece din ea Felul ăsta de-a lupta nu făcea nici doi bani El, Ivan Doncenko, o să le arate friţilor că nu sunt nicidecum supraoameni, ci nişte ordinari şi nişte laşi O să ocupe casa aceea fără artilerie, fără aviaţie, fără tancuri, acţionând numai cu forţa vie, adică cu plutonul său Cu cât bea mai mult, cu atât mai clar se contura ideea asta în capul lui Pe deasupra, alcoolul îi stimula puternic senzualitatea Începu să-şi imagineze ce poloneze tinere şi frumoase trebuie să fie în clădirea aceea şi ce o să facă cu ele, atunci când va ajunge acolo După cel de-al treilea pahar aceste gânduri începură să-l obsedeze Locotenentul Doncenko era gata de acţiune — Ivanov! răcni Ivanov se ridică în silă dintr-un colţ Era un ţăran mătăhălos şi posac, care îndeplinea pe lângă locotenent funcţii diferite: de ordonanţă, de artist al casei (cânta bine din gură şi la balalaică), de suporter, consilier, precum şi de manechin pentru bătaie atunci când pe locotenent îl cuprindea la beţie ipohondria — Gata cu somnul Să se scoale oamenii! — Pentru ce? întrebă fără tragere de inimă Ivanov, bănuind că stăpânul lui pune la cale o tâmpenie, aşa cum i se întâmplase de multe ori când era ca acum Mergeţi la culcare, domnule locotenent Sunteţi obosit Abia reuşi să se ferească de sticla goală, aruncată în el, urmată de o ploaie de injurii Vrând-nevrând trebui să execute ordinul, deşi avea intenţia sinceră de a-l sabota cât mai mult posibil şi să tărăgăneze cu adunarea ordonată a plutonului Degeaba Doncenko veni în urma lui, trezindu-i pe cei care se lăsau greu sculaţi cu înjurături, lovituri de picior şi ghionturi Peste vreun sfert de oră un şir de siluete întunecate se lipiră de zid lângă trecerea în casa vecină, având în mijlocul lor pe locotenentul Doncenko cu pistolul dezasigurat în mână Primul era Râmciuk, un cercetaş excelent şi un duşman înverşunat al polonezilor, căci în luptele cu aceştia muriseră doi fraţi de-ai lui Trecerea din zid nu era baricadată, dar de ambele ei părţi fuseseră instalate santinele: de o parte una poloneză, de cealaltă una vlasovistă Insurgentul însă era atât de istovit, încât adormi la câteva minute după intrarea în post Adormiseră şi camarazii lui din postul instalat în camera de alături Oboseala de moarte fusese mai tare ca simţământul de pericol şi de răspundere pentru soarta celorlalţi Vlasoviştii îşi dădură seama că santinela doarme Râmciuk pătrunse prin spărtura dintre zidurile alăturate şi cu o lovitură de cuţit în inimă îl ucise pe insurgentul adormit Între timp un alt vlasovist, Şîşkin, împins din spate de locotenent cu ţeava pistolului, străduindu-se să calce cât mai uşor, se furişă până la uşa deschisă a camerei următoare Şi acolo îl zări, drept în faţa sa, pe Morawiec cu carabina pregătită şi baioneta pusă Psihologii deosebesc două forme de frică năprasnică Prima varietate se manifestă printr-o fugă impetuoasă, în neştire, care se explică prin apariţia unei stări de supraexcitabilitate motrică, concomitent cu inhibarea sau cel puţin cu perturbarea considerabilă a proceselor de gândire În cel de-al doilea caz are loc o paralizare totală a mişcărilor omului care „împietreşte” de groază Ei explică acest lucru printr-o suprasolicitare a sistemului nervos produsă de un stimul foarte puternic sau de lungă durată Atunci când o solicitare de acest gen depăşeşte capacitatea celulelor nervoase, în sistemul nervos al omului se produce aşa-numita inhibiţie de protecţie, când starea de încordare psihică extremă a omului se transformă în pasivitate Totul sună cât se poate de ştiinţific, dar nu explică de ce un individ reacţionează într-un fel, altul într-un mod cu totul diferit şi de ce deseori acelaşi om, în situaţii identice, uneori fuge, iar alteori rămâne înlemnit Nervii îţi pot juca feste stranii Şîşkin, luând parte la incursiunea periculoasă în clădirea ocupată de polonezi era pregătit sufleteşte să dea peste ei Poate că se aştepta ca în faza iniţială să aibă de-a face numai cu oameni adormiţi, deşi nu putea exclude nici posibilitatea de a da peste cineva care să stea de veghe, să fie treaz În acest caz el ar fi trebuit să lovească primul, profitând de avantajul pe care ţi-l dă surprinderea Văzându-l în faţă pe Morawiec, pregătit – după cum i se păru lui Şîşkin – pentru un atac instantaneu, îngheţă de groază Inima i se goli de sânge, îl cuprinse un frig de gheaţă şi i se făcu un gol în cap Şîşkin rămase paralizat, fără să poată mişca nici măcar un deget şi aştepta ca vârful baionetei, îndreptată ameninţător spre el, să i se înfigă în burtă Pe de altă parte, Morawiec îşi dădea seama că mai devreme sau mai târziu urma să dea peste germani Nu se aşteptase însă că aceasta să se întâmple atât de repede şi de inopinat Germanul (căci îl confundase pe Şîşkin cu un neamţ) stătea la trei paşi de el ca diavolul din basmele populare, adus de un blestem nesăbuit Ţinea pistolul-mitralieră îndreptat asupra lui Morawiec văzu gura neagră a ţevii la înălţimea pieptului său Răcni odată din răsputeri, sări înapoi şi fugi în salturi mari pe scară în jos, dând un exemplu frumos şi extrem de tipic de supraexcitabilitate motrică, concomitent cu o inhibare a proceselor de gândire Fuga inamicului teribil deblocă celulele nervoase ale lui Şîşkin Prima lui reacţie fu ca, în timp ce răsufla uşurat, să apese pe trăgaciul pistolului-mitralieră Seria bubui ca un tunet în camera goală Râmciuk îi trase una peste bot, dar era prea târziu — Trăsnite-ar! şuieră Râmciuk cu furie Cu trei etaje mai jos, Andrzej Nowak, auzind strigăte şi împuşcături, o lăsă pe Hanka şi ieşi în fugă pe scări Morawiec trecu pe lângă el, gonind nebuneşte şi răcnind Andrzej rămase înmărmurit Înţelese doar că se întâmplase ceva şi încă ceva teribil Panica este extrem de molipsitoare şi dacă n-ar fi fost Hanka, Andrzej poate că ar fi rupt-o la fugă după Morawiec, fără să priceapă pentru ce şi de cine fuge Prezenţa ei îl ţinu locului — Ce s-a întâmplat? întrebă Dădu din umeri, incapabil să scoată o vorbă Apăsarea de pe inimă dispăru repede Îi reveni graiul — E un laş nemaipomenit Poate i s-a năzărit ceva Ca pentru a-i dezice afirmaţia, sus bubui o grenadă şi începu o învălmăşeală cumplită Strigătele şi împuşcăturile îi treziră pe cei cinci insurgenţi care trebuiau să asigure trecerea dintre case la etajul al patrulea Faptul că aceştia nu au intrat în panică, ceea ce s-ar fi putut solda cu pieirea tuturor apărătorilor şi locatarilor din clădire, se datora reflexului rapid al elevului-sergent Wilk Acesta, fără să stea nicio clipă pe gânduri şi fără să piardă timp pentru a vedea care este situaţia, dezasigură şi aruncă în camera ocupată de vlasovişti două grenade defensive Trei vlasovişti, care reuşiseră să treacă de partea astălaltă, fură ucişi de explozie Ceilalţi nu mai avură curajul să repete tentativa, deşi locotenentul Doncenko îi înjura şi ameninţa cu pistolul Înfuriat că nu i-a reuşit planul, spuse să se aşeze o puşcă-mitralieră în dreptul spărturii din perete şi să se tragă cât e posibil Răpăitul mitralierei răsuna teribil, dar nu putea să aibă alt efect decât găurirea pereţilor şi a mobilei din apartamentul care până atunci se menţinuse în bună stare Insurgenţii baricadară şi izolară camera aflată în pericol Întregul incident s-ar fi putut considera lichidat dacă împuşcăturile nu ar fi trezit vigilenţa germanilor din clădirea de vizavi Fără să ştie precis ce se întâmplă, au început să tragă şi ei O grenadă de panzerfaust nimeri prin fereastra de la casa scărilor lângă care, cu un ceas în urmă, şezuseră Hanka şi Andrzej şi distruse scara Comandantul grupului care apăra clădirea, temându-se de un atac de noapte şi prevăzând că, dacă germanii vor fi respinşi pentru moment, dimineaţa vor declanşa un nou atac, dădu ordin de evacuare a spitalului Hanka plecă să ducă brancardele cu răniţi Desantul puternic de dincolo de Vistula, pe care toţi îl preziseseră, nu mai venea, inamicul ţinea sub un foc puternic fluviul Cu toate acestea un număr mare de răniţi au putut fi evacuaţi pe celălalt mal Printre ei se număra comandantul batalionului al treilea, căpitanul Olechnowicz, precum şi „slovacii” locotenentului Stanko Cu toţii aveau răni mai grave sau mai uşoare Niciunul nu scăpase teafăr Medicul regimentului, doctoriţa Maria Pomper, se cam strâmba scriind adeverinţa necesară pentru evacuare — Aţi mai putea aştepta câteva ore, în curând totul se va schimba aici, spuse semnând documentul Muri în ziua următoare Stanko privea cum se îndepărtează pontoanele în care erau îmbarcaţi oamenii săi Rămăsese singur Subunitatea lui încetase să mai existe ca forţă de luptă Se simţea deprimat Dar când se întoarse pentru a pleca la comandament, văzu că cineva stătea în spatele lui Era unul din gruzini — Alhazaşvili! strigă Stanko cu uimire Măi omule, pontonul a plecat! Tu de ce ai rămas? Gruzinul se lăsa şovăielnic când pe un picior, când pe celălalt — Uşor rănit Băieţii au spus să rămân cu dumneavoastră — Măi omule, de ce? O să mori! O să pieri! — Totuşi bolborosi nesigur gruzinul Sunteţi comandantul nostru Poate că veţi avea nevoie de mine — Fir-ar să fie Stanko simţi cum îl îneacă bucuria Nu-i nimic ai rămas greu Şi îl sărută din toată inima pe amândoi obrajii Printre răniţii transportaţi pe malul drept se afla şi Jurek Rokicki Era foarte slăbit, dar lucid „Încă o să mai lupt“, gândi, după ce pontonul depăşi fâşia de apă bătută de focul armamentului german şi acostă la malul drept 24 În dimineaţa zilei de nouăsprezece septembrie situaţia din capul de pod s-a agravat în mod vădit Pe la ora opt subunităţile germane ale lui Dirlewanger, împreună cu vlasoviştii, cuceriră casa cu numărul douăzeci şi doi de pe strada Wilanowska Beciurile ticsite se umplură de sânge Bărbaţii fură împuşcaţi pe loc Blocul vecin fusese transformat în ruine de bombele de aviaţie Printre ruinele lui vlasoviştii organizară de asemenea masacrarea bărbaţilor prinşi Panica în care intrară locatarii civili din celelalte case fu stăvilită cu greu Douăzeci de soldaţi şi treizeci de insurgenţi continuau să apere casa cu numărul paisprezece Printre ei nu mai era niciun ofiţer Toţi fuseseră ucişi sau răniţi Sublocotenentul Odrowąż fu rănit la picior de schija unei grenade Rămase pe loc şi încercă să comande mai departe, dar puterile îl părăsiră curând şi sprijinindu-se de braţul ostaşului Kłos, plecă şchiopătând spre Solec În spital nu mai era niciun loc liber Răniţii zăceau înghesuiţi ca scrumbiile în butoi, de-a valma, unul lângă altul, pe nişte paie sau pe câte o bucată de pătură putredă Odrowąż se aşeză pe jos în coridorul ce ducea spre beci Sub focul tancurilor, insurgenţii din grupul Radosław se retrăgeau încet spre încrucişarea dintre străzile Wilanowska şi Solec În acea zonă acţiona sublocotenentul Strzyżewski, comandantul companiei întâi de mitraliere, participant la luptele de la Stalingrad, acelaşi care le dădea sfaturi soldaţilor înainte de începerea trecerii În şanţul săpat de-a curmezişul străzii Wilanowska instalase o puşcă-mitralieră Pana dispozitivului german pătrundea tot mai adânc în capul de pod A fost pierdută aproape în întregime clădirea roşie de pe strada Idźkowski Din strada Mroczna inamicul declanşă o altă lovitură pe care o dezvoltă de-a lungul străzii Solec Asupra baricadei de la încrucişarea dintre străzile Zagórna şi Idźkowski se revărsa o grindină de fier Acolo era instalat un tun din plutonul lui Hubert, deservit de trei artilerişti Curând rămase doar unul care, atunci când baricada nu mai putu fi menţinută, împreună cu stegarul retrase tunul pe strada Solec Germanii pătrunseră în casa cu numărul 35 de pe strada Solec şi de acolo executară un atac asupra fabricii de ultramarin Începură lupte înverşunate pentru fiecare încăpere, hală şi birou Compania a noua, care se apăra în acest raion, a fost aproape în întregime nimicită Germanii nu reuşiră să treacă de cea de-a doua baricadă de pe strada Solec Stegarul Hubert continua să rămână la postul său Acum devenise şi încărcător, şi ochitor, şi comandant de tun: o schijă de obuz îi ucisese şi ultimul artilerist Era o zi foarte caldă Stegarul îşi scoase vestonul şi cămaşa Stătea culcat aşa, gol până la brâu, în spatele scutului tunului, urmărind cu privirea dacă nu apar din nou tancuri N-ar fi putut să le reţină prea multă vreme, căci nu mai avea decât câteva proiectile, iar până seara mai era încă mult Îi era groaznic de sete, dar nu putea părăsi poziţia, deşi până la Vistula nu erau decât vreo două sute de paşi Îşi arunca mereu ochii în direcţia aceea Ştia că de acolo poate veni ajutorul Pe la ora unu după-amiază avu impresia că focul tras de artileria poloneză şi de cea germană începe să se înteţească treptat După câteva minute căpătă certitudinea că se pune la cale ceva Proiectile grele de tun zburau tot mai des pe deasupra baricadei sale, loveau în taluz, explodau în clădirile Seimului, iar unele ajungeau tocmai undeva prin Śródmieście Malul drept trăgea cu hotărâre Hubert privi în spate: obuze explodau pe viaductul podului Poniatowski şi ceva mai încolo Auzi un scrâşnet în văzduh, totul prinse a vui, comete de proiectile-rachetă se năpustiră asupra peninsulei şi portului Czerniakówski Hubert simţea cum se cutremură pământul sub el — Îi înnebunesc! Soldatul Dudziak, ochitorul-trăgător al unei puşti-mitraliere, care stătea culcat pe-aproape, se uita cu ochi mari la norii negri ai exploziilor — Catiuşe! Negreşit o să înceapă ceva „Sigur că va începe ceva, „îl aprobă în gând Hubert Catiuşele marcau de obicei începutul pregătirii de artilerie Focul de artilerie continua, se muta mereu în alte zone Pe la ora trei apăru un roi de bombardiere Tăind Vistula, se îndreptară în direcţia lui Ogród Saski, unde se aflau poziţiile artileriei germane La vreo cinci sute de metri deasupra lor patrulau avioanele de vânătoare care le făceau acoperirea Artileria antiaeriană îşi îndreptă focul mai ales asupra lor, căci împotriva avioanelor de asalt nu putea face mare lucru Deasupra lui Śródmieście Il-urile se eşalonară pe stânga, zburând într-o aversă de explozii şi urme de trasoare După vreo zece – douzeci de secunde bombardierele formară un cerc şi continuându-şi astfel zborul, coborau pe rând, ca nişte mărgele înşirate pe aţă, lansau bombe şi trăgeau cu armamentul de bord asupra lui Ogród Saski Atacul aerian dură extrem de mult şi, imediat ce se termină, apărură bombardiere în alte zone Bombele cădeau pe Muzeul Naţional, pe Gara centrală, pe viaductele podurilor, pe cazărmile cavaleriei şi pe aleea Szucha — Dar nici friţii nu se lasă, exclamă agitat Dudziak, arătând exploziile din cartierul Praga Cu toate că bombardamentul nostru e atât de puternic că n-ar trebui să rămână întreg nici măcar un tun de-al lor — Ca la război, răspunse filosofând Hubert Multă larmă şi spaimă, iar efectul – derizoriu „Şi pe noi atâta ne pisează, că ar fi trebuit să nu mai rămână picior de om Cu toate astea încă mai trăim, gândi” Focul artileriei poloneze conteni timp de câteva clipe, apoi tunurile începură să tragă iar, cu şi mai multă putere şi ritmic, ca un metronom gigantic „Pregătire de artilerie, constată Hubert Ne vine ajutorul Numai de n-ar ajunge prea târziu” Deasupra Vistulei fumul devenea tot mai dens De la marginile de sud ale Pelcowiznei până la împrejurimile de la nord de Kępa Gocławska fuseseră aprinse diverse mijloace fumigene – lumânări, grenade şi brichete, ce aşterneau peste fluviu o perdea deasă În norul acela de fum se petrecea ceva, ceva îngrozitor Intensitatea focului de armament automat îl surprinse pe Hubert care avusese multe ocazii să audă şi să vadă aşa ceva Această orgie de bubuituri şi răpăituri era acoperită de exploziile proiectilelor de tun Doar la vreo câteva sute de metri de baricadă se dădea o luptă înverşunată Desantul, se pare, izbutise să debarce pe malul stâng După zgomote, Hubert căuta să-şi facă o idee despre felul în care se desfăşura lupta Un lucru era sigur: germanii opuneau o rezistenţă îndârjită Între timp fumul prinse să se rărească şi începu să se împrăştie, soarele coborî către asfinţit şi i se întrezărea lumina roşietică prin miriadele de fire de praf ce pluteau în văzduh Dinspre Vistula adia o boare umedă care răcorea plăcut fruntea asudată Deasupra pământului mai stăruiau doar fâşii din perdeaua de fum, aducând cu pâcla care se aşterne seara deasupra luncilor umede Dudziak fu primul care observă tancul Baricada se cutremură de împuşcături Deschiseră focul puştile antitanc, puşca-mitralieră se îneca trăgând După înjurăturile ucrainene, ochitorul-trăgător îşi dădu seama că avea în faţă un lanţ de trăgători esesişti galiţieni ce veneau în urma tancurilor „Bulbovişti“, gândi Îi ura ca pe o ciumă Ei erau cei care îi făcuseră una cu pământul satul şi îi arseseră de vii părinţii în bojdeuca cu uşa bătută în cuie Ochea cu foarte multă grijă şi uită chiar şi de tanc Dealtfel tancul îl privea pe stegarul Hubert Stegarul Hubert mai avea doar patru proiectile din care două antitanc Cu mişcări repezi şi îndemânatice introduse proiectilul în camera închizătorului şi rămase cu ochii aţintiţi pe înălţător Era clar, iar un Tigru De obicei când trăgea cu tunul său în Tigri efectul obţinut nu era prea mare Aveau un blindaj frontal al naibii de gros şi rareori reuşea să-i avarieze mai serios Cel mai bine ar fi fost să-l lovească în şenilă, ceea ce, de obicei, era de-ajuns pentru a imobiliza tancul, deşi nu îi scotea din funcţie tunul Proiectilul plecă şi el scoase capul de după scut pentru a constata rezultatul loviturii: tancul stătea pe loc şi îşi mişca încet ţeava Pe neaşteptate pământul se răsturnă cu nouăzeci de grade şi ajunse să stea vertical Hubert se izbi de el ca de un zid, în faţa ochilor soarele i se sparse în ţăndări, se făcu întuneric, i se tăie răsuflarea, făcu eforturi spasmodice pentru a trage pe gură aerul de care se goliseră plămânii, un cerc de fier îi încleştă gâtul Clipa asta păru să dureze veacuri întregi, dar trecu Plămânii istoviţi traseră prima gură de oxigen, întunericul se risipi, se prefăcu într-o ceaţă deasă, care prinse a se limpezi De unde însă durerea asta din urechi? Conştiinţa înregistră: „A fost o contuzie, nu am nimic” Stegarul Hubert îşi şterse maşinal sângele care îi curgea din nas şi care îi şiroia pe gură Conştiinţa înregistră: „Tancul continuă să stea locului într-o horă de explozii Trag tunurile de 76 milimetri din cartierul Praga” Nu se aude nimic De ce nu se aude nimic? Conştiinţa înregistră: „Tancul se retrage S-a ascuns printre ruine Nu mai poate fi observat de pe celălalt mal Artileria încetează focul Tancul continuă să stea ameninţător” Conştiinţa înregistră: „A mai rămas un proiectil” Stegarul Hubert deschise închizătorul tunului Îi venea greu, căci n-avea putere Strânse din dinţi, scoase tubul ars, introduse un nou proiectil pe ţeavă Silueta Tigrului era nedesluşită, se contracta şi se dilata, tancul îşi schimba forma ca un nor, îi fugea din înălţător, stegarul Hubert strânse şi mai tare din dinţi, gata tunul împins de recul tresaltă explozie la tanc, o străfulgerare şi puţin fum, şenila căzu de pe roţi cineva se repezi cu o sticlă incendiară „Îl văd? Nu, nu îl văd ” Turela tancului se roti, mitraliera grea se îndreptă asupra baricadei şi a tunului lui Hubert Când camarazii veniră în fugă la el, stegarul Hubert nu mai trăia Tancul era cuprins de flăcări şi continua să tragă cu muniţia ce exploda în foc, orbeşte, neputincios, cu înverşunare, ca şi cum înainte de a pieri ar fi vrut să arunce dinlăuntrul său toată ura, nebunia şi crima pe care le strânsese Dincolo de podul Poniatowski răsunau mereu împuşcături dese, dar ajutorul nu mai venea 25 Nimeni din regiment nu dormi în noaptea aceea de optsprezece spre nouăsprezece septembrie Companiile fură mutate din Grochów în parcul Skaryszewski, apoi şi mai departe, în zona de livezi şi grădini de dincolo de aleea Zieleniecka, acolo unde în prezent se află stadionul „Dziesięciolecie“ În acel loc terenul forma o adâncitură încadrată din toate cele patru părţi de ramblee pe care treceau străzile şi linia de cale ferată Dădea impresia că ar fi o rezervaţie rurală, lăsată aici în mod intenţionat În mijlocul întinderii de mai multe hectare era chiar o casă ţărănească obişnuită, cu şură Pe tot terenul se aflau o mulţime de chioşcuri şi de gherete construite de proprietarii grădinilor şi livezilor Soldaţii s-ar fi simţit în acel loc de-a dreptul ca la ei acasă dacă n-ar fi fost tabloul sinistru de pe malul stâng pe care îl aveau în faţa ochilor Bateria de tunuri de patruzeci şi cinci de milimetri îşi amenajase poziţia în apropierea digului contra inundaţiilor şi şi-o mascase cu grijă Nimeni nu ştia în mod sigur dacă trecerea va începe chiar în noaptea aceea sau abia a doua zi Starea de pregătire completă în vederea luptei nu fusese revocată şi oamenii stătură fără să doarmă până dimineaţa Dealtfel cei mai mulţi dintre ei erau prea agitaţi pentru a se putea odihni Kobielak, plutonierul bateriei, arăta ciudat de abătut, într-atât, încât dimineaţa figura lui îi atrase atenţia prietenului său, caporalul Gałas, care găsi o explicaţie în felul său — Cum o mai duci cu blondina ta? începu el Nu cumva te-a lăsat pentru vreun ofiţer? Kobielak clătină din cap Nici nu catadicsi să răspundă — Muierile astea sunt totuşi parşive, constată filosofic Gałas Bărbatul ei suferă, poate a şi pierit, iar ea, frate, cu tine Şi acum suferi şi tu, adăugă el în grabă, observând o licărire rea în ochii plutonierului Orice s-ar spune însă soţul rămâne soţ — Nu l-a iubit niciodată, mormăi cu indiferenţă Kobielak Mamă-sa a silit-o să se mărite Tipul e mult mai în vârstă ca ea — Ce vorbă-i asta, a silit-o? Nu poţi sili o fată dacă nu vrea — Da ce era să facă dacă nu avea din ce trăi? Să meargă să facă trotuarul? — Toate spun la fel De ce eşti aşa de prăpădit astăzi? Kobielak îi răspunse în doi peri, după care Gałas îşi dădu seamă că, într-adevăr, prietenul şi şeful său nu e în apele sale Ştia că nu din cauza fricii Tuturor le este frică Şi lui Gałas îi era teamă, dar nu îl sâcâia prea mult Era ceva asemănător cu golul pe care îl simţi în stomac atunci când nu ai luat masa de prânz — Degeaba îţi faci sânge rău, spuse Eu ştiu ce îţi lipseşte Mai ai spirtul acela? — Îl am — Scoate-l Tragi o duşcă şi îndată o să te simţi mai bine — Pot să-ţi dau, dacă vrei Eu nu beau Caporalul Gałas îi aruncă o privire de parcă plutonierul l-ar fi anunţat că suferă de o boală incurabilă — Ce ai? întrebă — Am spus doar că o să beau pe malul stâng Dar dacă vrei, bea acum — Tu nu bei? — Nu — De ce? — Nu-mi mai pasă — Ce ai, pentru numele lui Dumnezeu? Nu mai pricep nimic se enervă caporalul Ai de gând să te călugăreşti sau ce? Începu să bănuiască ce-ar putea fi Îl privi cu coada ochiului pe prietenul său — Ai ceva dintr-alea presimţiri? îl întrebă coborând glasul în care se ghicea totodată stimă şi grijă Kobielak dădu din cap şi căscă îndelung Ochii i se umeziră — Poate vreun vis? insistă Gałas aproape în şoaptă, ca la biserică — Îhî Plutonierul privea cu ochi sticloşi o tufă plină de roşii În toamna aceea roşiile dăduseră rod bogat, erau mari şi sângerii, ca soarele la asfinţit Toţi soldaţii se bucurau grozav şi, după ce ajunseră în raionul de aşteptare, se ghiftuiau cu ele, completându-şi astfel raţia militară săracă în vitamine — Ce vrei, să scot de la tine totul cu cleştele? insistă Gałas Vrei, spune, dacă nu, nu Eu însă mă pricep la vise Am învăţat de la bunica La ea veneau oamenii din tot târgul ca să le tălmăcească — Pot să ţi-l povestesc, zise fără tragere de inimă Kobielak Am visat că a tras în mine cu carabina un friţ Şi avea în gură nişte dinţi uriaşi, negri, măi frate, ca de lup M-am prăvălit şi se făcea că le vedeam toate mai departe, dar nu puteam nici să mă mişc, nici să vorbesc Au venit brancardierii cu targa şi m-au dus undeva L-am auzit chiar pe unul zicând: „Ăsta-i gata” Am vrut să strig la el: „Lasă prostiile”, dar, măi frate, degeaba Limba îmi înlemnise în gură Văd că mă bagă într-un sicriu Mă trec sudori reci, mă forţez, vreau să fug, nu-i chip Sunt ţeapăn şi nemişcat ca un butuc Sicriul avea nişte ferestruici în capac, ca acela în care l-au înmormântat pe Piłsudski Apoi văd cum vine Marysia cu flori — Care Marysia? îl întrerupse Gałas — Aceea din Grochów — Dar florile cum erau? — Trandafiri albi — Şi apoi? insistă Gałas plin de încordare — Nimic A pus florile pe coşciug şi plângea Vreau s-o mângâi, să-i spun ceva, dar nu pot M-am chinuit al naibii M-am trezit scăldat tot în sudoare Asta înseamnă că până aici mi-a fost, nu-i aşa? întrebă privindu-şi camaradul cu speranţa ca acesta să-l contrazică Gałas începu să râdă fals — Eh, prostii Nu cred în vise Dealtfel ăsta nu e deloc un vis rău — Nu e rău? se burzuli plutonierul bateriei — Sigur că nu! Bunica mea zicea că sicriu nu înseamnă numaidecât moarte Ia stai Gałas îşi frământă cu nervozitate degetele trosnindu-şi încheieturile Ţin mine că o fată avusese un vis asemănător Tot aşa, se făcea că murise şi stătea în sicriu A venit la bunica mea, iar bunica i-a spus: „Nu ai de ce te teme, până într-un an ai să te măriţi” Şi ce să-ţi spun, s-a măritat şi trăieşte şi acum Are doi copilaşi Şi cu tine, tot aşa Coşciugul n-a fost băgat în pământ, aşa-i? — Nu — Ei, vezi? Totu-i în regulă Nu ai de ce să-ţi faci gânduri negre Gałas zâmbi voios şi îşi bătu prietenul pe umăr Măi omule, coşciug neîngropat, casă înseamnă Iar trandafirii albi – cununie Fain de tot! O să te însori în curând şi o să fii la casa ta — S-ar putea, spuse plutonierul bateriei fără convingere, totuşi cu o urmă de speranţă în glas Caporalul, însă, cu toate că îi tălmăcise în bine visul, nu mai trăgea nicio nădejde În adâncul sufletului său îl şi socotea pe prietenul său de-acum răposat Îşi aminti cum într-o zi, la Pilica, un cunoscut de la compania de infanterie avusese de asemenea o presimţire rea şi spunea camarazilor săi că în ziua aceea o să păţească ceva Peste câteva ore, într-adevăr, a murit de glontele unui lunetist german Ostaşii vechi povesteau multe întâmplări asemănătoare Gałas ştia că nu trebuie să tratezi cu indiferenţă presimţirile rele şi visele „I-a venit rândul şi lui Antoś”, gândi întristat, de parcă plutonierul ar fi fost deja mort „Afurisită-i lumea asta” În ceea ce îl privea, nu avea nicio presimţire rea Conta pe succesul acţiunii „Friţii nu se aşteaptă la aşa ceva, sunt ocupaţi la Czerniaków Ce mutre or să mai facă atunci când s-or pomeni pocniţi în cu totul altă parte! Numai de-ar reuşi să-l scape cumva pe Antek Păcat de băiat” În grădini şi livezi era linişte, nemţii încă nu descoperiseră subunităţile bine camuflate În orice caz trăgeau în direcţia aceea foarte rar şi parcă aşa, într-o doară Aveai astfel posibilitatea să te odihneşti, să te încălzeşti la soare şi să mănânci câte ceva, dacă cineva avea chef să mănânce Locţiitorul politic al comandantului trecea de la o poziţie la alta, stătea de vorbă despre timp, despre recolta de fructe şi legume din acel an Îşi pusese la diagonală o floare de ochiul boului Îi întreba pe soldaţi dacă le veniseră scrisori de acasă şi ce veşti mai primiseră Când veni vorba de Varşovia, explică de ce este greu să fie izgoniţi nemţii din oraş Cel mai prost era că nu se reuşise încă să se treacă armament greu pe malul stâng Îndată ce vor fi respinşi de la Vistula, va putea fi construit un pod de pontoane pe care vor trece tancurile şi tunurile grele Atunci friţii nu vor mai putea rezista, mai ales dacă vor fi atacaţi şi de insurgenţi Povesti despre vitejia insurgenţilor care, deşi slab înarmaţi, de şase săptămâni respingeau atacurile germane, şi adesea îl puneau pe fugă pe inamic Toate acestea le spunea liniştit, fără a folosi cuvinte alese şi mari, fără a face apel la onoare şi bravură Stegarul era de mult timp pe front şi ştia cum se simte soldatul înainte de ofensivă – e cuprins de nelinişte sau de frică În pofida literaturii şi a convingerilor generale frica moderată este un sentiment cât se poate de pozitiv şi necesar în război O armată alcătuită doar din eroi neînfricaţi ar înceta să existe într-un timp foarte scurt Totul era ca frica să nu capete forme prea acute, iar pentru aceasta trebuia potolită tensiunea care produce suprasolicitarea organismului Stegarul nu s-ar fi priceput să explice acest lucru în mod teoretic, dar vorbele şi mai ales înfăţişarea lui (acea floare de ochiul-boului la diagonală, capul descoperit cu părul rărit, de culoarea inului şi fruntea brăzdată de riduri, puţin umezită de sudoare) aveau un efect calmant asupra soldaţilor Mulţi dintre cei cărora glandele suprarenale începuseră să le funcţioneze într-un ritm accelerat, secretând adrenalină în sânge, se destindeau, chiar încercau să facă glume sau se preocupau de chestiuni care aveau prea puţin a face cu trecerea Un soldat blond îl întrebă pe stegar de mantale, căci încă nu le primiseră, iar în uniforma de dril şi cu foile de cort le era tare frig noaptea Ofiţerul îl asigură că mantalele erau pe drum şi că le vor primi în curând Băiatul muri peste patru ore, printre primii, pe malul stâng N-a mai avut niciodată nevoie de manta S-a aşezat însă în barcă liniştit, fredonând uşurel o melodie pe care nici el însuşi nu o putea auzi din cauza larmei Pe măsură ce soarele se înălţa tot mai sus pe cer, ajunseseră la acea stare de spirit când aştepţi ca totul să înceapă odată, cât mai repede Aproape nu discutau nimic între ei, nimeni nu scotea o vorbă măcar despre acţiunea ce urmau s-o întreprindă Doar din când în când vreunul rostea câte o propoziţie răzleaţă: — Dă-mi o ţigară — Măi, ce cald e azi — Frumoasă toamnă — Pesemne că oamenii au scos cartofii Artileristul Kędra se întinse pe pământ lângă un strat de flori de ochiul-boului Îşi scoase cascheta Stătea cu faţa în soare Se gândea cât de departe ajunsese, tocmai la Varşovia, şi că văzuse o bună bucată de lume În satul lui oamenii plecau cel mult până la orăşelul cel mai apropiat la târg şi uneori la judeţ Când bătrâna Walaszczykowa a fost în pelerinaj la Czestochowa, a avut ce povesti un an întreg şi oamenii o ascultau cu uimire El ajunsese însă tocmai la Varşovia Zośka ar fi fost mândră de el Până atunci nu avusese cu ce să-i insufle respect Avea să moştenească doar câteva iugăre de pământ Nu era prea tare nici la mână, nici la vorbă Dar acum se bătea cu germanii şi îi alunga din Varşovia Numai de-ar ajunge mai degrabă pe celălalt mal, de-ar trece cu bine peste Vistula, să distrugă măcar un tanc Dar de ce n-ar trece-o? Până acum a avut mereu noroc Oamenii de lângă el cădeau, iar el nu păţea nimic Poate aşa va fi şi de acum încolo O să-i dea „Crucea pentru vitejie” Şi ce frumos are să fie când s-o întoarce acasă cu o astfel de decoraţie Scoase punga cu mahorcă, rupse o bucată de ziar, îşi aprinse ţigara şi trase adânc în piept fumul Simţea că este tot mai neliniştit Simţea nevoia să facă ceva cu mâinile Terminând de fumat, luă o floare de ochiul-boului şi începu să-i rupă pe rând câte o petală „Scap, nu scap ” Floarea avea multe petale şi ghicitul dură o bună bucată de timp Îi ieşi: „Scap” Răsuflă uşurat „De-ar începe cât mai iute, gândi Şi de s-ar termina cu bine ” Ceva mai încolo şedea Kuliczko şi citea pentru a treia oară scrisoarea primită de la iubita lui: „La masă mă aşed, hârtia o întind, iau tocul cu peniţa şi ţie, dragul meu Bolciu, îţi sărut guriţa Vuiesc brazii pe colină ca-n Baltica valul mării, tu pe mine, eu pe tine nu ne-om da nicicând uitării Pe deal sunt roze, iar în vale toporaşi, ne iubim, dragul meu Bolciu, ca doi îngeraşi De-aş avea şi aur cu căruţa, tristă-aş fi fără de tine, ca o orfană sărăcuţa, numai cu tine, dragul meu Bolciu îmi va fi bine ca în rai E toată doar o floare nalba la fereastră, aşa să-nflorească şi dragostea noastră Peste câmp cărare cu flori înflorite, nu umbla dragul meu Bolciu cu alte fete Când m-oi sfârşi, când voi muri, când n-oi mai fi, această carte de iubirea mea mereu ţi-o aminti Pa, pa, pa 2222 pupături Multă sănătate, dragul meu Bolciu, Danka ta“ Lui Kuliczko îi plăcea foarte mult scrisoarea Se vedea că pe fetică o cuprinsese dorul Scria versuri ca la carte Se vedea că a făcut şcoală Literele erau egale, rotunde, nicio pată de cerneală Trebuia să se abată numaidecât pe la ea după război, când îl vor lăsa la vatră şi va trebui să se gândească unde să se aşeze cu casa În satul lui de baştină nu mai voia să se întoarcă Acolo, în satul ei, era pământ bun Dacă ar putea să cumpere câteva iugăre, ar încropi o gospodărie frumoasă Ar mai căpăta şi ea câte ceva de la tatăl ei Fata-i ca o lumânare, ochii ca nişte flori de nu-mă-uita Dar de unde să faci rost de bani? Poate că s-o putea face cumva Guvernul n-o să-i dea uitării Le-o da vreun ajutor sau un împrumut Numai de s-ar termina mai iute cu friţii la Varşovia Mare nenorocire cu insurecţia asta Au început-o prea devreme, cum spunea stegarul Oamenilor le-a ajuns cuţitul la os şi nu au mai putut răbda Şi el era tot aşa Avea foartă multă răbdare, dar dacă cineva întrecea măsura, îi dădea la cap, fără să ţină seama de nimic Comandantul bateriei se simţea ca în sala de aşteptare la un dentist Ştia că trebuie să aştepte şi că îl va durea Pentru a suta oară recapitula totul în gând, ca nu cumva să uite ceva Trebuia să mai arunce o privire, pe lumină, asupra locului de trecere Făcu semn din cap plutonierului bateriei care se întâmplă să fie pe-acolo şi se duseră împreună la punctul de observare al bateriei Kobielak era aici pentru prima dată Se aştepta ca dincolo de dig să înceapă albia Vistulei Îl surprinse când văzu un spaţiu acoperit de tufişuri, iar în mijlocul acestora un golf tăiat de două zăgazuri şi un baraj longitudinal care îl despărţea de cursul principal al Vistulei Tufişurile erau bune, dar golful constituia un obstacol la executarea trecerii Oamenii care vor duce pontoanele vor trebui fie să-l ocolească, fie să alerge pe zăgazuri, expuşi ca în palmă vederii inamicului „E drept că o să se aşeze o perdea de fum“, îşi aminti Terenul de pe malul stâng nu era nici el favorabil Două diguri înalte cât nişte clădiri cu mai multe etaje în dreapta şi în stânga, case înalte şi un povârniş care nu-l încântau deloc pe Kobielak Nici pe stegar „O să fim ca într-o cratiţă“, gândi Simţi cum îl ia cu frig la spinare Zâmbea cu unul din surâsurile lui cele mai joviale — Ei, plutonier, întrebă, ce părere ai? — La drept vorbind situaţia e dată-n mă-sa, domnule stegar, spuse Kobielak Totul depinde de câţi mai sunt acolo şi de ce armament au — Asta n-o ştie nimeni precis, recunoscu cu sinceritate stegarul Numai să nu spui oamenilor — E clar, doar nu-s copil — Dacă vrei, uită-te să vezi Stegarul îi dădu binoclul Kobielak luă binoclul şi examină îndelung malul stâng — O mitralieră pe unul din turnuleţele de la pod, spuse — Ştiu, ştiu Stegarul dădu din cap Şi regimentul trei o ştie — Ce-ar fi să o dăm jos? — Noi, nu Nu putem să ne demascăm poziţiile Sergentului i se păru deodată că turnuleţul podului arăta ca un coşciug aşezat în picioare, leit ca acela din visul său Dădu înapoi binoclul, scuipă şi îşi şterse fruntea brobonită de sudoare Soldaţii din batalioanele sovietice independente de trupe chimice, afectate Armatei 1, îşi aşezau de acum lumânările lor fumigene în spatele digului, aşteptând numai semnalul pentru a le aprinde Bombardierele trecură pe deasupra Vistulei şi Kobielak observă cu o satisfacţie răutăcioasă coloanele negre de fum ce ţâşneau în oraş Proiectilele grele ale bateriilor instalate în parcul Skaryszewski şi la Grochów treceau vâjâind pe deasupra capului său Intensitatea focului sporea cu fiecare minut şi în sfârşit Pregătirea de artilerie! Kobielak privea fascinat Exploziile se succedau una după alta, chimiştii aprindeau lumânările lor fumigene, caierele de fum cenuşiu începură să plutească înălţându-se uşor deasupra pământului Se prefăceau în nori, se întindeau deasupra râului, chimiştii se agitau de parcă ar fi fost opăriţi, aprindeau mereu lumânări, brichete şi grenade, fumul se făcea tot mai des, dar nu era de-ajuns Încă se mai vedea malul stâng sfâşiat de explozii Tunurile trăgeau necontenit Fără să mai aştepte sfârşitul pregătirii de artilerie, primul batalion porni, soldaţii împinseră pontoanele şi bărcile la apă Germanii încă nu trăgeau Erau descumpăniţi, poate că nu vedeau ce se întâmplă, poate că nu voiau să-şi demaşte poziţiile Compania întâi de puşti antitanc începu traversarea fluviului, urmată de compania a treia de infanterie Fumul cenuşiu învăluia totul, usturând ochii şi zgâriând gâtul Un ponton cu puşti antitanc se împotmoli într-un banc de nisip Soldaţii săriră în apă şi, cufundaţi până la genunchi, apoi până la brâu, îl împinseră câţiva zeci de metri Ajunseră cu bine şi fără pierderi Înhăţară puştile antitanc, se căţărară pe malul abrupt, căptuşit cu pietre, alergară înainte, dând peste un şanţ de tragere german Unii reuşiră să sară peste el înainte ca germanii să-şi fi revenit din primul şoc Pe alţii îi întâmpină focul inamic Compania a treia de infanterie debarcă În mijlocul ei răbufni o bombă de aruncător Căzură primii morţi şi răniţi Soseau pontoanele următoare Începu lupta apropiată Focul de artilerie încetă Acum îşi spuneau cuvântul grenadele şi armamentul automat Soldaţii săriră peste tranşeea nemţească Acelaşi lucru îl făcu şi caporalul Tocholski din compania de puşti antitanc Alerga singur, îşi pierduse pe undeva pe mal perechea, celălalt servant al puştii antitanc Peste vreo cincisprezece metri dădu de germani Şedeau tupilaţi într-o văiugă nu prea adâncă, lângă o puşcă-mitralieră Unul dintre ei era fără cască şi avea capul pansat Celălalt avea epoleţii tiviţi cu fir argintiu Era deci subofiţer Tocholski apucă o grenadă — Hände hoch! strigă Braţele germanilor se ridicară imediat în sus — Ieşiţi! La mal! Iute! Cu mişcări bruşte ale mâinii le arătă direcţia Îl înţeleseră foarte bine şi, supuşi, se lăsară să fie duşi şi predaţi pionierilor ce deserveau pontoanele Tocholski se înapoie şi, orientându-se după zgomotul împuşcăturilor, îşi căută plutonul Puştile antitanc deşi sunt de calibru mic, bubuie ca tunurile propriu-zise, acoperind răpăitul mitralierelor Observă că ele participau la lupta pentru primele case Porni într-acolo, târându-se şi alergând printre gropile de obuz care se intersectau Ceva bont îl izbi în coapsă „O fi fost vreo piatră“, gândi Un soldat care stătea culcat lângă el sări în picioare, rămase o clipă locului, se răsuci pe jumătate şi căzu lat Tocholski încercă să alerge mai departe, dar se prăbuşi pe loc, cât era de lung Picioarele i se împleticiră, căci acela în care îl lovise piatra îi amorţise cu totul Văzu că are cracul pantalonului găurit şi sfâşiat Abia atunci începu să-l doară Privi în jur În faţă era pavajul unei străzi, ceva mai încolo şedea soldatul Pasierb, ajutorul său, celălalt servant al puştii antitanc, pe care îl regăsise pe neaşteptate Îl chemă pe caporal la el, făcându-i semn cu o mână; din cealaltă îi picura sânge: — Nu te necăji, bătrâne Şi pe mine m-au aranjat! strigă Tocholski cu un umor macabru Nu pot face un pas Lângă el se lăsă pe vine locţiitorul politic al comandantului companiei, stegarul Streit Faţa ofiţerului arăta ca o mască însângerată Avea vârful nasului rupt, sângele îi curgea pe bărbie, îl ştergea cu palma, împrăştiindu-l pe obraji şi pe frunte — Ce-i cu dumneata? întrebă — Piciorul, domnule stegar M-a nimerit un friţ — Întoarce-te la punctul de trecere N-ai ce face aici — Am înţeles Tocholski se târî spre mal, trăgându-şi după sine piciorul rănit Ajunse lângă apă, aruncă jos raniţa şi leşină Când îşi veni în simţiri îl văzu alături pe comandantul batalionului, căpitanul Baranowski Căpitanul îl luă de mijloc şi îl târî până la un ponton Cineva îl ajută să se caţere înăuntru Pontonul era plin de răniţi Zăceau unul peste altul pe fundul bărcii, într-o apă înroşită de sânge Când prinseră a se îndepărta de mal, Tocholski observă că Baranowski stătea în picioare pe un rambleu şi striga ceva la artileriştii care împingeau în sus un tun de 45 de milimetri Pe mal, chiar lângă apă, văzu petele gri-verzui ale uniformelor germane Erau multe Cei căzuţi parcă se aşternuseră pe tot malul, până la podul de cale ferată Printre petele gri-verzui, pe alocuri, se distingea câte una mai întunecată, de culoare kaki Caporalului îi trecu prin gând că situaţia nu era chiar atât de proastă, dacă muriseră atâţia nemţi, cu mult mai mulţi decât polonezi În cartierul Praga se îmbarcă batalionul următor dar nemţii aşezară un baraj de foc pe Vistula şi trecerea fu plătită cu pierderi grele Au fost răniţi: comandantul batalionului, locţiitorul lui, precum şi adjutantul-şef al batalionului Au suferit pierderi compania regimentară de pistolari şi compania de mitraliere, de aruncătoare şi de puşti antitanc Pe mal continua să se dea o luptă pe cât de înverşunată, pe atât de haotică Propriu-zis nimeni nu conducea lupta în ansamblu, căci nu mai avea cine să o conducă, iar subunităţile se amestecaseră între ele Comandanţii de companii şi de plutoane, lărgind capul de pod înspre vest, uitară de misiunea principală care consta în dezvoltarea ofensivei spre sud şi realizarea joncţiunii cu batalioanele din regimentul al nouălea şi cu insurgenţii din capul de pod de la Czerniaków S-au dat lupte pentru case izolate Din unele inamicul a fost scos În altele nemţii se menţineau cu fermitate şi trăgeau necontenit în timp ce muniţiile polonezilor erau pe sfârşite 26 Bateria a doua de tunuri de patruzeci şi cinci continua să aştepte în spatele digului Vistulei de pe malul cartierului praghez Pionierii duseseră peste râu ultimii soldaţi din batalionul doi şi îi aduseră la întoarcere pe răniţi Acum reparau febril pontoanele găurite, băteau cepuri în găurile făcute de gloanţe şi turnau peste ele smoală, fără să bage în seamă proiectilele ce explodau în jur Oamenii aceştia erau absorbiţi pe de-a întregul de munca lor, nu le mai păsa de pericol, nimic nu-i mai putea descumpăni Mulţi dintre ei făcuseră în ziua aceea câteva curse peste Vistula Kobielak alergă jos ca să-i grăbească, dar văzând zorul cu care lucrau, nu scoase nicio vorbă şi se apucă să le dea ajutor Atunci când obuzele explodau prin apropiere, inima îi bătea mai repede şi inegal — Începeţi! Primul pluton se repezi la tunuri Le apucară, puseră umărul şi le împinseră în sus, icnind din cauza sforţării Trecură peste dig, coborâră în trap la vale Sobczak, puternic ca un taur, urcă aproape de unul singur tunul pe pontonul care se balansă şi parcă se cufundă sub greutatea lui Pe la margini se prelinseră dâre de apă Pe fundul pontonului se formase o băltoacă — Curge drăcia asta! icni Kobielak — N-are nimic, constată flegmatic pionierul Pontonul se desprinse de mal în stropi de spumă, bătând cu vâslele apa răvăşită — Un, doi printre exploziile ce răbufneau în apropiere răsuna glasul pionierului care cadenţa mişcările vâslaşilor În văzduh se auzi un vâjâit, o coloană de apă ţâşni în sus, împroşcă pontonul — Egal, un doi mai tare dreapta, un, doi comanda pionierul Băiatul ăsta trebuia să aibă nervi de oţel Doar faţa suptă, palidă, în care nu mai era nicio picătură de sânge, arăta cât îl costa acest calm O nouă detunătură, şuierat de schije Kędra simţi că limba uscată i se lipeşte de cerul gurii Îşi luă rămas bun de la viaţă: Era mai rău ca la Pilica, atunci când, după ce luaseră un prizonier, se retrăgeau sub focul nemţilor Dacă mai trăiau, aceasta se datora unui concurs inexplicabil de împrejurări Pur şi simplu soarta se juca cu ei, îi lovea şi îi tortura, pentru ca apoi, necruţătoare şi implacabilă, să le dea lovitura decisivă — Un doi repeta monoton pionierul Vocea lui avea un efect mai bun decât cel mai puternic calmant Kędra simţi că îi este ruşine Era foarte ambiţios şi căuta întotdeauna să nu fie mai prejos decât ceilalţi „Dacă lui nu îi este frică, nu văd de ce mi-ar fi mie“, hotărî şi îi mai veni inima la loc Din fum se ivi malul stâng Aici, chiar lângă apă, zăceau vreo zece – douăzeci de soldaţi şi ofiţeri înfăşuraţi în bandaje Unii dintre ei făceau semne cu mâinile în întâmpinarea pontonului ce se apropia — Care-i situaţia? întrebă stegarul de îndată ce acostară — Proastă, răspunse scurt un locotenent cu mâna în eşarfă şi cu pansament la cap Bandajele erau pătate de sânge închegat Bine că aţi venit Friţii atacă cu tancurile — Unde-i comandantul batalionului? — Undeva pe-acolo, în faţă E rănit — Atenţie la turnuleţele de la pod De acolo trag tare Totul se desfăşura ca într-un film realizat de un operator dement, al cărui montaj a fost făcut de un paranoic Reuşiră cu multă greutate să scoată tunurile pe mal Apoi n-a urmat decât alergătură, urlet de văzduh sfârtecat de fier, bubuit necontenit şi nori de fum înecăcios de trotil, care îţi produceau greaţă şi te făceau să-ţi dea lacrimile Germanii executau foc din faţă, din părţi şi de sus, căci, instalaţi în turnuleţele podului, pe acoperişuri şi la etajele caselor trăgeau ca din avioane Abia izbuti plutonul să-şi instaleze tunurile că în faţă se iviră brusc tancuri Când germanii distruseră şi cel de-al doilea tun, sergentul Kobielak îl zări lângă el pe caporalul Gałas ud leoarcă — Unde ţi-e tunul?! răcni — În Vistula! răspunse strigând Gałas, punând un nou încărcător la pepeşeu — Dar oamenii? — Mai sunt câţiva Am venit înotând Atacând dinspre podul de cale ferată, germanii nimiciră compania de pistolari regimentară care făcea siguranţa punctului de trecere şi îi tăiară batalionului accesul spre Vistula Apoi, executând o lovitură dinspre vest spre est, despicară grupul încercuit în două părţi Începu ceea ce în limbajul statelor majore se numeşte „acţiune de curăţire a grupării încercuite” Kobielak constată în curând că din ambele plutoane rămăseseră doar zece oameni Stăteau ghemuiţi în gropile puţin adânci în care se adăpostiseră, aşteptând să contenească focul tras de germani, aşa cum aştepţi să treacă o ploaie torenţială sau o furtună Pe nemţi nu-i vedeau, în schimb aceştia îi puteau observa foarte bine Minele de aruncător cădeau în jurul lor, iar grindina de fier le zbura în rafale pe deasupra capetelor Gałas se apropie târâş de sergentul Kobielak şi strigă: — Antek, o întindem! — Încotro? — Până la casa aceea galbenă Acolo sunt ai noştri — Bine, aprobă plutonierul bateriei Baterie! răcni acoperind larma împuşcăturilor Spre casa galbenă Din dreapta câte unul în salturi înainte! Strigă, într-adevăr, „baterie” Aşa se obişnuise la apelurile din timpul când făceau instrucţie, când încă se făceau apeluri şi se dădea raportul stegarului „Ascultă comanda spunea atunci Baterie, drepţi! Pentru onor, la dreapta v-aliniaţi! Domnule stegar, bateria este prezentă la apelul de dimineaţă Efectiv cincizeci şi patru, doi bolnavi” „Mulţumesc, pe loc repaus”, spunea stegarul Nu mai era nici stegar, nu mai era nici baterie În decurs de trei ore a încetat să existe, mai rămăsese o echipă de servanţi fără tunuri Şi plutonul acela din cartierul Praga Locotenentul care comanda grupul ce apăra casa i-a primit bucuros Avea doar doisprezece oameni ce puteau lupta, câţiva răniţi zăceau în beci Îi instală pe artilerişti în două camere, recomandându-le să facă economie la muniţie Pe peretele odăii în care se afla Kobielak, printr-o minune, mai atârna întreg tabloul mare al unei bătălii Era una din acele bătălii de la Olszynka Grochowska pe care Wojciech Kossak o pictase în diferite variante pe metri întregi de pânză, dar sergentul nu avea de unde să o ştie Tabloul îl interesa din punct de vedere militar Înţelese că el prezenta o bătălie de demult – rânduri strânse de soldaţi cu chipie înalte, puşti asemănătoare cu acele puşti-jucărie pentru copii, un soldat bandajat la cap care nu se ştie de ce vâra o vergea de armă în ţeavă „Îşi curăţa arma în timpul luptei sau poate îi rămăsese un tub în camera cartuşului, reflectă Kobielak Acum n-ai mai putea sta aşa Te-ar secera îndată cu mitraliera În tablou însă doar unul singur se prăbuşeşte” Cu o nelinişte superstiţioasă, privi mâna cu degetele răşchirate ale celui lovit de glonţ şi capul lui lăsat într-o parte Doi erau răniţi Cel cu mâna în eşarfă şi cu sabie era pesemne un ofiţer „În tablou chiar şi o bătălie arată bine Şi cel mai important lucru este că nu se aude nimic Nici larmă, nici gemete” — Nu ştii ce-i asta? îl întrebă pe Gałas arătând tabloul Gałas nu ştia În schimb Kędra, care fusese un elev bun la şcoală, ţinea minte că văzuse în manualul de istorie ceva foarte asemănător — Bătălia de la Grochów, explică Acolo unde am stat ieri Ai noştri s-au bătut cu ruşii — Aha Cine a învins? se interesă Gałas Kędra nu îşi prea putea aminti — Se pare că nici unii, nici ceilalţi Focul inamic se intensifica şi devenea tot mai puternic La un moment dat Sobczak, care se afla lângă fereastră, în poziţie de tragere din genunchi se prăbuşi pe podea Primise un glonţ drept în mijlocul frunţii „Am rămas doar nouă, gândi Kobielak, simţind cum o frică rece ca gheaţa i se strecoară în inimă Ce să facem, pentru numele lui Dumnezeu, ce să facem? Doar nu o să murim aici cu toţii Sobczak ăsta cât a luptat la partizani a fost rănit de două ori, iar aici a fost ucis de un singur glonţ ” Simţi că şi soarta lui e pecetluită Visul acela nu fusese fără rost Era un avertisment ceresc Ajunse să fie încredinţat că şi lui îi era scris să-şi dea viaţa pe malul Vistulei Odată ce căpătă această certitudine, se linişti parcă „Dacă oricum trebuie să mor, atunci las’că le arăt eu canaliilor!” Îşi puse de o parte pepeşeul şi luă carabina rămasă după moartea lui Sobczak Se instală la fereastră Cu o înverşunare rece începu să ochească în siluetele cenuşii ce se iveau din când în când Rezultatele nu erau grozave căci vizibilitatea era proastă Un strat de fum acoperea câmpul de luptă şi germanii dispăreau tot atât de brusc pe cât se iveau Pe unul îl nimeri în mod sigur, dar peste o clipă un glonţ de carabină îi şuieră pe lângă ureche şi se izbi de perete Kobielak se întoarse fără voie şi văzu că tabloul cu bătălia de la Grochów mai era încă în rama sa, dar civilul cu pălărie înaltă din el (generalul Chłopicki, cum spunea Kędra) avea o gaură în piept Sergentul se gândi ce bine ar fi fost dacă şi oamenii vii ar fi fost tot atât de puţin vulnerabili la gloanţe Generalul acela civil continua să stea călare pe calul său şi să privească plin de mândrie cu ochii mijiţi la un ofiţer de ulani albi care îi raporta ceva Prin ropotul unei rafale de armă automată se auzi uruit de motoare Primul proiectil căzu de-ajuns de aproape, dar cu un efect inofensiv – făcu să ţâşnească doar un snop imens de fier, pietre, pământ şi fum Al doilea lovi în clădire, al treilea de asemenea Camera se umplu de fum şi praf, gura se sforţa zadarnic să tragă aer în piept, plămânii erau gata să plesnească de efort Ferdinandul blindat continua să tragă cu tunul Un locotenent de infanterie trecu în fugă din cameră în cameră, prin harababura de dărâmături — Atenţie! striga Imediat or să atace Pregătiţi-vă Calm! Lăsaţi-i să se apropie şi trageţi la sigur! Cu toate că fuseseră preveniţi, câţiva dintre cei mai nervoşi deschiseră focul prea devreme Aceasta i-a ajutat pe nemţi să descopere punctele de foc înainte de declanşarea asaltului Fu ucis servantul puştii-mitraliere, un proiectil de panzerfaust distruse puşca-mitralieră grea instalată în fereastra de la parter, iar servanţii ei fură ucişi Sergentul Kobielak, puse de o parte carabina şi luă iarăşi pepeşeul Acum era nevoie de viteză – printr-o ploaie de gloanţe să-i ţintuieşti la pământ pe atacatori În intervalul dintre case zări câteva figuri cenuşii ce alergau înainte, cădeau şi se împleticeau de parcă erau bete Trase calm şi, în câmpul lui de vedere, atacatorii fură opriţi pe loc Dar în alte sectoare se apropiau cu o iuţeală uluitoare — Grenadele! strigă locotenentul Vocea îi era stridentă şi răguşită, cu totul străină, vocea unui om care înfruntă o primejdie de moarte şi, cu întreaga sa voinţă, cu întreaga sa fiinţă se forţează să o înlăture Toţi cei care mai trăiau, aruncau grenade Lanţul de trăgători germani îşi pierdu avântul şi – niciodată în viaţa lui Kobielak nu încercase o bucurie atât de mare – o rupse la fugă Nu era deloc o retragere organizată, ci de-a dreptul goana unei turme de oi cuprinse de panică Apărătorii trăgeau cu înverşunare în spatele celor ce fugeau până când aceştia dispărură pe după clădiri Ferdinanzii îşi deschiseră iar focul lor ucigător De data asta el dură de-ajuns de puţin Când toţi credeau că germanii vor porni din nou la asalt, tunurile tăcură brusc şi pe neaşteptate prinse a răcni un megafon — Soldaţi din Regimentul opt, tună o voce ce străbatea prin ziduri Sunteţi încercuiţi Ajutor nu veţi primi Pentru ce vă bateţi? Pentru lagăre şi colhozuri? Pentru enkavedişti? Aţi fost trimişi aici la pieire Insurecţia s-a sfârşit Comandamentul Armiei Krajowa a încheiat armistiţiu şi o convenţie cu autorităţile germane Toţi patrioţii polonezi adevăraţi ştiu că numai armata germană poate asigura existenţa unei Polonii libere şi independente, poate garanta tuturor polonezilor o viaţă naţională autonomă, îi poate scăpa de deportarea în Siberia Kędra nu se mai putu stăpâni Trimise o rafală prelungă în direcţia din care venea vocea Cineva îi spuse s-o lase baltă căci tot nu avea rost N-au decât să vorbească, aşa cel puţin or să aibă o clipă de răgaz — Încetaţi lupta disperată la care vă împing politrucii roşii şi enkavediştii TRECEŢI LA NOI! Vă garantăm viaţa, inviolabilitatea, hrănirea după normele de subzistenţă ale militarilor germani Am pregătit pentru voi cina Supă de mazăre cu afumătură! Pâine albă cu unt şi salam, vodcă, ciocolată! Nu vă lăsaţi antrenaţi la o luptă fără speranţă în care veţi fi nimiciţi! Gândiţi-vă la soţiile şi copiii voştri, la mamele şi taţii voştri Treceţi la noi AŞTEPTĂM ZECE MINUTE După aceea nu mai aveţi scăpare Treceţi la noi Nemernicii, comentă Kobielak — Mint că nu-i ucid pe prizonieri Eu însumi am văzut cum au împuşcat trei băieţi de-ai noştri care s-au predat Mint, scârbele dracului, spuse un infanterist Nu le daţi crezare ticăloşilor ăstora — Da cine să-i creadă? — Oare n-o fi adevărată chestia cu sfârşitul insurecţiei? întrebă cu precauţie Kuliczko — Da’ de unde! Cei din AK nu se vor preda în niciun caz, afirmă cu înflăcărare Kędra Ei îi urăsc pe friţi la fel ca şi noi Mai curând or să moară până la ultimul decât să se predea De ce s-ar preda? Ca să-i pună pe toţi la zid? Decât aşa, mai bine să mori în luptă Friţii mint, puteţi să mă credeţi Să le trimit o rafală? — Aşteaptă — Timpul trece La punctul de adunare au şi sosit zeci de soldaţi din Regimentul opt care şi-au dat seama că nu au de ce să-şi rişte capul pentru bolşevici Peste un moment vă va vorbi camaradul vostru Łojkomski Se auzi un zgomot în megafon şi răsună o voce ţipătoare: — Dragi camarazi! M-am predat pentru că vreau să trăiesc pentru Polonia Germanii m-au tratat foarte bine Medicul mi-a îngrijit mâna rănită şi am primit de mâncare Toţi răniţii sunt trimişi la spital, iar cei valizi primesc locuinţe convenabile în clădirile din Varşovia Nu vă temeţi şi treceţi cu curaj la germani Nu are rost să muriţi Germanii au foarte multe tancuri şi artilerie — Mai sunt două minute, anunţă în continuare aceeaşi voce ca mai înainte — Să ne pupaţi în c ! strigă Kobielak Veniţi voi înşivă aici — E de rău şi cu ei, dacă au ajuns să îndruge verzi şi uscate despre Polonia liberă, spuse Gałas — Polonia liberă e la Oświęcim şi Majdanek, adăugă Kuliczko — Au trecut cele zece minute, răcni megafonul TIMPUL S-A SCURS Odată cu ultimul cuvânt vâjâi prin văzduh obuzul tras de un ferdinand Lovitură scurtă Următoarea nimeri în plin, la etajul doi şi făcu o spărtură în zid Trei morţi şi doi grav răniţi Totul fu reluat: pregătirea de artilerie şi atacul nemţilor, respins cu pierderi pentru ei, apoi o nouă pregătire de artilerie La ultimul etaj izbucni un incendiu Nu aveau cu ce să-l stingă şi flăcările începură să mistuie treptat podeaua, mobila, uşile şi tot ce era de lemn în casă, înteţindu-se tot mai mult şi vuind cu vrăjmăşie La lumina incendiilor şi a rachetelor se petreceau lucruri teribile Germanii şi vlasoviştii înfrângeau rezistenţa grupurilor răzleţe, care se apărau în adăposturi provizorii, în locaşuri de tragere, în beciuri, pe baricade înjghebate în grabă, îi împuşcau pe cei grav răniţi care le cădeau în mâini, iar cei cu răni uşoare şi cei valizi, ameninţaţi cu carabinele, erau puşi să degajeze câmpul de luptă şi să strângă armamentul aruncat şi distrus Locotenentul nu se putea hotărî ce să facă în continuare Nu avea niciun fel de legătură cu batalionul Focul de puşti şi armament automat care devenea tot mai slab era un indiciu că în capul de pod nu mai erau decât puţini soldaţi polonezi Incendiul lua proporţii şi exista pericolul ca în orice clipă să înceapă să se năruie planşeele Mai conta pe faptul că poate va începe forţarea batalionului trei şi că situaţia va fi restabilită El nu ştia că, din lipsă de forţe şi mijloace, comandantul diviziei hotărâse să renunţe la alte tentative de trecere care, în acele condiţii, nu puteau să se încheie altfel decât prin masacrarea celor ce forţau cursul de apă şi nu puteau să se soldeze cu vreun succes, ci doar cu pierderi şi mai mari Goniţi de flăcările incendiului se aciuară în cele din urmă în beci De-acolo, într-o dogoare groaznică, scăldaţi în sudoare, cu buzele uscate şi crăpate, cu ochii înroşiţi de fum şi de nesomn respingeau atacurile inamicului, fără a ţine seama de faptul că zidurile mistuite de foc se pot nărui şi-i pot îngropa pe toţi de vii Apelurile la predare transmise prin megafon se repetau, dar nimeni nu le asculta Se părea că nimănui nu-i mai păsa de viaţă, că toţi erau cuprinşi de acea înverşunare sălbatică care nu admite nici măcar gândul capitulării, când oamenilor ajunge să le fie totuna dacă vor rămâne sau nu în viaţă şi când văd în moarte o izbăvire de chinuri şi suferinţe Noaptea era pe sfârşite, tumultul bătăliei se potoli Ascultau cu încordare dacă deasupra Vistulei nu se dezlănţuie cumva tunetul pregătirii de artilerie, semn că ar veni ajutorul aşteptat Nu se auzea însă nimic, iar Kędra, care plecase voluntar în cercetare, constată că de jur-împrejur sunt germani şi că pe mal nu sunt niciun fel de indicii că s-ar întreprinde sau ar urma să se întreprindă ceva Încercă să dea de comandamentul batalionului, dar tentativa s-a dovedit a fi zadarnică Se înapoie cu mantaua găurită de un glonţ şi cu mâinile zdrelite Grupul sergentului Kobielak scăzuse între timp la şapte oameni Din plutonul de infanterie mai erau buni de luptă doar cincisprezece Pe jumătate sufocaţi în beci şi istoviţi până la ultima picătură de vlagă, soldaţii erau cuprinşi de deznădejde Răniţii nu se mai puteau stăpâni, gemetele lor le răscoleau dureros nervii ca nişte cârlige de fier Cei care până atunci nu fuseseră răniţi, înjurau şi continuau să rămână la posturi, stăteau cu ochii arşi şi înlăcrimaţi aţintiţi la petecul de teren dinaintea lor Din când în când schimbau între ei câteva cuvinte ce aduceau cu frânturi de frază sau semnale scurte: — Din stânga! — Malyga, dă-i! — Stai aşa, javra dracului! Chiar şi o împuşcătură izbutită nu îi trezea din amorţire şi nici nu-i bucura Nu făcea decât să amâne cu câteva secunde sfârşitul inevitabil şi atâta tot Părea că deşi ei continuă să tragă, numărul nemţilor nu scade deloc Mereu veneau alţii noi ca muştele vara Kędra începu să aibă nişte năluciri ciudate I se făcea negru în faţa ochilor şi atunci i se părea că vede când o luncă plină de flori, când un pârâiaş cu apă limpede şi clipocindă şi nu-şi mai dădea seama dacă e vis sau aievea Imaginile se schimbau ca într-un caleidoscop: broaşte hidoase uriaşe, ieşind de sub frunze îngălbenite de brusture, guri negre de drac cu ochi de jăratic, un câmp de luptă cu răniţi oribil mutilaţi, ale căror măruntaie erau împrăştiate pe pământ şi se târau ca nişte şerpi cenuşii-verzui Îi era tare greaţă, capul îi crăpa de durere „Sunt bolnav şi am temperatură, gândi Sau înnebunesc “ Un trosnet puternic zgudui beciul Germanii aruncaseră în aer uşa de la intrare şi se năpustiră în casă înainte de a se împrăştia fumul exploziei Fură întâmpinaţi cum se cuvine Speriaţi, se adăpostiră la pământ prin apropiere şi începură să lupte cu vorba Cel mai tare făcea gură un volksdeutsch, după toate probabilităţile, căci vorbea curent limba polonă, deşi o stâlcea intenţionat pentru a aduce cu un german adevărat — Afara, polonezi! striga Afara, ticăloşi, că îndată o să vă scoatem de acolo ca pe nişte şobolani Toată ziua trecu în acest fel şi deasupra capului de pod se lăsă cea de-a doua noapte Începu să lipsească muniţia Locotenentul îşi dădea seama că ajutor din cartierul Praga nu va mai sosi, că nu poate să mai vină şi că trebuia să-şi salveze oamenii prin forţe proprii — Vom răzbate la mal, ordonă Ducând răniţii, ieşiră pe splaiul Kościuskowskie, brăzdat de gropi individuale şi şanţuri de tragere Şi atunci se dezlănţui prima rafală lungă a unei mitraliere germane Sergentul Kobielak se aşteptase la această rafală Ştia că aşa trebuia să se sfârşească totul, dar nu se gândise că o va mai auzi Şi totuşi când răsunară împuşcăturile, când cineva ţipă prăvălindu-se la pământ, Kobielak constată cu uimire (uimire plăcută) că el nu păţise nimic, că nu fusese nici măcar zgârâiat Întregul grup se împrăştie care-ncotro Numai unul continua să zacă într-o poziţie nefirească, cu picioarele larg desfăcute, cu capul sprijinit pe antebraţe Sergentul se târî mai aproape de el şi îl recunoscu Era Gałas — Jasiu, îl chemă încetişor Gałas! Ce-i cu tine? Nu primi niciun răspuns şi nici nu avu nevoie Îşi dădea seama ce se petrecuse cu prietenul lui, deşi încă nu-i venea să creadă Se târî mai aproape şi încercă să-l urnească din loc Caporalul Gałas îi scăpa din mâini, era inert ca o păpuşă confecţionată din cârpe, numai că era greu, neobişnuit de greu, de parcă ar fi cântărit o sută de kilograme, trupul îi atârna şi trăgea în jos – cap, picioare, braţe Sergentul Kobielak simţi că palmele i se năclăiesc de sângele care i se scurgea printre degete Rana făcută de glonţul ce ieşise prin spate era mare şi zdrenţuită Sergentul îl aşeză cu delicateţe pe pământ pe prietenul ucis Lacrimile îl ardeau sub pleoape Cineva îl chemă încetişor Locotenentul Kobielak se apropie de el târâş Ofiţerul se afla într-un şanţ de tragere răvăşit de obuze Grupul ce se împrăştiase, începu să se adune – erau cu toţii şapte oameni Ceilalţi n-au mai putut fi găsiţi Se apropia revărsatul zorilor şi deasupra Vistulei se lăsă o tăcere deplină Artileria din cartierul Praga nu mai trăgea Se presupunea că rămăşiţele subunităţilor vor căuta să treacă fluviul înapoi, iar germanii se ocupau de refacerea porţiunilor distruse din fortificaţiile lor de campanie Deasupra Vistulei stăruia o ceaţă deasă, amestecată cu fum Binecuvântau negura asta Grupul înainta târâş înspre fluviu Auzul îi preveni asupra unui nou pericol Locotenentul din fruntea grupului rămase nemişcat Se opriră şi se lipiră de pământ Ceva mai încolo gemea un rănit Răsunară voci şi paşi ce se apropiau Prin ceaţă trecură trei siluete întunecate şi dispărură Locotenentul care cunoştea germana prinse o frântură de discuţie — Wie schön aber dieser Vogel singen kann! — Mam muss ihn leider niederknallen Hohotiră amândoi cu un râs răguşit de beţivi Paşii se îndepărtară În geamătul rănitului răsună deodată o groază neomenească Răbufni o împuşcătură şi se făcu iar linişte „Bandiţii nemernici l-au ucis“, gândi sergentul În acea clipă se jură că orice ar fi, el nu are voie să moară, nu se va lăsa ucis, pur şi simplu nu se va lăsa, şi gata Mai întâi trebuie să răzbune moartea lui Janek Gałas şi a tuturor celor ucişi, precum şi a răniţilor împuşcaţi în mod barbar Peste câteva clipe dădură de un alt neamţ Le veni de-a dreptul în întâmpinare Un infanterist se ridică fulgerător de la pământ şi îl pocni cu patul armei Neamţul avea însă în mână un pistol gata armat şi mai apucă să tragă Începea să se lumineze de ziuă când ajunseră la mal Doar Kobielak, Kędra şi încă un ostaş din plutonul de infanterie ştiau să înoate bine Locotenentul nu ştia şi se decise să treacă pe podul dărâmat Lui Kobielak nu-i plăcu planul lui – pe pod se aflau germani Nu aflaseră dinainte dacă se poate răzbate prin fierăria încâlcită, cât de departe se va putea merge, căci partea de mijloc a podului era scufundată toată în apă — O să încerc să trec înot, îi şopti locotenentului — Cum vrei, răspunse ofiţerul Nu insist Nici şansele noastre nu sunt prea mari Să mergem Ţine-te bine — Kędra, poate încerci cu mine, zise sergentul Doar ştii să înoţi bine — Nu, mă duc cu ei, răspunse soldatul şi se târî după ceilalţi Kobielak mai observă că flăcăul înaintează cu greu şi rămâne tot mai mult în urmă, dar nu mai stătu să se gândească la asta Era preocupat de gândul trecerii Înaintă târâş câţiva metri Întregul grup dispăru în ceaţă Îşi scoase vestonul şi intră în apă Apa rece ca gheaţa îi tăie pentru o clipă răsuflarea, dar continuă să înainteze Apa îi ajunse până la brâu, până la piept, apoi nu mai simţi pământ sub picioare, şi începu să înoate Curentul era repede, pe alocuri avea vârtejuri Simţi cum îl trage în adânc „Nu e bine, gândi Poate să mă arunce pe arcada podului de cale ferată” Avu impresia că îl lasă puterile La un moment dat îl cuprinse teama că totuşi nu va mai ajunge la mal În cele din urmă nimeri într-un loc mai puţin adânc, aşa că putu să stea în picioare şi să se odihnească, gândind ce noroc avea că fusese o vară secetoasă Într-o situaţie normală, nu ar fi putut scăpa Ascultă cu încordare dacă nu vine vreo barcă sau vreun ponton, dacă nu cumva îl urmăresc nemţii Era un lucru puţin probabil Germanilor nu le trecea prin cap să urmărească pe o asemenea ceaţă un fugar izolat printre curenţii înşelători ai fluviului, dar în situaţia disperată în care se afla, imaginaţia îl făcea să întrevadă primejdiile cele mai absurde Stătea cufundat în apa care ducea la vale resturi de bărci sfărâmate, de lăzi şi părţi de echipament Trase adânc aer în piept, dându-şi seama că nu va mai putea sta mult timp astfel, fiindcă ar fi înţepenit cu totul de frig În văzduh se auzeau glasuri înăbuşite, nişte oameni vorbeau, dar nu putu desluşi cuvintele Răzbătu până la el o înjurătură poloneză clară, neîndoielnică Ar fi vrut să strige după ajutor, socotind, după glasurile acelea, că malul era aproape şi că nu-l vedeau din cauză că era ascuns în vata deasă a ceţii Hotărî totuşi să tacă, temându-se ca strigătul său să nu alarmeze posturile inamice Înotă mai departe Niciodată în viaţă încă nu înotase pe o distanţă atât de mare şi nici nu se aşteptase să fie în stare s-o facă, mai ales după două zile şi două nopţi de luptă, de nesomn şi de încordare nervoasă Mai trecură încă vreo zece minute până dădu cu mâinile de nisip Respira greu Nu putea scoate niciun cuvânt când se apropiară de el soldaţii din postul de pe mal Kędra se târî câtăva vreme în urma grupului care se decisese pentru trecerea pe pod, dar în cele din urmă îl pierdu din vedere Îl părăseau tot mai mult puterile şi i se făcea când frig, când cald Nu spusese nimănui că e rănit Dealtfel el însuşi nu-şi dăduse seama din primul moment Glontele de pistol pe care îl trăsese cu câteva minute în urmă neamţul luat prin surprindere, îl nimerise în picior Mai întâi nu putu înţelege de ce îl cuprinsese o asemenea sfârşeală Abia când simţi umezeală în bocancul stâng şi, pipăind cu mâna cracul pantalonului, constată că este în întregime ud de sânge, pricepu ce se întâmplase Sfâşie pantalonul, descheie vestonul, sfâşie cu dinţii tivul cămăşii, rupse o bucată de pânză şi încercă să-şi panseze rana Fără voie scoase un urlet de durere Glontele i se înfipsese în muşchi şi când atingea locul rănit tot trupul îi era săgetat de o durere cumplită Se aşeză pe pământ şi se gândi cu jale că nu se va mai întoarce în sat cu „Crucea pentru vitejie” pe piept Scoase încărcătorul din lăcaşul său şi constată că este aproape gol Mai rămăseseră doar trei cartuşe Se instală pe parapetul unui şanţ de tragere cu picioarele lăsate în jos Cel rănit îl durea şi îl ardea ca focul Soarele răsări deasupra cartierului Praga, ceaţa prinse a se risipi şi a se ridica încet De jur-împrejur se auzeau vocile nemţilor care curăţau câmpul de luptă Îi zări în apropiere, scoţând din poziţie un maxim cu cămaşa de răcire spartă Îl observară şi ei şi, lăsând mitraliera, puseră mâna pe pistoalele-mitralieră — Hände hoch, du Sauhund! răcni unul dintre ei îndreptându-şi schmeisserul spre el O clipă, doar o frântură de clipă, îl amuză frica lor Nu le putea face prea mult rău Dacă ar fi tras un singur foc ar fi izbutit să-l doboare pe unul dintre ei, cu o serie de trei cartuşe – tot pe unul Apoi ar fi fost la discreţia lor, ar fi putut face cu el ce-ar fi vrut Nu avea nevoie nici de mila lor şi nici nu voia să moară de mâna lor Se aplecă şi apucă cu dinţii capătul ţevii automatului său Doar o frântură de secundă, cât o clipită, simţi metalul rece răcorindu-i plăcut buzele crăpate Se mai aplecă un pic şi apăsă cu degetul pe trăgaci — So ein verfluchter Kerl! strigă unul dintre nemţi, când îşi reveni din impresia pe care i-o lăsaseră cele petrecute sub ochii lui 27 Mulţimea cuprinsă de groază se bulucea lângă ieşire — Pleacă! Ne lasă la nemţi! Să ne zobească! — Netrebnicii! Au terminat cu lupta! Le-a trebuit insurecţie! Insurgenţii îşi deschideau drum printre oameni ca printr-un mărăciniş des pe care dacă îl dai la o parte, revine la loc şi îţi stă în cale — Nu vă împingeţi! strigă Kos care comanda de data asta rămăşiţele plutonului lui Odrowąż Faceţi loc, ce naiba! — Unde vă grăbiţi aşa? — Dar noi ce suntem? Gunoi? — Ne-aţi făcut-o, neisprăviţilor! — Scurtează frontul, nemernicii Numai să vezi cum au s-o întindă dincolo — Trădare, oameni buni, trădare! răcnea un bărbat într-un palton gros şi cizme Irisurile ochilor îi tremurau ca doi cărăbuşi castanii prinşi în ace Fugiţi la bolşevici! Trădare! ţipă isteric — Gura, idiotule! — Ia-o din loc, haide! — La mine să nu ridici tonul, auzi? Omul în palton gros strânse pumnii şi îşi înclină capul: — Şi fără ameninţări Au mai căutat ei alţii să-mi bage frica în oase şi n-au izbutit — Dă-te la o parte! strigă Kos şi ridică patul pistolului-mitralieră Bărbatul îl îmbrânci, Kos se clătină, dar unul din insurgenţi îl lovi pe civil peste gură Ţipete Învălmăşeală Pumni ridicaţi, blesteme grele ca nişte bolovani Andrzej voi să-i potolească, dar nimeni nu îl asculta Fu înghesuit de mulţime Balcewicz care ajunsese de acum lângă ieşire cu rămăşiţele plutonului său, îi dădu la o parte pe civilii care se înghesuiau şi îl trase pe Andrzej de veston — Repede! Ieşiţi! — Nimeni nu va ieşi! — Nu lăsăm pe nimeni să iasă! — Porcii de câini! Uite cum ne-au ajutat! — Dacă e să pierim, atunci să pierim cu toţii grămadă — Linişte! În pivniţă pătrunse un căpitan în uniformă poloneză Vocea lui era atât de poruncitoare, încât strigătele se potoliră Ce-i cu încăierarea asta? se adresă el insurgenţilor Nu ştiţi să vă păstraţi demnitatea de militari? Nimeni nu răspunse Le era ruşine de ei înşişi, ruşine de soarta lor Cât de departe erau acum zilele pline de bucurie din august, când erau purtaţi pe braţe, aproape că li se sufla praful de pe bocancii soldăţeşti, când erau întâmpinaţi cu flori şi aplauze Acum aceiaşi oameni erau porniţi contra lor, îi ocărau, îi acopereau cu insulte Aceasta este soarta ostaşului învins Este privit ca un criminal – şi nu numai de către inamic, ci chiar şi de compatrioţii săi disperaţi, pe care nu-i mai poate apăra — Cetăţeni! se adresă căpitanul Nimeni nu vă va părăsi! Trebuie să păstraţi linişte Dacă nemţii or să audă asta, ne vor ataca şi n-o să mai rămână picior de om — Adevărat, se auziră voci aprobatoare Linişte! — Înţeleg că sunteţi enervaţi, continuă ofiţerul Suntem cu toţii enervaţi Dar trebuie să ne înţelegeţî, trebuie să-i înţelegeţi pe ostaşi Ostaşul primeşte un ordin şi trebuie să-l execute Pentru binele vostru al tuturor Situaţia este grea, totuşi nu avem intenţia să cedăm această casă Posturile noastre o vor apăra în continuare Ceilalţi trebuie să se retragă pe alte poziţii mai importante Populaţia civilă va ieşi după soldaţi Trebuie să păstrăm o ordine de fier, căci altfel vom pieri Cel care ne împiedică, îi ajută pe germani Acum vă rog să vă daţi la o parte şi să-i lăsaţi pe soldaţi să treacă Cuvântarea îşi atinsese ţinta Căpitanul ştia să vorbească mulţimii Nu se angaja în argumentări îndelungi, vorbea pe un ton hotărât, care reuşea să convingă Oamenii începură să dea înapoi — Într-adevăr nu are rost să ne certăm cine să iasă primul Oricum ar fi, s-a zis cu noi Doar bărbatul în palton gros nu se putea linişti Îl ameninţa de la distanţă cu pumnii pe căpitan — Mincinosul! striga el Ne lasă pe mâna esesiştilor Escroc şi trădător! continua să ţipe, dar nimeni nu-l băga în seamă Plutonul lui Nowak ieşi ultimul În urma lui rămaseră elementele de siguranţă ale insurgenţilor În faţă erau purtate brancardele cu răniţii Cerul bubuia de tunetele focului de artilerie, era iluminat mereu de străfulgerări, de parcă un fotograf dement ar fi aprins acolo încărcături gigantice de magneziu Strada nu mai era stradă, ci un defileu montan care trecuse printr-un cutremur Clădirile, ca nişte stânci năruite, erau acoperite de grohotişul ruinelor Limbi de foc ţâşneau din ferestrele goale, se prelingeau pe ruine, coborau până la caldarâm Pavajul era fierbinte sub tălpile bocancilor Pe Andrzej îl lua cu greaţă, era scuturat de frisoane de parcă ar fi avut febră Gândea că peste câteva ore se va lumina de ziuă şi iarăşi va intra în funcţiune maşina ofensivei germane pe care nu mai aveau cu ce să o stăvilească Coloana coti într-o curte, apoi îşi continuă drumul printr-o hală de ateliere şi iarăşi printr-o curte Dinspre Vistula trăgea un vânt rece Urmă Solec care arăta ca o stradă din Pompei: case fără acoperişuri, ruine căscând orbitele întunecate ale ferestrelor, nicăieri ţipenie de om Doar vuietul canonadei şi rafalele mitralierelor dovedeau că nu este un oraş distrus de erupţia unui vulcan şi dezgropat după mai mult de un mileniu, ci că în el trăiesc şi luptă oameni Hanka se duse pe malul Vistulei să ajute la evacuarea răniţilor Puţini dintre ei puteau fi transportaţi în noaptea aceea pe malul drept Şi totuşi sute şi mii visau la acest drum al morţii ca la ultima lor şansă – barca şubredă, plutind între foc şi apă era singurul colac de salvare, corabia fermecată spre ţara făgăduinţei în care obuzele germane încă nu năruiseră toate casele, unde nu erau incendii, foc, fum, foame, sete care îţi arde măruntaiele, oboseală cumplită şi moarte care să-ţi dea mereu târcoale — Pesemne că îndată ce îi vor trece pe cei grav răniţi, ne vine şi nouă rândul, îi şopti lui Morawiec un pistolar slăbănog În vocea lui se resimţea neliniştea copilului care stă cu sufletul la gură, aşteptând sfârşitul fericit al unui basm — Aiurea, mormăi celălalt, ridicând dispreţuitor din umeri Nici nu voia să stea de vorbă despre una ca asta Nu reuşise până atunci să-şi pună în aplicare planurile, fiindcă nu i se ivise un prilej potrivit şi erau clipe când ajungea aproape să se împace cu soarta sa Poate îi era scris să moară printre zidurile astea, departe de satul natal şi de mestecenii din cimitir, sub care erau îngropaţi bunicul şi maică-sa Dar încă nu se dădea bătut, se răzvrătea împotriva unei asemenea sorţi şi mai nutrea o umbră de speranţă că va scăpa teafăr din toate, numai de nu s-ar lăsa prins într-un moment nepotrivit Se făcea tot mai frig, pe uniforme se lăsa brumă Andrzej îl trimise pe unul dintre subordonaţi să găsească comandamentul şi spitalul şi să întrebe ce-i de făcut în continuare, dar curierul nu se mai înapoia Dealtfel, la drept vorbind, nu putea aduce nicio hotărâre valabilă Toate ordinele erau de acum inutile Nu puteau face nimic altceva decât să rămână pe loc, să reziste, să lupte până la ultimul cartuş Totul era limpede şi de la sine înţeles Ce ordine ar mai fi putut da comandamentul acelui mănunchi de oameni istoviţi, îngrămădiţi pe micul petec de pământ care se mai afla în mâinile polonezilor? „Am ajuns comandant de pluton“, gândi cu greutate Andrzej Gânditul însemna pentru el un efort aproape dureros, de parcă în loc de creier ar fi avut o mână de alice care se urneau cu greu „Al unui pluton care e ceva mai mare ca fosta mea grupă Din cei treizeci şi trei de oameni care au plecat din cartierul Praga, au rămas doisprezece, dintre care doi uşor răniţi Nu mai e niciun ofiţer; toţi au fost ucişi sau răniţi ” Se strădui să întocmească în gând lista celor căzuţi, dar nu reuşea să-i dea de capăt Numele erau lipsite de chipuri, chipurile – de nume Înainte de a se lumina de ziuă Hanka, înapoindu-se de pe malul Vistulei, izbuti să dea de el Adusese o sticlă plină de apă Era atât de însetat, încât se stăpâni cu greu să nu o bea toată, deşi apa duhnea a putreziciune şi avea un gust scârbos Pezmetul negru se umfla în gură şi îl înghiţea anevoie Odată cu primele raze de soare în curtea plină de oameni căzură mine de aruncător Civilii o rupseră la fugă ţipând Undeva prin apropiere răpăia o puşcă-mitralieră grea — Germanii! strigă cineva Nemţii sunt în hală! Insurgenţii erau atât de extenuaţi şi de demoralizaţi, încât nu mai încercară să organizeze vreo apărare Se lăsară duşi de mulţime şi fură împinşi din poartă înspre strada Solec Plutonul lui Nowak – cei doisprezece oameni care abia se mai ţineau pe picioare – rămase pe loc Andrzej se pierdu complet cu firea în haosul acela Nu puteau să deschidă focul, pentru că în jur erau o mulţime de civili care treceau în goană pe dinaintea lor Nemţii nu se zăreau Nu aveau unde să se retragă Între timp în poartă apărură câţiva soldaţi purtând pe umeri aruncătoare În fruntea lor venea o femeie în uniformă şi cu steluţe la epoleţi Nowak o cunoştea – era sublocotenentul Janina Błaszczak, comandantul companiei a treia de aruncătoare Fu surprins că batalionul al treilea, care se afla la celălalt flanc al capului de pod, ajunsese tocmai aici Aceasta era dovada cea mai grăitoare cât de mult se redusese terenul apărat — Ce staţi aici? întreba Błaszczak Veniţi cu noi — Se pare că în hală sunt nemţi, spuse Andrzej — În care hală? Aia? Prostii, nu sunt niciun fel de nemţi Nowak se duse cu ostaşii din compania de aruncătoare Într-adevăr, fusese o alarmă falsă În hală văzu insurgenţi, soldaţi şi câţiva civili Unii dintre ei se culcaseră ghemuiţi pe pardoseala de beton şi dormeau fără să le pese nici de împuşcături şi nici de primejdia ce îi ameninţa Printre ruine trecură în casa de la numărul 5 de pe strada Wilanowska La intrare stăteau grupuri mici de insurgenţi, amestecaţi cu soldaţi Insurgenţii înjurau de mama focului — Cezar şi-a luat pretorienii şi a binevoit să şteargă putina, auzi Andrzej — Cele mai bune arme – pentru dânşii, spunea un alt insurgent Muniţia – pentru dânşii Crăpelniţă – pentru dânşii Când e vorba însă să-ţi rişti capul, ia-i de unde nu-s Gardă, ai dracului! — Intrarea a şi fost astupată, observă unul dintre ei Reieşi că Radosław s-a retras cu o parte din subunităţile sale, prin canale, în Mokotów Mulţi dintre insurgenţi habar n-au avut de această evacuare — E cea mai mare porcărie care mi-a fost dat să o văd în viaţa mea, se înfurie Kos care era şi el de faţă O grimasă de furie îi schimonosea chipul — E ruşinos şi faţă de berlingovişti Ofiţerii lor mor, dar de fugit, nu fug — În orice caz este o faptă total lipsită de etică, spuse un băiat slăbuţ cu ochelari şi cu aspect de savant tânăr Răspunsul fu un râs batjocoritor — Entuziastul! Caută etică în război Du-te la grădiniţă, pufni careva într-un râs dispreţuitor — Din punct de vedere militar lui Radosław nu-i poţi reproşa nimic, spuse un bărbat înalt şi slăbănog, cu chip de pasăre Odată ce nu mai e posibilă apărarea, nu-ţi rămâne decât să te retragi Vorbele lui fură acoperite de strigăte: — Retragere pentru elită! — Da’ noi ce suntem, pentru tocătură? — Măcar să fi anunţat toată lumea! Slăbănogul nu se dădea bătut — Poate că ar fi trebuit să trimită invitaţii tipărite: „Sunteţi invitaţi să poftiţi la intrarea în canal“, aşa-i? Îmi închipui ce s-ar fi întâmplat dacă ar fi aflat civilii şi ar fi vrut să se evacueze toţi odată! Abia atunci să vezi învălmăşeală Nimeni n-ar fi scăpat cu viaţă Se vedea că îl urăsc pentru cele spuse, că îl urăsc pe Radosław pentru că plecase şi pe camarazii lui care se duseseră cu el, deşi rămânerea lor pe loc n-ar fi avut niciun rost şi nu ar fi contribuit la îndreptarea situaţiei Nu erau însă dispuşi să judece raţional şi, indiferent ce s-ar fi spus pentru a se justifica decizia adoptată de Radosław, o considerau scandaloasă şi inadmisibilă Scuipau şi înjurau posomorâţi Apăru un locotenent Îi spuse lui Andrzej să aşeze posturi la etajele de sus ale clădirii Abia reuşiră să se instaleze, că dinspre strada Solec apărură tancuri — Părăsiţi posturile, ordonă Andrzej Din nou coborâră în fugă Numai observatorul rămase sus Striga elementele de tragere pentru artileria din cartierul Praga, dar întrucât nu era telefon, acestea erau transmise printr-un lanţ de oameni, din gură în gură, până în beci, unde era instalată staţia de radio Artileria deschise imediat focul Tancurile se opriră, dar continuară să tragă Ofiţerii care se mai puteau ţine pe picioare, îi mânau pe soldaţi şi pe insurgenţi la posturi Majoritatea oamenilor ajunseseră într-o asemenea stare, încât nu le mai păsa de absolut nimic, nici măcar de propria lor viaţă Sprijinindu-şi ţeava pepeşeului de pervazul ferestrei Nowak trăgea în esesiştii care răsăreau de după tancuri Pierduse noţiunea timpului şi răsuflând cu gura larg deschisă, inconştient, ca într-un vis, schimba încărcătoarele pepeşeului şi trăgea cât timp avea în ce trage După-amiază fu rănit Stasiek Ciok, unul dintre puţinii supravieţuitori din grupa lui Balcewicz Un glonte îi perforă plămânul drept Transportat în beci, muri pe la miezul nopţii, vărsând sânge pe gură Mrówczyński din grupa lui Teliga fu secerat de o rafală de mitralieră Se rostogoli în jos pe scări Morawiec dispăruse pe undeva, deşi nimeni nu văzuse să fi fost ucis sau rănit În amurg germanii încetară să atace Odată cu tăcerea ce se aşternu brusc, reveni şi speranţa Începură să circule zvonuri despre un număr fantastic de pontoane pregătite pentru evacuare 28 Douăzeci şi unu septembrie Pe strada Idźlowski o singură clădire se mai afla în mâinile polonezilor, fiind apărată de resturile a două companii sub comanda locotenentului Staniewicz şi a plutonierului Popławski Nemţii atacară şi incendiară clădirea vecină cu trei etaje, făcând în acest fel imposibilă ieşirea pe ascuns înspre Vistula Pe acoperişurile caselor din împrejurimi – de fapt nişte ruine, fură instalate puşti-mitraliere germane ce ţineau curtea sub bătaia focului lor Ieşirea din clădire era echivalentă cu moartea În beciuri se îngrămădeau răniţii Legătura telefonică cu batalionul era întreruptă Telefonistul care încerca să repare linia fu ucis Următorul izbuti să întindă cablul Ordinul comandantului de batalion: „Părăsiţi clădirea şi treceţi pe o nouă linie de apărare“ Dar părăsirea clădirii era cu neputinţă, trebuia să se aştepte căderea nopţii Din toate părţile cădeau mine de aruncător germane Cablul fu din nou rupt Amiază Se apropiară patru tancuri ale inamicului Nu mai existau mijloace cu care să lupţi împotriva lor Lipseau grenadele, chiar şi cele de mână Situaţia muniţiei: câte o jumătate de încărcător de fiecare pistol-mitralieră, optsprezece cartuşe de fiecare carabină Opt cartuşe în pistoletul plutonierului Popławski, opt cartuşe în pistoletul locotenentului Staniewicz Şapte cartuşe pentru naganul telefonistului Antek Agenta de legătură Marysia avea în pistolul ei un cartuş În clădire se aflau peste cincizeci de femei şi copii, treizeci de soldaţi şi insurgenţi răniţi De luptat, mai puteau lupta optsprezece Începu un nou atac german, al patrulea din acea zi Tancurile executară foc prin ochire directă asupra zidurilor casei care se cutremura necontenit din cauza exploziilor Proiectilele străpunseră pereţii şi explodară înăuntru Telefonistul Kazik fu ucis, Antek – grav rănit Se surpă acoperişul lovit de un obuz Artileria încetă tragerea, atacă infanteria Apărătorii prăvăliră de sus peste capetele nemţilor o bucată uriaşă de zid Ca în evul mediu La parter se angajă o luptă corp la corp, nemţii dând bir cu fugiţii Atacul luă sfârşit Ora patru Printr-o minune, ceasul de mână al lui Popławski încă mai mergea Ora patru Mai erau încă trei ore până seara — ATENŢIE, ATENŢIE! De ce mai luptaţi, SUNTEŢI PIERDUŢI, orice rezistenţă este zadarnică Predaţi-vă! Vă dăm CINCISPREZECE MINUTE pentru a ieşi şi a depune armele, după care vom face casa una cu pământul Drept semn de capitulare aşezaţi un steag alb — Nu, spuse Staniewicz — Nu, spuse Popławski Cele cincisprezece minute trecură Obuzele de tun izbeau în clădire Se nărui etajul al treilea Se nărui şi al doilea Apărătorii ocupară poziţii la etajul întâi De jos răzbăteau până la ei cuvintele „Jurământului”: „Pământul strămoşesc nu ni-l vom părăsi, Nu vom lăsa să ni se piardă graiul ” Cântau civilii din beci Neverosimil, dar adevărat Voiau să moară cu demnitate, căci nimic în afară de aceasta nu le mai rămăsese Acoperişul prăbuşit fu cuprins de flăcări De sus cădeau bucăţi arzânde de planşeu Mai erau doar opt apărători: Staniewicz, Popławski, patru insurgenţi şi doi soldaţi Staniewicz muri lovit de o schijă Ieşi în goană în curtea în care ploua cu gloanţe, aleargă spre dependinţe Artileria din cartierul Praga observă incendiul şi, tragând concluzia că în casă nu se mai afla nimeni dintr-ai noştri, începu să tragă în salve Două obuze nimeriră în clădire Nori alb-cenuşii învăluiră timp de câteva secunde totul Popławski profită de asta şi ieşi în fugă din dependinţe Cu el mai erau doi insurgenţi şi un soldat Când după cincizeci de metri se aruncă într-o groapă de obuz pentru a se adăposti de focul reluat cu înverşunare de armamentul automat, lângă el nu se mai afla decât un singur soldat Noaptea ajunseră târâş la Solec Acolo, plutonierul Popławski fu rănit la cap După-amiază – un foc puternic executat de inamic asupra străzii Solec, un atac dinspre strada Zagórna Apărură tancuri Observatorul de artilerie, locotenentul Rozborski, ceru ajutorul focului artileriei din cartierul Praga Datorită lui, cei care apărau casa avură posibilitatea să se retragă în clădirile vecine Fu grav rănită sublocotenentul Janina Blaszczak Sub presiunea germană au fost nevoiţi să se evacueze iar, în casa cu numărul 53 din strada Solec Germanii atacară şi de-a lungul străzii Wilanowska Postul de la etajul al doilea al casei cu numărul 5 avertiză: „Vin“ Din casă nu se răspunse cu foc Careva îşi pierdu cumpătul şi fugi de pe poziţia de la etajul întâi Alţii îl urmară Panica cuprinse parterul şi beciurile Insurgenţii ieşiră în fugă în curte, alergară spre magaziile de lemn şi garajul casei cu numărul 1 de pe strada Wilanowska Fuga în dezordine nu era deloc justificată Desigur exista un pericol, dar aceiaşi oameni înfruntaseră în repetate rânduri primejdii mult mai mari şi nu se pierduseră cu firea, ci îl siliseră pe duşman să se retragă Această voinţă a lor a cedat, a dispărut sentimentul datoriei, ba chiar şi judecata Cineva a dat primul semnal de fugă şi, nimerind pe un teren propice, a stârnit o reacţie în lanţ Pericolul la care erau expuşi necontenit, simţământul de neputinţă în faţa superiorităţii inamicului, extenuarea, foamea şi lipsa de somn şi-au spus şi ele cuvântul Oamenii din plutonul lui Andrzej erau ocupaţi cu dezgroparea a doi soldaţi ce fuseseră acoperiţi de pământ La început nu observară fuga insurgenţilor Germanii care se apropiară în goană fură întâmpinaţi cu foc Totuşi aveau puţină muniţie Înştiinţat de atotvăzătorul Balcewicz că insurgenţii au plecat, Andrzej dădu ordin de retragere El însuşi rămase cu patru oameni pentru a-i acoperi pe cei care se retrăgeau Ascuns după un ieşind al zidului, încercă prin serii scurte să mai cureţe pe câte unul dintre nemţii din grupul atacator Pe neaşteptate pepeşeul îi scăpă din mână Se aplecă să-l ia de jos şi văzu că din palma stângă i se preling picături mari de sânge Un glonte de pistol-mitralieră îi perforase palma chiar în mijloc Rana prin care pătrunsese glonţul era mică, dar palma era sfâşiată tare Îşi ridică de jos pistolul-mitralieră, îl trecu pe umăr Nu avea pansament individual şi îşi înfăşură mâna cu batista Pentru moment nu îl durea nimic, dar atunci când explozia unei mine în apropiere îl zvârli la pământ, simţi durerea sfredelindu-l Căpitanul Jerzy, care îi comanda acum pe insurgenţi, îi ocăra de mama focului pe cei ce fugiseră de la numărul cinci de pe Wilanowska Se învineţise de mânie — Laşilor! striga Din faţa cui aţi fugit? Din faţa celor câţiva nemţi? Unde vă e onoarea? Unde-i demnitatea soldatului şi a insurgentului polonez? V-aţi făcut de râsul copiilor! Ruşine! Îl ascultau în tăcere, cu capetele plecate Ce i-ar fi putut răspunde? Că luptau de cincizeci de zile fără o clipă de răgaz şi că până atunci îşi îndepliniseră întotdeauna misiunile înfruntând potopul de foc şi oţel aproape cu mâinile goale, luptând fără somn, fără odihnă, iar în cele din urmă chiar şi fără mâncare şi fără apă? Trebuiau oare să-i amintească de oboseala supraomenească, de epuizarea nervoasă, de rănile purulente, de abcesele care acopereau pielea multora dintre ei, de dezinterie? El ştia toate astea foarte bine, căci şi el le îndurase Tocmai de aceea avea dreptul să-i dojenească — Trebuie să reocupaţi imediat casa aceea, se adresă el plutonierului Kos, care comanda grupul Plutonierului prinseră să-i tremure mâinile, broboane de sudoare îi apărură pe frunte — Este imposibil, domnule căpitan, spuse cu voce surdă — Refuzi executarea ordinului?! strigă ofiţerul — Refuz Kos rezistă privirii căpitanului Se uitau unul la celălalt, înfruntându-se parcă din priviri Oamenii nu vor merge Nu mai vor să moară — Oamenii nu vor nicicând să moară Dar mor oricum Şi nu numai în război — Acum însă mor prea des Prea des şi fără rost Vă rog să priviţi Plutonierul arătă cu mâna spre grupul său Doi se şi culcaseră pe pământ sub un zid şi dormeau Căpitanul îi privi pe ceilalţi şi văzu feţele lor murdare, scofâlcite de foame, ochii căzuţi în fundul capului în care se citea descurajarea şi disperarea, bandajele acoperite de pete brune de sânge, uniformele zdrenţuite Privirea lui se opri şi asupra lui Andrzej care, cu mâna dreaptă, apăsa batista pe mâna rănită Sângele curgea în picături tot mai mari şi făcea băltoacă pe pământ — Trebuie pansată mai ca lumea, camarade, spuse el brusc cu blândeţe Se întoarse şi ieşi — Mai ai un pacient, o anunţă cu o nepăsare prefăcută pe Hanka, atunci când o găsi la subsol, printre răniţi Îl privi, văzu palma însângerată şi îşi muşcă buzele — Ia să văd, spuse ea practică, luându-i mâna şi batista plină de sânge Pe urmă scoase din trusa portativă o pensetă mică şi extrase cu ea din rană câteva aşchii albicioase — Ce-i asta? întrebă Andrzej — Os — Sfărâmat? — Da Nu-ţi fie teamă Se cicatrizează O să poţi mişca degetele, o să rămână doar o urmă mică Ar trebui să ţi se facă o injecţie contra tetanosului, adăugă ea înfăşurându-i palma cu bucăţi de pânză provenite dintr-o cămaşă Nu avem injecţii Nici măcar pansamente — Ştiu, o aprobă Andrzej Tu ce-ai de gând? întrebă mirat, văzând că Hanka scosese de undeva o bucată de placaj şi că vrea să-i imobilizeze toată mâna — Aşa trebuie Altfel, nu se sudează osul — N-o să pot trage — Răniţii nu trag — Voi fi complet lipsit de apărare Nu îi răspunse nimic Îşi aminti că mai are şi pistoletul TT rămas de la locotenentul Zaklika, că oricum va avea o armă pe care să o poată folosi cu o singură mână şi, fără să se mai împotrivească, lăsă să-i fie pusă mâna în eşarfă — Cum s-a întâmplat? întrebă terminând cu pansamentul — Nici eu nu ştiu Cu mâna asta ţineam de încărcător pepeşeul Şi trăgeam — Aha Dădu din cap edificată Ia uită-te Ai văzut asta? Arătă cu degetul la pieptul lui Privi şi văzu că în partea stângă vestonul îi era sfişiat Şi mai observă că fetei îi tremură mâinile şi că îşi stăpâneşte cu greu lacrimile ce-i dădeau în ochi „Glontele a trecut prin palmă, iar apoi prin veston”, gândi Îşi aminti poziţia în care se aflase atunci În linie dreaptă „Doi sau trei centimetri mai la dreapta şi m-ar fi nimerit în inimă S-ar fi putut să nu mai exist” Abia în clipa când îşi dădu seama de acest lucru îl trecu un fior — Vei rămâne aici, spuse Hanka — Nu Nu pot — De ce? Ai dreptul — Nu sunt grav rănit Dealtfel aici e mai multă siguranţă? Poate ne vom mai revedea, adăugă şi o sărută pe frunte Era un rămas bun formal Nu pleca undeva departe, ci doar pe scări, cu două etaje mai sus, însă amândoi nu aveau de unde şti dacă se vor mai revedea vreodată Plecă, deşi frica îl sugruma „Soldat polonez şi îi e frică” îşi aminti cu o nuanţă de autoironie El însuşi făcuse pentru prima dată această descoperire extraordinară cu cinci ani în urmă, tot în septembrie, dar în anul 1939, când încă nu era soldat Şi acum îi stăruia în faţa ochilor scena aceea: şoseaua scăldată de razele soarelui tomnatic; o coloană de infanterie surprinsă de un atac aerian neaşteptat al bombardierelor germane Stătea culcat în şanţ, lângă un soldat Când urletul copleşitor al stukasurilor începu să sfredelească văzduhul, constată cu uimire că soldatul tremură din tot corpul Era ceva neverosimil şi surprinzător Despre aşa ceva nu auzise niciodată şi nici nu citise în cărţi „Soldat polonez, dar îi e frică”, gândise atunci În închipuirea a mii de băieţi ca el, soldatul polonez nu se temea nicicând, frica era un sentiment cu totul străin pentru el, nu avea dreptul să se teamă, căci numai laşilor le este frică, „iar noi nu suntem nişte laşi” Acum îl cuprinse o oarecare duioşie la gândul cât de naiv putea fi pe atunci De această naivitate nu era vinovat el „Şi acum soldatul nu este pregătit în mod corespunzător pentru război, pentru că toţi îi vâră în cap că nu trebuie să-i fie frică nicicând (ceea ce, de fapt, este un lucru firesc dar pentru cadavre sau bolovani), în loc să-l înveţe cum trebuie să-şi înfrângă frica şi cum să reziste pe poziţie atunci când nu mai e posibilă retragerea, iar pentru apărare ţi-a rămas ceva mai mult pământ decât cel de sub tălpi “ Capul de pod mai avea doar vreo trei mii de metri pătraţi În acest spaţiu se îngrămădiseră şase sute douăzeci de soldaţi din Regimentul 9 infanterie şi o sută patruzeci de insurgenţi, rămăşiţele batalioanelor „Zośka“, „Parasol”, precum şi ale altor subunităţi locale din Czerniaków ale AK ŞI AL La aceştia se mai adăuga un număr nedefinit de civili În mâinile polonezilor rămăseseră două case: numărul 1 de pe strada Wilanowska şi numărul 53 de pe strada Solec, precum şi aproximativ două sute de metri din malul lângă care se afla, pe jumătate scufundată, nava „Bajka“ Staţia de radio a maiorului Latyszonek transmitea tot mai slab cereri de ajutor: „Trimiteţi pontoane, trimiteţi pontoane, trimiteţi alimente” Pontoane aproape nu mai erau Noaptea se reuşi evacuarea unui număr mic de răniţi Printre ei se afla şi stegarul Balcer, rănit în ziua precedentă pe strada Wilanowska Alături de el căzuse răpus locotenentul Strzyżewski, cu mâinile încleştate pe mânerele mitralierei cu care bloca drumul germanilor ce atacau Dorind să asigure evacuarea, comandantul diviziei mai făcu încă o încercare desperată de a cuceri peninsula de la Czerniaków de pe care nemţii stânjeneau cel mai mult trecerea Dar desantul companiei din Regimentul 7 infanterie suferi pierderi grele în oameni şi armament Douăzeci şi doi septembrie – o zi frumoasă şi însorită de toamnă La ora cinci şi jumătate un asalt impetuos al nemţilor dinspre depozitele „Społem” înspre partea din spate a casei cu numărul 1 din strada Wilanowska Germanii pătrunseră în garajul din curte şi de acolo atacară clădirea Balcewicz îi observă primul apropiindu-se şi alarmă servanţii puştii-mitralieră Nemţii se retraseră în fugă în garaj, lăsând în urmă morţi şi răniţi Contraatacă sublocotenentul Witold şi îl alungă pe inamic până la depozite Ora şase Cu bateriile uscate strânse de la insurgenţi şi civili se puse în funcţiune staţia de radio Avu loc o consfătuire a comandanţilor Printre ei fură de faţă maiorul Latyszonek, şeful de stat major al Regimentului 9, căpitanul Jerzy din AK, observatorul de artilerie locotenentul Rozborski, preotul Paweł Hotărârea adoptată: să nu se predea în niciun caz Situaţia era însă atât de gravă, încât era necesar să se înceapă imediat evacuarea Dacă comandamentul Diviziei a 3-a va putea să procure un număr suficient de bărci, se va executa foc de baraj asupra poziţiilor germane, se va aşeza o perdea de fum, iar evacuarea se va executa pe Vistula În caz contrar, capul de pod va trebui menţinut până la căderea nopţii Apoi se va răzbate până la Śródmieście Acest plan fu raportat comandamentului diviziei Cineva îşi asumă sarcina de a asigura sub raport tehnic trecerea Speranţa de a supravieţui crescu În curând se vădi că divizia nu dispunea nici de forţe şi nici de mijloace pentru a realiza trecerea în timpul zilei Era necesar să se aştepte căderea nopţii Ora şapte Germanii ajunseră la zidul frontal al casei, făcură o spărtură în el şi aruncară pachete cu exploziv în subsolul plin de răniţi Primul fu aruncat înapoi, cel de-al doilea explodă Nori de fum umplură beciul Din fericire explozia slabă nu ucise pe nimeni, dar oamenii se înăbuşeau din cauza fumului Ora şapte treizeci Se auzi uruitul unui avion care se apropia De data aceasta nu curgeau bombe, ci foi volante Mii de dreptunghiuri mici de hârtie cu o propunere de capitulare: „Abandonaţi lupta desperată Admirăm bărbăţia voastră Insurgenţi, treceţi la numărul 5 de pe strada Wilanowska, populaţia civilă în direcţia bisericii Sfânta Treime Insurgenţii vor fi trataţi ca prizonieri de război, conform principiilor convenţiei de la Geneva, răniţii vor fi internaţi în spitale” Sosiră parlamentarii din partea germanilor Erau polonezi printre care şi un călugăr Repetară promisiunile germane, aşa cum li s-a spus, fără să garanteze, evident, că se putea avea încredere în vorbele nemţilor, dar poate că de data aceasta îşi vor ţine cuvântul dat, căci ei înşişi erau foarte presaţi Unele din subunităţile lor pierduseră, pe cât se pare, şaptezeci la sută şi mai mult din efective şi, întrucât mâncaseră aşa o papară, promiteau solemn să nu-i împuşte şi să nu-i spânzure, ci să-i trateze pe soldaţi şi pe insurgenţi cu onorurile cuvenite pentru bărbăţia de care dăduseră dovadă În orice caz propuneau un armistiţiu până la ora nouă, pentru a da putinţă de plecare măcar populaţiei civile Desigur că urmăreau ceva, căci altfel nu se explica această grijă faţă de populaţia civilă până nu demult împuşcată cu miile Poate se va trage un folos din aceasta, căci populaţia se afla într-o stare de-a dreptul groaznică Sute de oameni umblau de colo-colo pe malul Vistulei şi mureau împuşcaţi, răniţii piereau în chinuri lente, lipsiţi de orice fel de îngrijire, copiii, de foame Dacă exista posibilitatea de a le uşura soarta sau măcar o urmă de asemenea posibilitate, trebuia să se profite de ea fără a se ţine seama de risc Cei asediaţi se declarară de acord cu armistiţiul, dar nici nu voiau să audă de capitulare Un şir lung de oameni amărâţi, murdari şi zdrenţăroşi se târî spre biserica Sfânta Treime, ducând răniţii pe tărgi improvizate din canaturi de ferestre şi de uşi Totuşi o parte însemnată din populaţie rămase pe loc, ascunzându-se în ruinele caselor din împrejurimi În balcoanele caselor ccupate de germani apărură steaguri hitleriste Profitând de armistiţiu, nemţii se îmbulzeau la ferestre pentru a vedea cum arătau inamicii lor care se apăraseră cu atâta înverşunare şi nu voiau să capituleze, deşi situaţia lor era disperată Polonezii făcură acelaşi lucru Ambele părţi se priviră în tăcere, se cântăriră din ochi ca doi boxeri înainte de ultima rundă Printre ruine răniţii se târâră într-un convoi nesfârşit Ora nouă Lui Andrzej i se păru că visează În curte ieşi un grup de jandarmi germani Mergeau ca la razie, cu căştile lor turtite, cu pistoalele-mitralieră pregătite, cu buzele strânse, parcă împietrite, puţin speriaţi Ce dracu’! Andrzej privea şi nu pricepea nimic Lângă el stătea Balcewicz care era şi el înmărmurit „Ei drăcia dracului, ce fac ăştia? ” Un strigăt: — Trage! Trage! O rafală lungă de mitralieră Cum aşa, doar era armistiţiu ? Nu, armistiţiul s-a terminat, ora nouă a trecut, la nouă şi un minut jandarmii au ieşit în curte urmărind să realizeze surprinderea Acum fugeau în panică Nu, asta nu-i o razie pe străzi, de data asta n-o să le vină atât de uşor Ultimul jandarm dispăru în spatele garajelor din care, după o clipă, răbufniră nori de fum Le-au şi dat foc Coloana focului se înalţă tot mai mult, se întinse la etajul întâi al clădirii Un urlet ce parcă îţi crăpa craniul se apropie şi se termină printr-o detunătură Altul, apoi altul Băteau aruncătoarele germane, în mod ritmic, cu îndârjire Erau pe undeva pe aproape şi trăgeau cu traiectorie foarte curbă O mină lovi în acoperiş De pe plafoanele şi pereţii crăpaţi săreau bucăţi întregi de tencuială, zburau cărămizi Se părea că nu praful şi fumul pluteau în văzduh, ci dimpotrivă – particulele de aer constituiau un adaus microscopic la praf şi fum În acest iad răsunau voci pătrunzătoare: — Ieşiţi să stingeţi incendiul! Ieşiţi! — Puşca antitanc – în poziţie! Ce naiba-i acolo?! — Electron, Electron, Electron, sunt Catodul, sunt Catodul, sunt Catodul Vin tancuri, vin tancuri, vin tancuri Mai repede foc, mai repede foc, mai repede foc! Recepţie, recepţie, recepţie Puşcaşul-mitralior din plutonul lui Andrzej lăsă să cadă patul armei şi îşi prinse capul în mâini, strigând: — Isuse! M-au ucis! M-au ucis! — Cum te-au ucis, mă, balegă?! Balcewicz îi trase cu forţa palmele cu care se ţinea de cap Cum te-au ucis, dacă trăieşti? Te-a atins o schijă la ureche Cară-te! îl îmbrânci din poziţie şi îşi lipi el obrazul de patul puştii-mitraliere Trase în serii scurte, ca nişte muşcături furioase Undeva aproape, chiar dincolo de zid, răsună o comandă germană răcnită: — Einzeln abfallen! Apoi un strigăt teribil de alarmat al unui german: — Heinz, hau ab, Mensch! Chemarea radiotelegrafistului din beci: — Electron, Electron, Electron! De ce nu răspunzi, de ce nu răspunzi, de ce nu răspunzi? Mai repede foc, mai repede foc, mai repede foc! O explozie infernală la etajul întâi, vuiet de cărămizi prăvălindu-se A doua explozie — Ferdinanzi pe Wilanowska! — Ferdinanzi dinspre strada Ludna! — Puştile antitanc! De ce nu trageţi?! Puştile deschiseră focul Bubuitul împuşcăturilor se amestecă cu detunăturile obuzelor germane — Tancuri dinspre strada Zagórna! Cu friţi în spate O învălmăşeală groaznică, nu se mai zărea nimic decât un nor cenuşiu întunecat, spintecat în toate direcţiile de traiectoriile proiectilelor trasoare Un soldat mai vârstnic, cu faţa acoperită de ţepii unei bărbi nerase de mai multe zile, murdar, cu mantaua zdrenţuită şi casca ştirbită, puse jos carabina, îngenunche, îşi făcu cruce şi se rugă cu glas tare, acoperind larma împuşcăturilor Până la Andrzej răzbăteau cuvintele: „Slăvită fii Marie plină de har pentru noi păcătoşii“ Ridică amândouă mâinile şi îşi împreună palmele: „Doamne Isuse “, mai murmură ceva ce abia se mai auzea putând fi bănuit după mişcarea buzelor, se lăsă pe o parte şi se aranjă ca pentru a dormi, culcându-şi capul pe cot, tresări într-o zvâcnire scurtă şi bruscă a întregului corp şi căzu din nou Dintr-un salt Andrzej fu lângă el şi îl scutură cu brutalitate Soldatul îi scăpă din mâini, pe mantaua sa apăru o pată de sânge ce se întinse cu iuţeală, ochii i se dădură peste cap rămânând ficşi Nu mai trăia Andrzej era cuprins de spaimă „Oare a presimţit sau era deja rănit în clipa în care a început să se roage?” Ar fi dat foarte mult ca să afle răspunsul la această întrebare Hanka se afla în subsolul care s-a umplut din nou cu răniţi Prin spărtura din zid pătrundeau mereu, ţiuind, gloanţe ricoşate din curte Răniţii ţipau şi se lipeau de pereţi Beciul se împâcli de fumul şi praful stârnit de exploziile proiectilelor Fata se gândea ce chin groaznic era să-ţi aştepţi moartea Şi totuşi continua să rabde tortura aceasta, la fel ca şi ceilalţi, pentru că încă mai avea o firavă speranţă În cele din urmă începură să acţioneze artileria polonă şi cea sovietică Rezultatele se făcură simţite Printre învolburările de fum ale exploziilor se vedea cum tancurile se retrăgeau Un insurgent veni în fugă de pe strada Solec şi dădu buzna în casă — Unde-i Jerzy?! exclamă Toată faţa îi era plină de sânge, din mânecă de asemenea îi picura sânge — Ce s-a întâmplat? — Unde-i Jerzy? întreb Domnule căpitan, nemţoteii i-au scos pe berlingovişti din tranşeele de pe Solec Acum ei le ocupă Jerzy înjură — Desigur că nu pot fi lăsaţi acolo, altfel nici vorbă de trecere, or să ne izoleze de Vistula Contraatac Grupul alcătuit în grabă se repezi afară din casă prin fum şi ploaie de gloanţe Andrzej era şi el în grup, din proprie iniţiativă Nimeni nu-i dăduse un asemenea ordin şi nici măcar nu i-l propusese, căci era rănit Se gândise însă că era mai bine aşa, decât să stai între pereţii încinşi de incendiu şi tocaţi de obuze În ultimul moment constată că nu-şi va putea folosi teteul – nu putea să tragă de manşonul pistolului, căci cealaltă mână îi era imobilizată cu o bucată de placaj şi cu un pansament gros pe deasupra Cu toate acestea alerga la un loc cu ceilalţi, se împiedica, pica, se ridica din nou, continuând să alerge Nemţii erau de acum foarte aproape Se părea că va începe o luptă corp la corp cu ei, ba nu, nervii nu le rezistară Săriră afară din tranşee fugind înspre strada Zagórna Abia acolo îi întâmpinară pe atacatori cu un foc masat, de nu se mai putea face niciun pas înainte Casa din strada Wilanowska continuă să ardă cu vâlvătăi, flăcările ajunseră la subsoluri şi incendiul fu cu greu localizat Zidurile înfierbântate dogoreau sufocant Rămăseseră doar două ore până la apusul soarelui Printre fugarii ieşiţi dintre ruinele de pe străzile Wilanowska şi Solec se afla şi soldatul Kazimierz Morawiec, poreclit Tarelka Odată cu mulţimea de civili, a fost mânat în sus, la Śródmieście Acolo germanii i-au triat, dând de-o parte bărbaţii mai tineri şi fetele, precum şi pe unii mai vârstnici, care din anumite motive li se păreau suspecţi Tarelka fu depistat din primul moment Şi nici nu se putea altfel Ce-i drept, în coloană erau oameni îmbrăcaţi care de care mai extravagant, dar niciunul atât de ciudat ca el L-a trădat necunoaşterea felului de a se îmbrăca al orăşenilor Purta un smoking prea scurt şi strâmt şi nişte pantaloni cam scurţi, la care se adăugau bocancii soldăţeşti şi o cămaşă legată la gât cu şireturi Bănuind că această cămaşă o să atragă atenţia, o acoperise cu un fular pestriţ de damă, pe care îl şterpelise în beci de la o femeie Esesistul care observă mai întâi smokingul prea scurt şi bocancii soldăţeşti, îi smulse pe loc fularul de la gât, văzu cămaşa şi fu sigur că are în faţă un soldat travestit — Wer bist du?! răcni Tarelka desfăcu, neajutorat, mâinile Esesistul îl pocni mai întâi peste faţă Apoi chemă un agent al gestapoului, care se tot învârtea prin mulţime — Was ist das für ein Trottel? întrebă Vielleicht kannst du’s erklären — Cine eşti tu? întrebă agentul în limba polonă, scrutându-l pe Tarelka cu ochii lui de peşte — Ei, sunt de p-acilea, răspunse Tarelka Varşovian adecă N-a fost nevoie să mai spună ceva Fu plesnit pentru a doua oară peste gură, de data asta de către civil — Ein russischer Spion, spuse esesistul Ich nehme ihn mit Şi astfel Morawiec se pomeni în faimosul „tramvai” de pe aleea Szucha Fu dus sus Ofiţerul care îi luă interogatoriul, folosea alternativ când cravaşa, când pumnul De la început îşi dădu seama că cel interogat nu poate fi un spion, dar nu avea nimic împotrivă ca să-l considere ca atare Respectivul gestapovist nu mai înregistrase de mai mult timp niciun fel de succese în activitatea sa şi dorea să fie avansat, aşa că desfăşura interogatoriul tocmai în această idee După primele lovituri de cravaşă, Tarelka recunoscu că nu este varşovian, ci dezertor din Armata 1 şi ceru, scâncind, milă Acest lucru nu îl satisfăcu pe german, căci el voia să aibă numaidecât un spion şi căuta să obţină declaraţii în acest sens Morawiec pricepu a ce miroase asta şi nu se lăsă intimidat, cel puţin în această privinţă În rest relată tot ceea ce ştia despre compania şi batalionul său, despre regiment, despre camarazi şi şefi, precum şi toată autobiografia sa, insistând îndeosebi asupra timpului cât a stat la închisoare Gestapovistul reflectă: un om care a stat la închisoare la sovietici şi care îi urăşte pe bolşevici poate fi util Spuse ca arestatul să fie dus în celulă, iar el se decise să discute cu colegul său de la serviciul de informaţii Plin de sânge şi de vânătăi Morawiec îşi reveni, chiar căpătă curaj I se părea că acum, când lămurise totul, nemţii n-ar mai avea ceva contra lui, cel mult ar putea să-l bage într-un lagăr de prizonieri Vreo două zile nu a mai fost chemat la interogatoriu şi primi raţia regulamentară de hrană, deşi era mizerabilă Se bucură totuşi În ce priveşte hrana, la capul de pod situaţia era mult mai proastă Ca să-şi treacă timpul, începu să citească inscripţiile, numele şi datele de pe pereţii celulei Erau numeroase O inscripţie îi atrase în mod deosebit atenţia Cineva scrijelise cu litere mari şi inegale: QUAM DULCE ET DECORUM EST PRO PATRIA MORI Morawiec se întreba ce pot să însemne acele cuvinte, dar nu putu să le dea de rost în niciun fel În cele din urmă ajunse la concluzia că trebuia să fie cu siguranţă vreo rugăciune în latineşte Interogatoriul următor decurse fără bătăi Au participat la el, în afară de translator şi primul gestapovist, un altul, chel şi cu obrajii buhăiţi, care trăgea mereu dintr-un trabuc Morawiec trebui să dea date mai amănunţite cu privire la timpul petrecut în Uniunea Sovietică şi la felul cum a decurs serviciul în Armata 1 La un moment dat chelul spuse ceva şi Morawiec fu dus din nou în celulă — Nun, was sagst du, Rudolf?! întrebă apoi primul gestapovist Îl trimiţi în cartierul Praga? Chelul clătină dezaprobator din cap şi scoase un nor de fum — E prea prost Nu are nicăieri acces Nu va afla nimic în plus faţă de ceea ce ar putea afla oamenii mei Pe deasupra ar putea să-l toarne pe vreunul dintre ei Nu N-are niciun rost — Nu este deloc prost — Ba este Să zicem: un prost şiret sau un şiret prost Dealtfel, dracu’ să-l ia Are o mutră de mongol Nu-mi plac asemenea mutre Ia spune, ai fost ieri la Hilda? În acest fel soarta lui Morawiec fu pecetluită A fost zdrobit în bătaie la interogatoriul următor pentru că nu voise să semneze procesul-verbal întocmit în limba germană Capitulă însă când tălmaciul îi traduse totul verbal în limba polonă Nu ştia însă că la traducere s-a sărit tocmai pasajul cel mai important şi anume că el, Kazimierz Morawiec, la îndemnul şefului serviciului de informaţii al regimentului (aici era menţionat adevăratul nume al acestui ofiţer, nume pe care Morawiec îl dăduse el însuşi la interogatoriu) s-a îmbrăcat în haine civile pentru a strânge date privind dispunerea şi efectivele unităţilor germane din Varşovia Chiar dacă Morawiec ar fi cunoscut conţinutul acestui document şi nu l-ar fi semnat, soarta lui ar fi fost aceeaşi Era vorba doar de o simplă formalitate, iar gestapovistul care se ocupase de acest caz ţinea să aibă toate piesele din dosar în ordine Peste două zile Morawiec fu împuşcat Până în ultimul moment nu şi-a dat seama ce îl aşteaptă Gura i-a fost umplută cu gips şi n-a mai putut nici să se roage, nici să protesteze, nici măcar să blesteme 29 Vaporul „Bajka” stătea aplecat pe o parte chiar lângă mal Un plutonier, agitându-şi automatul nu lăsa pe nimeni să urce pe puntea lui Înjura sau căuta să facă apel la raţiune Rafalele trase de armele automate îi acopereau strigătele Se strângea o mulţime tot mai mare, ajunsă la isterie, împinsă de desperare — O să vină, sigur că o să vină, repeta cu voce puternică soldatul ce avea o manta prea lungă, de parcă ar fi vrut să-şi potolească teama ce îl cuprindea Alţii pierduseră speranţa Aruncau în Vistula bârne, uşi, scânduri şi încercau să treacă cu ele Din când în când prin larma împuşcăturilor răzbătea ţipătul unuia care se îneca sau era lovit de glonţ Locotenentul Stanko, fără să mai aştepte să vadă cum or să evolueze evenimentele, scotocea pe mal împreună cu Alhazaşvili de care era nedespărţit Din luptele anterioare ajunsese să cunoască bine debarcaderul „Syrena” şi întreaga peninsulă de la Czerniaków Ştia că ar mai putea găsi un caiac şi într-adevăr îl găsi, ce-i drept, cu spărturi, dar reuşi să-l cârpească provizoriu Se duse să caute vâsle Când se înapoie Alhazaşvili era tot acolo, dar caiacul dispăruse Îl luaseră nişte civili — Ce era să fac, explică gruzinul Şi ei sunt oameni şi vor să trăiască Stanko dădu din mână Nu mai avu putere nici măcar să înjure Mai găsi încă un caiac, ultimul care era cât de cât utilizabil Porniră amândoi prin bezna luminată de incendii a nopţii Protejându-l pe Andrzej cu trupul ei, Hanka căuta să-l strecoare pe puntea vaporului Plutonierul o împinse înapoi — Doar e un elev-sergent de-al vostru E rănit Are prioritate! strigă ea cu disperare — Toţi sunt ai noştri, replică plutonierul Mai întâi cei grav răniţi Aşteptaţi pe mal! Schimbul de focuri se înteţi — Uite-i! Vin spre noi! răcni careva La lumina reflectoarelor şi a rachetelor se vedeau bărcile cum luptau să nu fie duse de curent Mitralierele tocau necontenit Bărcile pluteau în cuşti tot mai strâmte, zăbrelite de urmele cartuşelor trasoare Îl jurul lor explodau mine de aruncător După fiecare detunătură în aer răsăreau curcubeie: lumina rachetelor era refractată de picăturile fine de apă împroşcate — Doamne! şopti Hanka O barcă se răsturnă cu fundul în sus, fu dusă de curent şi dispăru sub oglinda apei A doua sări sfărâmată în ţăndări Doar una singură se mai menţinea Echipajul lupta din răsputeri ca să scape de urmărirea gloanţelor pe care fiecare puşcă-mitralieră germană le trimitea cu o cadenţă de zece bucăţi pe secundă „N-o să scape“, gândi Andrzej Cu toate acestea barca reuşi să ajungă la mal Pionierul care o comanda, era scăldat în sudoare, avea privirea rătăcită, arăta groaznic la lumina crudă a incendiilor şi a rachetelor Pe fundul bărcii zăceau doi ucişi pe timpul trecerii Totul dură doar câteva secunde Abia atinse barca malul că mulţimea înnebunită năvăli asupra ei Ţipând, înghesuindu-se şi sufocându-se se buluciră pe scândurile şubrede Intrară în acţiune pumnii Se luptau pentru fiecare centimetru Oamenii cădeau ţipând în apă, se agăţau de marginea bărcii, de cârmă Era o gloată sălbatecă, absurdă O gloată cuprinsă de panică Oamenii îşi pierdură orice urmă de omenie, se trezise în ei sălbăticia locuitorilor peşterilor Răsună un trosnet sec, barca crăpă în două, fu ruptă, complet desfăcută Uzi până la piele, oamenii se zbăteau să se întoarcă pe mal Câţiva se înecară Nimeni nu acordă nicio atenţie acestui lucru, căci oricum tot nu le-ar fi dat o mână de ajutor În masa întunecată de oameni ce vocifera căzu deodată un obuz nemţesc O clipă Andrzej fu orbit de o fulgerare albă, pocnet de schije căzând, un val cald de aer aducând cu sine un miros de pulbere arsă Gloata se răspândi gonind în toate părţile şi lăsând pe loc ucişii şi răniţii Stătea culcat cu Hanka într-o mică adâncitură, lipiţi cu totul de pământ Fu cuprins de apatie Nu îi mai păsa de nimic Hotărî să nu se mai mişte de acolo, orice s-ar întâmpla Fata însă mai păstrase o urmă de energie — Să fugim, şopti — Unde? — Un grup o ia spre Śródmieście Cu el se duce şi maiorul acela al vostru şi căpitanul Jerzy Vor încerca să răzbată Să mergem cu ei — Bine Se ridică anevoie de jos În toată mâna stângă până la umăr, încerca o durere surdă „N-o să fac mare scofală dacă o să fie nevoie să ne târăm“, gândi Nu mai putură găsi grupul care intenţiona să răzbată la Śródmieście Se mistuise undeva în bezna nopţii Îl întâlniră în schimb pe Balcewicz Era pansat la cap — Ce ziceţi, domnule elev-sergent? E de rău Cum aveţi de gând s-o întindeţi de aici? — Nu ştiu Nu putem conta pe pontoane — Tocmai Nici la Śródmieście n-o să răzbim Dealtfel, peste câteva zile acolo se va întâmpla exact acelaşi lucru ca şi aici Nu ne rămâne decât să o pornim înot sau să trecem pe pod — Pe care pod? — Pe cel care se vede — Dar e aruncat în aer — Aşa e, dar vedeţi că nu e cu totul în apă O să izbutim cumva să trecem Unii s-au şi dus — Dar nemţii? — Ei stau în turnuleţe şi pe viaduct — Nu ştiu dacă voi putea să fac faţă cu mâna asta — O să vă ajut Am amândouă mâinile tefere Până acum, să bat în lemn, n-am avut ghinion — Da’ pansamentul? — Un fleac M-a apţiguit o bucată de beton Atâta tot Presimt că o să scăpăm teferi din toate astea Optimismul lui era molipsitor — Să mergem, hotărî Hanka Mergeau la adăpostul taluzului căptuşit al malului, aruncându-se de fiecare dată la pământ când se auzeau şuierând proiectile La un moment dat trecu pe lângă ei o patrulă germană Îi auziră pe nemţi vorbind între ei, dar nu îi văzură din cauza întunericului Pe urmă dădură peste o tranşee în care se aflau vreo zece – douăzeci de soldaţi — Rămâneţi? întrebă Nu încercaţi să treceţi? — Elevul-sergent Nowak? întrebă o voce din beznă Andrzej nu o recunoscu O să mai luptăm În sfârşit am reuşit să ieşim din ruinele alea afurisite Ne vom menţine până când vor sosi pontoanele — Nu vor sosi, gândi Andrzej Dar nu o spuse cu glas tare Noi mergem la pod, explică — Succes! îi spuse celălalt Din turnuleţele podului străfulgerau din când în când luminile reflectoarelor, dar ele erau îndreptate spre Vistula aşa că, neobservaţi de posturile germane, ajunseră până la prima balustradă Ea arăta ca delirul materializat al unui paranoic: o încâlcitură de grinzi, vergele şi ţevi metalice, bucăţi de tablă groasă Se căţărară pe zidăria de piatră a pilonului Balcewicz îi ajută pe Andrzej şi pe Hanka Apoi se sui şi el pe arcada construcţiei Se târau cu greu pe banda de oţel, căutând pe bâjbâite drumul prin întuneric Lui Andrzej i se tăia răsuflarea, inima îi bătea nebuneşte, mâna rănită îl săgeta dureros până la umăr, îl lua cu ameţeală Balcewicz obosi şi el şi îşi dădu seama ce însemna acest drum pentru rănit şi pentru fată — Să ne tragem sufletul, şopti el Dacă n-ar fi golul din stomac, am înainta mai repede Lipiţi de grilaj, rămaseră nemişcaţi timp de câteva sau poate vreo zece – cincisprezece minute Oprirea nu-i făcu să mai prindă putere Li se părea că sunt şi mai slăbiţi ca înainte Foamea îi secase de toată vlaga — Haide, şopti Balcewicz, iar Andrzej se conformă raţional acestui îndemn, deşi singurul lucru pe care l-ar fi vrut ar fi fost să se caţere ceva mai sus, pe partea carosabilă, şi să adoarmă pe loc Balustrada era ruptă în apropierea celui de-al doilea pilon şi cufundată în apă la un unghi ascuţit, formând ceva în genul unei cuşti de fier răsucite şi strâmbate Jos gâlgâia şi vuia apa, strecurându-se printre grinzile de fier Aici, lângă pilon, dădură de primul cadavru Zăcea cu faţa în sus, iar ochii lui deschişi, în care se reflecta lumina incendiilor, păreau nişte rubine roşietice Andrzej simţi că nu va putea uita niciodată în viaţa sa acea privelişte Mai erau încă foarte aproape de mal, atât de aproape, încât auzeau extrem de limpede vocile nemţilor de pe viaduct Nu ştiau cât timp se scursese de când începuseră urcuşul, dar pesemne că trecuse cel puţin o oră, în care parcurseseră, poate, cincizeci de metri Cel de-al doilea pilon se ridica în faţa lor înalt, neted şi inaccesibil, le bara calea, nu putea fi ocolit Se părea că aici se va sfârşi trecerea lor Atâta timp însă cât alţii reuşiseră să o facă, după cum susţinea Balcewicz, trebuia să existe un loc de trecere Hanka a fost aceea care le atrase atenţia asupra unei deschideri ce se căsca neagră sus, deasupra capetelor lor Tocmai acolo era locul de trecere de partea cealaltă a pilonului Ajunseră până acolo căţărându-se pe vergelele de fier îndoite Apoi, ca într-un basm, se pomeniră în faţă cu o punte de lemn cu balustradă Erau resturile unei punţi de asalt pe care începuseră să o construiască pionierii diviziei, dar nemţii au observat-o, distrugând-o în cea mai mare parte Dar şi ceea ce rămăsese din ea fu de mare ajutor pentru rămăşiţele trupelor din Czerniaków Dincolo de cel de-al treilea pilon balustrada era cu totul ruptă şi cu un capăt înfundată în apa care îi curgea printre grinzi Aici se strânseseră, aduse de curent, resturi de pontoane sfărâmate, scânduri, bucăţi de lemn Stăruia duhoarea greţoasă a cadavrelor în descompunere şi Andrzej văzu o formă întunecată, lunguiaţă şi pata alburie a feţei Întoarse capul ca să nu-i mai cadă privirile pe ea Situaţia părea disperată Cum să cobori pe o distanţă de vreo două etaje, pe un zid cu totul neted până acolo, jos? Balcewicz descoperi nişte cabluri ce duceau în jos, pe care s-ar fi putut coborî, dar nu se putea şti unde se terminau Hotărâră să nu rişte, ci să aştepte până se va lumina de ziuă Noaptea era înţesată de vuiet şi glasuri, vocile răsunau, şuşoteau, veneau nu se ştie de unde Undeva, în apropiere, probabil pe balustrada următoare a podului, gemea un rănit Când trecu de miezul nopţii, totul se mai potoli întrucâtva, rănitul încetă să mai geamă Doar incendiile din diferitele puncte ale oraşului se învâlvorau ca torţele roşii ale unor giganţi Şi nu le-a rămas decât să aştepte, să rabde frigul ce le înţepa cu ace de gheaţă trupul, răzbindu-i până la măduva oaselor Andrzej avea febră, tremura tot timpul, mâna rănită îl săgeta dureros Când cerul începu să se lumineze, erau înlemniţi de frig şi cu totul storşi de puteri Pentru mulţi oameni această noapte fusese ultima din viaţa lor Din douăzeci şi cinci de bărci trimise la malul stâng s-au întors opt, aducând în total cincizeci de soldaţi, insurgenţi şi civili Din grupul care încercase să răzbată la Śródmieście, doar foarte puţini şi-au atins ţinta Maiorul Łatyszonek fu luat prizonier Alţii aşteptau să vină dimineaţa şi, odată cu ea, răzbunarea nemţilor În Żoliborz un grup de pistolari regimentari umblau de colo-colo pe tăcute prin bancurile de nisip, culegând răniţii din batalionul doi care fusese complet nimicit în cursul zilei Cu puţin înainte de răsăritul soarelui se lămuriră: cablurile ajungeau până în partea de jos a pilonului Balcewicz fu primul dintre ei care coborî pe ele, zdrelindu-şi palmele şi sfâşiindu-şi uniforma Andrzej strânse din dinţi Ştia că nu o să-i vină uşor s-o facă doar cu mâna cu care se putea ţine, iar când se uita la râul care curgea jos, îl apuca ameţeala Ceva îl ţintuia locului, îi paraliza voinţa — E rândul tău, spuse Hanka — Du-te tu mai întâi Dacă rămâi singură şi nu vei avea curaj, n-o să te putem da jos — Fii pe pace N-o să-mi lipsească curajul Într-adevăr, se ţinea uimitor de bine Puţine femei ar fi fost în stare să facă faţă unei treceri atât de primejdioase pe podul prăbuşit Mai păstra încă ceva din apucăturile ei de băieţoi care nu voia să fie nicidecum mai slabă ca băieţii, ci, dimpotrivă, mai tare ca ei Andrzej se prinse de cablu cu mâna teafără, se lipi de el aproape pe toată lungimea picioarelor, îl strânse între tocurile bocancilor Toate acestea nu-i fură cine ştie de ce folos; cablul îi smulgea fâşii de uniformă, şi până se pomeni cu tălpile pe grinzile de fier, din palma stângă începu să-i curgă sânge Hanka îşi dădu drumul în jos fără să ezite nicio clipă, dar şi ea îşi zdreli mâinile Pe o grindă sfărâmată a podinei zăriră primul rănit Era cel care gemuse noaptea Acum era pe moarte Probabil glontele îl nimerise în plămân, căci pe piept i se întindea o pată cafenie mare, iar la gură avea spumă de sânge Nu mai putea fi ajutat cu nimic La o distanţă de câţiva metri buni mai încolo zăcea un ofiţer rănit Când îl zări Hanka scoase un ţipăt O privea fix, în ochii lui nu putea citi decât durere şi o oboseală de moarte — Hanka, spuse cu o voce stinsă — Tu eşti, Odrowąż? — Eu, personal Ascultă Hanka — Da! — Când o să ajungi la Saska Kępa, anunţ-o pe soţia mea Spune-i că soţul ei iubit a crăpat aici, pe pod, ca un Leonida tâmpit, după ce a scăpat hărtănit, cu sufletul în pumni, din nişte Termopile complet idioate Dracul să-i spânzure pe nătărăii specialişti în mascarea pe scară naţională Spune-i să le repete în fiecare zi copiilor să nu fie fraieri ca tatăl lor Încolo n-are decât să se mărite cu vreun speculant — Nu vorbi aşa Te-om scoate de aici Ce ai propriu-zis? — Rană la picior, toată numai puroi Doare şi pute ca naiba Pare cangrenă Clavicula perforată şi o coastă ruptă Ajunge? — O să încercăm să te ducem — N-o să încercaţi nimic şi nici eu nu voi încerca nimic Doare prea tare N-are rost să mă chinui, dacă oricum voi pieri Duceţi-vă mai departe şi lăsaţi-mă în pace Salut — O să-ţi trimitem ajutor — Nu-i nevoie, răspunse Odrowąż Zăcea nemişcat, cu ochii aţintiţi spre cer „Şi ăsta vorbeşte de Termopile, ca şi insurgentul acela de la spital Odrowąż Odrowąż ” Andrzej îşi aminti ceva în mod vag „De unde cunosc pseudonimul ăsta?” Deodată totul se lămuri Beciul din Saska Kępa, femeia cu doi copii Rokicki „Are pseudonimul Odrowąż“ Rokicki nu dăduse de omul acela, deşi fuseseră foarte aproape unul de celălalt, abia acum Îşi aduse aminte de preotul cu patrafir care spovedea un soldat de prin Volânea Abia acum Andrzej îşi reaminti cu claritate – chipul acela era identic cu cel al soldatului ce se îneca şi cu care se luptase în apă Da, era acelaşi Cum de ajunsese în barca aceea? Nu-i cunoştea numele, ostaşul nu era din compania lui Era un pionier, da, desigur că era pionier, căci altfel n-ar fi mers odată cu grupa lui Se luminase de-a binelea când ajunseră lângă pilonul al patrulea Ocupaţi cu trecerea peste obstacole, uitaseră de nemţi O serie scurtă bubui ca un tunet din senin Balcewicz se clătină şi căzu în Vistula În cădere trupul i se izbi de o grindă ieşită în afară, fu proiectat de pe ea şi dispăru în apă Andrzej se întinse şi îşi lipi capul de banda de fier Neamţul continua să tragă cu puşca-mitralieră Gloanţele plesneau în aer sau se zdrobeau de pilon Erau cartuşe dum-dum, barbarele cartuşe dum-dum Lipiţi de grinzi aşteptau ca el să înceteze Celălalt însă nu mai contenea Nu trebuia să facă economie de muniţie Se pitiră într-o nişă a pilonului şi stătură acolo, lipiţi unul de celălalt, aşteptând ca ceva să distragă atenţia puşcaşului-mitralior german „N-o să mai ajungem dincolo, gândi cu desperare Andrzej Balcewicz a murit Şi era atât de sigur că o să scape teafăr! Ce băiat!” Andrzej simţea că febra creşte mereu şi că e tot mai vlăguit Trebuia s-o pornească mai departe cât mai repede, înainte de a-l părăsi cu totul puterile La orice mişcare însă neamţul răspundea trimiţând o rafală de gloanţe Trecea oră după oră În cele din urmă îi fură somnul pe amândoi, fără să le mai pese de bubuitul artileriei care îşi reîncepuse cu toată puterea concertul său zilnic Când se treziră, era după-amiază târziu Somnul nu le refăcuse forţele Andrzej avea gura uscată ca o talpă, buzele crăpate, limba umflată La prima mişcare era cât pe ce să ţipe de durere Muşcându-şi buzele, coborî tot mai jos, până la locul unde pilonul se cufunda în apă Apa îi ajunse până la genunchi, apoi până la brâu Se opriră amândoi şi băură cu lăcomie din lichidul tulbure, galben-murdar Pe urmă, ţinându-se de balustradă, începură să urce tot mai sus Deodată ceva îl lovi în umăr cu atâta putere, încât căzu Auzi zgomotul unei împuşcături, ţipătul cuiva Cineva începu să geamă prelung şi fără întrerupere Fu cuprins de slăbiciune şi de leşin, capul i se îngreună, în faţa ochilor prinseră să-i joace pete luminoase, umărul stâng îl ardea Un şiroi cald i se prelingea pe trup Abia după câtva timp îşi dădu seama că el este cel care geme şi că fusese rănit pentru a doua oară Apoi simţi cum Hanka îl trage în jos, cum îi descheie vestonul şi îi pansează rana Îi simţi buzele lipite de ale sale şi gust sărat de lacrimi N-ar fi putut spune niciodată cât timp durase totul, cât timp stătuseră culcaţi acolo şi nici de unde avusese fata forţa necesară pentru a-l face să treacă printr-una din cele mai grele porţiuni de drum Nici ea nu ştia Dar avu noroc Amândoi avură noroc Când crezu că nu vor putea merge mai departe, căci până la mal mai aveau de străbătut o fâşie lată de apă, văzu că din pontoane şi bărci sfărâmate şi găurite, fluviul făcuse ceva ce aducea cu o podină Prin grămada aceea de epave era mai uşor să înaintezi ca prin încâlceala gratiilor de fier ale podului Începea să se întunece când îi opri o santinelă de pe malul drept De la post veni un soldat din compania de pistolari care urma să-i ducă mai departe, în spate Hanka îi vorbi de răniţii care mai erau pe pod Soldatul răspunse că cercetaşii tocmai se pregătesc să-i scoată de acolo îndată ce se va lăsa noaptea Andrzej îl cunoştea din vedere, stătuseră de vorbă pe timpul drumului de la Pilica la Varşovia Îşi amintea de chipul lui, dar aproape îşi pierduse cunoştinţa Era chinuit de febră, ştia doar atât că avea nişte probleme ce nu sufereau amânare, că trebuia să raporteze, să lămurească ceva — Du-mă la compania mea, spuse De urgenţă — Cum aşa? se miră pistolarul Doar compania ta nu există — Nu există? Trebuie să merg la comandantul plutonului — Comandantul de pluton a fost ucis — Ai dreptate Atunci la Zaklika La locţiitorul comandantului companiei — Locţiitorul e ucis — Ucis, repetă maşinal Andrzej Eu însumi l-am văzut când a murit, gândi Este ceva în neregulă cu mine Iar comandantul companiei — A murit, replică scurt soldatul — Trebuie să raportez numaidecât ceva! O chestiune importantă Soldatul vedea că elevul-sergent are febră Ridică din umeri — Acum nu există probleme importante, spuse Mai pot aştepta Du-te la punctul medical, pe urmă te-or transporta la spital — Nu! strigă Andrzej Anunţă că vreau să ies la raportul comandantului de batalion — Comandantul de batalion a fost ucis Locţiitorul comandantului de regiment – ucis Comandantul regimentului e rănit şi zace la spital Acum a venit unul nou în locul lui — Du-mă la el — Chiar că nu mai are altă treabă decât să te primească pe tine Pe chipul lui Andrzej se citea atâta furie, încât pistolarul se sperie — Trebuie chemaţi sanitarii, spuse el fetei El e complet Şi făcu cu mâna un gest semnificativ la tâmplă — Nu, îl contrazise Hanka Are febră şi e complet extenuat După ce se va odihni, îşi va veni în fire — Aşa o fi, o aprobă pistolarul Drace, câţi oameni s-au irosit Dar avem un popor plin de tărie Şi până la urmă, tot noi vom izbândi 